
Capitolul 


LOCUL Şl ROLUL ANTROPOLOGIEI POLITICE 
ÎN CADRUL ŞTIINŢELOR COMUNICĂRII 


în acest curs universitar vom încerca să demonstrăm importanţa stu¬ 
dierii antropologiei politice, cât şi a celorlalte ramuri ale antropologiei 
dealtfel, pentru înţelegerea originii şi evoluţiei formelor de comunicare 
în interdependenţa lor. Ideea dominantă care ne-a călăuzit în procesul de 
elaborare a cursului a fost strânsa relaţie de interdependenţă între evolu¬ 
ţia creierului, apariţia şi evoluţia noilor forme de comunicare, a formelor 
de organizare socială tot mai complexe şi impactul favorabil al acestora 
din urmă asupra evoluţiei celor dintâi. „în orice societate, afirmă Claude 
Lcvi-Strauss, comunicaţia se efectuează la cel puţin trei niveluri: co¬ 
municaţia femeilor, comunicaţia bunurilor şi a serviciilor, comunicaţia 
mesajelor. în consecinţă, studiul sistemului de înrudire, al sistemului 
economic şi al sistemului lingvistic prezintă anumite analogii. Toate trei 
ţin de aceeaşi metodă: ele diferă numai prin nivelul strategic la care fie¬ 
care preferă să se situeze în sânul unui univers comun. S-ar putea chiar 
adăuga că regulile de înrudire şi de căsătorie definesc un al patrulea tip 
de comunicaţie: acela al genelor între fenotipuri.“' 

DEFINIŢIE: Antropologia politică este o disciplină de graniţă din 
sistemul ştiinţelor politice care studiază, dintr-o perspectivă compara¬ 
tivă, geneza şi evoluţia formelor şi instituţiilor politice precum şi moda¬ 
lităţile de organizare a comunităţilor politice, de la societăţile arhaice 
până în zilele noastre. Antropologia politică este o disciplină de graniţă 
deoarece, ca şi în cazul sociologiei sau filosofiei politice, obiectul de stu¬ 
diu este politicul în integralitatea manifestărilor sale specifice, iar tehni¬ 
cile de cercetare aparţin domeniului antropologic, în special cercetărilor 
de teren. Adevăratul act de naştere al antropologiei politice, ca disciplină 

ştiinţifică de sine stătătoare, este considerat anul 1940, când doi antropo¬ 
logi britanici, E.E. Evans Pritchard şi M. Fortes publică African Political 
Systems în care au demonstrat existenţa unei opoziţii complementare în¬ 
tre societăţile statale şi cele nestatale, aşa-zisele societăţi segmentare în 
Africa. Acestea sunt formate din grupuri ale căror relaţii nu sunt regle¬ 
mentate de forme instituţionalizate de putere ci de legăturile de rudenie 
şi de vecinătate. Aceasta nu înseamnă că epocile anterioare nu au adus 
contribuţii remarcabile la cunoaşterea omului în diferitele sale ipostaze, 
printre care cea de zoonpolitikon străbate ca un fir roşu întreaga istorie a 
gândirii politice. Aceasta explică de ce, în Antichitate şi în Evul Mediu, 
preocupările pentru organizarea spaţiului social-politic al Cetăţii ocupă 
un loc important. Făcând antropologie politică fără să ştie, primii călă¬ 
tori şi istorici greci, prin observaţiile lor de pe teren, vor impune reflec¬ 
ţiei câteva din marile teme ale viitoarei ştiinţe: problema alterităţii: noi 
şi ceilalţi; opoziţia politică: grec/barbar, respectiv popoare civilizate/săl¬ 
batici, ceea ce în planul organizării politice va dezvolta distincţia dintre 
popoare cu stat/popoare fără stat. 

Alături de antropologia fizică, juridică, culturală, socială, lingvistică, 
economică, vizuală, antropologia politică este o ramură a antropologiei 
generale care ca ştiinţă integrală despre om, studiază „evoluţia lui filo- 
genetică de la hominide la humanide, de la primele făpturi umane, nedi¬ 
ferenţiate rasial, până la marea varietate a raselor umane, de la procesul 
antropogenezei până la marea diversitate a proceselor etnogenezei, de 
la complexitatea lui biologică, socială şi psihologică până la activitatea 
lui creatoare. (...) în funcţie de obiect, antropologia este o ştiinţă care îşi 
propune să studieze omul «întreg», «total», atât în structura lui biologi¬ 
că, cât şi în realizările lui umane; ştiinţă care studiază paralel influenţele 
externe şi interne asupra comportamentului uman, a muncii, a comuni¬ 
tăţii social-istorice.“ 2 

Obiectul antropologiei politice este şi relaţia dintre om şi mediul său 
politic, considerat în integralitatea manifestărilor şi caracteristicilor sale. 
Dacă în ceea ce priveşte obiectul etnografiei şi etnologiei lucrurile sunt 
relativ clare, ele ocupându-se cu studiul societăţilor „primitive 11 , „arhai¬ 
ce" 1 sau „exotice 11 , antropologia politică actuală şi-a diversificat cercetările 
şi a invadat domeniul de studiu al altor discipline, precum sociologia sau 
politologia. Se confirmă astfel ipoteza lui G. Burdeau după care ştiinţele 
politice se deosebesc de celelalte ştiinţe sociale şi umane din unghiul de 
vedere propriu din care analizează realităţile sociale comune. Reunirea 

acestor trei elemente - un obiect, o metodă, un ansamblu de interogaţii 
specifice definesc originalitatea antropologiei în cadrul ştiinţelor politice 
şi îi conferă un statut de disciplină autonomă. 

Pentru A. Testart antropologia se defineşte prin obiectul său, care co¬ 
mandă metoda sa şi nu invers - şi acest obiect „este studiul societăţilor 
primitive 1 *; acestea pot să fie definite diferit şi alegerea criteriului indu¬ 
ce „variaţii deloc neglijabile ale concepţiei, dar ele sunt fără importanţă 
pentru scopul nostru 11 . 3 Ce se întâmplă însă cu adecvarea epistemologică 
dintre obiectul şi metodele antropologiei, în condiţiile în care datorită di¬ 
namicii schimbărilor sociale, obiectul antropologiei politice poate fi o altă 
instituţie sau structură, un alt univers sau proces politic? Pe termen lung, 
aceste noi obiecte ale antropologiei politice nu afectează obiectul general 
de studiu - organizarea politică a societăţilor umane în timp şi spaţiu - 
dar reclamă o adecvare a metodelor de cercetare la noile obiecte. 

în faţa degradării lente şi ireversibile a obiectului ei de studiu clasic - 
societăţile tradiţionale - viitorul antropologiei politice este asigurat: prin 
însuşi dinamismul obiectului ei, ea poate să devină ştiinţa comparată 
a politicului şi a sistemelor contemporane de guvernare; „antropologia 
politică nu mai poate ignora dinamismele şi mişcarea istorică ce trans¬ 
formă sistemele de instituţii care sunt obiectul ei de studiu şi trebuie 
să elaboreze modele dinamice capabile să pună în evidenţă schimbarea 
politică, identificând tendinţele modificatoare ale structurilor şi organi¬ 
zărilor. Ea nu dispare o dată cu ceea ce s-a convenit să se numească (...) 
formele primitive de guvernare, pentru că rămâne să se confrunte cu o 
mare diversitate de societăţi politice şi de manifestări foarte complexe 
ale tradiţionalismului. 114 

într-adevăr, în zilele noastre, obiectul antropologiei politice s-a de¬ 
plasat spre cercetarea formelor politice, a diversităţii instituţiilor care 
guvernează societăţile umane. Studiul acţiunii politice, al tensiunilor şi 
al conflictelor constituie al doilea aspect al cercetării antropologice. A 
treia orientare semnificativă se concretizează în analiza relaţiilor dintre 
politic şi celelalte dimensiuni ale socialului, în centrul acestei problema¬ 
tici situându-se analiza proceselor politice şi a simbolicii politice. 

Dacă în ceea ce priveşte obiectul antropologiei politice lucrurile par 
clare la prima vedere, probleme epistemologice deosebite apar în cadrul 
relaţiei dintre subiectul cunoscător şi obiectul observat. în calitatea lui 
de subiect observator omul este o structură indisolubilă a obiectului an¬ 
tropologiei politice, ca şi al celorlalte discipline antropologice, dealtfel; 

el este în centrul oricărei societăţi, oricât de îndepărtate sau exotice. Este 
cu totul hilar să concepem studiul societăţilor politice fără a pune la 
fundamentul lor contribuţia inerentă a factorului uman. Tot ceea ce s-a 
creat în lume se datorează omului, iar natura însăşi a realităţii sociale 
este originar şi constitutiv interumană. Natura umană nu este o esenţă 
metafizică, ci un proces care se cucereşte prin relaţia dialectică dintre 
interioritate şi exterioritate şi care se concretizează în practica istorică în 
instituţii, relaţii şi structuri sociale, ca şi în proiecţiile ei simbolice: artă, 
religie, cultură. Or, este un nonsens a vorbi despre geneza şi evoluţia 
formelor şi instituţiilor economice, politice, culturale etc., fără să avem 
în vedere în permanenţă, într-un arriere-plan, metamorfozele lui homo 
economicus, zoon politikon şi homo simbolicus. într-un fel, datorită di¬ 
versificării formelor de manifestare a naturii umane şi transformărilor 
sale, obiectul antropologiei politice a devenit cunoaşterea omului întreg, 
a unităţii şi diversităţii fenomenului uman în spaţiu şi timp. 


Etnografie, etnologie, antropologie - o triadă inseparabilă? 

întrebuinţaţi adeseori nediscriminant, pentru a defini acelaşi obiect 
sau acelaşi tip de cunoaştere, aceşti trei termeni au cunoscut, sub influ¬ 
enţa antropologiei anglo-saxone, mutaţii semantice care le-au conferit 
anumite particularităţi în funcţie de natura obiectului studiat. 

Etnografia constă în strângerea şi descrierea datelor de pe teren, date 
care vizează grupurile umane diferite de al nostru. 

Etnologia analizează aceste date în mod comparativ. Ea corespunde 
aproximativ cu ceea ce în ţările anglo-saxone se înţelege prin antropo¬ 
logie socială şi culturală. Antropologia socială studiază instituţiile con¬ 
siderate ca sisteme de reprezentări, iar antropologia culturală studiază 
culturile şi instituţiile considerate ca tehnici în slujba vieţii sociale. Ast¬ 
fel, antropologia socială desemnează în Marea Britanie analiza instituţi¬ 
ilor, iar termenul de antropologie culturală desemnează în S.U.A. studiul 
comportamentelor. Antropologia britanică studiază organizarea siste¬ 
melor sociale; antropologia americană studiază personalităţile culturale, 
precum şi contactele, difuzarea şi schimburile interculturale. în Franţa, 
deşi în ultimele decenii se pare că antropologia se ocupă tot mai mult de 
studiul sistemelor de reprezentări, persistă încă o oarecare confuzie între 
etnologie şi antropologie, prima desemnând pluralitatea ireductibilă a 

etniilor, adică a culturilor. După cum am afirmat mai înainte, etnologia 
se deosebeşte de etnografie deoarece ea analizează într-o perspectivă 
comparativă şi istorică datele oferite de aceasta. Ca ştiinţă „a istoriei 
vieţii de grup“, etnologia studiază relaţiile dintre oameni şi mediul lor, 
dintre fiinţele umane concepute ca organisme şi culturile lor, dintre dife¬ 
ritele culturi şi diferite aspecte ale culturilor. 

„în Franţa, termenul «etnologie» a fost folosit la sfârşitul secolului al 
XlX-lea până la începutul anilor ’50 pentru a desemna, în general, ştiin¬ 
ţa societăţilor primitive; există tendinţa de a limita folosirea termenului 
«antropologie» la antropologia fizică. în mediul anglo-saxon, dimpotri¬ 
vă, termenul „antropologie 41 , cu conotaţia sa globalizantă, a fost prefe¬ 
rat sistematic, «etnologia» limitându-se la studiul speculativ al istoriei 
popoarelor, mai ales aşa cum îl practicaseră evoluţioniştii. Antropolo¬ 
gia britanică a manifestat un interes special pentru instituţiile politice şi 
organizarea socială a societăţilor tradiţionale, în special a celor supuse 
administrării coloniale, drept pentru care a fost adesea calificată ca fiind 
«socială», în vreme ce antropologia americană marcată de culturalism 
şi de studiul personalităţii culturale, era desemnată drept «culturală». 
Această distincţie nu este deloc fundamentală, reflectând mai ales orien¬ 
tările particulare ale etnologiei în Anglia şi Statele Unite într-o anumită 
perioadă din istoria lor.“ 5 

în concluzie, „Etnografia, etnologia şi antropologia nu constituie trei 
discipline diferite sau trei concepţii diferite despre aceleaşi studii. Ele 
sunt, de fapt, trei etape sau trei momente ale aceleiaşi cercetări, iar pre¬ 
ferinţa pentru unul sau altul dintre aceşti termeni exprimă doar o atenţie 
predominantă îndreptată spre un tip de cercetare care nu ar putea nicio¬ 
dată aparţine în mod exclusiv celorlalte două. 116 

Antropologia socială studiază structurile şi relaţiile sociale prin pris¬ 
ma studierii instituţiilor (politice, economice, juridice, religioase, cul¬ 
turale etc.). Fiecare instituţie are funcţia ei. Instituţia şi funcţia, şi nu 
elementul cultural, sunt noţiunile fundamentale ale antropologiei soci¬ 
ale. Funcţia este sarcina instituţiei în satisfacerea necesităţilor, rolul ei 
fiind acela de asamblare a diferitelor părţi ale socialului. Antropologii 
sociali se deosebesc între ei doar prin orizontul despre cultură şi soci¬ 
etate. în abordarea realităţii socio-culturale toţi sunt, în fond, funcţio- 
nalişti şi organicişti. Pentru ei cultura este o entitate funcţională care 
serveşte menţinerii biologice şi a grupului şi coeziunii indivizilor; ea 

este mijlocul prin care comunitatea se adaptează la mediul exterior şi 
factorul de reglementare al adaptării individuale. Antropologii sociali 
desprind cultura din ..faptul biologic' 4 şi văd în magie şi religie expresii 
ale necesităţilor sociale. 

Antropologia culturală s-a dezvoltat sub influenţa psihologiei lui W. 
Wundt, a psihanalizei lui S. Freud şi A. Kardiner. Antropologii cultu¬ 
rali tratează culturile ca realităţi psihologice. în fond, nici antropologii 
sociali, nici cei culturali nu abordează cultura ca pe o realitate aparte, 
separată. Denumirea de „realitate socio-culturală“ se va întâlni la am¬ 
bele tabere. Principalele explicaţii ale fenomenelor culturale sunt oferite 
de psihologie, dar partea preponderentă a cercetării acestor fenomene 
sunt proiecţiile psihologice. A. Kardiner a influenţat dezvoltarea antro¬ 
pologiei culturale prin teoria lui despre structura „personalităţii de bază' 1 
care determină forma şi conţinutul sistemului proiectiv al „instituţiilor 
secundare" (artă, religie, mitologie, folclor, mentalităţi etc.). în cercetare, 
ea utilizează tehnicile psihologice şi „testele proiective" deoarece baza 
fenomenelor culturale este constituită din credinţe, opinii şi atitudini, 
acestea fiind obiectul de cercetare al psihologiei. Preluând de la psihana¬ 
liză ideea că perioada primei copilării este determinantă în configurarea 
hărţii mintale şi valorice a viitorilor cetăţeni, antropologia culturală va 
cerceta procesele de socializare a indivizilor, grupurilor şi popoarelor. 
Ea va studia principiile pe care se întemeiază comportamentul uman şi 
care fac posibilă funcţionarea culturii. 

în literatura de specialitate se foloseşte frecvent termenul de antro¬ 
pologie socio-culturală pentru ambele ramuri ale antropologiei. Există, 
însă, deosebiri între antropologia culturală şi cea socială. Antropologia 
culturală pune accentul pe elementele culturale care se transmit de la 
generaţie la generaţie, îndeosebi pe valori, comportament, obiceiuri etc., 
in timp ce antropologia socială pune accentul pe importanţa raporturilor 
dintre individ şi grup, precum şi pe cea dintre grup şi mediul natural. 

„Indiferent dacă se proclamă «socială» sau «culturală», antropologia 
aspiră întotdeauna la cunoaşterea omului total, considerat într-un caz pe 
baza producţiilor sale, în celălalt pe baza reprezentărilor sale. Apare ast¬ 
fel clar că o orientare «culturalistă» apropie antropologia de geografie, 
de tehnologie şi de preistorie, pe când orientarea «sociologică» îi creează 
afinităţi mai directe cu antropologia, istoria şi psihologia. în ambele ca¬ 
zuri există o legătură deosebit de strânsă cu lingvistica, fiindcă limbajul 

este în acelaşi timp faptul cultural prin excelenţă (care îl deosebeşte pe 
om de animal) şi acela prin intermediul căruia se stabilesc şi se perpetu¬ 
ează toate formele vieţii sociale. 147 

După Claude Levi-Strauss, antropologia socială este doar un capitol 
al antropologiei culturale. Ea studiază organizarea socială şi este meri¬ 
tul lui Radcliffe Brown de a fixa semnificaţia/obiectul acestei discipline 
atunci când a definit-o ca studiul relaţiilor şi structurilor sociale. 

„Pe primul plan nu se mai află deci homo faber, ci grupul, şi anu¬ 
me grupul considerat ca grup, adică ansamblul formelor de comunicaţie 
care fundează viaţa socială. 118 

Antropologia fizică (biologică) este o disciplină de graniţă care studi¬ 
ază variabilitatea morfologică şi fiziologică a omului ca membru al unui 
grup, evoluţia şi diferenţierea raselor şi a populaţiilor. Ea studiază evo¬ 
luţia omului în strânsă legătură cu evoluţia şi transformarea factorilor 
de mediu, geografici, economici şi istorici. în ultimele decenii, studiul 
patrimoniului genetic al diferitelor populaţii de pe glob a început să pre¬ 
ocupe din ce în ce mai mult antropologia fizică. între antropologia fizică 
şi antropologia politică există profunde relaţii de interdependenţă şi de 
completitudine. Descoperirile din antropologia fizică facilitează înţele¬ 
gerea progreselor înregistrate în amenajarea spaţiului politic, inclusiv a 
valorilor şi a normelor morale de convieţuire. Determinismul geografic 
şi climatic, în strânsă legătură cu evoluţia omului şi cu răspândirea rase¬ 
lor umane, a creat o mare sensibilitate pentru formele de guvernare mai 
blânde, pentru dreptul la diferenţă ca şi pentru ideea de toleranţă. 

Locul antropologiei politice în cadrul ştiinţelor socio-umane 

Prin însăşi obiectul ei, antropologia politică se situează la confluenţa 
a patru mari forme de cunoaştere: ştiinţele naturii, ştiinţele sociale, şti¬ 
inţele politice şi ştiinţele biologice. Dacă pe lângă acestea mai avem în 
vedere că antropologia politică întreţine o relaţie epistemică specială cu 
politologia, ca nucleul teoretic dur al ştiinţelor politice, ne dăm seama de 
complexitatea obiectului său, a demersului şi orizontului său cognitiv. 

Geologia stabileşte vârsta Pământului, începutul vieţii pe Pământ, 
apariţia florei şi a faunei, mamiferelor, primatelor şi a omului. Geologia 
studia/ă, de asemenea, schimbările de mediu şi de climă şi consecinţele 

acestora asupra condiţiilor de viaţă ale grupurilor umane: migraţii, lupta 
pentru resurse. 

Paleontologia studiază existenţa preistorică a omului, din momentul 
în care genul Homo s-a desprins de familia primatelor (acum aproxima¬ 
tiv 7,5 milioane de ani). 

Arheologia. Ca ştiinţă a lucrurilor din vechime, arheologia studia¬ 
ză vestigiile vieţii materiale ale oamenilor de altădată, urmele fosilelor 
umane (schelete, cranii, mandibule etc.). Colectarea, clasificarea, datarea 
şi studierea obiectelor descoperite prin săpături sunt principalele obiec¬ 
tive ale arheologiei. Datorită eforturilor combinate ale arheologilor, pa¬ 
leontologilor şi geologilor, la începutul secolului al XlX-lea două idei 
fixaseră deja cadrul evoluţiei antropologice: 1. vechimea omului datează 
cu mult înaintea potopului biblic; 2. unitatea rasială şi culturală a omu¬ 
lui: toţi oamenii formează o rasă, respectiv provin din aceeaşi specie. 

Biologia împrumută antropologiei fizice (biologice) aparatul catego¬ 
rial prin care aceasta reconstruieşte istoria naturală a omului. Antropolo¬ 
gia fizică a evidenţiat principalele transformări anatomice şi morfologice 
ale omului de-a lungul epocilor istorice în procesul de adaptare la me¬ 
diu, de la homo hahilis la homo sapiens. Ea se ocupă de studiul raselor 
umane, de repartiţia lor geografică şi de criteriile care permit individu¬ 
alizarea lor: măsurătorile de craniu, concentrarea grupelor sangvine în 
anumite zone, culoarea pielii, lungimea sau lăţimea feţei. 

Antropogeografia este o disciplină de graniţă care studiază rapor¬ 
turile omului cu mediul său natural, adică influenţa Pământului asupra 
omului şi a omului asupra pământului. 

Sociologia. Ca ştiinţă a vieţii sociale, sociologia se apropie cel mai 
mult dc antropologia socială deoarece ea studiază relaţiile, structurile 
şi procesele din cadrul grupurilor. Sociologia generală sau sociologia 
istorică, ale căror pretenţii de sinteză constau în a descoperi principiile 
organizării sociale, se apropie cel mai mult de antropologia generală. în 
ambele cazuri însă, subzistă o deosebire: cercetarea sociologică are nivel 
orizontal, sincronic, pe când investigaţia antropologică are tendinţa de a 
coborî spre „societăţile arhaice", „primitive" şi să ofere explicaţii despre 
acest obiect al cercetării cu caracter integrator. 

Istoria. Probleme deosebite apar când ne referim la relaţia dintre isto¬ 
rie şi antropologie. Istoria veche sau „istoria primitivă* 1 oferă antropolo¬ 
giei cadrul cronologic necesar pentru ca ipotezele sale privind devenirea 
fiinţei umane să capete formă şi consistenţă. Or, şcolile de antropologie 
socială, curentele evoluţioniste, difuzioniste, culturale fac din abordarea 
istorică background-ul necesar pentru studiul instituţiilor şi al formelor 
de organizare politică. Dar această percepţie a timpului care se scurge 
inexorabil şi care devine, nu reprezintă pentru mulţi antropologi un cri¬ 
teriu decisiv al relaţiei intime dintre istorie şi antropologie. Dimpotrivă! 
Reluând distincţiile celebre ale lui Claude Levi-Strauss dintre „societă¬ 
ţile reci“ şi „societăţile calde“ respectiv „istorie staţionară 11 şi „istorie 
cumulativă 11 , pe antropolog îl interesează doar „societăţile reci 11 , „apro¬ 
piate de gradul zero al temperaturii istorice 11 , adică acele societăţi a căror 
cultură se repliază asupra ei însăşi, fără pretenţii de dezvoltare în afara 
ei.(...) „Problema raporturilor dintre ştiinţele etnologice şi istorice, care 
este totodată şi drama lor interioară manifestă, poate fi formulată în mo¬ 
dul următor: ori ştiinţele noastre sunt legate de dimensiunea diacronică 
a fenomenelor, adică de ordinea lor în timp, şi atunci sunt incapabile să 
redea istoria lor, ori încearcă să lucreze în maniera istoricului şi atunci 
dimensiunea imaginii timpului le scapă. A pretinde să reconstituim un 
trecut a cărui istorie ne este cu neputinţă s-o cunoaştem sau a voi să re¬ 
dăm istoria unui prezent fără trecut, ceea ce constituie drama etnologiei 
în primul caz şi a etnografiei în celălalt, aceasta este în orice caz dilema 
spre care dezvoltarea lor în cursul ultimilor cincizeci de ani părea adese¬ 
ori să le împingă atât pe una cât şi pe cealaltă. 119 


NOTE: 

1 LEVI-STRAUSS, Claude, Antropologia structurală. Editura Politi¬ 
că, Bucureşti, 1978, p. 360. 

2 VULCĂNESCU, Romulus, Dicţionar de etnologie. Editura Alba¬ 
tros, Bucureşti, 1979, p. 26. 

3 TESTART, Alain, L’objet de l’anthropologie sociale. în: L'Homme. 
An XVI, nr. 97-98, 1986, p. 140. 

1 BALANDIER, Georges, Antropologie politică. Editura Amarcord, 
Timişoara, 1998, p. 186. 

5 GERAUD, Marie-Odile, Noţiunile cheie ale etnologiei. Analize şi 
texte. Iaşi, Editura Polirom, 2001, p. 15. 

6 LEVI-STRAUSS, Claude, op. cit. p. 430. 

7 LEVI-STRAUSS, Claude, Antropologia structurală. Editura Politi¬ 
că, Bucureşti, 1978, p. 433-434. 

8 Ibidem. 

9 LEVI-STRAUSS, Claude, Antropologia structurală. Editura Politi¬ 
că, Bucureşti, 1978, p. 5-6. 






Capitolul II 


DE LA ANTROPOGENEZĂ 
LA GENEZA POLITICULUI 


„Şi în sfârşit, să nu uiţi măreaţa sărbătoare / Când te-ai trezit deodată 
şi singur în picioare / Privirea ta târâşă şi-mpiedicată-n tină / Primi din 
depărtare întâia ei lumină. 11 

(T. Arghezi - Cântare omului) 


Dincolo de frumuseţea imaginilor argheziene, originea omului este 
departe de a fi cunoscută sau clarificată. Până la ridicarea omului pe 
verticală au trebuit sa treacă între 7,5 şi 5 milioane de ani. Acum 4-3 
milioane de ani s-au desprins mai multe linii evolutive ale maimuţelor 
antropoide - dintre care genul Homo şi Austrolopithecus au fost cele 
mai importante. De ce numai genul Homo a supravieţuit, şi în ce con¬ 
diţii, precum şi ce consecinţe au avut metamorfozele sale de la Homo 
habilis [a Homo sapiens asupra organizării sociale şi stăpânirii mediului 
înconjurător sunt întrebări la care vom încerca să răspundem în capitolul 
de faţă. Deocamdată, să observăm că intuiţia argheziană exprimată în 
versul al patrulea va fi confirmată de studiile privind antropogeneza. 
Ridicarea omului pe verticală are în primul rând o valoare existenţială 
şi simbolică: (...) „Poziţia verticală marchează deja despărţirea condiţiei 
primatelor. Nu ne putem menţine în picioare decât în stare de veghe. Gra¬ 
ţie poziţiei verticale spaţiul este organizat într-o structură inaccesibilă 
prehominienilor: în patru direcţii orizontale proiectate pornind de la un 
ax central «sus» - «jos». Altfel spus, spaţiul se lasă organizat împrejurul 
corpului omenesc, întinzându-se în faţă, în spate, la dreapta, la stânga, 
sus, jos. Pornind tocmai de la această experienţă originară - a te simţi 
«săvârşii» într-un mediu de o întindere aparent nelimitată, necunoscută, 

ameninţătoare - se elaborează diferitele moduri de orientaţie; căci nu 
am putea trăi mult timp în ameţeala provocată de dezorientare. Această 
experienţă a spaţiului orientat în jurul unui «centru» explică importanţa 
diviziunilor şi împărţirii exemplare a teritoriilor, a aglomerărilor şi a 
locuinţelor şi simbolismul lor cosmologic/ 1 ' 

Evoluţia a separat pe om de cimpanzeu acum aproximativ 5-7,5 mili¬ 
oane de ani. Plecând de aici, au apărut şi s-au succedat o serie de genuri: 
Ardipithecus, Paranthropus, Austrolopithecus şi probabil multe altele. 
Genul Homo, al nostru, va apărea acum cel puţin 2,3 milioane de ani cu 
Homo habilis în Africa şi linia evolutivă directă care duce până la noi va 
continua cu Homo ergaster, va trece prin Homo antecesor şi va sfârşi cu 
Homo rhodensis ca, probabil, ultimul predecesor al speciei nostre, Homo 
sapiens, care a apărut între acum 200.000-150.000 de ani. 

Ridicarea omului pe verticală a declanşat profunde transformări ana- 
tomo-fiziologice şi morfologice care vor grăbi procesele de umanizare şi 
de adaptare la mediu. Cea mai importantă dintre aceste modificări este 
eliberarea membrelor superioare din postura lor de sprijin şi deplasarea 
şi specializarea lor pe post de unealtă şi creatoare de unelte, in cadrul 
acestei specializări, în procesul întrebuinţării uneltelor (beţe, săpăligi, 
aşchii etc.) pentru strângerea hranei, s-a creat o relaţie specială între zo¬ 
nele specializate ale creierului şi coordonarea degetelor de la membrele 
superioare, precum şi opoziţia dintre degetul mare şi celelalte. Ridicarea 
pe verticală a însemnat modificări profunde în configuraţia oaselor ba¬ 
zinului şi a cavităţii toracice. Ultima vertebră pe care se sprijină cutia 
craniană, foramen, nu există la celelate specii. De asemenea, dispoziţia 
laringelui şi a faringelui în cadrul aparatului fonator permit omului să 
emită sunete articulate, ceea ce pentru maimuţe este imposibil. Acest 
lucru i-a permis omului să îşi dezvolte vorbirea articulată care împreună 
cu dezvoltarea gândirii şi a conştiinţei morale constituie „singularitatea 
animalului biped“ în lanţul trofic al vieţii. De asemenea, dezvoltarea ca¬ 
vităţii toracice a permis dezvoltarea aparatului respirator şi conservarea 
energiei. Datorită mersului biped, omul s-a putut deplasa pe distanţe lun¬ 
gi în căutarea hranei, inclusiv în orele călduroase ale amiezii. Eliminarea 
prin transpiraţie a toxinelor a dus la diminuarea pilozităţii, ceea ce îl 
face să fie atât de deosebit sub raportul expunerii la o climă rece faţă de 
celelalte mamifere. Avantajele iniţiale ale bipedismului trebuie să fi fost 
substanţiale, de vreme ce maimuţele bipede nu numai că au supravieţuit, 
dar au şi proliferat. Antropologii sunt de acord că, acum 3,5-2,5 milioane 

de ani, au apărut specii multiple de bipede, dintre care Homo şi Austro- 
lopithecus (maimuţa sudică) au fost cele mai importante. 

Austrolopithecii (silvaticus; boisei; erectus; robustus) sunt diferiţi de 
genul Homo, chiar dacă ei fac parte din grupul hominidelor. Filogenetic, 
austrolopitecii se situează ca intermediar între maimuţă şi om. Aceste 
hominide aveau o talie variind între 1,20-1,50 metri, o greutate variind 
între 30-50 de kilograme, o capacitate craniană variind între 400-600 
cm 5 , mersul biped, mâinile prehensibile (permiteau manipularea obiec¬ 
telor), fruntea teşită, pragmatism facial accentuat, membrele inferioare 
mari, ceea ce înseamnă că mersul biped a fost criteriul determinant în¬ 
aintea făuririi uneltelor. Lipseşte veriga de legătură dintre Austrolopi- 
teci şi Homo habilis, mai ales că diferenţele morfologice dintre aceste 
două genuri exclud posibilitatea filiaţiei lui Homo din Austrolopithecus. 
S-ar părea că adaptarea acestui gen la modul de viaţă vegetarian să fi 
grăbii dispariţia lor acum două milioane de ani. Totodată, cunoştinţele 
şi tehnicile rudimentare de folosire a uneltelor nu se materializează în 
dezvoltarea cutiei craniene, în saltul cerebral al speciei Homo. Pentru 
Leakey, genul Homo se deosebeşte de genul Austrolopithecus prin nu¬ 
meroase trăsături: „Oasele centurii pelviene şi ale membrelor sunt adap¬ 
tate pentru mersul biped; membrele anterioare sunt mai scurte decât cele 
posterioare; degetul mare este bine dezvoltat şi opozabil; mâna este ca¬ 
pabilă să execute lucrări de fineţe; capacitatea craniană variază între 600 
cm 3 (valoare care se suprapune peste cele mai mari valori ale austrolo- 
pitecilor) şi 1600 cm 3 ; construcţia postorbitală întâlnită la austrolopiteci 
lipseşte; regiunea supraorbitală este variabil dezvoltată, putând avea un 
torus masiv la o extremă şi un relief abia perceptibil la cealaltă; faţa este 
dreaptă sau prognată însă niciodată concavă; bărbia poate lipsi sau poate 
fi bine dezvoltată. (,..)“ 2 

Descoperirea în 1974 a unui schelet incomplet, cunoscut sub numele 
de „Lucy“ şi datând de acum patru milioane de ani, arată clar că pri¬ 
mele specii de hominide aveau o locomoţie bipedă. Totodată, genetica 
moleculară arată clar că nu există dovezi fosile mai vechi decât familia 
umană, de acum aproximativ şapte milioane de ani. 

Ipoteza de la care plecăm în elaborarea acestei lucrări este că însăşi 
imperfecţiunea biologică a omului a fost cauza depăşirii propriei sale 
condiţii de creatură nevolnică, fără apărare, într-o lume ostilă, plină 
de pericole. Presiunea mediului a accelerat procesele de adaptare care, 
la rândul lor, au dus la modificările anatomo-morlblogicc. Acestea au 

permis inovaţiile socio-culturale de mai târziu care au marcat decisiv 
istoria umanizării. într-adevăr, din această perspectivă se poate afirma 
că politicul însoţeşte ca o umbră dramatica devenire a omului pe pă¬ 
mânt. Tot ceea ce în lume există se datorează creativităţii umane şi este 
rezultatul a doi factori: culturalul şi politicul, unul neputând fiinţa fără 
celălalt. Orice inovaţie culturală s-a tradus într-un plus de amenajare a 
spaţiului social şi în noi relaţii de colaborare în acest spaţiu. La rândul 
ei, noua configuraţie a acestui spaţiu s-a tradus în noi forme de control 
al mediului natural şi a constituit o condiţie obiectivă pentru noi inovaţii 
sociale care vor duce la apariţia lui Homo habilis şi vor declanşa marea 
aventură a omului în Univers. 

Conform ultimelor teorii antropogenetice, acum 7,5 milioane de ani, 
ca urmare a convulsiei scoarţei terestre, s-a creat „marele rift african“, 
o falie care separă în două continentul de la Kenya şi Uganda până în 
Africa de Sud. 

Platourile înalte de peste trei mii de metri care au apărut în regiunea 
estică au însemnat pentru primatele din această zonă o provocare dra¬ 
matică în sensul că ele au trebuit să se adapteze la noile condiţii de viaţă, 
în vreme ce primatele din zona de vest au continuat să-şi ducă viaţa ca 
şi mai înainte, în aceeaşi abundenţă a vegetaţiei din pădurile tropicale, 
pe versantul estic lucrurile s-au complicat în mod dramatic. Verii lor pri¬ 
mari s-au trezit izolaţi pe un sol arid, fără hrană şi adăpostul oferite de 
de pădurea ecuatorială. Ele au trebuit să se adapteze la noile condiţii de 
mediu, dezvoltând relaţii de cooperare şi tehnici de grup, prin organiza¬ 
rea în comun a vânătorii şi a culesului de fructe şi bulbi, necesare hranei. 
Teama de atacurile rivale şi de animalele de pradă a favorizat formarea 
primelor comunităţi, înjur de 25 de persoane care se adăposteau noaptea 
în tabere: (...) „Există numeroase elemente comune care caracterizează 
modul de viaţă al oricărui vânător-culegător. Oamenii trăiesc în grupuri 
mici şi mobile de circa 25 de indivizi - un nucleu alcătuit din masculi 
şi femele adulte, împreună cu progeniturile lor. Aceste grupuri, inter- 
acţionează cu altele, formând o reţea socială şi politică, interconectată 
prin obiceiuri şi limbă. Alcătuită, în general, din aproximativ 500 de 
indivizi, această reţea este cunoscută sub numele de trib dialectal. Gru¬ 
purile se stabilesc în tabere temporare, de unde pleacă în căutarea hranei 
zilnice“. 3 Consumul de carne obţinut prin vânat a jucat un rol revoluţi¬ 
onar în evoluţia genului Homo. Datorită conţinutului bogat în proteine, 
consumul cărnii a favorizat dezvoltarea creierului. Procurarea cărnii a 

necesitat fabricarea de unelte, iar confecţionarea acestora a dus la coor¬ 
donarea abilităţilor motorii şi cognitive. „Cinci tipare comportamentale 
deosebesc oamenii de rudele noastre maimuţele: 1. modul de locomoţie 
biped; 2. limba vorbită; 3. împărţirea curentă şi sistematică a hranei în- 
tr-un context social; 4. traiul în aşezări stabile; 5. capturarea de prăzi 
mari." 4 Isaac a sugerat că acum circa două milioane de ani „numeroase 
modificări fundamentale au început să aibă loc în structurile sociale şi 
ecologice ale hominizilor 11 . 5 „Adoptarea obiceiului de a împărţi hrana a 
favorizat dezvoltarea limbajului, reprocităţii sociale şi intelectului. 116 

în ce priveşte evoluţia lui Homo habilis, acesta se individualizează 
faţă de celelalte hominide prin următoarele trăsături: capacitatea crani¬ 
ană va depăşi limita de 600 cm 3 , limită care îl separă de australopiteci, 
şi care va creşte ca urmare a cuceririi de noi cunoştinţe privind natura 
înconjurătoare. Dezvoltă o industrie a pietrei, începând cu peste două 
milioane de ani, ceea ce va genera prima cultură din istorie: Cultura 
prundului (pebble culture). Ea se caracterizează prin fabricarea prime¬ 
lor unelte din piatră (roci de silex, cuarţ, cuarţit) din care se obţineau 
aşchii ascuţite cu o singură faţă ( choppers ) şi cu două feţe (< chopping 
tools). Acum 1,8-1,4 milioane de ani a apărut în Africa Homo ergaster. 
Creierul său este destul de mare, de 900 cm 3 ( Homo habilis avea 700 
cm 3 , în timp ce creierul speciei noastre atinge în medie 1330 cm 3 ) şi, 
după unii autori, ar fi primul membru al genului Homo. Prin urmare, 
putem să spunem că există un consens unanim în a considera pe Homo 
ergaster ca fiinţă umană în sensul deplin al termenului. Structura sa 
corporală se modifică radical şi se apropie mult de a noastră, ca şi min¬ 
tea sa. Tehnologia sa, numită achelense, arată semne că această fiinţă 
umană lucra cu o anumită precizie piatra. 

„Acum 1,4 milioane de ani, în Africa, a apărut o nouă tehnică de lu¬ 
cru pe care arheologii o numeau industria acheuliană, după ritul de la St. 
Acheul din nordul Franţei, unde versiuni târzii ale acestor unelte au fost 
pentru prima oară descoperite. Pentru prima dată în preistoria umană 
există o dovadă a faptului că făuritorii de unelte au avut un model men¬ 
tal a ceea ce au dorit să producă, că au dat în mod intenţionat o anumită 
formă materialului brut pe care l-au folosit. 117 

Apariţia toporaşului de mână coincide cu apariţia lui Homo erectus, pre¬ 
zumtivul descendent al lui Homo habilis şi strămoş al lui Homo sapiens. 

Descoperirea focului acum aproximativ 800.000-780.000 de ani în Ori¬ 
entul Mijlociu şi stăpânirea lui prin mijloace tehnice de aprindere (ciocnirea 

a două bucăţi de cremene - celebrul „amnar" sau frecarea a două lemne 
uscate) va constitui o etapă decisivă în procesul de dominare a naturii şi a 
dezvoltării mediului său. Datorită acestei arme teribile, omul se poate de¬ 
plasa pe distanţe mai lungi şi poate staţiona fără teama de a fi atacat. 

Descoperirea focului va fi de o importanţă revoluţionară în organiza¬ 
rea adăposturilor din peşteri şi în pregătirea vânatului. Focul de la intra¬ 
rea în peşteri apăra hoarda primitivă, iar pregătirea cărnii din vânat, prin 
eliberarea muşchilor masticatori, va facilita dezvoltarea oaselor frontale 
şi a cutiei craniene, prin urmare şi a creierului. Această descoperire ex¬ 
plică, probabil, diaspora omului modern din Africa spre Lumea Veche 
(Europa şi Asia), după o şedere în Orientul Mijlociu şi victoria lui asupra 
populaţiilor locale (vezi Omul de Neanderthal). Strămoşul omului mo¬ 
dern în Europa este Homo antecesor (Omul explorator, pionier sau pri¬ 
mul venit). Aceste hominide aparţin primei populaţii cunoscute în Euro¬ 
pa. Trăsăturile morfologice îi acordă o vârstă de aproxmativ 650.000 de 
ani î.Hr. şi îl situează ca ultimul strămoş comun pentru neanderthalieni 
şi umanii moderni. 

Pe măsură ce ne apropiem de epoca noastră, inovaţiile sociale şi 
tehnice se înmulţesc. Apariţia lui Homo modern, acum aproximativ 
200.000-150.000 de ani, care a coabitat o perioadă în acelaşi areal cu 
Omul de Neandhertal, marchează o piatră de hotar în antropogeneză. 
în această perioadă apare limbajul, care îl va deosebi pe om de toate 
celelalte creaturi. Cu privire la cauzele care au dus la apariţia limbajului 
părerile sunt împărţite între lingvişti şi antropologi. Lingviştii, printre 
care şi Noam Chomsky, susţin că limba a apărut ca urmare a dezvoltării 
de până la trei ori a creierului uman faţă de cel al primatelor. Antropolo¬ 
gii susţin teza măririi creierului cel mai probabil ca rezultat al evoluţiei 
limbii şi nu invers. 

Steven Pinker, lingvist la M.I.T., susţine că „plasticitatea microcir- 
cuitelor neuronale este aceea care conduce !a apariţia limbajului şi nu 
dimensiunea, forma sau învelişul neuronilor' 4 . 8 

„(...) Limba s-a dezvoltat dintr-o matrice cognitivă de comportament 
social care a fost mai curând fundamental cooperativă decât agresivă şi 
care se bazează pe diviziunea structural-socia(-complementară a muncii 
între sexe. Aceasta a fost o strategie de evoluţie adaptativâ necesară care 
permite extinderea perioadei de dependenţă infantilă, extinderea timpu¬ 
lui de maturizare sexuală, maturizarea întârziată permiţând o mai mare 
creştere a creierului precum şi învăţarea comportamentală.'"’ 

„Numai limba ne-a putut smulge din închisoarea experienţei imedia¬ 
te în care fiecare creatură este închisă, descătuşându-ne şi oferindu-ne li¬ 
bertăţi ale spaţiului şi timpului. Dintre toate capacităţile noastre mentale, 
limba se află sub pragul conştiinţei noastre, fiind cel mai puţin accepta¬ 
bilă minţii raţionale. Cu greu putem evoca un timp când nu aveam limbă 
şi cu atât mai greu când am ajuns să o avem. Când am putut să dăm viaţă 
unui gând pentru prima oară, limba exista.' 410 

„înzestraţi cu limbă, oamenii au fost capabili să creeze în natură noi lumi: 
lumea conştiinţei introspective, precum şi lumea pe care o inventăm şi o 
împărţim cu alţii, numind-o «cultură». Limba devine mediul nostru, iar cul¬ 
tura adăpostul nostru. (...) Limba vorbită l-a deosebit în mod clar pe Homo 
sapiens de orice alte creaturi. Nimeni în afara omului nu are un limbaj vorbit 
complex, un mijloc de comunicare şi de reflectare introspectivă."" 

în paleoliticul mijlociu (500.000-500.00 î.Hr.) apar noi specii ale ge¬ 
nului Homo: Homo erectus, Homo Neanderthalus şi Homo Primigenius 
care se apropie de Homo sapiens fosilis. Capacitatea craniană ajunge 
până la 1.000-1.100 cm 3 , înălţimea la 1,50-1,70 m. Se prelucrează unelte 
nu numai din piatră, ci şi din os şi lemn. Continuă expansiunea popu¬ 
laţiei din Africa spre Asia şi Europa în valuri succesive. Apar primele 
spaţii locuite cu vetre şi primele adăposturi delimitate prin bolovani de 
piatră şi cu scheletul realizat din oase de mamut. Apar primele manifes¬ 
tări religioase sigure, obiecte de cult, ofrande (scoici, flori găsite la locul 
mormintelor). 

Paleoliticul superior (50.000-15.000 ani î.Hr.) cunoaşte o creştere 
demografică şi o mai mare adaptare la condiţiile de mediu. Se genera¬ 
lizează prelucrarea uneltelor perforate, fixate în mânere, în special din 
materiale dure (os, corn, fildeş). Locuinţele iau forma unor corturi sau 
colibe, cu schelet realizat din oase lungi de mamut. 

în paleoliticul superior arta şi cultura cunosc o explozie a manifestări¬ 
lor, în special a reprezentărilor plastice şi religioase din picturile rupestre 
şi parietale. Imaginile artistice sunt coerente şi structurate în funcţie de 
mentalitatea mitico-magică a perioadei. Ele reprezintă figurine zoomor¬ 
fe şi antropomorfe, figurine feminine cu forme erogene mărite, foarte 
stilizate, statuete zoomorfe şi antropomorfe din argilă, picturi parietale 
cu imagini ale animalelor în mişcare şi la dimensiuni naturale, lată care 
sunt, în opinia unui specialist, principalele caracteristici socio-culturale 
ale paleoliticului superior: „1. înmormântarea deliberată a celor morţi, 
obicei care începe să se contureze aproape sigur în perioada Neandert- 
hnluliii. dar devine mai elaborat o dată cu includerea de bunuri funerare 

în paleoliticul superior; 2. Expresia artistică care cuprindea imagini şi 
podoabe ale trupului apare abia în paleoliticul superior; 3. Tot în pale¬ 
oliticul superior se produce o accelerare bruscă în ritmul inovaţiei teh¬ 
nologice şi al schimbării culturale; 4. Apar pentru prima dată diferenţe 
regionale în cultură, acestea fiind expresia şi produsul graniţelor sociale; 
5. Se surprinde dovada contactelor la mare distanţă sub forma comerţu¬ 
lui cu obiecte exotice, devenit puternic în această perioadă; 6. Zonele de 
locuit îşi sporesc suprafeţele în mod semnificativ, iar limba va fi necesară 
pentru un asemenea grad de coordonare şi sistematizare; 7. Tehnologia 
trece de la folosirea cu precădere a pietrei la includerea şi a altor materii 
precum osul, cornul, lutul, arătând o complexitate a manipulării mediu¬ 
lui fizic care este de neimaginat în absenţa limbii.“ 12 

Mezoliticul (epipaleoliticul) 

(15.000-8.500-7000 î.Hr.) 

Este o perioadă intermediară între paleoliticul superior şi neolitic, 
între vânători şi agricultori/păstori. Se caracterizează prin creştere de¬ 
mografică, prin domesticirea primului animal, câinele, şi prin apariţia 
primelor aşezări sedentare, compuse din bordeie circulare, monocelu¬ 
lare. Din foste aşezări sezoniere, satele devin permanente. Schimbările 
climatice (topirea gheţarilor în nordul Europei, aridizarea în Peninsu¬ 
la Arabică şi nordul Africii) determină deplasări masive ale populaţiei 
spre noi teritorii. Se ajunge la economia „spectrului larg“ (T. Flannery), 
schimburile au loc la distanţe mai mari, iar resursele sunt exploatate de 
pe suprafeţe mai vaste. Această perioadă cunoaşte un mare progres teh¬ 
nologic şi o diversificarea industriilor de prelucrare a pietrei şi a osului. 
Se dezvoltă şi industria microlitică, în primul rând a uneltelor pentru cu¬ 
lesul şi prelucrarea boabelor: secere, săpăligi, râşniţe, topoare. Tehnicile 
de prelucrare a pietrei cuprind percuţia directă, indirectă, lipirea prin 
presiune a lamei ascuţite de un mâner din os sau din lemn. 

Neoliticul (neoeneoliticul) 

(8.000-4000 î.Hr.) 

După unii specialişti, neoliticul apare mult mai devreme în Orientul 
Apropiat (în mileniul nouă î.Hr.), în regiunea cuprinsă între Eufrat şi 
Iordan şi în Delta Nilului unde începutul încălzirii climei în perioada 

post-glaciaiă face posibilă dezvoltarea vertiginoasă a agriculturii („re¬ 
voluţia neolitică 11 ). în această perioadă este domesticită majoritatea plan¬ 
telor şi a animalelor: asinul, capra, oaia, grâul, orzul, lintea şi meiul. 
Cauzele acestei revoluţii agrare din neolitic trebuie căutate mai întâi în 
nivelul superior al organizării sociale din cadrul comunităţilor sedentare 
care, datorită creşterii demografice, ar fi dus la o nevoie sporită de resur¬ 
se materiale. Apar primele aşezări „proto-urbane“ delimitate de restul 
teritoriului prin şanţuri de apă, ziduri de piatră sau valuri de pământ. 
Specificul materialelor de construcţie (piatră, lemn, cărămidă, cerami¬ 
că) influenţează volumul şi înălţimea clădirilor. Dezvoltarea comerţului 
şi a meşteşugurilor: ţesut, olărit, minerit, topirea metalelor, confecţio¬ 
narea ceramicii, impune construcţia unor clădiri şi spaţii cu destinaţie 
specifică: ateliere, depozite, artere de comunicaţii, locuri unde are loc 
schimbul. Aglomeraţiile umane sunt dispuse în jurul unei construcţii 
centrale (templu), delimitată prin ziduri masive de restul construcţiilor. 
Apare roata, ceea ce va revoluţiona transporturile şi viteza comunicării 
dintre oameni. Dezvoltarea industriei ceramice atrage după sine tehnica 
decoraţiunilor şi dezvoltarea reprezentărilor artistice. în ceea ce priveşte 
ierarhia socială, aceasta este atestată de emblemele puterii (sceptre, dia¬ 
deme, coroane) găsite în morminte şi de concentrarea puterii în formaţi¬ 
unile prestatale necesară marilor construcţii agricole (canale de irigaţie) 
şi religioase (temple, sanctuare, construcţii funerare). Această ierarhie 
socială este întărită de apariţia preoţilor şi a unei caste sacerdotale care 
legitimează prin autoritatea religioasă această ierarhie. Prin organizarea 
cultului (al sacrificiilor, al casei, al fertilităţii, al maternităţii) se instituie 
o relaţie sacră între putere şi religie. 

„Revoluţia agrară“, realizată în bazinul Mării Mediterane, a dus la 
personificarea forţelor naturii într-o „Zeiţă Mamă“ sau „Zeiţă Fondatoa¬ 
rei „Se pare că izvorul întregii vieţi a fost imaginat ca o zeiţă care naşte 
totul din tenebrele sacre ale pântecului său. Ea era natura însăşi, dătă¬ 
toare, dar şi distrugătoare, a vieţii, aptă pentru o perpetuă regenerare în 
cadrul ciclului etern al morţii şi al renaşterii." 13 

într-adevăr, numărul zeiţelor şi al cultelor agrare (Demeter, Cibele, 
Persefona, cultul aratului, semănatului, treieratului etc.) arată o viziu¬ 
ne naturistă despre existenţă în care principiul sfânt al maternităţii este 
ridicat la rang de principiu suprem. Universul însuşi este perceput ca 
un organism care alternează ciclurile cosmice, după ritmul vegetaţiei 
agrare: „Misterul saeralităţii cosmice este simbolizat în Copacul I,urnii. 

Universul este conceput ca un organism care trebuie reînnoit periodic, 
cu alte cuvinte, în fiecare an. «Realitatea absolută», întinerirea, imorta- 
litatea sunt accesibile unor privilegiaţi sub forma unui fruct sau a unui 
izvor lângă un arbore. Arborele Cosmic este socotit a fi în Centrul Lumii 
şi uneşte cele trei regiuni cosmice, căci el îşi afundă rădăcinile în Izvor 
şi vârful său atinge Cerul. 1114 

Capitolul III 


PRINCIPALELE ETAPE ALE DEZVOLTĂRII 
ANTROPOLOGIEI POLITICE 


Precursorii 

Ca în multe alte domenii spirituale (filosofie, geometrie, arhitectură, 
dramaturgie, istorie, geografie, politică etc.). Grecia antică ocupă un loc 
special în dezvoltarea antropologiei ca ştiinţă. A antropologiei fizice în 
general, deoarece fiind o cultură profund antropocentrică, „omul este 
măsura tuturor lucrurilor" (Protagora). Preocuparea grecilor antici de a 
cunoaşte omul în totalitatea aspectelor şi manifestărilor sale (anatomice, 
morfologice, culturale etc.) se combină cu preocuparea de a cunoaşte 
istoria lui naturală şi condiţiile de mediu în care el poate trăi ca membru 
al Cetăţii, ca zoon politikon. Problema amenajării spaţiului social şi a 
valorilor social-politice care îl populează şi care determină principiile 
Binelui Public şi ale relaţiilor umane a constituit o preocupare constantă 
a filosofiei greceşti începând cu secolul al Vl-lea î.H. 

Obsesia gândirii politice greceşti, a realizării sintezei dintre cea mai 
bună formă de guvernământ şi cel mai bun cetăţean s-a materializat în 
elaborarea cauzelor care duc la transformarea unui regim politic în altul. 
Considerat ca părinte al istoriei. Herodot (484-425 î.H.) poate fi conside¬ 
rat primul antropolog din istoria europeană. în cartea a 111-a din Istorii , 
Herodot iniţiază dezbaterea critică privind virtuţile şi defectele principa¬ 
lelor forme de guvernământ: monarhia , aristocraţiei, democraţia 1 . Prin 
opera lui Herodot, în istoria gândirii politice reflecţia despre valoarea 
instiluţiilor politice în amenajarea spaţiului public devine o structură 
permanentă a culturii politice europene. Herodot nu numai că a lăsat 
o prezentare cuprinzătoare a obiceiurilor altor culturi şi popoare, dar 

a fost preocupat îndeosebi de cunoaşterea acestor fenomene: cum apar 
obiceiurile, ce anume le determină - clima sau caracterul oamenilor? 
Sau invers: nu este oare caracterul oamenilor determinat de obiceiuri? 
Oare aceste obiceiuri apar independent sau sunt legate unele de altele şi 
se răspândesc dintr-un centru? Bineînţeles că acestea au fost întrebări ale 
grecilor din secolele VI-V î.e.n., după cum şi descrierile altor popoare de 
către el au purtat fatalmente amprenta mediului său - indiferent cât s-a 
străduit să fie de obiectiv în descrierea celor văzute. L-a interesat trecu¬ 
tul popoarelor şi al elementelor culturale şi a fost primul care a aplicat 
metoda comparativă în prezentarea materialului observat şi acumulat. El 
a descris diferite elemente culturale, îndeosebi credinţe şi obiceiuri reli¬ 
gioase. A fost primul care a definit criteriul etnic: aceiaşi străbuni, limbă 
comună, religie comună, comportare şi obiceiuri asemănătoare (în ali¬ 
mentaţie, îmbrăcăminte, case etc.). Cât de contemporană este gândirea 
sa despre cultură putem vedea din următoarele cuvinte: „Mi-e clar sub 
toate aspectele că Kambuz a fost un mare nebun fiindcă altfel nu şi-ar fi 
bătut joc de sfinţi şi de obiceiuri. Dacă cineva ar lăsa pe oameni să aleagă 
dintre toate obiceiurile şi să stabilească care sunt cele mai bune, sigur că 
fiecare şi le-ar alege pe ale sale. Aşa cred toţi oamenii că obiceiurile lor 
sunt cele mai bune... şi mie mi se pare că Pindar are dreptate atunci când 
spune că obiceiul este cel mai puternic rege“ 2 . 

Tot în Grecia antică, „Aristotel şi Hipocrate sunt primii care au în¬ 
cercat să treacă problema originii omului din mitologie în domeniul cu¬ 
noaşterii obiective şi al gândirii critice 143 . în Historia animalium Aris¬ 
totel situează omul pentru prima dată în regnul animal, după cum tot 
el subliniază că omul, scăpat de controlul comunităţii, redevine animal. 
Aristotel a observat că unele animale sunt asemănătoare, iar prin unele 
trăsături se aseamănă cu omul. El distinge între homo sapiens şi homo 
monstruosus , ceea ce reprezintă prima încadrare a omului în clasa antro¬ 
pomorfelor, împreună cu maimuţele. 

Aristotel poate fi considerat un pionier al metodei comparative în şti¬ 
inţele politice. Lucrarea sa Statul atenian este rezultatul comparaţiei a 
158 de constituţii (modalităţi de organizare a Cetăţilor - stat din Grecia 
şi din Asia Mică), operaţie prilejuită de campania elevului său. Alexan¬ 
dru cel Mare, în Asia. Acest demers a dus la evidenţierea principalelor 
structuri ale statului antic care va individualiza statul occidental faţă de 
statul oriental, pe de o parte, societăţile cu istorie faţă de societăţile fără 
istorie, pe de alta. 

Dacă în Etica nicomahică Aristotel vede omul ca scop în sine (entele- 
hie), în Politica porneşte de la comunitate ca scop în sine, care apoi deter¬ 
mină individul. Definiţia omului, ca animal politic (zoon politikon), sub¬ 
liniază, după exemplul lui Platon, că omul fără lege şi justiţie ar fi cel mai 
rău dintre toate animalele, iar ca om se poate realiza numai ca cetăţean. 
Trebuie amintite şi trăsăturile pe care Aristotel le vede la om şi anume, 
că el creşte şi se întreţine ca plantele, are senzaţii ca animalele şi, ceea ce 
constituie caracteristica lui este raţiunea, capacitatea de a gândi şi judeca; 
Aristotel încadrează omul. ca gen viu, într-o serie organică naturală. 

în perioada Romei republicane, Polybios, istoric grec naturalizat 
(200-125 î.Hr.), elaborează în Istorii formula „guvernământului mixt“ 
pentru a explica creşterea puterii romane până la transformarea ei în cel 
mai mare imperiu al Antichităţii. Această creştere s-ar datora geniului 
politic al romanilor, care a pus la temelia guvernării tot ceea ce s-a dove¬ 
dit mai bun şi mai peren dintre cele trei forme de guvernământ: monar¬ 
hie, aristocraţie, democraţie. Din regimul monarhic s-a păstrat instituţia 
consulatului; din aristocraţie - Senatul, iar din regimul democratic - 
Adunarea poporului, comiţiile tribuniciene şi comiţiile curiate. 

Filosoful Lucretius Caro (cca 98-55 î.e.n.) se distinge în lucrarea lui, 
Despre natura lucrurilor, prin ideea că lumea este modelată după le¬ 
gile naturii şi că omenirea trece prin diferite grade de dezvoltare (pri¬ 
mul, când oamenii umblau goi, trăiau în scorburi, nu cunoşteau focul, 
nu aveau nici legi, nici stăpânire, nici pereche; apoi devin vânători, îşi 
fac îmbrăcăminte din piele, îşi constituie familii; apoi se întovărăşesc, 
descoperă vorbirea, cunosc focul; pe urmă încep să folosească bronzul şi 
după aceea fierul). Aceasta este prima abordare evoluţionistă a societăţii 
umane, respectiv a culturii în istoria europeană. Schema sa cu privire la 
gradele de dezvoltare va fi reînnoită în secolul al XlX-lea. 

Ca ştiinţă integratoare a particularităţilor umane într-o concepţie mai 
vastă despre om, ca homo sapiens şi homo habilis , antropologia a înce¬ 
put să prindă contur în epoca Renaşterii când, de fapt, apar şi primele lu¬ 
crări care conţin în titlu termenul de antropologie. Este vorba de Magnus 
Hondt, Anihropologia de homine dignitate (1501) şi de Galazzo Capella 
cu Anthropologia (Veneţia, 1533). 

Secolul al XVl-lea va confirma începutul aventurii antropologice 
prin studierea populaţiilor descoperite în Lumea Nouă. Două idei-forţă 
vor domina secolul, ca urmare a descoperirii noilor spaţii geografice. 
Huropocenlrismul se înrădăcinează politic în paradigma Renaşterii şi 

are în epicentrul său Omul alb, văzut ca o apoteoză a creaţiei, ca „un 
Prinţ încoronat al Naturii' 1 (Pico della Mirandola). Un contrafort al 
acestei idei este umanismul greco-latin, cu accentul pus pe individua¬ 
litate şi pe statutul de cetăţean, ca generator de drepturi şi obligaţii în 
cadrul Cetăţii. Ideea de stat, ca formă de organizare politică a comuni¬ 
tăţii, va domina gândirea politică şi filosofică europeană începând cu 
Principele (1513) lui N. Machiavelli şi Les six libres de la Republique 
(1576) a lui J. Bodin. 

A doua idee-pivot în Renaştere este unitatea în diversitate care face 
din europocentrism etalonul de evaluare a noilor realităţi umane şi soci¬ 
ale descoperite în Lumea Nouă. 

Descoperirea de noi zone geografice la sfârşitul secolului ai XV-lea 
şi începutul secolului al XVI-lea va avea consecinţe adânci în ceea ce 
priveşte constituirea antropologiei ca ştiinţă. îndeosebi, aceste desco¬ 
periri i-au pus pe europeni în contact cu alte popoare, în special din 
Africa, America de Sud şi Centrală, cu istoria, cultura şi formele lor de 
organizare socială şi politică. Mărturiile călătorilor şi misionarilor euro¬ 
peni despre oamenii şi popoarele din aceste zone au influenţat nu numai 
imaginaţia populară, ci şi gândirea „ştiinţifică", în sensul că au răspândit 
poveşti despre ei în spiritul relatărilor antice, îndeosebi acelor romane, 
vorbind despre ei ca despre nişte monştri, fiinţe animalice, canibali; ca 
despre fiinţe fără raţiune care nu cunosc vorbirea, cu tot felul de defecte 
şi neajunsuri (cronicarii vor vorbi la fel şi despre unele popoare asiatice: 
chinezi, japonezi, despre tătari şi alţii). Ecoul acestora se va vedea apoi 
în fanteziile populare şi în operele unor cunoscuţi scriitori europeni, ca 
de pildă Rabelais ( Gargantua şi Pantagruel) şi Shakespeare {Furtuna). 
în Europa, negrii şi pieile roşii erau prezentaţi chiar împreună cu mai¬ 
muţele şi alte animale. Pentru europeni, oamenii aparţinând popoarelor 
din alte zone erau prezentaţi ca fiinţe aparţinând unor specii inferioare. 
Din păcate, această părere a durat mult, fiind susţinută chiar şi prin te¬ 
orii „ştiinţifice". Este adevărat că au fost, deşi foarte puţini, şi din aceia 
cum a fost Jean de Lery, care a vizitat în 1556 Brazilia şi care a văzut în 
locuitorii de aici (indieni) nişte oameni obişnuiţi, cu toate trăsăturile lor 
bune şi rele. Au existat şi din aceia care au atras atenţia că nu pot exista 
fiinţe care să fie numai rele. Putem, de asemenea, enumera aici şi pe ace¬ 
ia, cum a fost Bartholomeu de Las Casas, care i-au privit ca fiinţe umane 
care trebuie atrase la creştinism. în fine, unii ca P. Martyr (secolul al 
XVI-lca), i-au considerat simple suflete care trăiesc într-o „lume de aur". 

Poziţiile lui Martyr şi Montaigne au ridicat probleme noi. Constatările 
primului au condus la relativism, cel puţin în legătură cu modul oame¬ 
nilor de a se privi unii pe alţii şi, deci, la lipsa oricărui criteriu de apre¬ 
ciere, „Etiopienii (negri) consideră culoarea neagră mai frumoasă decât 
cea albă, iar alţii apreciază invers* 44 , scrie Martyr. în mod asemănător va 
scrie şi Montaigne. Pluralismul acesta al obiceiurilor va fi observat şi de 
către Locke şi Hume, ceea ce îl va influenţa pe Montesquieu şi pe urma¬ 
şii acestuia în întemeierea studiului mediului natural, iar de aici în ex¬ 
plicarea deosebirilor culturale. Pentru oamenii raţionali încep să se pună 
întrebările: dacă Dumnezeu este atotputernic şi unul singur, cum se facă 
că nu guvernează întreaga lume? Cum se poate ca între păgâni să găsim 
oameni mai nobili decât între creştini? Şi aşa mai departe. Iar acestea 
au condus din nou la alte întrebări: oare toţi oamenii (albii, negrii, pieile 
roşii, creştini şi păgâni) sunt urmaşii aceluiaşi prim om Adam? Cum au 
apărut diferenţele? S-a pus sub semnul întrebării dogma religioasă cu 
privire la monogeneză. Apar păreri referitoare la o posibilă poligeneză. 
Şi, în fine, întrebarea: unde este locul „primitivilor 1 ' în ordinea generală? 
Desigur, la aceste nedumeriri au contribuit şi alte cunoştinţe noi, înde¬ 
osebi concepţia heliocentrică. Aceasta a provocat în mod deosebit con¬ 
fuzii în mintea oamenilor, întrucât a însemnat negarea ordinii cosmice 
de până atunci, lumea creată pentru om. Acum omul era doar locuitor 
al unei planete care se învârte în jurul soarelui. Alături de pluralismul 
popoarelor, religiilor, obiceiurilor, culturilor apare pluralismul lumilor. 

„Primitivii" au căutat o soluţie. Montaigne a efectuat (în 1580, în 
lucrarea Despre canibali ) prima polarizare în „primitivi" („barbari") 
şi europeni, cu menţiunea că la primii pur şi simplu nu există formele 
culturale care există la ceilalţi (comerţ, scriere, legi, guverne, artă etc.). 
Problema primitivilor nu şi-a găsit o soluţie satisfăcătoare nici în cadrul 
învăţăturii creştine cu privire la păcatul originar, nici în relativism. Ea 
a fost căutată în poligeneză, în separare, în diferenţiere. A trebuit şi în 
acest sens rezolvată incertitudinea cu privire la faptul unde să fie în¬ 
cadraţi: între oameni sau între animale. Adică, încă nu se abandonase 
modul tradiţional de a gândi, respectiv schema scolastică a fiinţei după 
care s-a făcut divizarea în animale, oameni şi îngeri. Având în vedere că 
pe ei nu i-a putut încadra între îngeri, majoritatea i-a situat între animale 
şi mai puţini - printre oameni (au fost şi din aceia care nu s-au putut 
decide între cele două categorii). După învăţătura creştină ortodoxă ei 
ar laee parle între oameni, dar o altă încadrare a lor ar fi pus sub semnul 

întrebării principala dogmă din Geneză cu privire la monogeneză. în 
perioada aceea însă deja nu mai erau toţi credincioşi creştini. Cronicarii 
însă, tributari vechilor legende, îi vedeau şi descriau altfel: ori ca fiinţe 
omeneşti inferioare, ori ca animale superioare. Aceştia vor influenţa cel 
mai mult gândirea pe care o vor contura - în secolul al XVII-lea W. Pe- 
tty, iar în secolul al XVIlI-lea Linnaeus - cu privire la faptul că există 
mai multe feluri de oameni care sunt inferiori europenilor. Unii şi-au 
adus aminte atunci de tezele lui Albertus Magnus (secolul al Xlll-lea) şi 
N. Cusanus (secolul al XV-lea) cu privire la multitudine şi moştenire. A. 
Magnus în De animalibus nu a văzut fiinţele complet separate, precum 
alţii care (în afară de plante) au realizat o riguroasă divizare în animale 
şi oameni. El a văzut similitudines homines, fiinţe legate între ele, ase¬ 
mănătoare omului. După Nicola Cusanus toate lucrurile, indiferent cât 
de diferite ar fi, sunt legate, iar exemplarele superioare ale aceluiaşi gen 
coincid cu cele inferioare ale următorului gen, că lumea este numai una, 
desăvârşită şi continuă. La fel a gândit şi G. Bruno pentru care nu există 
goluri, întreruperi în această succesiune. Acest lucru a oferit baza pentru 
găsirea soluţiei (şi în această direcţie va evolua şi gândirea până la Dar- 
win). S-a văzut şi faptul că, clasificările de până atunci ale lucrurilor şi 
fiinţelor nu sunt complete, că ar trebui să fie mai multe, că există multe 
nuanţe care nu au fost evidenţiate. 

Astfel, populaţia Lumii Noi descoperite putea fi încadrată între fiin¬ 
ţele asemănătoare oamenilor, dar nu ca europeni, ci ca „missing link“, 
fiinţe între „omul desăvârşit' 1 şi animale, ca „oameni monştri" sau „oa¬ 
meni animale", ca membru desăvârşit al ierarhiei animalice şi început 
(sălbatec) al speciei umane. 

Chiar şi pentru afirmarea acestor gânduri, pentru acceptarea aces¬ 
tor soluţii a fost nevoie de mai multe secole. Pe urmă, s-a vorbit despre 
fiinţele hibride mitologice (satiri, centauri, sirene etc.), iar aceste fiinţe 
au fost recunoscute în secolul al IV-Iea de către însuşi Sf. Augustin ca 
simililudines homines. Dar, ceea ce este cel mai important, însăşi idio¬ 
matica creştină a fost plină de asemenea fiinţe şi era prezentă îndeosebi 
maimuţa, a cărei legătură cu „omul sălbatec" se considera încă posibilă. 
Datorită acestei stări de lucruri biserica a putut crea atunci o scară: 1. 
omul, singura fiinţă creată după înfăţişarea lui Dumnezeu, perfect din 
punct de vedere al corpului şi minţii - ca specie aparte, apoi 2. sălbăti¬ 
ciunea neraţională, fiinţa animalică, împărţită în două categorii: a) fiin¬ 
ţele asemănătoare omuui, b) celelalte animale. 

A trebuit să treacă mult timp pentru a se accepta o asemenea concep¬ 
ţie. Numai de la Albertus Magnus până la Tyson au fost necesare patru 
secole. După aceea totul s-a „desfăşurat 44 rapid. în timp ce în secolul al 
XVI-lea Inchiziţia îl pedepseşte pe Vesalino pentru că a îndrăznit să 
compare corpul omenesc cu corpul maimuţei, iar cartea lui Isaac de la 
Peyrere Praeadomitae (1665) a fost arsă în public la Paris pentru că vor¬ 
bea despre poligeneză, despre faptul că primul om a fost creat cu sute 
de ani înaintea lui Adam şi că indienii americani sunt urmaşii oameni¬ 
lor dinaintea lui Adam, după numai patru ani (1669) Tyson (1650-1708) 
prezintă liber, în faţa Societăţii regale a oamenilor de ştiinţă, în lucra¬ 
rea Orang - Outang sive homo sylvestris, teza cu privire la faptul că 
structura cimpanezului seamănă mai mult cu omul decât cu oricare alt 
animal, definind pigmeii ca o formă intermediară între maimuţă şi om. 
şi încadrându-i în grupul primatelor. „în secolul al XVIl-lea, F. Bernier 
(1620-1688) schiţează prima clasificare a raselor umane. Interesant că 
această clasificare este foarte apropiată de cele elaborate în secolul XX. 
Bernier a împărţit oamenii în cinci rase: prima rasă cuprindea cea mai 
mare parte a populaţiilor din Europa, nordul Africii şi dintr-o mare parte 
din vestul şi sudul Asiei; cea de-a doua rasă includea majoritatea popu¬ 
laţiilor Africii negre; a treia, populaţiile asiatice pe care le numim acum 
mongoloide, a patra, laponii, iar a cincea, autohtonii americanii 5 

Ceva mai târziu (1677) W. Petty publică The scale ofcreatures, în care 
încearcă să fundamenteze „ştiinţific" ipoteza cu privire la existenţa „câ¬ 
torva feluri de oameni' 4 . Şi anume că pe lângă deosebirile particulare între 
oameni mai există şi alte deosebiri mult mai profunde şi mai importante, 
cum sunt între negrii din Guineea şi europenii centrali, care se deose¬ 
besc nu numai prin culoarea pielii, ci şi prin construcţia şi caracteristicile 
conştiinţei. Această explicare „ştiinţifică' 4 de către Petty a poveştilor eu¬ 
ropenilor despre „monştrii 44 extraeuropeni va fi prezentată şi mai „con¬ 
vingător 44 de C. Linneaus (1707-1778). pe care l-au influenţat învăţăturile 
lui Petty. Acest medic şi botanist care vroia să facă ordine în ierarhia celor 
existente, a dat în Sistema naturae (1735) o schemă ierarhică întemeiată 
pe principiul invariabilităţii lucrurilor şi fiinţelor de ia minerale şi până la 
om, în care face clasificarea în specii, genuri, familii şi clase. 

„Linne stabileşte în Sistema naturae locul omului în ordinul primate¬ 
lor. în acest ordin, el distinge două specii: Homo sapiens şi Homo silves- 
tris (antropomorfele). Pe baza clasilicaţiei binare, Linnaeus împarte oa¬ 
menii din specia Sapiens în patru rase: europeus, americanus, asialictts 

şi africcmus. Fiecare mare grup rasial are nu numai trăsături morfologice 
distinctive, dar şi temperamente diferite." 6 

Buffon (1707-1781) este autorul primului tratat de antropologie şi et¬ 
nologie, aşa cum este considerată marea lui Istore naturală (Histoire na- 
turelle). Lui Buffon i se datorează, între altele, fundamentarea noţiunii 
de rasă. In clasificarea raselor el a introdus principiul geografic. Buffon 
distingea şase rase: polară sau laponă, mongolă sau tătară, subasiatică, 
europeană, etiopiană şi americană. Trebuie amintit că Buffon a observat 
şi apropierile morfologice dintre om şi gibon, dar a negat posibilitatea 
unor legături genetice între ei. 

Blumenbach (1752-1840) a pus bazele obiective ale clasificării rase¬ 
lor, folosind drept criteriu culoarea pielii şi forma capului în De generis 
Humani varietate nativa libera (1770). El arată că fiecare rasă mare (cau¬ 
caziană - nume păstrat până astăzi în antropologia americană pentru rasa 
europeană şi malaeză) are o formă proprie a capului. De asemenea, Blu¬ 
menbach susţine că mongolii au forma capului pătrată, negrii îngustă şi 
caucazienii intermediară. în ediţia a 2-a (1781) el adaugă şi rasa etiopiană. 
Blumenbach credea că rasa principală este cea caucaziană. Ea s-a rami¬ 
ficat în două rase extreme: mongolă şi etiopiană. Celelalte două rase sunt 
intermediare. „Toate rasele umane, subliniază Blumenbach, aparţin unei 
singure specii. Diversitatea umană are la bază numeroşi factori: clima, 
alimentaţia, modul de viaţă, amestecurile, particularităţile ereditare etc." 7 

Apariţia unei noi discipline ştiinţifice nu este legată de o dată anume, 
de un moment fixat în timp, ca urmare a apariţiei unei opere reprezen¬ 
tative în domeniu. Chiar dacă opera reprezentativă se înscrie în tendinţa 
evolutivă a cunoaşterii specifice disciplinei respective, ea nu poate sur¬ 
prinde bogăţia sensurilor şi a proceselor de dezvoltare pe care le cunoaş¬ 
te cercetarea în domeniu la un moment dat. Este cazul, prin excelenţă, 
al antropologiei politice a cărei dată de naştere este fixată în 1940, când 
E.E. Evans Pritchard şi M. Fortes publică lucrările Les systmes poli- 
tiques africaines şi Les Nuer dedicate studiului societăţilor segmentare 
din Sudan şi din Africa neagră. Dar obiectul antropologiei politice, după 
cum s-a văzut mai sus, nu este doar studiul societăţilor înapoiate sau 
„exotice", considerându-se că s-ar găsi mai aproape de nivelul primitiv 
al începuturilor, ceea ce ne-ar uşura cercetarea originii acestei instituţii 
politice numită stat. O asemenea operaţie ar scurtcircuita fluxul viu al 
devenirii şi ar reduce abuziv obiectul antropologiei politice doar la isto- 
ricilatc, şi nu la geneză. Geneza este un fenomen mult mai complex decât 

originea şi presupune o abordare comparativă între originea organică a 
naturii fizice a omului (obiectul antropologiei fizice), originea şi evoluţia 
culturii şi reflectarea acestora în organizarea spaţiului social. Or, în mul¬ 
te privinţe secolul al XVlIl-lea gestează marile teme ale antropologiei 
politice. Lupta dintre antici şi moderni a impus câteva repere esenţiale 
pentru dezvoltarea antropologiei: mitul „bunului sălbatic“ şi exotismul 
spaţiilor ex-europene. în opera lui J.J. Rousseau şi Montesquieu, popu¬ 
laţiile din Lumea Nouă nu mai sunt privite ca monştri, ca fiinţe necivili¬ 
zate, ci, dimpotrivă. Ideea de progres se asociază cu ideea de ereditate şi 
de imagine ierarhică a lumii, în care fiecărei fiinţe sau lucru îi este fixat 
locul în ordinea naturii. 

In Essai sur Ies moeurs et l’esprit des nations (1765), „Voltaire critică 
noţiunea de «progres istoric» şi modelul unei dezvoltări organice, apli¬ 
când pyrrhonismul în istorie: istoria, înainte de a fi istorie a omului este 
istorie a globului, înainte de a fi istorie a popoarelor creştine, este timpul 
imemorial al popoarelor uitate, este istoria moravurilor, a artelor şi a ştiin¬ 
ţelor, împotriva istoriei politice a marilor personalităţi şi a marilor eveni¬ 
mente. împotriva providenţialismului, dar şi împotriva ideii unui progres 
al raţiunii, scena istoriei se afirmă ca pură aparenţă şi conţingenţă“ 8 . 

Diferenţierea raselor ridică probleme în măsura în care se presupune 
că omenirea are o origine unică, în măsura în care istoria sacră este tra¬ 
tată ca istorie a umanităţii. însă Rousseau îşi pune întrebarea cum poate 
fi cunoscută originea omenirii printre atâtea alte specii, atâta vreme cât 
până şi limitele spaţiale ale fiecărui popor, după atâtea migraţii şi ames¬ 
tecuri, au devenit indiscernabile: adevărata problemă constă în elabora¬ 
rea unei teorii a coordonatelor observatorului (soldat, negustor, misionar, 
naturalist, antic sau modern), în vederea realizării unei teorii a distincţiei 
dintre om şi satir, dintre fiară şi zeu. 

Secolul al XlX-lea debutează cu ideea transformaţionistă şi cu cea 
evoluţionistă în cadrul unităţii lumii şi a originii unice a tuturor vieţui¬ 
toarelor. în 1809 apare lucrarea lui Lamarck, Filo sofia zoologiei, care se 
distanţează de ideea permanenţei speciilor şi priveşte întreaga lume vie 
în mod evolutiv, în sensul transformaţionismului ei. Lamarck susţinea că 
dacă condiţiile exterioare schimbă modul de viaţă atunci se modifică şi 
structurile organice. Speciile cunosc astfel multe schimbări şi nici omul 
nu este exclus din acest curs evolutiv. Pentru Lamarck, marea cauză a 
evoluţiei este adaptarea directă a organismelor la mediu. „Lamarck ad¬ 
mite că există o relaţie directă între întrebuinţare şi gradul de dezvoltare 

a unui organ. Cu cât activitatea lui este mai mare cu atât dezvoltarea sa 
este mai accentuată şi viceversa. Această interrelaţie este exprimată de 
afirmaţia: funcţia creează organul. (...) 

Lamarckismul admite ideea că, sub influenţa mediului apar mici va¬ 
riaţii individuale care cu timpul devin ereditare. Conceptul fundamental 
al lamarckismului este transmiterea caracterelor câştigate. 119 

Exact la cincizeci de ani după Lamarck apare opera lui Darwin Origi¬ 
nea speciilor prin selecţia naturală (1859). Charles Darwin (1809-1882) 
este considerat întemeietorul concepţiei ştiinţifice cu privire la evoluţia 
speciilor vii.. Ea va avea, ca şi Originea omului după doisprezece ani, un 
lag ecou. în această a doua lucrare Darwin afirmă că omul s-a dezvoltat 
din genurile inferioare ale primatelor, din maimuţa grupului Cattarrhi- 
ne, vieţuitoare a Lumii vechi. 

După Darwin cauza evoluţiei este variabilitatea organismelor şi se¬ 
lecţia naturală. Variabil itatea organismelor poate fi definită şi nedefini¬ 
tă. Variaţiile „...pot fi considerate ca fiind definite atunci când toţi sau 
aproape toţi descendenţii unor indivizi supuşi influenţei unor anumite 
condiţii timp de mai multe generaţii se modifică la fel. (...) Nu încape 
îndoială că pe această cale apar multe schimbări mărunte ca, de pildă, 
mărimea în funcţie de cantitatea hranei, culoarea în funcţie de natura 
hranei, grosimea pielei şi pilozitatea în funcţie de climă.. .“ I0 . Un rol mult 
mai important are însă variabilitatea nedefinită pe care Darwin o con¬ 
sideră... „un rezultat al schimbării condiţiilor mult mai obişnuit decât 
variabilitatea definită şi a avut probabil un rol mai important în formarea 
raselor noastre domestice. Vedem variabilitatea nedefinită în nenumă¬ 
rate deosebiri neînsemnate prin care diferă indivizii aceleiaşi specii şi 
care nu pot fi puse în seama moştenirii de la vreun părinte sau de la 
vreun strămoş îndepărtat. Ba uneori se ivesc diferenţe considerabile ia 
puii aceleiaşi generaţii sau la plantele dezvoltate din seminţele provenite 
din aceleaşi capsule 1111 . 

Dintre cei doi factori, natura organismului şi condiţiile de mediu care 
condiţionează ambele tipuri de variabilitate: „... primul factor pare a fi 
cel mai important, deoarece variaţii asemănătoare se produc uneori (...) 
în condiţii diferite iar, pe de altă parte, variaţii diferite se produc în con¬ 
diţii care par a fi aproape uniforme 1112 . Păstrarea deosebirilor sau a varia¬ 
ţiilor individuale favorabile şi înlăturarea celor dăunătoare a fost numită 
selecţie naturală sau supravieţuirea celor mai apţi. Darwin arată că se¬ 
lecţia naturală este „o forţă permanentă... care cercetează critic zilnic şi 

ceas de ceas, în întreaga lume, cele mai uşoare variaţii, respingându-le şi 
acumulându-le pe toate cele folositoare; ea lucrează în tăcere şi pe nesim¬ 
ţite oricând şi oriunde i se oferă prilejul, pentru perfecţionarea fiecărui 
organism în legătură cu condiţiile sale organice şi neorganice de viaţă" 13 . 

întemeietorii 

A doua jumătate a secolului al XlX-lea poate fi considerată „placa 
turnantă" a afirmării antropologiei sociale ca ramură specială a antro¬ 
pologiei care studiază organizarea socială, pe baza materialelor oferite 
de etnologie şi etnografie, precum şi structurile şi relaţiile care permit 
funcţionarea şi perpetuarea acestor totalităţi organizate. în perioada 
1860-1890 apar marile opere de antropologie socială care fixează defini¬ 
tiv locul şi importanţa acestei discipline în cadrul ştiinţelor social-poli- 
tice. Astfel. în 1861. apar două lucrări de bază ale acestei discipline: Das 
Multerreeht a lui Johan Jacob Bachofen şi Ancient Law. It’s Connecîion 
with the Early History of Society and li ’s Relation to Modern Ideas a ju- 
ristului englez Sir Henry James Sumner Mâine. Prin reperele sale epis¬ 
temologice, opera lui James Henri Sumner Mâine, respinge mitul vârstei 
de aur şi starea de natură paradisiacă în care trăiau „Bunii sălbatici" ai 
lui Rousseau şi Chateaubriand. 

Dimensiunile istorică şi pragmatică ale cercetărilor de teren i-au ofe¬ 
rit lui J.l 1. Sumner Mâine să analizeze în mod comparativ modul de or¬ 
ganizare politică din cele mai îndepărtate epoci cu organizarea politică 
din istoria antică şi modernă. Astfel, el observă că starea civilă este un 
dat de bază al acestei organizări şi nu starea de natură. Plecând de aici, el 
distinge două moduri de organizare politică, una specifică epocilor arha¬ 
ice, cealaltă istoriei civilizate a umanităţii. în prima prevalează familia şi 
legăturile de rudenie, în a doua, individul şi apariţia proprietăţii private 
şi a teritorialităţii. Trecerea de la un tip de organizare la altul marchează 
trecerea dc la „statut" la „contract". 

Patru ani mai târziu, la Londra, un alt jurist, scoţianul John Ferguson 
McLennon publică Primitive Marriage , iar în 1867, americanul Henry 
Lewis Morgan, considerat părintele antropologiei americane, publică lu¬ 
crarea Systems of Consanguinity of the Human Family. Aceste lucrări 
analizează evoluţia relaţiilor de rudenie şi de alianţă în societăţile arhaice, 
modalitatea în care ele s-au constituit, rolul lor în formarea structurilor, 
instituţiilor şi în organizarea socială; forme de asociere, familie, stat etc. 

Deceniul opt al secolului al XlX-lea poate fi considerat „deceniul de 
aur" al antropologiei clasice. Apar marile lucrări ale lui E.B. Taylor şi 
H.L. Morgan care împreună cu cele din deceniul ’7, vor orienta din punct 
de vedere metodologic şi tematic cercetările de antropologie politică din 
secolul XX. în 1870, preşedintele Societăţii Etnografice din Londra, Sir 
John Lubbock, publică The Origins o/Civilisation în care prezintă prima 
schemă a evoluţiei religiei. în 1871 apare lucrarea celebră a lui Edward 
Burrett Tylor Primitive Culture , în care este elaborată o teorie a animis¬ 
mului: „animismul cuprinde două dogme care fac parte dintr-o doctrină 
solidă: prima vizează sufletele creaturilor individuale, capabile să con¬ 
tinue să existe şi după moartea sau distrugerea corpului; a doua vizează 
celelalte spirite, care cresc treptat până ating gradul de zei puternici 1 '. 

în 1877 avocatul american Henry Lewis Morgan publică lucrarea 
care va constitui o piatră de hotar în dezvoltarea antropologiei: Ancient 
Society. A iniţiat vaste cercetări de teren (mai ales prin observaţie direc¬ 
tă, fiind avocat şi trăind în mijlocul irochezilor). „A fost primul care a 
înţeles că orice studiu despre înrudire trebuie să înceapă cu o culegere 
exhaustivă a terminologiei utilizate; tot el a fost primul care a înţeles 
faptul că această terminologie constituie un sistem; în sfârşit, a introdus 
distincţia, devenită apoi clasică, între sistemele descriptive şi cele clasi¬ 
ficatoare." 14 De exemplu, un cuvânt din sfera lexicală a căsătoriei este o 
veritabilă monedă spirituală care condensează în etimologia şi semantica 
sa, istoria, structura şi specificul acestei instituţii. Tot în acestă lucrare, 
Morgan elaborează schema celor trei stadii prin care ar trebui să treacă 
toate societăţile umane: „sălbăticie"', „barbarie"' şi „civilizaţie". 

Doi autori celebri pregătesc în a doua jumătate a secolului al XlX-lea 
„marele salt" al antropologiei sociale spre constituirea propriului său 
obiect. Este vorba de filologul german Max Muller, care în opera sa volu¬ 
minoasă studiază miturile din punctul de vedere al „alterării limbajului", 
adică al tendinţei înnăscute în om de a personifica şi adora fenomenele 
neînţelese din natură. Al doilea este James George Frazer, care în 1890 a 
publicat la Londra opera sa fundamentală The Go/den Bough (Creanga 
de aur) (ramură de vâsc cu putere magică) în care dezvoltă o nouă teorie 
a raportului dintre magie şi apariţia religiilor antropomorfe. „Când pri¬ 
mii oameni şi-au dat seama că nu pot controla lumea exterioară cu ajuto¬ 
rul magiei lor, ei au ajuns la concluzia că în lume există forţe capricioase 
şi necunoscute, mai puternice decât magia lor, ei au căutat atunci să se 
apropie de ele prin cult şi adoraţie." 15 

Lucrările apărute în ultimul deceniu al secolului al XlX-lea şi în pri¬ 
mul al secolului XX continuă să analizeze formele conştiinţei religioase, 
originea religiei, legătura dintre religie şi organizarea socială a primiti¬ 
vilor. O altă caracteristică a acestei etape în dezvoltarea antropologiei 
este abordarea interdisciplinară a fenomenelor examinate. Contribuţia 
sociologiei prin operele lui Durkheim şi H. Spencer se va face simţită 
prin orientarea antropologiei spre aprofundarea cadrului social-politic 
al fenomenelor abordate. Astfel, în 1899 apare lucrarea lui Robert Ra- 
nulph Marett The Thresholdof Religion, în care autorul dezvoltă teoria 
preanimismului care ar fi precedat atât animismul cât şi magia. în 1901 
apare lucrarea lui Andrew Lang Magic and Religion, care explică emoţia 
religioasă a primitivilor din teama provocată de apariţia celor morţi în 
vise şi de fenomenele de halucinaţie. 

Dacă secolul al XlX-lea a fost secolul evoluţionismului în antropolo¬ 
gie, secolul XX va fi secolul difuzionismului, funcţionalismului şi struc¬ 
turalismului, curente analizate în capitolul IV al acestei lucrări. Aceste 
curente reprezintă rezultatul „schimbării de paradigmă 14 , al noilor tehnici 
şi metode de cercetare în antropologie, care apar odată cu multiplicarea 
noilor spaţii de explorat şi a călătoriilor de studii. Cercetările de teren, 
realizate până în 1940 (anul oficial de naştere al antropologiei politice) 
de către Leo Frobenius în Africa şi de către Bronislaw Malinowski în 
Trobriand-Tobago s-au concretizat în cele mai reprezentative opere ale 
curentelor difuzionist şi funcţionalist din perioada interbelică. Originea 
şi evoluţia statului devin teme privilegiate ale antropologiei interbelice. 
După al Doilea Război Mondial problematica statului va fi reluată cu 
deosebită intensitate. Pe lângă studiul agregatelor prestatale clan, gintă, 
trib; şeferii; societăţi segmentare etc., o temă centrală care se impune în 
câmpul cunoaşterii antropologice este studiul puterii politice şi a rolului 
ei în constituirea comunităţilor politice. 

„în analiza efectuată asupra societăţii nuer, Evans Pritchard descrie 
grupările politico-teritorială (triburi, secţiuni) a căror organizare se spri¬ 
jină pe sistemul de descendenţă liniară şi pe cel genalogic, veritabilă ar¬ 
mătură a ordinii sociale. Conform prinipiului acestei organizări echili¬ 
brul politic este asigurat de jocul opoziţional şi complementar care se 
instalează între diferitele segmente de descendenţă liniară în funcţie de 
depărtarea sau apropierea lor genealogică. Astfel, tendinţa spre stratifi¬ 
care şi opoziţie internă este echilibrată de o tendinţă în sensul fuzionării 
grupurilor. în acelaşi timp în care grupurile tind să se fragmenteze în părţi 
opuse, aceste părţi, confruntate cu alte grupuri, tind să fuzioneze. 11 "’ 

Modelul de lignage segmentar este caracterizat prin asociaţii de des¬ 
cendenţă unilineară dacă nu exclusiv patrilineară, care sunt corelate cu 
reguli mai mari sau mai mici de includere. Indivizii aflaţi la nivel inferi¬ 
or îşi trag descendenţa dintr-o linie de strămoşi care se extind la niveluri 
superioare. Cu unele variaţii minore, nivelurile de includere, de la cel 
mai înalt la cel mai scăzut inclusiv, pot fi identificate ca segmente lig- 
najere maximale, majore, minore şi minimale, dintre care ultimul este, 
probabil, un mănunchi de gospodării familiale sau de cătune. Segmentul 
maximal este asociat cu un teritoriu care este ocupat de segmentele de 
ordine inferioară, dintre care fiecare îşi poate trage descendenţa din seg¬ 
mentul maximal la care unii antropologi se referă ca la un clan. 

în ultimele decenii ale secolului al XlX-lea se observă un interes 
crescând pentru studiul originii statului şi al verigilor intermediare care 
fac legătura cu statul antic („hidraulic* 1 sau „tributar). Un exemplu în 
acest sens îl oferă cercetările lui E. Evans Pritchard şi M. Fortes în 
zonele africane. „Prezentând un tablou comparativ al formelor de orga¬ 
nizare politică unde este introdusă, alături de noţiunea de «societăţi sta¬ 
tice» noţiunea de «societăţi segmentare» care include grupurile a căror 
reglare nu este asigurată de o organizaţie administrativă, juridică sau 
militară ci de ansamblul relaţiilor dintre segmente diferite în termeni de 
localizare şi limbaj."* 17 

Cercetările cuprinse în această perioadă în Africa, Oceania, Ame¬ 
rica de Sud, Australia au arătat că, dincolo de varietatea formelor de 
guvernare sau a sistemelor politice, există o structură comună şi anu¬ 
me legătura strânsă dintre grupurile de rudenie şi rolurile politice. A. 
Southal propune pentru aceasta noţiunea de „stat scgmentar“ pentru a 
individualiza societăţile care combină puterea centralizată şi opoziţia 
între segmente lignajere 18 . Rudenia are, astfel, un rol determinant în re¬ 
crutarea elitelor guvernamentale, chiar în sânul familiei regale, în cadrul 
relaţiilor sale de rudenie. Interesul regelui este de a îndepărta din apara¬ 
tul administrativ pe rudele sale de sânge (fraţi, veri primari, nepoţi etc.) 
unde el angajează nobili care nu aparţin linei sale şi oameni recrutaţi din 
straturile inferioare: servitori, adesea chiar sclavi. O altă caracteristică a 
„societăţilor segmentare"" este opoziţia complementară dintre grupurile 
teritoriale, care sunt grupuri de rudenie din acelaşi ansamblu genealogic, 
desfăşurat geografic. Conform acestui principiu, „în situaţiile conflictu- 
alc segmentele izolate fuzionează într-o unitate mai vastă, de o întindere 
echivalentă cu cea a grupării adverse. Viaţa politică este marcată de o 

alternanţă între alianţe şi confruntări. (...) Graţie acestui dispozitiv, uni¬ 
tatea societăţii globale este păstrată, iar echivalenţa dintre grupuri este 
menţinută fără recurgerea la o instanţă ierarhică şi coercitivă 11 . 19 

Un exegete român al antropologiei franceze contemporane observă 
că: „în a doua jumătate a secolului al XlX-lea, ca urmare a unor influen¬ 
ţe mai vechi, antropologia era limitată la studiul antropogenezei, mor¬ 
fologiei omului şi raseologiei. în secolul nostru, acest obiect de studiu, 
preponderent biologist, a fost în mare parte abandonat. în consecinţă, 
antropologia a abordat o nouă problematică, reprezentată de „societate 
în general 11 , adică de acele aspecte sociale sau/şi culturale valabile pentru 
toate tipurile de societăţi, din toate timpurile şi din toate spaţiile. Aşa se 
explică de ce, în prezent, această ştiinţă este etichetată de cele mai multe 
ori ca bipredicativă: socială şi culturală “. 20 

După al Doilea Război Mondial obiectul antropologiei cunoaşte noi 
forme şi dimensiuni în cadrul interacţionalismului simbolic promovat ca 
metodă. Excesele statului totalitar au readus în prim-planul dezbaterilor 
problematica drepturilor şi libertăţilor fundamentale ale omului. Ideolo¬ 
giile rasiste şi naţionaliste care au stat la baza regimurilor totalitare au 
favorizat explicarea mecanismelor de formare a discriminării, stereoti¬ 
purilor şi prejudecăţilor etnice şi rasiale. Prăbuşirea imperiilor coloniale 
în Lumea a Treia şi formarea statelor naţionale independente, pe ruinele 
acestora, a adus noi provocări antropologiei politice: alteritatea sau drep¬ 
tul la diferenţă; multiculturalismul; problema aculturaţiei; dependente¬ 
le complexe dintre Centru şi Periferie. în sfârşit, procesele de integrare 
regională şi globalizarea au canalizat interogaţiile antropologilor spre 
rolul statului naţional în condiţiile integrării, destinul naţiunii în epoca 
modernă, configuraţia comunităţilor (statelor) transnaţionale. 


NOTE: 

1 Despre argumentele aduse în dezbatere de către susţinătorii celor 
trei forme de guvernământ vezi, pe larg, cursul nostru Imaginea publică 
a liderilor şi instituţiilor politice, p. 24-25. 

2 UERODOT, Istorii, voi. III, Editura Ştiinţifică. Bucureşti, 1961, p. 35. 
MILCLJ, Ştefan; MAXIMIE1AN, C„ Introducere in antroplogie. 

Bucuroşii, Editura Ştiinţifică, 1967, p. 17. 

4 După HODGEN, M.T., Early Antropology in the Sixteenth and Se- 
venth Centuries, p. 373. 

5 MILCU, Ştefan; MAX1MILIAN, C., Introducere în antropologie, 
Bucureşti, Editura Ştiinţifică, 1967, p. 17. 

6 Ibidem. 

I Ibidem, p. 17-18. 

8 MARKOVITZ, F., Originea antropologiei. în: Dicţionar de etnolo¬ 
gie şi antropologie, ediţia a 2-a, Editura Polirom, Iaşi, 2007, p. 496. 

9 MILCU, Şt., M AXIMILIAN, C. op. cit., p. 119. 

10 DARWIN, Ch., Originea speciilor. Editura Academiei, 1957, p. 50. 

II Ibidem. 

12 Ibidem. 

13 Ibidem. 

14 GERAUD, Marie-Odile; LESERVOISIER, Olivier; POTT1ER, Ri- 
chard, Noţiunile-cheie ale etnologiei. Analize şi texte. Editura Polirom, 
Iaşi, 2001, p. 119. 

15 DEL BROCA, Bernardino, Storia dellla antropologia. Casa Editri- 
ce Francesco Valardi, Milano, 1961, p. 356. 

16 PR1TCHARD, Evans E.E., Les Nuer du Soudan meridionel. în: 
FORTES, M.; EVANS-PR1TCHARD, E., Les systemes politiques afri- 
caines. Paris, 1964, p. 245. 

Capitolul IV 


ŞCOLI, TEORII Şl CURENTE 
ÎN ANTROPOLOGIA POLITICĂ 


Principalele curente şi teorii care au contribuit la construirea şi dezvol¬ 
tarea ştiinţelor sociale, în general, a antropologiei, în special (în toate ra¬ 
murile ei: culturală, politică, socială, economică, fizică), sunt: evoluţionis- 
mul, culturalismul, funcţionalismul, structuralismul, difuzionismul etc. 

Evoluţionismul 

în antropologie, evoluţionismul a fost inaugurat de către englezul 
E.B. Taylor şi americanul Lewis Henry Morgan (1818-1881) într-o peri¬ 
oadă în care el se instalase deja confortabil în biologie prin lucrările lui 
Lamarck şi Darwin (Descendenţa omului. Originea speciilor, 1859). Sub 
influenţa ideologiei iluministe, evoluţionismul admite unitatea speciei 
umane şi a istoriei umanităţii, precum şi ideea de progres de la simplu 
la complex, de la inferior la superior, de la barbarie la civilizaţie în viaţa 
popoarelor. 

Pentru iluminismul francez civilizaţia este sinonimă cu desăvârşirea 
intelectuală. El a introdus în mod mai pronunţat valoarea în gradarea is¬ 
toriei, susţinând gruparea europocentristă a culturilor. Corolarul acestei 
gândiri este opera lui Condorcet Schiţă a unui tablou istoric al progre¬ 
sului spiritului uman (1794). Schema evoluţiei optimiste a raţionaliştilor 
cu privire la progres se întemeiază tocmai pe ipoteza următoare. Dacă 
natura este guvernată de aceleaşi legi, iar oamenii au aceleaşi capacităţi 
naturale, cu timpul trebuie să se ajungă la creşterea cunoştinţelor, iar 
atunci şi la progres. (Trebuie însă remarcat că iluminiştii - pornind de 
la caracterul valoric şi „natural' 4 al capacităţii umane şi împolrivindu-se 

printr-un raţionalism determinist tradiţiei şi schimbării totale - au 
adoptat, în fond, o poziţie neistorică.) 

Teoria cu privire la evoluţia culturală nu este o copiere a evoluţiei bi¬ 
ologice (părere care poate fi adesea întâlnită în unele lucrări), ci a prece¬ 
dat-o pe aceasta. Chiar după ce ideea cu privire la dezvoltarea culturală 
a fost recunoscută, ideea despre permanenţa speciilor vii a mai continuat 
mult timp. Teoria lui Darwin a conferit siguranţă ştiinţifică abordării 
evoluţioniste a culturii. De fapt, prin Darwin, evoluţionismul este accep¬ 
tat ca o concepţie unică în toate ştiinţele. 

O altă teză evoluţionistă este că orice idee este determinată intim de 
cultura şi spiritul timpului său. 

De exemplu, principiul prin care Darwin interpretează dezvoltarea 
speciilor - lupta pentru existenţă, nu este nici un fel de principiu ştiinţific 
obiectiv, şi nici o lege supremă a acesteia, ci un principiu al existenţei 
timpului său. Principiul cu privire la lupta pentru existenţă sau supravie¬ 
ţuirea şi victoria celor mai tari a fost o expresie a concurenţei liberale, 
a afirmării burgheziei ca forţă economică. De fapt, Darwin l-a aplicat 
numai la lumea organică şi l-a luat ca o „lege naturală 11 . Dealtfel, el a fost 
luat deja ca principiu în concepţiile preponderente cu privire la societa¬ 
tea umană ale lui Hobbes (lupta tuturor împotriva tuturor), precum şi ale 
lui Malthus (Darwin însuşi recunoaşte că pentru el contactul cu opera 
acestuia a fost hotărâtor), ca şi a altora. Acest principiu l-a ajutat pe Dar¬ 
win să demonstreze convingător ideea cu privire la dezvoltarea fiinţelor 
vii, cu privire la dezvoltarea speciilor. Prin stabilirea unei concepţii raţi¬ 
onale, evoluţionismul a făcut ordine în ştiinţa biologică, o ordine atât de 
convingătoare încât ca formă teoretico-metodologică va servi ca model 
şi pentru ştiinţele socio-umane. în felul acesta şi ştiinţa despre cultură va 
apare la zenitul evoluţionismului. 

în anul 1871 apare lucrarea lui Tylor Cultura primitivă. Primul capitol 
al acestei lucrări este intitulat Ştiinţa despre cultură, iar al doilea Dez¬ 
voltarea culturii. Lucrarea începe cu definirea culturii (sau civilizaţiei) 
ca „întreg complex care cuprinde cunoştinţele, credinţele, artele, morala, 
dreptul, obiceiurile şi toate celelalte capacităţi şi deprinderi pe care şi 
le-a însuşit omul ca membru al societăţii 11 '. 

Toţi culturologii (etnologii) din cea de-a doua jumătate a secolului al 
XlX-lea au fost evoluţionişli (începând cu P.W.A. Bastian (1826-1905), 
I .11. Morgan (1818-1881), E.B. Taylor (1832-1917) până la J. Bachofen 
(1815 1887) şi alţii şi toţi au cerut să se studieze faptele culturale ca fapte 

naturale, fiindcă numai aşa se puteau pune bazele unei ştiinţe noi. Aşa 
cum ştiinţa despre Pământ (geologia) şi ştiinţa despre speciile vii (biolo¬ 
gia) au avut nevoie de o bază evolutivă pentru a deveni ştiinţe exacte, tot 
aşa a avut nevoie şi ştiinţa despre cultură. După cum Darvvin avea nevoie 
de un principiu convingător (lupta pentru existenţă) pentru explicarea 
dezvoltării (schimbării) speciilor, la lei a avut nevoie şi Taylor pentru 
explicarea convingătoare a dezvoltării culturale. El a găsit-o în „rămă¬ 
şiţe". Abordarea evoluţionistă care a fost verificată ştiinţific în biologie 
a făcut ca aceasta să devină un model schematic şi pentru ştiinţa despre 
cultură a etnologilor din jumătatea a doua a secolului al XlX-lea. Adică, 
aşa cum pe planul biologiei scala dezvoltării a tost împărţită în etape de 
dezvoltare a istoriei naturale, tot aşa pe plan cultural ea a fost clasificată 
în grade de dezvoltare ale istoriei culturii. 

Prin lucrarea The Ancient Society (1877), L.H. Morgan a iniţiat o 
nouă epocă în etnologie, deoarece a elaborat prima schiţă a evoluţi¬ 
ei culturale, cu o expunere documentată şi originală a faptelor culese 
personal în perioada în care a trăit pe lângă unele triburi irocheze din 
America de Nord. Această schemă conţine succesiunea istorică a prin¬ 
cipalelor faze culturale: 

1. faza culegătorilor primitivi (fără unelte sau arme), caracterizată 
prin inventarea limbajului; 

2. pescuitul şi vânătoarea, descoperirea focului, a arcului, a armelor 
primitive; 

3. descoperirea agriculturii, cultivarea cerealelor şi creşterea vitelor; 

4. păstoritul nomad; 

5. agricultura superioară. 

Elementele fundamentale pe care se bazează studiul evoluţiei cultu¬ 
rale sunt: 1. postulatul că istoria umanităţii reprezintă o secvenţă unili- 
neară de instituţii şi credinţe ale căror asemănări, văzute în epoca noas¬ 
tră, reflectă principiul unităţii psihice a omului; 2. metoda comparativă 
prin care succesiunea instituţiilor şi credinţelor umane poate fi stabilită, 
confruntând manifestările popoarelor existente care se consideră a fi 
exponentele vii ale stadiilor precedente ale culturii prin care ar fi tre¬ 
cut civilizaţiile mai avansate; 3. supravieţuirea uzanţelor la popoarele 
cu dezvoltare superioară; aceste supravieţuiri demonstrează că astfel de 
societăţi au cunoscut stagiile precedente, deoarece ele sunt încă foarte 
evidente în uzanţele lor actuale: „Se mai găsesc încă, în anumite părţi ale 
familiei umane, exemple atât de semnificative ale instituţiilor domestice 

care funcţionau în perioadele barbare şi sălbatice ale umanităţii, încât 
diferitele etape ale acestui progres, cu excepţia perioadei strict primi¬ 
tive, se conservă destul de bine. (...) Dar nu mai putem invoca teoria 
degradării umane pentru a explica existenţa sălbaticilor şi barbarilor. 
(...) Nu numai că ea este incapabilă, ca teorie, să explice existenţa sălba¬ 
ticilor, dar nici nu se sprijină pe vreun fapt cunoscut din istoria omenirii. 
(...) Putem remarca, în sfârşit, că experienţa umanităţii a fost dobândită 
pe căi aproape uniforme, că nevoile fiinţelor omeneşti, puse în condiţii 
identice, au fost în mod fundamental aceleaşi şi că funcţionarea inte¬ 
lectului a fost uniformă datorită identităţii specifice a creierului la toate 
rasele umane. Germenii principalelor instituţii şi tehnici necesare supra¬ 
vieţuirii s-au dezvoltat încă din vremea când omul era sălbatic. în mare 
măsură, realizările din perioadele ulterioare, ale barbariei şi civilizaţiei, 
nu au făcut decât să urmeze dezvoltarea acestor concepţii iniţiale^ 1 2 3 4 5 6 . Pe 
baza unor constatări convingătoare, Morgan a impus schema evolutivă 
conform căreia perioada omului în starea sălbatică a precedat perioada 
barbară în toate triburile, după cum perioada barbară a precedat civiliza¬ 
ţia. „Istoria rasei umane este unică în origine, unică în experienţă, unică 
în progress." 

în 1924, în Dos Wirtschaftslegen der Vdlker, Fritz Krause expunea 
scheme de clasificare evoluţionistă, bazată, ca şi aceea a lui Morgan, pe 
succesiunea cronologică a stadiilor economice prin care a trecut umani¬ 
tatea (în paranteză sunt indicate popoarele care se găsesc până acum în 
astfel de stadii): 

1. Culegători şi vânători primitivi (Veda, boşimanii). 

2. Vânători superiori (amerindienii sionx). 

3. Culegători superiori (amerindienii din California). 

4. Agricultura sapei, stadiu în care se iniţiază creşterea vitelor (ine- 
lanezienii). 

5. Cultura plugului şi creşterea bovinelor (ruşii). 

6. Păstoritul nomad iniţiat cu capra şi oaia şi extins apoi la bou, cal 
şi cămilă (kirchizii). 

Pe lângă munca depusă deja în arheologie, etnografie, studierea cul¬ 
turilor vechi şi străine, ca ştiinţă pozitivă care se sprijină pe temelii evo¬ 
luţioniste, noua ştiinţă a continuat să găsească în începuturi argumente 
decisive - fiindcă aici se află cheia rezolvării problemelor fundamenta¬ 
le. Situându-se pe solul evoluţionist confirmat de arheologie, etnologii 

vor începe, după exemplul anatom işti lor, să studieze pe „primitivi 44 , să 
compare descoperirile preistorice şi materialul etnografic. Concentrarea 
asupra „primitivilor 41 a constituit un avantaj pentru că aici se afla un teren 
mai bun, mai potrivit pentru cercetare, aici se aflau culturi vii, se vedea şi 
latura spirituală a culturii, nu numai cea materială. Studierea comunităţi¬ 
lor culturale mai mici a facilitat cercetarea completă şi pentru cercetăto¬ 
rul însuşi. Situându-se de acum pe solul evoluţionist şi acceptând poziţia 
cu privire la dezvoltarea culturală de la inferior la superior, pe etnologi 
îi preocupă întrebarea: Care este acel fenomen cultural esenţial prin ur¬ 
mărirea căruia să se poată urmări şi dezvoltarea culturii ? Majoritatea a 
considerat că este vorba de „comunitatea socială 44 şi, de regulă, că prima 
formă a „comunităţii sociale 44 este căsătoria, sau chiar familia. 

Adversarii noilor concepţii (evoluţioniste şi darwiniste) au continuat 
să se bazeze pe unele fapte care arată clar diferenţa dintre om şi toate ce¬ 
lelalte specii vii, cum este capacitatea de gândire, căsătoria şi. îndeosebi, 
faptul că omul se deosebeşte de celelalte fiinţe vii prin credinţa în Dum¬ 
nezeu. Chiar şi pentru cei care au acceptat învăţătura lui Darwin, rămăse¬ 
se întrebarea. Cum şi când s-a întâmplat aceasta? Darwin a considerat că 
aceste caracteristici nu sunt date de Dumnezeu şi nu sunt veşnice pentru 
o specie anume, ci sunt rezultatul dezvoltării culturii. Tylor şi-a consacrat 
opera sa, menţionată deja. lămuririi problemei credinţei, căutării apariţiei 
şi dezvoltării, respective, gradării (animism, politeism, monoteism). 

In ceea ce priveşte studiile despre căsătorie şi despre credinţă ele au 
fost, în general, depăşite de cercetările ulterioare. S-a pornit la aceste 
cercetări de pe o poziţie deja stabilită, luându-se faptele care se pretau 
cel mai bine ca material doveditor. Cei înclinaţi spre eurocentrism, luând 
ca element de vârf al scalei de dezvoltare situaţia europeană din timpul 
lor, au mers de la complex la simplu şi dacă în Europa domina, în peri¬ 
oada lor, căsătoria monogamă, începutul trebuia să fie opus - promiscu¬ 
itatea, dacă domina patriarhatul - la început trebuie să existe matriar¬ 
hatul şi întrucât dominantă era credinţa monoteistă - la început trebuia 
ca fiecare fiinţă şi fenomen să fie privite ca fiinţe spirituale (animism) 
etc. Ei au găsit, desigur, printre „primitivi 14 , exemple care corespundeau 
schemei lor. Au creat opere de proporţii, este adevărat, folosind un bogat 
material faptic - ceea ce este un merit incontestabil întrucât constituie şi 
azi materiale valoroase. 

Etnologii evoluţionişti au pornit de la ipoteza unităţii fizice a omenirii 
şi au vâ/iit deosebirea doar în gradul de „intelectualitate' 4 şi a dezvoltării 

culturale. Ei au fost, în general, apărătorii dezvoltării în sens unic, por¬ 
nind de la ipoteza că în aceleaşi împrejurări (ale mediului înconjurător 
şi organismului uman) apar aceleaşi urmări şi că, deci, toate comunită¬ 
ţile trebuie să treacă prin anumite grade de dezvoltare. Doar Bastian şi 
Tylor au fot difuzionişti moderaţi. Toţi au abordat periodizarea istorică 
de pe poziţii eurocentriste şi, deşi nu au făcut o distincţie între cultură 
şi familiile organice, au analizat cultura exclusiv ca obiect al cercetării 
ştiinţifice. Ei au tacul o distincţie clară între etnologie şi istoriografie. 
Au adoptat o poziţie critică faţă de voluntarism şi speculaţii. Din ipoteza 
cu privire la unitatea fizică a omenirii şi dezvoltarea culturală unitară a 
comunităţilor umane au păstrat metoda comparată în abordarea feno¬ 
menelor culturale. Au fost şi din aceia (spre exemplu, R.S. Steinmetz a 
studiat conţinutul pedepselor în legătură cu credinţa) care considerau că 
istoricii culturii care se servesc de metoda comparativă nu pot înţelege 
faptele culturale dacă nu înţeleg întreaga viaţă „socială“. Pe evoluţioniş- 
tii secolului XX ceva îi leagă strâns de evoluţionismul biologic, iar acest 
ceva este caracteristica dezvoltării. De exemplu, Tylor vede în dezvolta¬ 
rea tehnologică o consecinţă a acumulării cunoştinţelor cu totul diferită 
de cea organică, unde guvernează principiul schimbării în alte fenomene 
culturale (religie, căsătorie şi altele), iar în schimbarea culturală vede 
succesiunea gradelor de dezvoltare care sunt distincte, diferitele carac¬ 
tere apărând spontan. 

Evoluţioniştii secolului al XlX-lea au fost, totuşi, cei care au întemeiat 
o metodologie nouă. Pentru a realiza aceste lucruri ei au abordat fenome¬ 
nele culturale ca fenomene naturale şi prin această analogie au constatat 
succesiunea naturală a dezvoltării culturale. Iniţial obiectul cercetării lor 
era limitat numai la cultură, dar pe urmă s-a plecat de la ipoteza unităţii 
fizice a omenirii. Lucrul cel mai important este că şi-au păstrat poziţia 
în legătură cu faptul că fenomenele culturale trebuie studiate pe baza 
faptelor, în mod ştiinţific. 


Culturalismul 

Acest curent va apărea ca o reacţie faţă de abordarea comparativă de 
către evoluţionişti a culturilor şi faţă de tratarea cantitativă a culturilor 
de către şcoala istorico-difuzionistă. El se va orienta spre cunoaşterea 
cât mai exactă a culturilor vii, concepute ca sisteme de norme şi valori 
care fiinţează în sine, independent de determinismele sociale care pot 

influenţa mecanismele culturale la un moment dat ai funcţionării lor. El 
porneşte, însă, de la poziţia şcolii istorico-difuzioniste cu privire la re¬ 
lativismul cultural care vede în fiecare cultură o „configuraţie" separată 
unică. Deşi concepute astfel în scopul analizei, între cele două planuri, 
social şi cultural, există o asemenea întrepătrundere încât aşa cum este 
imposibil să separăm individul de grup tot astfel este imposibil să sepa¬ 
răm faptul cultural de relaţiile şi structurile sociale. 

Antropologii socio-culturali s-au limitat la studierea comunităţilor 
culturale, dar au iniţiat aplicarea practică a cunoştinţelor despre cultură 
în ciuda atitudinii lor biologizante sau psihologiste faţă de cultură. Lucrul 
acesta a fost posibil tocmai pentru faptul că premisa lor de cercetare di¬ 
rectă a fost contrară poziţiei lor teoretice. Astfel, ei studiază determinarea 
culturală a individului şi grupului, studiază cultura sau mediul cultural 
cum acţionează şi cum modelează individul şi grupul, şi nu invers. 

Tocmai cercetările şi concluziile lor contradictorii au impus explica¬ 
rea naturii reale a faptelor culturale - a realităţii culturale. Acest lucru a 
stimulat atitudinea evoluţionistă faţă de cultură. De aceea, în noul curent 
(din care îi vom remarca pe doi reprezentanţi de frunte, A. Kroeber şi L. 
White), ca problemă teoretică centrală, apare natura faptelor culturale, 
iar în acest fel culturile ca realităţi, adică sub formă de obiect şi mod de 
abordare a ştiinţelor sociale. 

loate acestea au avut un larg ecou în analizarea teoretică a naturii 
culturii, ceea ce a avut ca rezultat o nouă interpretare a culturii ca reali¬ 
tate aparte şi distinctă. Acest punct de vedere va fi afirmat şi susţinut cu 
consecvenţă de L. White, un neoevoluţionist care dă şi noua denumire a 
acestei ştiinţe - culturologie. 

Afirmarea acestui punct de vedere apare cel mai evident în exemplul 
lui A. Kroeber. Prin munca lui îndelungată şi fructuoasă, el a aparţinut 
atât şcolii istorice americane, cât şi antropologiei culturale şi a deschis 
calea şi culturologiei lui L. White. Pe plan teoretic el sesizează raportul 
dintre realităţile organice şi culturale, ca şi problema obiectului şi abor¬ 
dării ştiinţelor sociale. Curentul culturalist este inaugurat de cunoscutul 
antropolog american A.L. Kroeber în 1916, ca o reacţie antropologică 
la biologismul din ştiinţele sociale. In 1916 acesta publică studiul The 
Superorganic în volumul al XVI-lea din American Anthropologist (pu¬ 
blicat în Nalure of Culture, University of Chicago Press, 1952) în care 
analizează evoluţia organică şi evoluţia socială. Supcrorganicul, cu care 
anlorul identifică cultura şi civilizaţia, nu este în raport de derivaţie cu 

organicul; este ceva diferit de el. Diferenţa dintre organic şi supraorga- 
nic ţine de diferenţa dintre zestrea ereditară şi cea dobândită la om şi la 
animal. Această diferenţă nu este colmatată nici de legile gândirii, speci¬ 
fic umane: „Punctul esenţial care trebuie avut în vedere nu este dacă un 
om poate sau nu poate să facă mai mult decât un castor, ci faptul că soci¬ 
etatea umană este în măsură nu numai să creeze, dar chiar să-şi schimbe 
propriile sisteme de soluţionare a problemelor existenţei. Aceasta este o 
caracteristică a culturii pe care numai omul o posedă* 1 . 

In 1923, în cunoscuta sa Antropologie, el analizează deosebire dintre 
realităţile organice şi culturale. Limba este un fenomen care îşi are legi¬ 
tatea ei proprie şi nu se poate înţelege şi nici explica biologic. Cuvintele 
şi limba există înaintea, după şi în afara individului, limba îşi are propria 
sa viaţă, propria legitate care nu este organică. De asemenea, biologic 
nu se poate explica activitatea unui curent, forma unei creaţii artistice 
sau religioase etc. Realitatea organică şi culturală se deosebeşte şi prin 
mecanismul acţiunii şi al produsului. în realitatea organică şi culturală 
schimbările reprezintă două procese diferite, cu caractere total deose¬ 
bite: în primul caz este vorba de rezultatul adaptării naturale şi al dez¬ 
voltării, în cel de-al doilea este vorba de adaptarea culturală şi dezvol¬ 
tarea culturală. Dezvoltarea în lumea organică are caracter de adaptare 
şi schimbare, în timp ce în viaţa culturală are caracter de acumulare. în 
lumea organică dezvoltarea o constituie noile organe, iar în cultură noile 
elemente culturale. Transmiterea lor este, de asemenea, complet diferită: 
în lumea organică aceasta are loc prin moştenire, în cultură se face prin 
învăţare - descoperirea, spre exemplu, poate fi chiar „transmisă 11 de la 
urmaşi la străbuni (dacă mai trăiesc). Pe urmă, în timp ce apariţia unui 
nou organ condiţionează schimbarea speciei, o descoperire nu trebuie să 
provoace schimbarea anumitei culturi, ci numai îmbogăţirea ei. Desco¬ 
peririle şi alte fenomene în cultură sunt facilitate de însăşi cultură şi nu 
organic şi, ca atare, pot fi înţelese numai în contextul culturii şi nu bio¬ 
logic. Astfel, Kroeber a remarcat că este total inadecvat să confundăm 
cultura cu concepţia biologică a lui Darwin. 

Kroeber subliniază că este cu totul altceva să înfăţişezi omul ca fiin¬ 
ţă culturală şi „omul 11 care nu este culturalizat; cel de-al doilea nu este 
nimic altceva şi nimic mai mult decât un animal. El se conduce după 
faptul fundamental că omul, spre deosebire de toate celelalte specii, po¬ 
sedă deja capacitatea moştenită de creare a simbolurilor, deci, capacita¬ 
tea „abstracţiei 11 , ceea ce îi dă posibilitatea „desprinderii din natură 11 - el 

este, aşadar, „transcendent 11 . Datorită aceleiaşi posibilităţi de înţelegere 
a simbolurilor, se creează componente simbolico-generalizate, în primul 
rând vorbirea, prin care se poate transmite altora experienţa (cunoştin¬ 
ţele, iscusinţa, ideile etc.). în felul acesta cunoştinţele se acumulează, 
cresc, se formează şi se dezvoltă o realitate complet nouă - cultura. în 
cadrul acestei noi realităţi se creează apoi entităţi culturale distincte. 

în contradicţie cu poziţia biologico-sociologică, Kroeber subliniază 
că societăţile umane sunt „ceva mai mult decît nişte comunităţi interne 
bazate pe senzaţie, după exemplul albinelor sau furnicilor, fiind consti¬ 
tuite şi modelate şi cultural 113 . Respectiv, că societăţile umane sunt co¬ 
munităţi culturale şi nu comunităţi de organisme în timp ce nici o altă 
societate a speciilor inferioare nu constituie şi comunitate culturală. La 
animale, remarcă Kroeber, întâlnim o puternică dezvoltare a senzaţiilor, 
ceea ce face posibilă menţinerea lor şi a societăţilor acestora; omul pose¬ 
dă câteva senzaţii cu caracter general (alimentarea, înmulţirea, ocrotirea 
etc.), dar în schimb el dispune de capacitatea nativă de creare a simbo¬ 
lurilor - a vorbirii. Această capacitate a omului a facilitat apariţia unor 
realităţi supraorganice - cultura, iar în cadrul ei conturarea unor entităţi 
culturale cu instituţiile lor morale, juridice, politice, economice etc., şi 
cu forme culturale. Omul este văzut ca existenţă doar datorită culturii, 
doar ca fiinţă culturală. Ansamblul culturii ca organism realizează acum 
adaptarea exterioară la mediul natural şi determină adaptarea internă 
reciprocă a indivizilor. Toate acestea sunt posibile numai datorită vor¬ 
birii. Cultura, respectiv vorbirea face posibilă existenţa individului, a 
grupurilor de oameni şi speciei umane. 

întrucât realitatea culturală şi cea organică sunt două fapte diferite şi 
modurile de cercetare a fenomenelor culturale şi organice trebuie să fie to¬ 
tal diferite, consideră Kroeber. Fenomenele organice pot fi studiate pe ca¬ 
lea laboratorului, pot fi reproduse artificial şi verificate experimental, ceea 
ce nu este posibil în cazul fenomenelor culturale. Acestea pot fi înţelese 
indirect, prin observare sau reconstituire ulterioară, pe baza rămăşiţelor. 

Ca antropolog cultural, Kroeber analizează cultura ca un produs „soci¬ 
al 11 sau „psihologic 11 , şi afirmă că societatea precede cultura şi cultura se bi- 
zuie pe societate. El subliniază, de asemenea, că noţiunea de societate este 
foarte ambiguă. Pe de altă parte, Kroeber constată că psihologia se ocupă 
de individ, iar individul în ultimă instanţă nu este nimic altceva decât o 
unitate organică. Psihologul în mod greşit porneşte de la cultura lui, ca 
fiind generală şi unică, şi cercetând, interpretează comportarea individului 

care aparţine altei culturi ca normală şi anormală. în schimb, antropologul 
cultural porneşte de la ipoteza cu privire la unitatea naturii fizice umane, 
studiază individul care este determinat de o anumită cultură. 

Răspunsuri radicale la problemele în faţa cărora s-a oprit A. Kroeber 
va da Leslie White. El nu numai că separă riguros realitatea culturală de 
cea organică, considerând-o supraorganică şi supraindividuală, dar spre 
deosebire de Kroeber, el o consideră ca o realitate supra socială - sui 
generis, ca un gen de fenomene şi procese care trebuie înţelese ca au¬ 
todeterminare, în afara sferei sociologice şi psihologice, decurgând din 
natura realităţii culturii însăşi. El va numi această nouă ştiinţă culturo- 
logie. Legând începutul acestei ştiinţe de apariţia operei lui Tylor, White 
recunoaşte contribuţia lui A. Kroeber, R. Lowie, remarcându-1 îndeosebi 
pe E. Durkheim. 

Pornind de la unitatea fizică a omenirii şi de la faptul că omul a rămas 
de la apariţia sa neschimbat organic în timp ce cultura lui a cunoscut 
schimbări spectaculoase, el conchide că putem studia cultura indepen¬ 
dent de om. întrucât cultura nu poate fi explicată nici biologic şi nici 
geografic, ea trebuie să fie privită ca o realitate aparte, o realitate cu le¬ 
gile ei. Şi, ca atare, putem să o studiem în mod exact, folosind metodele 
care sunt valabile şi pentru ştiinţele naturale. în structura lumii există 
trei niveluri ale realităţii: fizic - a cărui celulă de bază este atomul, chi¬ 
mic - molecula, organic - a cărui celulă are ca element fundamental şi 
hotărâtor simbolul. Omul este o fiinţă culturală, determinat de cultură 
(aşa după cum animalul este o fiinţă organică). în timp ce A. Kroeber se 
distanţează de poziţia lui Darwin, potrivit căreia, atunci când este vorba 
de om deosebirea constă numai în specie, L. White întrerupe modul de 
gândire antropocentric după care omul este o fiinţă specială. (De altfel, 
orice explicaţie biologizantă a culturii este ameninţată mereu de perico¬ 
lul de a duce la o ideologie rasistă, întrucât cultura se explică în ultimă 
instanţă în mod organic.) 

„Cultura este veche 11 - scrie L. White în Ştiinţa despre cultură - „ca şi 
omul însuşi. Ha s-a format înainte cu milioane de ani, când omul a început 
prima dată să folosească vorbirea articulată şi a continuat să se dezvolte 
până astăzi. Cultura este ceva continuu, ceva ce creşte şi progresează. 11 

fiecare individ, generaţie, grup, începând cu cele mai timpurii peri¬ 
oade ale istoriei omenirii, este născut într-o cultură, într-o civilizaţie... 
Nici un om nti-şi creează din nou cultura sa proprie; prin procesele de 
socializare şi de Ibrmare a identităţilor grupurilor primare i s-a transmis 

sau o împrumută de Ia vecini... „Acţiunea lui Copernic de difuzare a 
iluziilor geocentrice înainte cu mai mult de patru sute de ani este repe¬ 
tată în zilele noastre de culturologul care combate iluzia antropocentrică 
după care omul îşi controlează cultura. 

Deşi omul este cel care face primul săgeata, compune simfoniile etc., 
noi nu putem explica cultura numai prin a spune că omul a produs-o/ 14 Şi 
mai departe: „Culturile trebuie explicate prin cultură... în felul acesta, 
în sensul cel mai real, cultura se creează pe ea însăşi... Omul trebuie să 
fie prezent, bineînţeles, pentru a face posibilă existenţa culturii. Dar na¬ 
tura şi comportarea procesului însuşi sunt autodeterminate. Acest proces 
există pe baza propriilor principii şi el este dominat de propriile Iui legi. 

în felul acesta, cultura face din om ceea ce este el şi, în acelaşi timp, 
se creează pe ea însăşi" 5 . 

Deoarece cultura nu se poate explica doar prin comportarea oameni¬ 
lor şi raporturilor lor întrucât de multe ori lucrurile stau invers, compor¬ 
tamentul şi raporturile oamenilor sunt determinate de valorile şi norme¬ 
le cultură, sociologia şi antropologia socială au abordat, după White, în 
mod greşit, lucrurile; abordarea adevărată este cea culturologică, iar cul- 
turologia studiază elementele culturale, fenomenele şi formele culturale 
(şi aceasta în afara omului). „Din punct de vedere al determinismului 
cultural, fiinţele omeneşti sunt doar mijlocul prin care se explică cultu¬ 
rile.' 16 White se ridică cu hotărâre împotriva mitului cu privire la „voinţa 
liberă a omului", ca şi Marx, şi Tylor (care în acest fapt a văzut principala 
piedică în calea dezvoltării ştiinţei despre cultură). White recunoaşte na¬ 
tura organică a omului, dar separă în mod riguros organicul de cultural. 
După exemplul lui Marx, el scrie că nu există aşa-zisa „natură umană", 
ci omul unei culturi definite, „natura umană" este acea parte care este 
comună la om şi animal. Punctul de vedere cu privire la determinarea 
culturală a omului, White îl ilustrează prin exemplul geniilor, iar baza 
simbolică a culturii este ilustrată prin exemplul orbilor şi surdomuţilor 
al lui Keller. Cultural, deci ceea ce este posibil datorită simbolului, este 
realitatea extracorporală, supraorganică, supraindividuală. 

Analizând cultura, L. White se ocupă în general de cultură ca de o 
realitate supraorganică, de cursul ei istoric şi mai puţin de cultură în 
calitate de cultură individuală 7 . F£l porneşte de la premisa după care „cul¬ 
tura ca întreg serveşte necesităţilor omului ca specie" şi ca atare parti¬ 
cipă la continuitatea vieţii speciei umane. în felul acesta, revine în felul 
său. la cvohiţionsimul secolului al XlX-lea în legătură cu determinismul 

tehnologic. Adică vede dezvoltarea culturală în creşterea folosirii ener¬ 
giei. White însuşi priveşte ordinea culturală individuală prin procesul 
folosirii energiei, care contribuie cu succes, cu care se acomodează un 
anumit „organism" cultural, având şi formula E x T = C (E = energie, T 
= succesul uneltelor sau tehnologiei, C = cultură). 

Ca determinist cultural, White consideră că cunoaşterea naturii şi a 
dezvoltării culturii nu ne poate ajuta să influenţăm cursul cultural-isto- 
ric. Acest lucru ne ajută doar să îl înţelegem mai bine. Aici trebuie atrasă 
atenţia asupra posibilei neînţelegeri, avându-se în vedere antropologiile 
sociale. Reprezentanţii acestora dezbat şi studiază „Organismele" cul¬ 
turale, în timp ce L. White se gândeşte la cursul global, universal şi 
realmente au dreptate şi ei şi el. Mai înainte am amintit cele spuse de 
White în legătură cu faptul că cultural serveşte menţinerii speciei în 
timp ce antropologia socială vede în cultură un instrument care serveşte 
la menţinerea grupurilor. Deci, la primul cultura apare ca o realitate a 
omului ca specie, iar la ceilalţi „organismul" cultural la un anumit grup, 
ceea ce sunt lucruri fundamental diferite. O posibilă influenţă asupra 
unei anumite comunităţi culturale nu înseamnă şi posibilitatea influen¬ 
ţei, intervenţiei sau controlului cursului global cultural-istoric, care se 
autodetermină, se dezvoltă din sine şi ne influenţează. 

Difuzionismul 

Studierea vechilor culturi, „primitive" şi „exotice" spre care se în¬ 
dreptase etnologia secolului al XlX-lea, a facilitat cunoaşterea mai exac¬ 
tă a fenomenului cultural*Faptul acesta va da posibilitatea după aceea 
sesizării mai clare a deosebirilor culturale, respectiv a diversităţii cul¬ 
turilor. Deosebirile culturale ca problemă teoretică fundamentală vor 
intra astfel în preocuparea cercetătorilor culturali de la începutul seco¬ 
lului XX. Lucrul acesta va duce din nou la o atitudine antievoluţionis- 
tă, difuzionistă şi relativistă cu privire la cultură. A. Kroeber compară 
această schimbare în tratarea culturii cu schimbarea poziţiei geocentrice 
în cea heliocentrică a lui Copernic. 

Datorită muncii susţinute, îndeosebi a lui F. Bastian în Germania şi 
a lui F. Boas în SUA, studiile respective vor apare ca o reacţie la evolu- 
ţionism (liniar) şi se vor dezvolta cel mai mult în ţările acestea. Această 
orientare este cunoscută ca şcoala istorică, iar în Germania drept Kultur- 
krci.se. Se consideră că întemeietorul acestei şcoli a fost F. Ratzel, care 





Antropologie politică | 55 


a publicat în anul 1888 Istoria omenirii, subliniind că nu există limite 
în spaţiu în analiza şi răspândirea elementelor culturale şi complexelor 
de elemente culturale. El este primul (în cercetarea istoriei arcului în 
Africa) unde pentru identitatea elementelor a stabilit criteriul formelor. 
Elevul său, L. Frobenius, afirmă prin cercetările sale în Africa şi Me- 
lanezia legătura de rudenie a tuturor culturilor şi nu numai a elemente¬ 
lor culturale, introducând în acest fel noţiunea de cercuri culturale. Pe 
lângă definiţia formei, el introduce în stabilirea surselor şi răspândirea 
elementelor culturale, ca şi legăturilor istorice ale culturilor şi criteriul 
cantitativ al definiţiei, astfel încât cantitatea aceloraşi elemente culturale 
arată legătura lor mai strânsă sau mai puţin strânsă. Doi reprezentanţi 
de frunte ai acestei şcoli, F. Graebner şi Ankermann, publică în 1905 
Kulturkreise und Kidturgeschichten in Ozeanien, iar ceva mai târziu şi 
despre Africa în acelaşi timp cu W. Schmidt despre America de Sud. 
în aceste lucrări sunt prezentate mai multe zone culturale distincte şi o 
relativă cronologie a perioadelor culturale. F. Graebner publică în anul 
1911 Methode der Ethnologie. După părerea lui, istoria omenirii nu este 
o mare poveste evoluţionistă în care unele popoare au avansat mai re¬ 
pede decât altele; ea este mai degrabă un ansamblu de relatări despre 
originea, creşterea şi acţiunea reciprocă a multor culturi care au apărut 
în diverse centre şi ca urmare a unor cauze diferite, pentru ca apoi să se 
răspândească în zonele învecinate, uneori în teritorii întregi. El respinge 
concepţia simplistă a lui Bastian care susţine că psihologia unui popor 
se deosebeşte de psihologia altui popor. Respingând atitudinea evoluţio¬ 
nistă, de exemplu cu privire la dezvoltarea formelor, reprezentanţii şcolii 
istorice sunt de părere că este vorba de diferite forme, ca produs al diver¬ 
selor culturi. Ei afirmă că fiecare element cultural este parte componentă 
a culturii şi nu poate fi separat de aceasta, existenţa lui în afara culturii 
originare demonstrează doar răspândirea lui. în cultura fiecărui popor 
găsim straturi ale elementelor împrumutate. Dacă intră în contact două 
culturi şi se apropie una de alta, vom întâlni şi „elemente încrucişate 11 . 

Şcoala istorică germană difuzionistă sau Kulturkreise, a avut susţi¬ 
nători în SUA, unde reprezentanţii de frunte ai acestui curent au fost F. 
Boas, C. Wissler, N. Nelson, Spindler, E. Sapir, R. Lowie, A. Kroeber. 
Ei au studiat difuzarea culturilor în America. Primul care a expus ideile 
difuzioniste în America a fost F. Boas, în 1910. De altfel, el a prezentat 
etnografia ca o disciplină culturologică strict empirică, care nu ar trebui 
să sc sprijine pe descrierile îndoielnice ale călătorilor, misionarilor şi pc 

prelucrarea în cabinete a abordării eurocentriste a culturilor şi istoriilor 
culturale. B. Malinowski reproşează şcolii istorice germane că repre¬ 
zentanţii ei de frunte sunt doar muzeologi, că analizează cultura doar pe 
baza elementelor culturale materiale ca un criteriu de bază şi exclusiv al 
identificării formale a culturilor. Iar alţii, etnologii sovietici acuză şcoa¬ 
la americană pentru relativism cultural. Este indiscutabil că şi unii şi 
ceilalţi au căutat adevărul nu în speculaţii, ci în fapte ca cercetători con¬ 
ştiincioşi. Au avut cunoştinţă de istorie, şi-au dat seama de importanţa 
influenţei reciproce, respectiv spaţiale. Ca atare ei au fost primii care au 
realizat demistificarea schemei istorice a ideologiei eurocentriste. 

(Este important să menţionăm că difuzioniştii au folosit în descrierea 
culturii şi în dezbaterile despre cultură noţiuni cum sunt elemente cultu¬ 
rale, ansamblurile de elemente, tipuri de culturi şi zone culturale.) 

„Evidenţierea şi compararea trăsăturilor similare întâlnite în diferite 
ansambluri culturale împrăştiate pe cuprinsul lumii este o operaţie care 
merită întotdeauna efortul. Totuşi, chiar dacă unele intuiţii sunt, ici şi 
colo, îndreptăţite, concluziile care explică prezenţa unor trăsături cu aju¬ 
torul analogiilor sunt întotdeauna insuficient justificate, iar încercările de 
apropiere a acestor trăsături sau chiar a unor complexe culturale rămân 
cu totul speculative câtă vreme nu s-a efectuat o muncă prealabilă. în- 
tr-adevăr, nu cunoaştem în prezent majoritatea popoarelor decât în mod 
foarte superficial, iar asemănările trebuie să meargă până la o identitate 
perfectă pentru a fi siguri că nu este vorba despre elemente eterogene. 
Chiar şi atunci când comparăm ansambluri de trăsături (ceea ce reduce 
riscul de a greşi) rămâne problema fundamentală dacă anumite trăsături, 
deşi strâns legate între ele nu aparţin, în ultimă instanţă, unor cercuri sau 
straturi culturale diferite. în sfârşit, trebuie să presupunem că, practice, 
nici una dintre configuraţiile actuale nu este unică prin origine şi să adă¬ 
ugăm că, cu cât o cultură este mai evoluată, cu atât mai mici sunt şansele 
ca ea să fie aşa. 

Funcţionalismul 

Acest model explicativ din ştiinţele sociale are la bază ideea de func¬ 
ţie care în matematici înseamnă mărimi ale căror valori depind de valo¬ 
rile celorlalte mărimi. în aceste sens, o relaţie funcţională poate fi văzută 
ca o schimbare, ca o corelaţie între variabile individuale. în analiza func- 
jionalâ, o funcţie trebuie să acţioneze pentru cevaîntr-un sistem, ca nu se 

poate manifesta decât într-un mod relaţional. Spunem că un eveniment 
A este funcţie pentru un eveniment B dacă, şi numai dacă, cele două 
evenimente sunt corelate în general. Când vorbim de funcţii sociale, ne 
referim la o clasă de evenimente şi nu la simple unităţi specifice. Actul 
de a vota poate fi funcţional pentru un regim politic numai dacă el face 
parte dintr-o clasă generală de activităţi care caracterizează structura 
democratică a regimului. 

Funcţionalismul îşi are rădăcinile în teleologia lui Aristotel, după 
care orientarea spre un scop final caracterizează condiţiile anterioare. 
Ideea de bază a acestui model explicativ este că un organism interacţi- 
onează cu stimulii din mediul extern într-un mod care duce la adaptare 
între organism şi mediu. Din această perspectivă, între sistemul social 
global şi sistemul politic există un schimb de informaţii şi de substanţă 
(cereri, nevoi, interese, decizii etc.) pe bază de retroacţiune ( feed-back ) 
prin care se realizează echilibrul homeostatic al funcţionării sistemului. 
Prin urmare funcţia de adaptare este bazată pe relaţii de interdependenţă 
dintre părţi sau dintre întreg şi parte. în cadrul sistemelor politice, între 
structuri şi funcţii există o relaţie de condiţionare. Funcţia descrie acti¬ 
vităţile specializate ale unui individ sau organizaţii. Nu numai structuri 
similare realizează funcţii diferite, dar şi funcţii similare pot fi realizate 
de structuri diferite. 

Analiza funcţională constă în tratarea oricărui fapt social din per¬ 
spectiva relaţiilor pe care le întreţine, în sincronie cu alte fapte sociale în 
interiorul unui ansamblu care nu este epistemologic necesar să fie privit 
ca fiind complet structurat. Noţiunea de „funcţie' 1 trimite doar la ideea 
interdependenţei relative a faptelor. Legăturile observabile în realitate nu 
sunt observabile la rang de raporturi de determinare sau de legi de func¬ 
ţionare. Funcţia nu este prevăzută cu un statut explicativ în sensul strict, 
ci în cel euristic al termenului. Se admite că orice societate este formată 
dintr-un anumit număr de elemente identificabile, că aceste elemente nu 
sunt dispuse la întâmplare, ci urmează o anumită logică a configuraţii¬ 
lor, că evidenţierea relaţiilor dintre aceste elemente - relaţii care nu sunt 
obligatoriu de utilitate reciprocă - contribuie într-o oarecare măsură la 
înţelegerea fiecăreia dintre ele 8 . 

„O teorie funcţionalistă (...) pornind de la constatarea că există relaţii 
de corespondenţă funcţională între faptele sociale, ajunge la concluzii 
generale privind natura societăţii. (...) R.K. Merton a arătat că funcţi¬ 
onalismul od mai radical se întemeiază pe însuşirea a trei postulate: 1. 

Postulatul unităţii funcţionale a societăţii: fiecare element constitutiv 
al unei societăţi ar fi funcţional pentru sistemul social, care este, deci, 
văzut ca fiind întrutotul organizat; 2. Postulatul funcţionalismului uni¬ 
versal: toate elementele constitutive ale unei societăţi ar exersa o funcţie 
anume; 3. Postulatul necesităţii: fiecare element constitutiv ar fi o parte 
indispensabilă a acesteia." Pentru E. Durkheim şi A.R. Radcliffe Brown, 
„o funcţie nu ar putea predetermina instituţia capabilă să o îndeplineas¬ 
că (argumentul mutaţiilor şi echivalenţilor funcţionali), după cum nici 
instituţia nu ar putea fi caracterizată doar prin rolul său funcţional" (ar¬ 
gumentul vestigiilor). 

(...) în secolul XX, noţiunea de „funcţii" va fi pusă în serviciul unui 
„principiu de inteligibilitate" a realităţii sociale. (...) 1. Funcţionalismul 
presupune că omul în societate poate face obiectul unei ştiinţe pozitive 
după modelul determinist al ştiinţelor naturii. 2. El recurge masiv la ana¬ 
logia biologică pentru a explica socialul. Fără a putea fi asociat organis¬ 
mului care susţine identitatea de substanţă dintre societate şi organismul 
viu, funcţionalismul se sprijină pe ipoteza că există similitudini de orga¬ 
nizare între cele două ordine de fenomene. 3. Funcţionalismul se apro¬ 
pie de o concepţie unitară a lumii sociale (toate societăţile s-ar supune 
unor legi de funcţionare identice) şi de o imagine a devenirii sociale cu 
tendinţă progresivă. 4. El conferă, aşadar, întregului un primat ontolo¬ 
gic explicativ asupra părţilor (respectiv societăţii asupra individului). 5. 
Principiul explicaţiei funcţionaliste este de inspiraţie antiistorică. Refu¬ 
zul istoriei este, în acelaşi timp, o decretare epistemologică (antropologia 
trebuie să fie o ştiinţă, ceea ce istoria, văzută ca o cunoaştere nondeter- 
ministă şi nongeneralizantă nu poate fi) şi un principiu metodic. 

Axiomele funcţionalismului în viziunea lui B. Malinowski sunt: 
„Prima este că orice cultură trebuie să satisfacă sistemul de necesităţi 
biologice: metabolism, reproducere, condiţii de temperatură, apărarea de 
umiditate, vânt şi toate atacurile climatice sau atmosferice, apărarea de 
animale şi oameni, destindere, exerciţii musculare şi nervoase, reglarea 
creşterii. A doua axiomă: orice realizare culturală care necesită folosirea 
de obiecte prelucrate şi de simboluri este o prelungire instrumentală a 
anatomiei umane şi satisface direct sau indirect o nevoie somatică (...) 
S-ar putea demonstra că, din momentul în care piatra, băţul, flacăra sau 
veştmintele vin să completeze anatomia umană, folosirea acestor obiecte, 
acestor unelte, acestor articole, dacă satisface unele necesităţi somatice 
creează, în acelaşi timp, necesităţi derivate (...). Un nou tip de necesitate. 

legată de necesitatea biologică şi tributară acesteia, dar generatoare de 
noi determinisme, însoţeşte orice proiect de activitate culturală 119 . 

Malinowski atacă teoria „rămăşiţelor 44 la evoluţionişti şi „elemen¬ 
telor împrumutate 44 la difuzionişti ca elemente depăşite şi neştiinţifice, 
ca mijloc metodologic fals pentru reconstituirea gradelor de civilizaţie, 
considerând că nu există nici „rămăşiţe 44 , nici elemente „împrumutate 44 , 
ci complexe de elemente, că toate elementele sunt la fel de funcţionale 
pentru o anumită cultură, că aceste teorii sunt consecinţa neînţelege¬ 
rii culturii ca entitate funcţională, a separării necritice a elementelor de 
contextul funcţional. Alţii îi atacă pe funcţionalişti pentru abordarea ne¬ 
istorică, pentru că nu pot să explice schimbările. Aici este vorba însă de 
neînţelegere şi la unii şi la ceilalţi. Difuzioniştii şi evoluţioniştii au fost 
preocupaţi de istoria culturală şi dezvoltarea realităţii culturale. Că exis¬ 
tă dezvoltare, cel puţin în ce priveşte tehnica, recunoaşte şi Malinowski, 
împărtăşind şi justificarea gradării şi faptul existenţei în trepte de is¬ 
torie culturală. Un fapt istoric evident este că unele elemente culturale 
„supravieţuiesc 44 „treptei 44 sau culturii în care au apărut (chiar dacă îşi 
schimbă funcţia). Funcţionaliştii studiază însă, adică au ca obiect definit 
comunitatea culturală (în general existentă), funcţionarea ei şi nu istoria 
realităţii culturale şi nici istoria culturală a acestei comunităţi stabilite. 
Prin urmare, obiectul preocupării lor ştiinţifice este total diferit. 

Din aceste curent cultural fac parte majoritatea sociologilor de la P. 
Sorokin până la T. Parsons. 


Structuralismul 

Curent apărut la începutul secolului XX în ştiinţele lingvistice, oda¬ 
tă cu publicarea în 1909 a lucrării Probleme de lingvistică generală a 
lingvistului elveţian Ferdinand de Saussure. în această lucrare se face o 
distincţie între limbă şi vorbire, plecându-se de la caracterul arbitrar al 
semnului lingvistic. Ferdinand de Saussure concepe limba ca un sistem 
general de semne, bazat pe relaţii de interdependenţă şi de interacţiune, 
în care orice modificare (în topica frazei, în succesiunea literelor unui 
cuvânt) atrage după sine modificări la nivelul întregului. în ştiinţele soci¬ 
ale abordarea structural-sistemică avea să cunoască aplicări cu rezultate 
spectaculoase în economie (W. Leontieff), în politologie (David Easton) 
şi, mai ales, în antropologie. „După modelul structuralismului lingvistic, 
întemeiat de F. de Saussure, preluat şi în antropologie (de exemplu, de 





60 | Nicolae Frigioiu 


Claude Levy-Strauss), în măsura în care structura este privită exclusiv 
ca o proiecţie sincronică a gândirii asupra obiectului cunoaşterii, meto¬ 
da de analiză structurală ar consta în punerea în evidenţă a unor relaţii, 
prin mijloace formale, fără a li se desprinde geneza şi semnificaţiile lor 
obiective/' 10 Acesta observa deja că structurile nu sunt felii decupate ale 
realităţii sociale date, ci o metodă de analiză prezentă în diferite do¬ 
menii. Prin structură putem înţelege o formă de organizare a materiei, 
structura fiind în acest caz secţiunea spaţio-temporală, momente (stări) 
de stabilitate, determinări calitative, puncte nodale în procesualitatea in¬ 
finită a structurii universului. 

Conceptul de structură reflectă, astfel, sintetic proprietăţile structu¬ 
rilor obiective. Ordinea internă a sistemului, dispoziţia şi aranjarea păr¬ 
ţilor sau elementelor întregi, precum şi interacţiunile specifice ale aces¬ 
tora în configurarea sistemului formează structura acestuia. în raport 
cu sistemul, structura apare ca un complex unitar de interacţiuni care 
integrează elementele în întreg ; ea conferă sistemului caracter omogen şi 
continuu, detemină stabilitatea calitativă şi identitatea acestuia. Pentru 
structuralişti, structura este o construcţie logică, un operator, o matrice 
de cercetare, o metodă de analiză, o schemă, un model al obiectului şi nu 
un concept cu semnificaţie reală, independentă de subiect. Din această 
perspectivă, structura apare ca o simulare dirijată a obiectului care nu 
are, în parte, un corespondent obiectiv, ci este mai degrabă un ansamblu 
de reguli de corectare a obiectului, codificate de cercetător. De aceea, 
structuralismul este nu atât o concepţie despre structurile reale, ci, cu 
precădere, o tehnică de cercetare, o activitate operaţională 11 . 

„Principiul fundamental este că noţiunea de structură socială nu se re¬ 
feră la realitatea empirică, ci la modele construite pe baza acesteia. Astfel, 
apare deosebirea dintre două noţiuni atât de apropiate încât au fost adese¬ 
ori confundate, adică aceea de structură socială şi aceea de relaţii sociale. 
Relaţiile sociale sunt materia primă folosită la construirea modelelor care 
fac vizibilă structura socială însăşi. în nici un caz aceasta nu poate fi deci 
redusă la totalitatea relaţiilor sociale care pot fi observate într-o societate 
dată." 12 Astfel, relaţiile de rudenie şi de alianţă constituie materia primă 
din care se pot extrage modelele şi structurile societăţii primitive. 

Un alt reprezentant al structuralismului în antropologie, A.R. Radcli- 
ffe Brown (1881 - 1955) vede în structurile sociale reţele complexe de 
relaţii existente între membrii unei societăţi. O structură este, în gene¬ 
ral, un sistem ordonat de părţi şi de componente. „O bucată muzicală, o 

frază, un edificiu, un animal au o structură. O structură au şi societăţile 
umane. Componentele sau unităţile structurii societăţilor umane nu sunt 
molecule, pietre, părţi ale discursului etc., ci persoane, considerate (...) 
ca fiinţe care ocupă poziţii şi acţionează în societate. 4413 

Structura socială este o realitate concretă care are ca funcţie vitală 
asigurarea vieţii şi continuitatea existenţei în societate. Această func¬ 
ţie este acceptată în ciuda unor discontinuităţi manifestate în interiorul 
structurilor ca fenomen dinamic. Structura socială are un caracter di¬ 
namic deoarece este condiţionată de însuşi dinamismul inter şi intrage- 
neraţional. Comunităţile umane se îmbogăţesc continuu cu noi membri 
(prin naştere, căsătorii, imigraţie) şi pierd continuu pe alţii prin moarte, 
căsătorii, emigraţie sau deplasarea pe orizontală în căutarea unui loc 
de muncă. Compoziţia unei societăţi se modifică în acest fel, dar nu se 
schimbă deloc structura socială generală, observă Radcliffe Brown. 
Dacă, de exemplu, ne reîntoarcem într-o comunitate după 10 ani nu vom 
mai regăsi toate personajele cunoscute mai înainte şi vom vedea mul¬ 
te raporturi schimbate între membrii societăţii însăşi. Totuşi, în ciuda 
acestui lucru, putem constata că societatea, structural vorbind, a rămas 
aceeaşi; că tipul de raporturi dintre membrii ei este identic. Nici dacă în 
această perioadă în comunitate ar fi avut loc schimbări revoluţionare, 
acestea nu vor schimba întrutotul structura precedentă. 

Structuralismul a fost contestat, în chiar epoca afirmării sale, de şeful 
de linie al unui alt curent în antropologia politică actuală, antropologia 
dinamică. 

G. Balandier reproşează structuralismului o viziune monistă, ceea 
ce îl împiedică să înţeleagă sistemul relaţiilor politice „unde competiţia 
evidenţiază pluralismul, unde echilibrele rămân întotdeauna vulnerabile 
şi unde puterea creează un adevărat câmp de forţe 44 . 14 

O altă observaţie critică vizează rigiditatea mediului său formal, ceea 
ce îl împiedică să se adapteze la studiul dinamicii sistemelor politice ac¬ 
tuale. „Sistemele structurale, aşa cum le descriu antropologii, sunt întot¬ 
deauna sisteme statice, sunt modele ale realităţii sociale, care prezintă un 
stadiu accentuat de coerenţă şi de echilibru, în timp ce realitatea aceasta 
nu are caracterul unui stat coerent; ea conţine contradicţii, manifestă 
variaţii şi modificări ale structurilor. 4415 

Capitolul V 


AGRESIVITATE Şl VIOLENŢĂ 


Delimitări conceptuale 

In literatura de specialitate agresivitatea a fost definită ca acel com¬ 
portament al omului care conduce „la vătămarea celui atacat, fie că este 
vorba de rănire sau distrugere, fie că este vorba de enervare, ironizare 
sau jignire 11171 . în definirea conceptului s-au conturat deja două note esen¬ 
ţiale: 1. intenţionalitatea acţiunii agresive şi 2. existenţa reacţiilor care 
emit stimuli dăunători orientaţi spre un alt organism. Astfel, Dollard şi 
colaboratorii consideră că intenţionalitatea este caracteristica decisivă, 
desemnând prin agresivitate acea secvenţă de comportament al cărei 
scop este „rănirea persoanei împotriva căreia este îndreptată 11182 . Prin 
urmare, predispoziţiile unei persoane spre comportament agresiv ţin atât 
de factori interni cât şi de factori externi, fiind puternic influenţate de 
procesele de socializare. Prin violenţă se înţeleg acţiunile realizate ca 
parte a unei metode de luptă care provoacă în mod intenţionat suferinţe 
fizice sau morale altor persoane. Plecând de aici, prin violenţă politică se 
înţelege orice metodă de luptă violentă folosită în scopul cuceririi, men¬ 
ţinerii sau influenţei puterii de stat. Aceste metode au îmbrăcat în istorie 
o gamă foarte largă de manifestări: războaiele dintre state, războaiele 
civile, revoluţiile, răscoalele, asasinatele, şantajul şi intriga politică, vi¬ 
olenţa instituţionalizată prin care clasa aflată la guvernare îşi menţine 
controlul asupra statului ca şi asupra revoluţionarilor care i se opun. în 
general, o sursă de apariţie a violenţei politice este lupta pentru apropri¬ 
erea resurselor politice rare, ceea ce duce frecvent la încălcarea normelor 
şi regulilor privind organizarea competiţiei, chiar şi în regimurile de¬ 
mocratice. Nimeni nu poate nega că pierderea alegerilor nu declanşează 

acte de violenţă extremă, ca în regimurile din Europa de Sud-Est aflate 
în tranziţie la democraţie. 

Din multitudinea de sensuri şi definiţii acordate violenţei, Yves Mi- 
chaud se opreşte cu precădere la două dintre ele: termenul ..violenţă 11 
desemnează fapte şi acţiuni, „pe de alta, el desemnează o manieră de a 
fi a forţei, a sentimentului sau a unui element natural - violenţă a unei 
pasiuni sau a naturii. în primul caz, violenţa se opune păcii, ordinii pe 
care ea o tulbură sau repune în cauză. în al doilea caz, forţa brutală sau 
dezlănţuită înfrânge regulile şi depăşeşte măsura 11193 . 


Cauzele agresivităţii şi ale violenţei 

Cu privire la cauzele care declanşează agresivitatea şi violenţa în via¬ 
ţa socială, în literatura de specialitate, în ultimele decenii s-au cristalizat 
mai multe teorii care reflectă din unghiuri epistemologice specifice efor¬ 
tul ştiinţelor socio-umane de a surprinde sursele acestor deviaţii com¬ 
portamentale. Dna din cele mai răspândite din aceste teorii este teoria 
agresivităţii instinctive, de origine freudiană şi etologicâ. Aceasta pleacă 
de la premisa că un comportament agresiv trebuie atribuit unui instinct, 
unei porniri a indivizilor spre autodistrugere. Viaţa şi acţiunile fiecărui 
individ se desfăşoară într-o confruntare continuă între instinctul vieţii şi 
instinctul morţii (Eros şi Thanatos). Fiecare individ are în interiorul său 
o sursă autonomă de agresivitate şi de impulsuri agresive. 

Dintre psihanaliştii postfreudieni, Melanie Klein este aceea care a 
insistat cel mai mult asupra importanţei pulsiunilor morţii şi ale distru¬ 
gerii. „Prelungind concepţiile lui Freud ea consideră că din epoca primei 
copilării pulsiunea morţii este, în parte, expulzată şi orientată spre obiec¬ 
te. dând naştere sadismului. Copilul trebuie să se apere însă de pulsiunea 
care nu a fost exteriorizată şi care provoacă o angoasă internă. Angoasa 
s-ar naşte din pulsiunile agresive proiectate spre exterior şi din cele care 
rămân în interiorul aparatului psihic. 114 

O teorie foarte răspândită privind explicarea violenţei şi agresivităţii 
este teoria behavioristă stimul-reacţie care duce la relaţia dintre frustrare 
şi agresiune. Studiile neurofiziologice au pus de mult în evidenţă modifi¬ 
cările provocate în organism de factorii de stress. Este vorba de sindroa- 
mele generale şi locale de adaptare, ca reacţie de apărare a organismului 
atacat. Aceste reacţii de adaptare la mediu dau naştere la modificări en¬ 
docrine şi metabolice, la tulburări cardiovasculare. 

Teoria antropologică aduce sugestii preţioase în ceea ce priveşte cla¬ 
rificarea originii agresivităţii. Odată cu ridicarea pe verticală a omului, 
cu specializarea membrelor superioare în perfecţionarea şi utilizarea 
uneltelor, cu descoperirea focului, omul devine un prădător care repor¬ 
tează primele succese în dominarea naturii: „(...) în locul unui compor¬ 
tament de retragere şi de fugă, se pare că hominidele au adoptat foarte 
devreme un comportament de pradă şi de atac“ 5 . Descoperirea de noi 
teritorii, de noi spaţii ale cunoaşterii s-a dublat la om cu dezvoltarea 
comunicării simbolice care a dus la noi relaţii de cooperare în cadrul 
grupului, la apariţia şi perfecţionarea de noi arme de vânătoare. Omul 
ucide nu numai dintr-o tristă necesitate - aceea de a nu muri de foame 
ci şi din plăcerea proprie de a experimenta noi situaţii limită, de a paria 
pe propria capacitate, de a supune noi zone ale existenţei capriciilor şi 
orgoliului său. 

O teorie care explică creşterea violenţei prin privarea relativă de bu¬ 
nuri sau de satisfacţii îi aparţine lui T.R. Gurr 6 . Prin privarea relativă el 
înţelege decalajul dintre aspiraţiile indivizilor şi satisfacţiile lor efective. 
După T.R. Gurr, violenţa ar creşte ca o reacţie la factorii politici stresanţi: 
potenţialul represiv al statului; gradul de organizare instituţională a soci¬ 
etăţii, specificul regimului politic, criza de legitimitate a acestuia. Violen¬ 
ţa poate fi măsurată după manifestările, extinderea şi intensitatea ei. 

Şcoala psihologiei dinamice a lui .1. Dollard 7 a elaborat înainte de al 
Doilea Război Mondial teoria raportului dintre frustrare şi agresivitate 
care păstrează şi astăzi o vastă marjă de aplicabilitate, datorită înmulţirii 
factorilor de stres şi escaladării dorinţelor societăţii de masă care produc 
frustrare. Teza centrală a lucrării lui J. Dollard este că reacţia primă la 
frustrare (definită ca starea unui subiect căruia îi sunt interzise reacţiile 
adecvate la stimulii pe care îi primeşte) este agresivitate. Aceasta variază 
în funcţie de capacitatea reacţiei de frustrare, de gradul de interferenţă 
cu reacţia frustrată şi de contactul cu alte reacţii frustrate. „Cu alte cu¬ 
vinte, cu cât stimulul este mai puternic, cu atât intensitatea frustrării este 
mai mare şi cu cât frustrarea afectează aspecte ale comportamentului, cu 
atât agresivitate va fi mai mare. Agresivitatea se întoarce direct contra 
sursei de frustrare; dacă ea este inhibată, ea produce agresiuni derivate 
sau autoagresiune. Această relaţie dintre frustrare, agresivitate şi vio¬ 
lenţă poate fi mai bine instrumentalizată în lumea contemporană dacă 
analizăm noţiunea de slress ca factor corelativ al agresivităţii. Slressul 
csle reacţia apărută în procesul de adaptare a organismelor complexe la 

mediu. Tensiunile apărute în acest proces de adaptare provoacă modifi¬ 
cări metabolice în funcţionarea organismului şi de aici un sindrom gene¬ 
ral de adaptare prin care organismul caută un obiect asupra căruia să-şi 
exteriorizeze neliniştea, nemulţumirea, furia cauzate de această stare. 

Frustraţie şi agresivitate 

Definită ca un fenomen complex de „dezechilibru afectiv care apare 
la nivelul personalităţii în chip tranzitoriu sau relativ stabil, ca urmare a 
nerealizării unei dorinţe, a obstrucţionării satisfacerii unei trebuinţe, a 
deprivării subiectului de ceva care îi aparţinea anterior, în ordinea mate¬ 
rială sau în plan proiectiv şi afectiv 448 , termenul de frustraţie a fost intro¬ 
dus de către Freud ca denumire a stărilor de privaţiune pe care le resimte 
subiectul în condiţiile nerealizării libidourilor sale. Ulterior, termenul a 
pătruns în cele mai diverse discipline, inclusiv în cele psihosociale, fiind 
considerat un element central al vieţii şi relaţiilor afective, cu consecinţe 
importante în structurarea personalităţii deviante. Definiţiile cele mai 
frecvente date frustraţiei se concentrează succesiv pe următoarele ele¬ 
mente ale procesului de frustrare: 1. cauza sau situaţia frustrantă în care 
apar obstacole şi relaţii coercitive în realizarea dorinţei, printr-o anumi¬ 
tă corelare a condiţiilor interne cu cele externe, o împrejurare de viaţă 
care generează insatisfacţii; 2. starea psihică de frustraţie, constând în 
trăiri conflictuale, suferinţe cauzate de privaţiuni, anxietăţi etc.; 3. re¬ 
acţiile comportamentale şi, în genere, efectele frustraţiei care, după E. 
Hilgard, pot fi imediate sau amânate şi de durată. Dintre reacţiile proprii 
frustraţiei se citează agresivitatea care poate fi orientată asupra obiectu¬ 
lui frustraţiei sau, prin comutare, asupra oricărui obiect; regresiunea la 
modalităţi inferioare de comportament (primitivizarea); depresiunea şi 
reacţiile de abandon; procesele de compensaţie, corelate cu tendinţa de 
escaladare a dificultăţilor şi dobândirea de performanţe într-un domeniu 
sau altul. R. Sears constată că violenţa conduitelor agresive se măreşte 
în funcţie de intensitatea motivaţiei frustrate, iar V. Pavelcu consideră că 
fenomenele cronice de frustraţie se instalează ca o specie de complexe 
eu un conţinut corespunzător complexelor de inferioritate descrise de A. 
Adler. Depăşind un anumit nivel de toleranţă, frustraţia duce la conse¬ 
cinţe patologice: „Educaţia, notează N. Sillamy, nu constă în suprimarea 
Ir u st raţii lor, ci în dozarea lor în funcţie de rezistenţa subiectului 44 . De 
cele mai multe ori frustraţia determină structuri ale personalităţii, de 

unde şi tendinţele mai mult sau mai puţin eficiente de supracompensare 
la frustratul cronic decompensat. Elocvente, sub acest raport,, sunt stu¬ 
diile asupra copiilor frustraţi material, comunicaţional, afectiv (carenţa 
afectivă) şi care mai târziu prezintă „sechele“ de tipul egoismului, izo¬ 
lării, agresivităţii, hipersensibilităţii etc. Psihanaliza tratează frustraţia 
îndeosebi ca formă a conflictelor inconştiente, iar efectele acestora se 
manifestă prin declanşarea mecanismelor de apărare a eului cum sunt 
refularea, derivarea, substituirea, proiecţia, identificarea etc. De cele mai 
multe ori, frustraţia nu apare în legătură cu satisfacerea nevoilor de bază, 
ci cu a trebuinţelor de performanţă, de identificare socială, de realizare 
profesională. Ea apare odată cu procesele de evaluare, interpretare prin 
care se va acorda situaţiilor de blocare şi contrariere un sens precis: cel 
de privare, de păgubire, de lipsire de un drept. Fenomenul propriu-zis de 
frustrare se naşte numai în cadrul unui raport social, în condiţiile pre¬ 
zenţei unui conflict motivaţional, implicând cu necesitate actul evaluării 
şi interpretării prin care persoana frustrată atribuie conduitei persoanei 
frustrante acel sens specific fenomenului de frustrare: reaua intenţie, ac¬ 
ţiunea în sensul privării, păgubirii de un drept, de un bun individual; de 
aici şi sentimentul de nemulţumire şi chiar de revoltă pe care-1 trăieşte 
persoana frustrată. 

Un cercetător român, specializat în problemele tineretului, consideră 
că „Nu întotdeauna frustraţia apare în cadrul unui raport social direct, nu 
întotdeauna ea este rezultatul unui proces reflex de atribuire a unei intenţii 
răuvoitoare agentului frustrant. Multe din stările de frustraţie îşi au origi¬ 
nea în mediul intern al subiectului, fiind determinate de propriile inferiori¬ 
tăţi sau incompetenţe. Ceea ce este caracteristic frustraţiei este conştiinţa 
unei stări de privaţiune care va da naştere unei tensiuni emoţionale, unei 
nevoi de descărcare, stare explicată uneori prin reaua intenţie a altcuiva, 
uneori fiind găsită în propriile incompetenţe sau, alteori, este nedetermi¬ 
nată, subiectul frustrat neputând-o lega de o cauză reală adecvată. în acest 
ultim caz, omul aflat în starea de tensiune caută o pricină, fiind gata să 
descarce chiar în mod neadecvat starea sa de tensiune, dând naştere, astfel, 
la numeroase ocazii de conflicte reale, obiective cu cei din jur“ 9 . 

Aşadar, mecanismele generatoare ale sentimentului de frustraţie îşi 
originează pulsiunile în inconştient de unde defulează, pe calea revoltei 
iraţionale în viaţa socială. 

Dollard 10 a evidenţiat relaţia de la cauză la efect între frustraţie şi agre¬ 
sivitate. < >r, este incontestabil că mediul urban, prin natura sa, provoacă 

frustraţii frecvente care declanşează, la rândul lor, numeroase conduite 
agresive. Fenomenele „găştilor de cartier“, ale vandalismului de pe sta¬ 
dioane şi ale agresiunilor de jaf armat gratuite ar putea să aibă la bază 
această relaţie. în acest caz, la geneza conduitei delincvente concură mai 
mulţi factori. Pe de o parte, normele de conduită inoculate copilului în 
procesul de socializare de către şcoală, familie şi mediul social sunt false 
sau contradictorii până la a se anula unele pe altele, ceea ce are ca efect 
o diminuare a rezistenţei în faţa tentaţiilor. Pe de altă parte, în condiţiile 
şomajului şi ale timpului liber, grupurile de adolescenţi, de tineri şi de 
copii ai străzii, deja organizaţi pe principiile structurii interne a bande¬ 
lor, fără bani şi fără ocupaţie, colindând ore întregi străzile şi cartierele, 
resimt ca o sfidare opulenţa de produse străine ostentativ etalate în vitri¬ 
nele magazinelor de lux precum şi concursurile dintre cele mai scumpe 
autoturisme. Sentimentul de frustrare motivează dorinţa puternică de 
posesie, în sensul legitimării trecerii la acte ilegale de dobândire. 

Relaţia de la cauză la efect, dintre frustraţie şi agresiune devine evi¬ 
dentă şi se manifestă mai ales în cadrul delincventei juvenile, unde pre¬ 
siunea arzătoare a dorinţei, cauzată de factorii specifici ai vârstei, face ca 
motivarea legitimităţii trecerii la acte ilegale să aibă la bază sentimentele 
violente de frustraţie. în ce constă matricea bio-psiho-socială a acestor 
factori specifici, cuprinşi, în general, în genul proxim al noţiunii de ado¬ 
lescenţă vom vedea în cele ce urmează. Definiţia adolescenţei ca ansam¬ 
blul transformărilor psihologice de adaptare la starea de pubertate sau ca 
perioada în cursul căreia, sub efectul maturizării sexuale, în aspectele 
sale biologice, psihologice şi sociale subiectul procedează la remanierea 
imaginii despre el însuşi şi despre alţii, ca şi despre sistemul relaţional 
al Eului său cu mediul până la organizarea definitivă a personalităţii sale 
impune câteva precizări suplimentare. Dacă pubertatea constituie refe¬ 
rinţa fundamentală de început a adolescenţei, limitele sale terminale sunt 
foarte controversate. Tendinţa generală fixează sfârşitul adolescenţei la 
18 ani, iar începutul ei între 12-14 ani în zonele occidentale temperate. 

Maturizarea organelor sexuale relevă angoasa conflictului oedipian 
într-o tulburare a echilibrului cucerit prin socializarea din timpul copi¬ 
lăriei. Importanţa acestor angoase pentru structurarea personalităţii se 
vede în ambivalenţă şi numeroasele contradicţii ale comportamentului 
adolescentin în condiţiile modificărilor biologice. într-adevăr, la acelaşi 
tânăr coexistă adesea supunerea şi revolta, altruismul şi egoismul, bucuria 
şi tristeţea, optimismul şi melancolia. Aceste oscilaţii comportamentale 

nu constituie pentru mulţi specialişti decât semnele exterioare ale unei 
serii de adaptări interne progresive. 

Unele din contribuţiile cele mai importante la înţelegerea adolescen¬ 
ţei (A. Freud, P. Blos, E. Kestember, E. Erikson) consideră „criza ado- 
lescenţei“ ca un proces revolutiv al conflictelor din perioada copilăriei. 
Este vorba de o criză normativă, cu alte cuvinte de o fază normală a 
conflictelor ascuţite, caracterizată printr-o fluctuaţie aparentă a Eului 
şi printr-un puternic potenţial de creştere: ceea ce ar putea să apară ca 
începutul unei nevroze nu este adeseori decât depăşirea unei etape an¬ 
terioare şi care. de fapt, contribuie la procesul de formare a identităţii. 
După Anna Freud. de exemplu, „adolescenţa constituie o întrerupere a 
unei creşteri până atunci fără probleme şi care se aseamănă, în aparenţă, 
cu o varietate de alte perturbări emoţionale şi de transformări structura- 
le“". Din această cauză, manifestările adolescenţei sunt foarte apropiate 
de formaţiunea simptomatică de tip nevrotic, psihotic sau antisocial. In 
perioada tulburării generale a adolescenţei, echilibrul bazat pe anumi¬ 
te relaţii între instanţele psihice şi pe raporturile dintre personalitate şi 
condiţiile mediului se rup cu o extremă uşurinţă. Fiecare fază a dezvol¬ 
tării creează noi situaţii confiictuale cărora le corespund alte mijloace 
de a confrunta aceste conflicte, la nivelul aspiraţiilor morale, specifice 
vârstei. în această privinţă, unele situaţii confiictuale devin ireversibile 
dacă în psihologia adolescentului nu are loc o fuziune a valorilor morale 
cu atributele specifice vârstei. Psihologul francez M. Debesse consideră 
că la această vârstă se constituie „o morală a valorilor' 1 , dublată de „o 
morală a idealului' 1 , care va contrasta dureros cu relativismul axiologic al 
mediului cotidian: „Ea se ordonează în jurul unor forme de conduită care 
au în ochii adolescenţilor un preţ nemăsurat: devotamentul, sinceritatea, 
mila. eroismul etc. Tinerii iubesc greutăţile pentru a le învinge. Ei au 
oroare de mediocritate şi de compromis. îi atrage tot ce necesită un efort 
pasionat... Această morală a eului este, totodată, o morală a sentimentu¬ 
lui: ea se bazează pe dragostea faţă de bine“ 12 . 

Unii autori, în continuarea lucrărilor lui Spith şi Bowlby privind conse¬ 
cinţele frustraţiilor precoce, consideră că relaţia mamă-copil, trăită la un 
mod sado-masochist, este un factor capital în apariţia tulburărilor de com¬ 
portament. Alţii consideră că comportamentul antisocial al tinerilor este 
încurajat inconştient de părinţi. Aceştia ar participa inconştient la procesul 
dclincveni, bucurându-se de actele copilului lor şi proiectând subtil asupra 
lui propriile lor sentimente inconştiente de ostilitate şi de distrugere. 

Pentru W. Reckless, autorul teoriei „rezistenţei la frustrare", aspectul 
cumulat al tensiunilor şi dizarmoniilor mediului familial în care trăieşte 
adolescentul se concretizează în „disonanţă cognitivă şi afectivă" care se 
produce mai ales atunci când este încălcată sau nerealizată una din „aş¬ 
teptările" tânărului. Ameliorarea stării tensionale se poate realiza prin 
reducerea disonanţei în următoarele moduri: a) prin încercarea tânărului 
de a-şi schimba propriile convingeri în raport cu cele ale adulţilor; b) 
prin încercarea de a schimba convingerile adulţilor şi a le impune pe 
ale sale proprii; c) prin respingerea sau contestarea totală a modelelor 
comportamentale convenţionale ale adulţilor. 13 Tânărul care va conştien¬ 
tiza că nici comportamentul său, nici al părinţilor nu sunt cele aşteptate 
va încerca să reducă disonanţa cognitivă rezultată din această situaţie, 
respingând modelele convenţionale şi părăsind mediul familial pentru 
a se apropia de acele grupuri de tineri ce-i asigură suport emoţional şi 
securitate afectivă. 

Manifestările delincvente ale tinerilor pot apărea pe un fond de „frus¬ 
trare", ca dorinţă de compensare a acesteia. Capacitatea tânărului de a 
suporta o frustrare fără a avea sentimentul inadaptării, adică fără a re¬ 
curge la moduri de răspuns inadecvat, formează aşa-numita „toleranţă 
la frustrare" 14 . Intensitatea acestei toleranţe poate influenţa apariţia unor 
comportamente delincvente, acţionând fie ca un factor stimulator, fie ca 
o barieră a acestora. 

Agresivitate şi distructivitate 

Problematica agresivităţii a pătruns în toate sferele vieţii publice şi 
i-a contaminat toate manifestările ei cotidiene. Practic, spaţiul emisiuni¬ 
lor de ştiri este ocupat în mare măsură de crimele, violurile, conflictele 
interetnice, de violenţe cu un grad mai redus de pericol social, cum ar 
fi furturile sau jafurile armate, din ţară şi de peste hotare. La acestea se 
adaugă conflictele internaţionale: terorismul, războaiele etc. 

Ea este continuu readusă pe tapet prin formele violenţei simbolice, ale 
luptei pentru putere şi dominaţie care depăşesc regulile fair-play- ului. 
Formele mereu noi pe care le au în spaţiu şi timp manifestările agresi¬ 
vităţii pun într-o nouă lumină motivaţiile subiective şi cauzele cele mai 
adânci ale acestui comportament social-politic. 

Pentru J.J. Rousseau, omul se naşte bun de la natură dar societatea îl 
corupe. Pentru alţii, dimpotrivă, omul se naşte înzestrat cu toate instinctele 

unui animal de pradă. Societatea este aceea care-1 obligă să se stăpânească 
şi să se modereze. Până într-atât încât, pentru unii sociologi, ca Durkheim, 
constrângerea este, prin excelenţă, criteriul faptului social. 

Tendinţa de extindere a agresivităţii, sub toate formele ei, capătă noi 
şi numeroase aspecte în a doua jumătate a secolului XX. Terorismul 
fundamentalist, terorismul politic, răpirea de persoane, şantajul politic, 
crimele politice sunt noile forme de agresivitate care justifică, întrucâtva 
remarca ironică a lui Paul Valdry: „Esenţialul activităţii politice este de 
a excita indignarea unora împotriva altora“. 

Alţi autori, de pildă A. Storr, extind agresivitatea la toate activităţile 
noastre, de îndată ce acestea prezintă un aspect dinamic. Pentru el, ini¬ 
ţiativa, consecvenţa, spiritul competitiv, ambiţia, dragostea, repulsia - 
toate trebuie inserate în acest cadru. 

Agresivitatea colectivă nu înseamnă însă suma aritmetică a agresi¬ 
vităţii individuale. Manifestările sale sunt de altă natură şi ea se supune 
psihologiei, comportamentului de masă. Nu este mai puţin adevărat că 
există un număr mare de interferenţe între aceste două categorii de com¬ 
portament, unul cultural, iar celălalt socio-economic. Motivele violenţei 
individuale nu sunt întotdeauna conştiente şi recunoscute de către autorii 
lor. Ele pot fi iluzorii, bazate pe halucinaţie, un delir, o obsesie morbidă. 
Dar un pretext justificat există întotdeauna. 

Motivele agresivităţii colective sunt mai greu de descris şi de mă¬ 
surat. Manifestările ei sunt mai violente, dar motivaţiile sunt mai puţin 
clare. Condiţiile în care ele se nasc, se formează şi se exprimă sunt mai 
complexe. Mai mult decât violenţele individuale, ele sunt frecvent iluzo¬ 
rii sau înşelătoare. în majoritatea conflictelor de stradă, a manifestaţiilor 
revendicative sau politice, provocarea şi agresiunea sunt greu de determi¬ 
nat. Problema de a şti cine este adevăratul responsabil al ostilităţilor este 
aproape întotdeauna discutabilă. Aceasta pentru că în om există o ten¬ 
dinţă de neînvins să-şi transpună atitudinile individuale în fapte sociale, 
în primul rând prin intermediul reprezentării simbolice a evenimentelor. 
Se întâmplă adeseori ca, pe calea ocolită a motivaţiei, să se confunde 
agresivitatea colectivă cu agresivitatea individuală. Căci oamenii concep 
conflictele între grupuri sau între grupuri şi instituţiile statului ca fiind 
identice cu cele din viaţa lor personală. Şi această tendinţă este facilitată 
de faptul că scandalurile şi conflictele pornesc de la o dispută care repre¬ 
zintă o cauză imediată şi ocazională. Motivaţiile conştiente, din pricina 
contradicţiilor şi a diversităţii lor nu par să fie decât elementul aparent 

al agresivităţii colective. Ele nu sunt, cel mai adesea, decât raţionalizări 
justificative ale violenţei. Dar, în alte cazuri, aceleaşi motivaţii nu sunt 
capabile să declanşeze violenţa. Incidentele, discuţiile şi injuriile pe care 
le provoacă sunt lesne aplanate. Aceste efecte contradictorii ale moti¬ 
vaţiilor par să demonstreze că în altă parte trebuie căutate cauzele care 
determină exploziile violente ale agresivităţii colective. 

Acest lucru explică de ce instituţiile ordinii publice sunt depăşite în 
cazurile cele mai grave: tocmai acele cazuri în care ele sunt confruntate 
cu pulsiunile de agresivitate colectivă ale căror cauze şi motivaţii sunt 
extrem de complexe. Ne găsim în faţa unei defulări la care concură nu¬ 
meroşi factori structurali, atât psihologici cât şi socio-economici şi care 
pun sub semnul întrebării orice posibilitate de soluţionare raţională a 
conflictelor prin conciliere, mediere sau negocieri. Contaminarea incon¬ 
ştientă a mulţimii cu factorul agresiv nu reprezintă, cel mai adesea, decât 
o izbucnire a situaţiilor şi impulsurilor belicoase. Acestea devin icono¬ 
claste şi nihiliste când ele sunt simptoamele unor structuri şi conjuncturi 
în măsură să suscite şi să agraveze antagonismele şi opoziţiile. 

Având în vedere că la om agresivitatea defensivă este programată fi- 
logenetic, s-ar putea spune că omul este un animal social conflictual. 
Agresivitatea colectivă, sub forma cea mai violentă, nu este un simplu 
instrument la dispoziţia oamenilor. Dimpotrivă, oamenii sunt cei care 
devin păpuşile înşelate ale acesteia. Exploziile de violenţă colectivă, mai 
ales cele mai grave şi mai durabile, cu toate că invocă o finalitate raţio¬ 
nală. sunt ele însele propriul lor ţel. Ele sunt aproape întotdeauna echi¬ 
valentul social al crizelor organice, crizelor nervoase, spasmelor etc., în 
acelaşi timp conştiente şi involuntare. Este agresiv exemplul unui beţiv 
pus pe ceartă care se leagă de un trecător inofensiv, dar pe care-l cre¬ 
de ameninţător. Adevărata cauză a violenţei sale este un dezechilibru 
organic datorat intoxicaţiei etilice. Totuşi, acest delir este însoţit de o 
groaznică certitudine, de o convingere totală. El este modelul pe plan 
individual al marilor puseuri de agresivitate colectivă, generatoare de 
psihoze epidemice. 

Ea o analiză mai atentă se constată existenţa unor factori care con¬ 
diţionează gestaţia agresivităţii colective şi. mai ales, a variaţiilor sale. 
De ce rămâne ea multă vreme calmă şi latentă ca să se deştepte ca un 
vulcan în erupţie? încă dc la primele societăţi ierarhizate şi dotate cu 
putere politică se constată o separare a celor două forme de agresivitate, 
în interiorul grupului, eelăţii sau stalului, forţa de coerciţie a autorităţii 

are drept obiect reprimarea agresivităţii şi a violenţei antisociale a indi¬ 
vizilor. Dar cu cât autoritatea de stat reuşeşte să ţină sub control răbuf¬ 
nirea violenţelor individuale cu atât ea duce la o acumulare crescândă de 
agresivitate colectivă. Aceasta reprezintă un potenţial de violenţă care 
aşteaptă condiţii favorabile pentru defulare. Deturnarea acestui poten¬ 
ţial spre debuşeuri externe duce la comportament distructiv, implicând 
o atitudine negativă nejustificată de refuz, rezistenţă sau ostilitate faţă 
de orice solicitare venită din exterior, o acţiune inversă celei solicitate. 
W. Scott şi J. Dollard (1939) au susţinut că negativismul agresiv este un 
rezultat al frustraţiei sau împiedicării unei tendinţe vitale în a-şi atinge 
scopul. R. White (1939) arată că grupurile conduse autoritar, când sunt 
lăsate libere, devin agresive şi uneori tind să-şi descarce agresivitatea 
unele faţă de altele sau faţă de lucruri într-o furie iconoclastă, fără nici 
o motivaţie aparentă şi refuzând a priori să supună actele lor unei exa¬ 
minări logice. Negativismul agresiv este de origine socială şi constă din- 
tr-un comportament distructiv cauzat de insatisfacţii personale, carenţe 
afective, devalorizare personală, blazare, modele de subculturi delin¬ 
cvente. educaţie negativă, în ansamblu fenomene de inadaptare socială 
sau adaptare negativă manifestată prin reacţii agresive sau autoagresive. 
Pe lângă factorii psihologici care generează negativismul agresiv, preve¬ 
nirea acestuia se poate realiza prin determinarea conflictului cultural: 
Eu = Lume, înainte ca acesta să devină acut. înţelegerea propriei per¬ 
sonalităţi şi cunoaşterea de sine au loc prin autoanaliză şi autocontrol, 
autoeducare şi autoapreciere. Comparaţia cu ceilalţi şi stabilirea valorii 
personale corespunde cu procesul de formare a propriei personalităţi şi 
conduite. Efortul personal de interiorizare şi adaptare a modelelor mo¬ 
rale şi culturale presupune autoeducarea atitudinilor şi caracterelor de- 
viante, ceea ce presupune controlul raţional al frustraţiei, canalizarea ei 
în acţiuni socialmente utile şi transformarea comportamentului agresiv 
într-o competiţie a creaţiei şi performanţei. 

însă nicăieri în lume creşterea agresivităţii nu iese mai bine în eviden¬ 
ţă, ca şi pseudomotivaţiile simbolice ale urii, violenţei, frustraţiilor decât 
în conflictele naţionaliste, etnice şi religioase care sfâşie lumea la ora ac¬ 
tuală. Una din consecinţele crizei culturii în secolul XX este că maladia 
gândirii s-a manifestat în reificarea şi instrumentalizareaei, ceea ce adus 
la aplicarea ei ca metodă industrială a morţii şi distrugerii psihice. Me¬ 
canismele psihologice prin care pseudomotivaţiile capătă o determinare 
concrclâ în cadrul conflictelor enumerate mai sus sunt discriminarea. 

stereotipiile şi prejudecăţile. Discriminarea este refuzul de a trata un 
grup social în conformitate cu aspiraţiile sale. Neîndeplinirea acestora 
provoacă revoltă, tensiunea internă a subiectului şi conştientizarea con¬ 
flictului dintre eul său şi mediul înconjurător. Astfel, în istoria umanităţii 
clasele deposedate au fost împinse la violenţă, la răscoale şi revoluţii pe 
fondul a numeroase discriminări (etnice, religioase, sociale, economice 
etc.), al interdicţiilor puse în calea satisfacerii nevoilor legitime materiale 
şi spirituale de care beneficia doar o minoritate avută. în epoca noastră, 
nesiguranţa păstrării unui loc de muncă, concedierile masive, ca urmare 
a restructurărilor şi tranziţiei la economia de piaţă, sentimentul difuz al 
manipulării politice provoacă o stare de nervozitate şi conflictuală care 
duce la greve, manifestări violente de protest şi la agresivitatea străzii. 

Discriminările sunt însă frecvente şi la alte niveluri ale existenţei so¬ 
ciale. Există discriminări în domeniul instrucţiei şi educaţiei, al vieţii 
politice, al administraţiei şi serviciilor publice. în toate aceste cazuri, 
grupurile minoritare sunt excluse de la drepturile şi avantajele majorită¬ 
ţii pe criterii etnice, de rasă, de culoare etc. 

Motivarea acestor discriminări duce la prejudecăţi. Acestea sunt, în 
general, idei preconcepute, opinii „luate de-a gata“, negative şi devalori- 
zante, despre un fenomen social, o persoană, un obiect etc. Prejudecăţile 
sunt atitudinile pe bază emotivă şi cu tendinţă negativă faţă de ansam¬ 
blul grupurilor minoritare. în astfel de cazuri, o judecată cumpănită cu 
privire la evaluarea corectă a unui fenomen social este imposibilă din ca¬ 
uza atitudinii, în esenţă iraţionale, care întunecă obiectivitatea judecăţii 
şi consideră a priori adevărata poziţie oficială a grupului. Interiorizarea 
prejudecăţilor se face în mod subtil, fără a se atinge nivelul conştiinţei, 
în psihologia socială se distinge condiţionarea (inconştientă) de interi¬ 
orizarea conştientă a prejudecăţilor. în esenţă, prejudecata se formează 
prin imitare şi identificare. Copiii sub 7 ani nu au încă prejudecăţi. După 
Th.W. Adorno, persoanele predispuse la prejudecăţi au o concepţie rigi¬ 
dă şi absolutistă despre putere, dispreţuiesc pe cei slabi, detestă situaţiile 
noi, sunt ataşate de tot ceea ce este vechi şi stabil. Pe de altă parte, per¬ 
soanele fără prejudecăţi participă la acţiuni cooperative şi comunitare, 
au tendinţe democratice, respectă opinia celuilalt. Copilăria lor a fost 
fericită, căsătoria lor reuşită. 15 

Deşi prejudecăţile sunt legate de discriminări, există situaţii în care 
prejudecăţile nu conduc la discriminări. Acestea pot să existe chiar în 
absenţa prejudecăţilor. Astfel, un om care nu admite prejudecăţi se va 

conforma, totuşi, la cutumele discriminatorii ale grupului său. Meca¬ 
nismele prin care prejudecăţile şi discriminările pot coabita în apariţia 
frustraţiilor este prejudecata stereotipată. Ca elemente ale reprezentări¬ 
lor sociale, stereotipurile sunt nişte „scurtături cognitive”, nişte „scheme 
de percepţie”, „pe care le împărtăşesc indivizii aparţinând unei entităţi 
date cu privire la ansamblul atributelor sau membrilor unui alt grup ori 
ai grupului” 16 . Stereotipul sau prejudecata stereotipată este o imagine 
convenţională prin care se atribuie calităţi negative ansamblului unui 
grup etnic ( ţigani, evrei etc.). El joacă un rol primordial în dezvoltarea 
prejudecăţilor. Iniţial, stereotipul se naşte, de obicei, dintr-un grăunte de 
adevăr. Deosebirea elementelor false de cele adevărate se face însă foar¬ 
te greu, deoarece stereotipurile se bazează pe mecanisme de simplificare 
sau de generalizare a unor informaţii fie incomplete, fie prea numeroase. 
Acesta este cazul naţionalismului negativ (şovinism, xenofobism, ra¬ 
sism), definit ca afirmarea agresivă a identităţii proprii în detrimentul 
sau prin negarea Celuilalt: semenul, fratele, grupul, alt popor etc., care 
identifică străinul din Cetate cu Duşmanul. Dar naţionalismul a jucat un 
rol progresiv şi a fost un factor de eliberare în secolul al XlX-lea, înce¬ 
pând cu revoluţiile burghezo-democratice şi culminând cu mişcările de 
eliberare naţională din Lumea a Treia, în deceniile 6-7 ale secolului XX. 
Naţionalismul a reprezentat doctrina politică şi ideologică a formării sta- 
telor-naţiuni, caracterizat prin promovarea şi consolidarea independen¬ 
ţei economice şi politice, prin dreptul fiecărui popor de a-şi hotărî singur 
soarta, fără nici un amestec din afară, prin apărarea suveranităţii naţio¬ 
nale. Elementul esenţial al acestei forme de stat şi juridice îl constituie 
omogenitatea factorului etnic majoritar. Naţiunea, comunitatea etnică şi 
spirituală are trăsături definitorii: comunitatea de teritoriu, de origine 
istorică, limbă şi factură psihică proprie, exprimată în primul rând prin 
conştiinţa unui destin şi caracter comune. Naţiunea se caracterizează 
prin conştiinţa identităţii de sine şi cultură naţională, care cuprinde atât 
concepţia despre lume cât şi factura psihică, exprimată în tradiţii, obi¬ 
ceiuri şi particularităţi ale modului de viaţă. Limba naţională facilitează 
circulaţia valorilor pe întreg teritoriul locuit de o naţiune. Or, lupta dintre 
marile puteri, rivalităţile pentru sferele de influenţă şi zonele de interes 
economic includ şi tendinţa statelor puternice de a domina şi subordona 
naţiunile mai mici şi mai slabe. După clasicul principiu „divide et impe- 
ra“ ele seamănă vrajbă şi conflicte între naţiuni, exploatând propagandis¬ 
tic şi diversionist greutăţile inerente în procesul dezvoltării lor. 

In zilele noastre, dominaţia nu mai are caracterul brutal-represiv al 
dictaturii staliniste; la invazia militară se trece când celelalte forme de 
control social au eşuat. Dominaţia simbolică a dat în timp rezultate spec¬ 
taculoase, mult mai eficiente decât ocupaţia prin forţă. în acest din urmă 
caz, lupta dintre imaginile etnocentriste, prin axa lor internă Bine-Rău 
radicalizată, poale crea alternative durabile pentru schimbare. în condi¬ 
ţiile în care populaţiile din „lagărul socialist' 4 percepeau Occidentul ca 
pe un Eldorado al libertăţii şi prosperităţii, nu i-a fost greu unei propa¬ 
gande interesate să inoculeze dorinţa de a copia mecanic acest model de 
dezvoltare, pentru care mulţi au şi plătit cu viaţa. Nu este de mirare că 
în cadrul agresiunii simbolice culturile naţionale au fost transformate în 
scut simbolic împotriva invadatorului colonial. Şovinismul, exclusivis¬ 
mul naţional, învrăjbirea naţionalităţilor fac parte din panoplia ideologi¬ 
că a imperialismului care îşi propune să acrediteze ideea superiorităţii 
unei (unor) naţiuni faţă de altele, să justifice perimarea statului-naţiune, 
asuprirea şi distrugerea ideii de naţiune. Naţiunile opun atunci persona¬ 
litatea culturală înrădăcinată în trecut, cu accentul căzând pe valorile 
şi prestigiul culturii lor, tocmai pentru legitimarea dreptului lor firesc 
la existenţă. Dezvoltarea economică inegală dintre diferitele regiuni ale 
statelor multinaţionale şi diversitatea culturilor care le subîntind creează 
premisele obiective ale conflictelor etnice şi religioase. Tendinţa de a for¬ 
ţa desfiinţarea statelor naţionale şi de a trece la formarea unor organisme 
supranaţionale alimentează impulsurile conflictuale şi favorizează ten¬ 
dinţele separatiste, pe baza unei pretinse superiorităţi naţionale. 

Pentru zilele noastre, cazul destrămării Iugoslaviei este paradigma¬ 
tic. Slovenia şi Croaţia, republici în care I.B. Tito, de teama lui Stalin, 
şi-a masat industria de vârf, au cunoscut şi un nivel de trai mai bun 
faţă de restul republicilor: 662.000 dinari venit anual pe cap de locuitor 
faţă de 442.000 în Serbia şi 282.000 în Bosnia şi Herţegovina. Setul de 
argumente pe care partizanii separaţionsimului îl manipulează ţine de 
motivaţiile simbolice ale specificului naţional. Astfel, deşi atât sârbii, 
bosniacii, cât şi croaţii şi slovenii fac parte din familia slavilor de sud 
şi vorbesc aceeaşi limbă, deci constituie la origine aceeaşi naţiune, nu 
trăsăturile structurale îi vor separa în naţiuni diferite, ci vectorul religios 
care structurează o nouă identitate naţională, plecând de la separarea 
istoriilor. Ceea ce este mai trist este că argumentele separatiste sunt stri¬ 
gate lumii de către intelectualii şi scriitorii sloveni şi croaţi şi vizează 
realităţi din sfera istorico-culturală: 1. croaţii şi slovenii au fost alipiţi 
Imperiului Austro-Ungar încă din 1248; 2. ei sunt uniţi cu Roma; 3. ei 

sunt catolici; 4. sârbii sunt ortodocşi, deci ţin de Răsărit, de patriarhia 
din Constantinopol; 5. tot ceea ce este ortodox este inferior catolicismu¬ 
lui; 6. sârbii au trăit patru secole sub dominaţia otomană. Concluzia nu 
putea să fie decât una singură: ieşirea din federaţia iugoslavă, ca din ceva 
ruşinos pentru blazonul lor, intrarea în Europa pentru că sunt catolici, 
pentru că au „cinstea şi onoarea 41 de a fi fost cinci secole sub domina¬ 
ţie austro-ungară etc. Nu este greu de văzut în această serie paralelă 
de argumente conturarea a două tipuri de concepte; concepte generice 
( Tottiingsbegriffe ), cărora le-ar fi subsumaţi indivizii şi concepte tipo¬ 
logice ( Typenbegriffe) care semnifică colectivităţile: „ruşi 44 ; „germani' 4 ; 
„englezi 44 ; „americani 44 etc. Mentalitatea de a-i judeca şi caracteriza pe 
oameni în colectiv este deosebit de răspândită. Faptul că prin caracteri¬ 
zarea tipologică: „femei 44 , „tineri 44 , „bătrâni 44 sunt surprinse note comune 
ale generalului nu înseamnă că ea ar fi valabilă pentru fiecare individ 
în parte. O asemenea mentalitate durează de veacuri şi a constituit un 
mijloc de instigare şi ură între oameni şi popoare. Din păcate, pentru cei 
mulţi firească, ea a fost şi este abil exploatată de mijloacele de propa¬ 
gandă deoarece creează premisele ideale ale manipulării şi serveşte de 
minune la ascunderea unor interese cinice sub masca nobilă a apărării 
drepturilor omului şi a valorilor democratice. 

Una din funcţiile majore ale antropologiei politice este de a explica 
motivele răspândirii acestui potenţial de agresivitate negativă la nivel de 
grup şi în comportamente. în condiţiile naţionalismului agresiv, statul 
se află la capătul unei acumulări crescânde de violenţă latentă şi adesea 
periculoasă, capabilă oricând să explodeze sub forma conflictelor etnice 
sau religioase ca în Nagorno Karabah sau în Republica Nistreană. 

începând cu a doua jumătate a secolului XX, naţionalismul a adus 
o motivaţie şi o justificare noi şi mai intime agresivităţii colective. El a 
înlăturat până şi aparenţa de raţionalitate prin personalizarea pulsiuni- 
lor colective. Voinţa de putere şi expansiune brutală a unei etnii asupra 
alteia apare ca o misiune ancestrală şi sacră. De aici rezultă următoarele 
caracteristici ale conflictelor culturale şi etnice: 1. conflict tribal primi¬ 
tiv; 2. tendinţa de exterminare a adversarului şi cultul ostilităţii visce¬ 
rale; 3. exacerbarea egoismului şi etnocentrismului naţional; 4. fiecare 
parte beligerantă urmăreşte să o convertească pe cealaltă la ideologia sa, 
prezentată ca chintesenţa iubirii creştine: din această cauză, urmărind 
să-i aducă fericirea promisă, o trece prin foc şi sabie, în numele lui lisus 
1 Iristos, Domnul iubirii şi al milei. 

Capitolul VI 


TERORISMUL POLITIC 


Cadrul conceptual 

Terorismul politic înseamnă exploatarea sistematică a violenţei extre¬ 
me de către grupuri, organizaţii sau state în vederea atingerii unor obiec¬ 
tive politice. O caracteristică de fond a acestei violenţe extreme este radi¬ 
calismul şi amoralitatea ei. într-adevăr, după cum etimologia termenului 
trădează: terrere - a tremura, a cauza teama, de terrere - a se îngrozi, a 
se teme, acţiunile teroriste vizează inocularea unui sentiment de teamă 
şi de groază în rândurile populaţiei civile nevinovate prin asasinate de 
masă pentru a-şi atinge obiectivele lor politice. Schema acţiunilor tero¬ 
riste urmăreşte o dublă finalitate psihologică: 1. a forţa mâna guvernelor 
sau statelor să le satisfacă cererile: eliberare de ostatici, retragerea din 
teritoriile ocupate etc., deci şantajul politic; 2. a inocula în rândurile po¬ 
pulaţiei civile nevinovate şi fără apărare un sentiment de neîncredere în 
instituţiile statului de a-i apăra. „Teroriştii sunt indiferenţi faţă de codu¬ 
rile existenţei morale sau, în plus, cer eliberarea de toate aceste obligaţii. 
Teroarea politică, dacă ea este conştient şi deliberat programată, este 
implicit pregătită să sacrifice toate consideraţiunile morale şi umanitare 
în vederea atingerii unui scop politic. 111 Prin urmare, la baza terorismului 
politic trebuie să existe o ideologie minimală care să justifice moartea şi 
suferinţa celor nevinovaţi în numele unui scop suprem, care să confere o 
motivaţie acţiunii şi să asigure unitatea internă a grupului sau a organi¬ 
zaţiei. Pe lângă această ideologie minimală, alte trăsături ale terorismu¬ 
lui politic sunt: 1. structura organizaţională; 2. caracterul nediscriminat, 
arbitrar şi imprevizibil al acţiunilor; 3. distrugerea nemiloasă a victime¬ 
lor inocente şi 4. natura amorală a provocărilor. 

Terorismul politic poate fi definii ca un ansamblu sistematic , preme¬ 
ditat şi ilicit de acte violente , de o deosebită intensitate, care se aplică 

fără discernământ populaţiei civile nevinovate in vederea şantajării gu¬ 
vernanţilor pentru a atinge anumite obiective politice. Prin violenţă se 
înţelege orice acţiune sau metodă de luptă care presupune provocarea în 
mod intenţionat sau impus de suferinţe psihice sau fizice unor persoane 
nevinovate, mergând până la moarte. Un act violent poate fi considerat 
şi distrugerea sau înăbuşirea în stadiu incipient a autonomiei unei fiinţe 
umane sau actul de a o distruge din punct de vedere psihic sau de a-i 
provoca suferinţe grave, împotriva voinţei sale. Din această perspectivă, 
prin violenţă politică se înţelege orice metodă de luptă violentă folosită 
în scopul cuceririi, menţinerii sau influenţării puterii de stat. Violenţa 
devine teroristă în momentul în care revendicările nu mai sunt ascultate 
iar tratativele sunt respinse; atunci terorismul devine patologia violenţei 
politice, „simptomul unei situaţii blocate. Nucleul însuşi al fenomenului 
terorist este motivaţia care permite recurgerea la violenţă şi combinaţia 
dintre violenţa politică şi formele specifice de exprimare a terorii. Vio¬ 
lenţa politică nu permite nici un răspuns menit să determine o negociere 
politică; recurge la terorism cel care consideră că nu poate accepta nici 
un fel de compromis care să evite înfrângerea totală a adversarului. Si¬ 
tuaţia teroristă este cea în care orice canal de comunicare politică este 
întrerupt, sau, mai bine zis, inutilizabil" 2 . 

Conform specialiştilor români, principala dificultate în elaborarea 
unei definiţii generale a terorismului constă în „interesul naţional al fie¬ 
cărei ţări în parte, interesele specifice a numeroase grupuri de presiune 
din interiorul statelor" 3 , astfel că nu există un consens internaţional asu¬ 
pra folosirii şi semnificaţiei termenului. Dimpotrivă, se observă o folo¬ 
sire a termenului în funcţie de gradul de angajare a lor în combaterea 
fenomenului. 

O definiţie în general acceptată a terorismului ar trebui să cuprindă 
următoarele note caracteristice: 

a) „un act de violenţă sau de ameninţare cu violenţa care are ca ţintă 
civilii şi proprietăţile unui stat, cu intenţia de a induce teamă în rândul 
populaţiei civile şi a guvernanţilor, actul respectiv având un scop politic; 

b) folosirea unor inocenţi ca ţintă sau obiect de şantaj în vederea ob¬ 
ţineri i de avantaje politice, transformând automat «lupta pentru liberta¬ 
te» în crimă. Orice act de violenţă sau ameninţare cu violenţa împotriva 
unor persoane sau grup de persoane neorganizate într-un rol activ mi¬ 
litar/paramilitar cu scopul de a manipula politic populaţia sau guvernul 
satisface definiţia de activitate teroristă" 4 . 

Motivaţii şi teorii ale acţiunilor teroriste 

In prima secţiune a acestui capitol ain văzut că anumite teorii psi¬ 
hologice nu pot explica prin ele însele acţiunile teroriste, nici profilul 
psihologic al teroristului. Chiar dacă are la bază un proces psihologic 
motivaţia acţiunii teroriste are ca pulsiune fundamentală argumente de 
ordin ideologic, politic, etnic şi religios. Altfel nu s-ar putea realiza lan¬ 
ţul etiologic al violenţei care duce la crimă: stres, frustrare, agresivitate, 
violenţă, ură, fanatism, crimă. Dintre teoriile explicative ale acestui lanţ 
etiologic ponderea determinantă o au teoriile psihologice şi cele antropo¬ 
logice, teoriile de factură religioasă, ideologică sau politică. 

Experienţa ne-a arătat că o abordare a unui fenomen, dintr-o perspec¬ 
tivă singulară sau unilaterală, riscă să nu ofere o înţelegere adecvată a 
acestuia. Prin urmare, numai o abordare interdisciplinară a acestor teo¬ 
rii poate releva bogăţia „fenomenului în sine". De exemplu, o explicaţie 
ideologică a terorismului este de neconceput fără suportul dimensiunii 
politice, după cum explicaţia actelor teroriste doar din perspectiva fana¬ 
tismului religios necesită suportul explicativ al teoriilor antropologice 
despre violenţă. 

Motivaţia teroristă este „procesul psihologic iniţiat de o anumită ne¬ 
voie religioasă, politică, teritorială, intelectuală, etnică şi culturală care 
conduce la realizarea unei activităţi cu rol de satisfacere a acelei nevoi“; 
„forţa psihologică care energizează şi direcţionează comportamentul te¬ 
rorismului" 5 . Din însăşi această definiţie se observă că predispoziţiile ge¬ 
netice spre un comportament deviant nu sunt suficiente pentru a explica 
psihopatologia personalităţii teroristului. De cele mai multe ori, recruta¬ 
rea şi aderenţa tinerilor cu predispoziţii pentru acţiunile de tip terorist au 
la bază o nevoie profundă de identitate, de recuperare a Eului. Majoritatea 
indivizilor care devin terorişti este fără identitate socială. Mulţi tineri şo¬ 
meri, fără studii, lipsiţi de mijloace materiale elementare de subzistenţă 
vin în oraşe în speranţa de a-şi face un rost. Aici sunt racolaţi de taberele 
de refugiaţi şi supuşi unei intense operaţiuni de îndoctrinare. Acest lucru 
se întâlneşte în Orientul Mijlociu unde foarte mulţi tineri părăsesc lumea 
satelor pentru a găsi în marile oraşe un loc de muncă. Să ne gândim la 
conducerea Partidului Naţional Socialist din Germania demobilizată de 
pe frontul Primului Război Mondial. Ilitler — şomer, încercând diverse 
ocupaţii: I limmler - înrolat pc front la 17 ani, şomer. Se parc că pentru 
a sc inlrcţinc deschisese o casă de toleranţă la lierlin; Goring erou al 

aerului, dădea lecţii de pilotaj pentru a se întreţine. Descoperirea ideolo¬ 
giei de extremă dreapta, xenofobă şi rasistă le-a conferit un sens existenţei 
lor pe care l-au slujit cu fanatism până la consecinţele arhicunoscute. în 
majoritatea cazurilor, această nouă identitate este asigurată de preferin¬ 
ţele politice partizane din propria familie, de ura împotriva ocupantului 
străin, de sărăcia materială sau de eşecul proceselor de socializare care 
cer o compensare din partea noului grup identitar. 

O altă teorie care pleacă de la nevoia unei noi identităţi este aceea 
a identităţii negative. Plecând de la teoria lui Eric Erikson despre for¬ 
marea identităţii negative, psihologul Jeanne N. Knutson 6 sugerează că 
teroristul politic îşi asumă în mod conştient o identitate negativă. Unul 
dintre exemplele sale este un terorist croat care, în calitate de mem¬ 
bru al unei minorităţi etnice nedreptăţite, a fost dezamăgit de eşecul 
aspiraţiilor sale de a urma studii superioare; drept urmare, a adoptat 
o identitate negativă, devenind terorist. Identitatea negativă „implică 
o repulsie vindicativă". După părerea lui J. Knutson, indivizii recurg 
la terorism „ca rezultat al sentimentelor lor de ură şi neputinţă faţă de 
alternative" 7 . 

Mai mulţi sociologi şi criminologi, specialişti în problemele teroris¬ 
mului, nu recunosc teoriei frustraţie-agresivitate, enunţată de Ted Gurr 
în 1937, decât o valoare limitată. Nu întotdeauna agresivitatea este o 
consecinţă a frustrării. Franco Ferracuti, profesor la Universitatea din 
Roma, consideră că teoria subculturilor oferă şanse mai mari decât teo¬ 
ria lui Ted Gurr, deoarece aceasta ne permite să înţelegem sistemele de 
valori ale teroriştilor din propria lor subcultură 8 . 

De asemenea, Paul Wilkinson contestă şi el ipoteza frustrare-agresi- 
une şi, în continuarea ei, aşteptare-satisfacţie, considerând că aceste ipo¬ 
teze au „foarte puţine de spus despre psihologia socială a prejudiciului şi 
urii...“ şi a fanatismului care „joacă un rol major în încurajarea violenţei 
extreme". El afirmă că „terorismul politic nu poate fi înţeles în afara 
contextului dezvoltării ideologiilor, convingerilor şi stilurilor de viaţă 
teroriste ori potenţial teroriste" 9 . Justificarea morală a acţiunilor teroriste 
constă în faptul că gruparea teroristă se imaginează ca salvatoarea unei 
societăţi ameninţată de un mare pericol. O altă justificare a acţiunilor 
teroriste, tot de natură ideologică, vizează tehnici de dezumanizare sau 
de demonizare a victimelor. Grupările islamice consideră victimele lor 
ca fiind infidele, militanţii italieni şi germani justifică violenţa prin de¬ 
personalizarea victimelor în „unelte ale sistemului", „porci" sau „câi- 

ni de pază“. Psihologul Frederik Hacker (1996) afirmă că teroriştii îşi 
transformă victimele în simple obiecte, deoarece „mentalitatea şi practi¬ 
cile teroriste reduc indivizii la statutul de marionete" 10 . Cordes notează 
accentul pus de terorişti în caracterizarea inamicului drept opresor şi 
conspirator, pe care îl acuză de terorism statal, în timp ce ei se consideră 
„luptători pentru libertate" sau „revoluţionari". 

Pornind de la această raţionalizare a culpei, analizele lui D. Guttman 
(1979) arată că „terorismul susţine că apreciază doar calităţile sociale 
salvatoare ale acţiunilor sale, nu şi acţiunea în sine" 11 . „Prin această lo¬ 
gică conştiinţa teroristului se ridică împotriva celor care se opun meto¬ 
delor sale violente şi nu împotriva lui însuşi." 12 Astfel, în analizele lui 
Guttman, teroristul şi-a proiectat vina în afară. Pentru a se absolvi de 
propria vină, teroristul susţine că în circumstanţele date nu avea altă 
alternativă decât să facă ceea ce a făcut. 

Ca fenomen politic, terorismul trebuie deosebit cu grijă de structurile 
crimei organizate: mafie, spălare de bani, droguri, haiducie socială sau 
războaie. 

„Mobilul politic era în centrul terorismului. Tradiţional, terorismul 
ucidea pentru idei. Esenţa sa politică îl deosebea clar de criminalul 
ordinar. Banditismul era, într-adevăr, motivat de spiritul profitului, în 
timp ce teroristul era, în principiu, mânat de abstracţii şi de o cauză. 
Cele două fenomene aveau în comun să altereze grav ordine socială, dar 
această alterare era scopul terorismului, în timp ce ea nu era decât mijlo¬ 
cul banditismului. Banditul viza integrarea în ordinea socială existentă, 
terorismul dezintegrarea acestei ordini. Dezordinea era scopul teroris¬ 
mului şi mijlocul banditismului. Primul era fundamental un conservator, 
al doilea un revoluţionar." 13 

Ca formă de conflict politic deschis, războaiele „sunt o continuare a 
politicii cu alte mijloace". Operaţiunile militare din timpul războiului 
ar trebui să fie flancate, cel puţin în teorie, de normele şi prevederile 
dreptului internaţional cuprinse în tratate şi convenţii privind ocrotirea 
civililor, bătrânilor, copiilor. începerea ostilităţilor este anunţată prin 
declaraţii de război: confruntările armate se poartă între specialişti. Se 
urmăreşte înfrângerea inamicului prin neutralizarea resurselor fizice, 
morale, economice şi tehnice ale statului advers, prin afirmarea tehnici¬ 
lor de luptă superioare. Războiul se poartă între două sau mai multe state 
care îi acceptă regulile. El nu are un caracter imprevizibil, iar ţinta lui nu 
este populaţia civilă nevinovată. 






84 | Nicolae Frigioiu 


Teroristul - un portret antropologic 

Imaginea teroristului ca bolnav psihic nu se susţine, chiar dacă la 
mulţi dintre ei narcisismul se manifestă sub forma egoismului pur şi pro¬ 
duce indivizi egocentrici psihopaţi şi aroganţi. 

în opinia psihologului Jerold M. Post o trăsătură de caracter foar¬ 
te importantă a persoanelor cu înclinaţii spre activităţi teroriste ţine 
de perturbările narcisice de personalitate, mecanismele psihologice de 
„separare'* şi „externalizare". Separarea este un mecanism caracteristic 
persoanelor a căror dezvoltare a personalităţii este afectată de leziunile 
psihice din copilărie (injurie narcisică). Indivizii cu o părere de sine le¬ 
zată nu au reuşit să sudeze părţile bune şi părţile rele ale personalităţii 
lor care, în schimb, sunt dezbinate în „eu“ şi „noneu". Astfel de indivizi 
„au nevoie de un inamic din exterior care să le blameze slăbiciunea şi 
inadecvanţa" 14 . 

Acelaşi psiholog avansează ideea că teroriştii sunt bolnavi psihic, de¬ 
oarece gândirea lor s-ar caracteriza prin ceea ce el numeşte „psihologia 
teroristă" 15 . Majoritatea psihologilor consideră însă că teroriştii sunt des¬ 
tul de normali, „trăsătura comună a teroriştilor este normalitatea lor" 16 , 
într-adevăr, capacitatea de a elabora planurile de acţiune şi de a raţiona¬ 
liza acţiunea presupune oameni echilibraţi din punct de vedere psihic, 
adeseori cu o pregătire intelectuală superioară. 

Psihologia teroristului vizează specificul trăsăturilor şi însuşirilor psi- 
hofizice şi psihosociale ale acestuia, reprezentând pattern -ul distinctiv şi 
caracteristic al gândirii afectivităţii şi comportamentului care defineşte 
stilul personal al teroristului şi cum influenţează interacţiunea acestuia 
cu mediul de care aparţine (grupul, organizaţia, filiera). 

Serviciile secrete americane şi israeliene au demonstrat în mod con¬ 
vingător criteriile după care au loc recrutarea şi selecţia viitorilor com¬ 
batanţi din organizaţiile teroriste din spaţiul musulman. Se urmăresc, 
în primul rând, aptitudinile şi deprinderile fizice, psihice şi intelectuale 
ale viitorilor membri ai reţelei pentru a face faţă în diferite împrejurări 
şi faze ale atacurilor. Selecţia din aceste ţări avea în vedere următoarele 
categorii de vârstă: 9-15 ani; 15-19 ani; 19-30 ani; 30-35 ani. Aptitudi¬ 
nile urmărite erau: sensibilitate la probleme, atenţie selectivă, orientare 
spaţială, viteza perceptivă, capacitate de raţionare, rezistenţă fizică, timp 
de reacţie, ordonarea informaţiilor, flexibilitate în clasificare, dexteritate, 
abilitatea de a rezolva sarcinile impuse de lider şi de a face faţă la pro¬ 
blemele nou apărute. 

Dezvoltarea comportamentului agresiv în rândul teroriştilor (copii, 
adolescenţi, tineri) se dobândeşte prin învăţarea unor modele activ-agre- 
sive, pasiv-agresive şi prin instructajul direct. Agresivitatea teroristului 
este rezultatul învăţării, modelării comportamentului în funcţie de me¬ 
diul de dezvoltare şi de pregătire în taberele de instruire. 

Instrucţia începe cu pregătirea fizică, psihică şi comportamentală. La 
baza dezvoltării comportamentului agresiv stau mulţi factori psihologici 
care îi determină să persiste şi să înveţe, precum: recompensa, răzbuna¬ 
rea, nemulţumirea, dorinţa de umplere a golului sufletesc. 

„Presiunea colegilor, şansele care apar, comportamentul imitativ îi 
presează pe adolescenţi, care nu au avut succes (uneori din familii dez¬ 
binate). Ei se pot simţi alienaţi, îndepărtaţi de la oportunităţi, exploataţi, 
poate, şi totodată marginalizaţi în comunitate. Pentru mulţi oameni ado¬ 
lescenţa este o perioadă de rebeliune împotriva valorilor stabilite şi a 
autorităţii în familie şi în societate. Dificultăţi mai mari în ce priveşte în¬ 
crederea în sine şi imaginea de sine cauzează probleme multor tineri.*- 17 

în ceea ce priveşte personalitatea teroristului, două tipuri se impun 
cu precădere: teroristul fanatic şi teroristul sinucigaş. Analiza persona¬ 
lităţii celui dintâi pune accent pe calităţile raţionale ale acestuia, văzând 
în el un individ rece, logic, cu satisfacţii mai mult ideologice sau politice 
decât cele de ordin financiar 18 . Aplicat la practicile teroriste, termenul 
„fanatism" a depăşit cu mult contextul religios. Teroristul este adesea 
catalogat drept fanatic, mai ales în cazul acţiunilor autodistructive. Tay- 
lor consideră că fanatismul are în comun cu prejudiciul şi autoritarismul 
mai multe aspecte cum ar fi: refuzul unui compromis, tendinţa de a vedea 
lucrurile în alb şi negru, o mentalitate rigidă şi o percepţie despre lume 
care trădează o viziune îngustă. Contextul religios şi cultural are o mare 
importanţă în înţelegerea fanatismului. Personalitatea teroristului sinu¬ 
cigaş este expresia violenţei radicale, iar atacatorul sinucigaş însuşi îşi 
alege timpul şi locul pentru declanşarea exploziei astfel încât să cauzeze 
cât mai multe victime. Prin urmare, un atentat sinucigaş modern poate fi 
definit ca „un atac violent, motivat politic, săvârşit deliberat, într-o stare 
deplină de conştienţă de sine de către o persoană care se aruncă în aer 
împreună cu ţinta aleasă“ 19 . Certitudinea morţii premeditate a atacatoru¬ 
lui este precondiţia pentru succesul atentatului. Specialiştii în culturile 
musulmane au evidenţiat faptul că sinucigaşii cu bombă sunt consideraţi 
de către islam işti şi tamili, drept martiri. Termenul arab folosit este is- 
tihad , termen religios care înseamnă: „cineva se sacrifică în numele lui 
AitelC, faţă de intihar sinucidere realizată din motive personale. 

Portretul femeii teroriste 

Au fost avansate multe teorii pentru a explica pulsiunile femeilor spre 
agresivitate. Dorie Klein, una din marile specialiste în criminalitatea fe¬ 
minină, consideră că aceiaşi factori care au destabilizat şi provocat setul 
de roluri tradiţionale destinate femeilor au declanşat activitatea teroris¬ 
tă în rândurile lor 20 . Multe din aceste construcţii teoretice, psihologice 
sau psihanalitice încearcă să explice criminalitatea feminină în termenii 
caracteristicilor fiziologice sau psihologice, cu un accent slab sau deloc 
pus pe factorii socio-culturali. Majoritatea acestor teorii insistă cu pre¬ 
cădere asupra importanţei deosebite a factorului sexual în canalizarea 
violenţei feminine. Din această perspecivă, teoria complexului feminin 
de inferioritate, bazat pe pasivitatea organelor genitale, elaborată de Fre- 
ud, se bucură de o largă audienţă. Teroristele încearcă să scape de acest 
complex, adoptând un comportament violent. Ele conştientizează că, 
anatomic vorbind, sunt inferioare şi, de aici, invidia faţă de penis. Pe ur¬ 
mele lui Freud, E. Kingsley Davis menţionează printre posibile cauze ale 
agresivităţii feminine următoarele devianţe sexuale: curiozitatea pentru 
noutatea sexuală nesatisfăcută prin căsătorie. Unii bărbaţi sunt excluşi 
ca parteneri sexuali deoarece sunt urâţi şi/sau diformi; nu sunt căsătoriţi, 
iar alţii din cauza dezavantajelor competitive la nivel sexual 21 . Aceste 
teorii relevă că la femeile teroriste multe, dacă nu majoritatea actele lor, 
sunt mai curând emotive decât raţionale, care să nu se bazeze pe un in¬ 
teres din iubire precum încercarea de a elibera un soţ sau un iubit luaţi 
prizonieri de forţele guvernamentale precum şi dorinţa de răzbunare a 
fiinţelor iubite executate. 

Pentru implicarea femeilor în activităţile teroriste au fost oferite în 
timp explicaţii variate. Cele mai comune sunt: 1. activitatea teroristă şi 
revoluţionară oferă excitare; 2. pericolul este atât o atracţie cât şi o res¬ 
pingere; 3. violenţa teroristă este legată de cauze care uneori pot apărea 
legitime; 4. organizaţiile teroriste oferă o şansă pentru mobilitatea supe¬ 
rioară, în conducere şi într-un rol activ în formularea politicilor de grup, 
şanse care sunt extrem de limitate sau absente într-o lume dominată de 
masculul alb cu activitate legitimă; 5. organizaţiile teroriste oferă schim¬ 
bare şi renunţare la moravurile şoviniste actuale dominate de masculi; 
6. stereotipurile tradiţionale americane despre femei ca fiind slabe, tole¬ 
rante, supuse, tăcute, cu o inteligenţă inferioară şi impulsive lipsesc din 
filosofiile multor organizaţii teroriste; 7. calitatea de membru într-o or¬ 
ganizaţie teroristă duce la creşterea naturală a membrilor în organizaţiile 

feministe extreme; 8. femeile sunt prin natură mai violente şi mai pe¬ 
riculoase decât bărbaţii şi organizaţiile teroriste oferă o supapă pentru 
această tendinţă; 9. femeile resping rolurile stereotipe şi adoptă astfel 
roluri masculine, tradiţionale care includ violenţa teroristă şi revoluţio¬ 
nară; 10. tulburările hormonale, cauzate de libertatea sexuală excesivă şi 
mai ales de faptul că au relaţii sexuale înainte de maturitate le afectează 
pe aceste femei; 11. eliberarea economică, politică şi familială datorită 
tendinţei spre o mai mare justiţie şi egalitate socială pentru femei, joacă 
un rol; 12. o continuare a selecţiei naturale, sau supravieţuirea celui mai 
înzestrat, are o influenţă; 13 sunt respinse constrângerile clasei mijlocii 
anglo-saxone albe şi protestante (WASP) în privinţa ideilor şi atitudini¬ 
lor ca şi a comportamentului 22 . 


Grupul terorist - un profil socio-antropologic 

Odată intrat în grup, teroristul acceptă sistemul de convingeri dog¬ 
matice ale acestuia. Teroriştii acceptă clandestinitatea, marginalizarea 
şi autoizolarea plină de tensiune şi nesiguranţă. Sociologul W.R. Bion a 
descris modul în care identitatea de membru al grupului o înlocuieşte pe 
cea individuală. Individului, ca membru al grupului, i se oferă şansa de 
a acţiona şi, prin aceasta, urmează ordinele şi principiile liderului şi ale 
membrilor 23 . 

Nici un membru al grupului nu va îndrăzni să se departă de grup. 
Retragerea este imposibilă. Valorile şi codurile morale existente înaintea 
aderării la grup dispar. Motivele atacurilor teroriste care cândva l-ar fi 
îngrozit pe recrut acum apar fezabile şi raţionale. Liderul este un arbitru 
care cântăreşte şansele şi riscurile. El poate impune tacticile de luptă pe 
care membrii trebuie să le accepte, în caz contrar riscând să fie dezapro¬ 
baţi sau excluşi din grup în cel mai bun caz. Dedicaţi aceleiaşi cauze, în¬ 
tre lider şi membrii grupului trebuie să existe un consens deplin. Liderul 
se autodermină pe baza propriilor sale calităţi. 

Pentru a ilustra cât mai sugestiv caracteristicile şi structurile grupului 
terorist redăm concentrat concluziile privind structura de grup sau a or¬ 
ganizaţiei teroriste. J.K. Zawodny a descoperit unsprezece trăsături care 
îl deosebesc clar de structurile ierarhice ale corporaţiilor: 

I. Liderii organizaţiilor teroriste (...) nu acţionează numai în calitate 
de catalizatori direcţi ai acţiunilor, prin planificare şi comandă, dar ei 
sunt şi participanţi la acţiuni. O astfel de structură organizaţională oferă 

lideri cu un grad înalt de vizibilitate. Ei suferă împreună cu tovarăşii lor 
toate consecinţele acţiunii, inclusiv rănirea sau moartea. Ei împărtăşesc 
stresul psihologic înainte şi în timpul perioadelor de decomprimare după 
acţiune, cu toată mizeria, anxietatea şi tensiunea lui. Acest gen de expe¬ 
rienţe împărtăşite construieşte mai intens loialităţi personalizate decât 
cele caracteristice organizaţiilor civile. 

2. Sistemul centrifugal de organizare securizează mai rapid şi mai 
direct comunicarea în grup. Această fiexibilizare crescândă a acţiunii 
permite liderului să proiecteze fezabilitatea oricărei acţiuni pe baza 
unor informaţii noi şi sigure. Faţă de liderii din organizaţiile civile el 
are avantajul că poate respinge un plan irealizabil, datorită unor condiţii 
schimbate, fără teama de a fi pedepsit de superiori sau criticat şi ostraci¬ 
zat de camarazii lui 24 . 

3. Accesibilitatea directă la lider îi permite acestuia să înregistreze 
şi să reacţioneze imediat la soluţiile şi la localizarea obiectivelor propuse 
de membrii grupului. Aceasta sporeşte flexibilitatea tactică şi permite 
grupului să exploateze oportunitatea, un factor foarte important, date 
fiind relaţiile de putere asimetrică care există între terorişti şi guvernele 
pe care ei le atacă. 

4. O altă caracteristică importantă a infrastructurii centrifugale este 
independenţa ei faţă de suportul social. Organizaţiile civile, în virtutea 
complexităţii şi mărimii lor, nu pot exista fără un suport social extins. 
Prin contrast, o organizaţie teroristă fiind de dimensiuni reduse, „poa¬ 
te exista independent de reţelele de sprijin: ea este atât de mobilă încât 
poate fi repede construită. Ea poate fi creată şi mobilizată instantaneu. 
(...) O astfel de organizaţie, atât de independentă faţă de societate care să 
nu se teamă de reacţia societăţii prezintă o situaţie periculoasă: teroriştii 
operează fără nici o constrângere" 25 . într-o organizaţie teroristă liderul 
nu are nevoie de aprobarea publicului sau a structurilor birocratice pen¬ 
tru a recruta noi membri; el are nevoie doar de loialitatea colaboratorilor 
săi apropiaţi. 

5. Accesul direct la lider de către membri permite acestora să se 
identifice cu calităţile mitico-magice ale puterii atribuite, de obicei, li¬ 
derului şi astfel să participe la harisma lui. Imaginea tatălui, atât de uşor 
răpândită de lideri printre membrii grupului, este reîntărită. (...) Liderii 
au şansa de a da dispensă morală directă pentru moarte care ar putea ti 
repudiată de anumite standarde ale societăţii sau de membrii mai educaţi. 
Toţi aceşti factori sunt utili în eliberarea membrilor de dilemele interne 
şi în a le inocula imaginea de sine a eroilor, cu o unitate a scopului. 

6. Liderul este, de asemenea, direct implicat în selecţia şi recruta¬ 
rea unor noi membri ai grupului. Rolul personal al liderului în recruta¬ 
re este. de obicei, atât de magnetizant şi de autogratificant în primirea 
membrilor încât o astfel de recrutare pentru organizaţia centrifugală nu 
este corelată cu perspectivele succesului organizaţiei. (...) 

7. Grupurile centrifugale tind să caute cooperarea şi alianţe nu cu 
grupurile mai puternice ci cu acelea pe care ei le pot uşor manipula. în 
consecinţă, ele se aliază cu grupuri egale lor şi sunt extrem de prudente 
în orice fel de angajare a relaţiilor cu grupuri care ar putea să fie atât de 
puternice încât să le impună cereri şi astfel să le reducă libertatea acti¬ 
vităţii lor. Marile puteri au perceput acestă tendinţă şi au asistat indirect 
pe terorişti, prin statele mai mici, de exemplu: Cehoslovacia, Coreea de 
Nord, Cuba. Bulgaria, Germania răsăriteană, Ungaria, Irak şi Siria. Ţări 
precum Algeria, Yemen, Libia, Uganda, Arabia Saudită şi Cipru au fost, 
de asemenea, implicate în a asista şi, în multe privinţe, în a oferi surse 
de sprijin mai mare. 

Această înclinaţie a organizaţiilor teroriste centrifugale de a se alia 
cu altele, asemănătoare lor, a dus la dezvoltarea unor reţele informale şi 
a influenţat atât formarea cât şi activităţile lor. Atât teroriştii germani cât 
şi cei japonezi au fost antrenaţi în taberele de luptă de diferite grupuri 
palestiniene, iar principalii lideri ai Brigăzilor Roşii din Italia au fost 
pregătiţi în Cehoslovacia. (...) 

8. Comparând organizaţiile violente centrifugale cu cele ierarhice 
extralegale, acest studiu a încercat să vadă în ce măsură membrii orga¬ 
nizaţiei centrifugale sunt capabili să-şi păstreze caracterul lor anonim. 
Probabil, acest lucru va fi dificil datorită accesului la lider. Caracterul 
anonim este un factor determinant al comportamentului terorist deoare¬ 
ce cu cât identitatea unui terorist este mai slabă în cadrul grupului său cu 
atât el se simte mai puţin responsabil, faţă de outsideri pentru acţiunile 
grupului. (...) 

9. Se pare că există în toate formele de organizaţii umane nevoia de 
instituire a unei reţele de lucru în cadrul căreia, în timp, are loc o „creşte- 
re“ birocratică. Studiile comparative ale organizaţiilor ierarhice clandes¬ 
tine din Franţa, Italia, Polonia, URSS şi Vietnam indică în timp prezenţa 
în structurile lor a acestor două fenomene birocratice: o creştere excesivă 
a numărului de funcţionari faţă de nevoia reală; principiul lui Peter sau 
mişcarea orientată pe scară administrativă până când se atinge un nivel 
maxim dc incompetenţă. (...) De asemenea, organizaţiile clandestine sunt 

supuse unei umflări considerabile, cu o proliferare a secretarelor, mesage¬ 
rilor şi bodyguarzilor. în cadrul organizaţiilor centrifugale nu există um¬ 
flare birocratică din două motive: o astfel de umflare ar împiedica exerci¬ 
tarea directă a puterii de către lider, iar dimensiunea mică a organizaţiei 
împiedică acest fapt. Rezultatul este efectiv ameliorat. 

10. Controlul direct al liderului asupra membrilor este net superior în 
organizaţiile centrifugale. (...) în cazul sistemului centrifugal membrii 
sunt aliniaţi direct în viziunea liderului. Controlul este exercitat repede 
şi tară milă. Ca rezultat, este mult mai uşor să conduci o organizaţie 
teroristă decât să ieşi din ea. 

11. în final, există o similitudine importantă între organizaţiile ierar¬ 
hice şi cele centrifugale care ar trebui păstrată. Când orice tip de orga¬ 
nizaţie este ameninţat de stres din interior, liderii lor vor întrebuinţa vi¬ 
olenţa externă ca mijloc de a păstra membrii împreună. Cu alte cuvinte, 
problemele interne ale organizaţiei servesc adesea drept catalizatori ai 
violenţei externe. Există exemple ale acestui fenomen, dar din raţiuni de 
înţeles, sunt foarte greu de demonstrat şi niciodată recunoscute oficial. 

Multe acţiuni au fost ordonate când nu existau motive de ordin poli¬ 
tic, tactic sau strategic (...) 26 . 

Forme istorice de terorism 

Fenomenul terorist devine instrumental încă din Antichitate şi prefi¬ 
gurează deja coordonatele luptei pentru cucerirea şi conservarea puterii 
politice cu ajutorul motivaţiei ideologice şi religioase a actului terorist. 
Crima devine o valoare în numele apărării unei credinţe religioase sau 
al luptei pentru putere. Ziloţii palestinieni (şi grupul lor cel mai radical 
- sicarii - de la sikaîtoi - oamenii purtători de pumnal) considerau că 
acceptarea dominaţiei romane ar însemna repudierea lui Yahve (Dum¬ 
nezeul ebraic). Terorismul mesianic rezultă astfel din contractul special 
încheiat între Yahve şi poporul ales, în care diferenţa dintre religie şi 
putere, practic, dispare. O altă formă de terorism pre modern este secta 
asasinilor (de la hashashini - consumatori de haşişi - substanţă care li 
se administra pentru a Ii se crea o stare de transă înainte de trecerea la 
act, vecină cu iluzia stării de beatitudine din Paradis). Şi această sec¬ 
tă s-aformat pe baza unui nucleu de fundamentalism islamic. Această 
sectă provine din ismaeliţi, o ramură şiită a Islamului, persecutată reli¬ 
gios care, datorită acestui fapt, au emigrat în Persia. Părintele spiritual 

al ismaeliţilor era Ismail, al şaptelea descendent al lui Aii. Radicalizată 
din cauza persecuţiilor religioase, această sectă a fost organizată într-o 
mişcare teroristă de Hassan-Ben Sabbah, un înalt funcţionar al vizirului 
din Cairo. El a structurat gruparea în şapte trepte (grade) Sheikh-al-Jebal 
(Bătrânul Munţilor). 

„Marea majoritate a asasinilor erau Fida (devotaţi), ei reprezentând 
partea activă a congregaţiei asasinilor, cei care au dat şi caracterul tero¬ 
rist al acestei mişcări. 

Populaţia aservită castei asasinilor era integrată în ultimul eşalon al 
ordinului (al şaptelea), «Pasik» având numai atribuţii economcie şi sar¬ 
cini domestice. 

Această organizare rigidă, cu delimitarea strictă a atribuţiilor fiecărui 
eşalon, a fost dublată de o asiduă muncă de condiţionare psihologică a 
aderenţelor, fapt care a permis ismaeliţilor să-şi întărească poziţiile în 
zonă, ajungând să dispună de 10-12 centre de putere de tipul bastionului 
din Alamat.“ 27 

Cât priveşte elaborarea unor clasificări ale formelor de terorism, aceas¬ 
ta este îngreuiată de explozia formelor şi manifestărilor atipice ale actelor 
de terorism din ultimii ani. Totuşi, au existat încercări fructuoase de cla¬ 
sificare, pe baza experienţei istorice acumulate, ceea ce are ca finalitate 
o înţelegere mai exactă a fenomenului. Una din cele mai fructuoase cla¬ 
sificări este aceea care împarte terorismul în trei mari genuri: terorismul 
intern, terorismul internaţional (transnaţional) şi terorismul global. 

*Terorismul intern se divide în două subramuri: a) în favoarea sta¬ 
lului ; b) împotriva statului. Terorismul în favoarea statului cuprinde: 1. 
domnia terorii şi 2. terorismul de stat. Terorismul împotriva statului cu¬ 
prinde: 1 . terorismul narodnicilor ruşi ; 2. terorismul anarhist sau anar- 
ho-sindicalist; 3. terorismul revoluţionar. 

La rândul lui, terorismul internaţional (transnaţional) se împarte în: 
terorismul conservator (colonial), terorismul interstatal şi terorismul 
contrarevoluţionar. 

Terorismul global cuprinde: 1. terorismul de sistem; 2. terorismul de 
reţea şi 3. terorismulpostmodern. / 

Datorită faptului că este mai cunoscut sau mai reprezentativ, ne vom 
ocupa mai întâi de terorismul împotriva statului. 

Terorismul narodnic 

Se caracterizeaă prin practica asasinatului politic, îndreptat împotriva 
ţarului sau funcţionarilor superiori ai statului, vinovaţi de starea de îna¬ 
poiere a poporului, obscurantismul în care este ţinut, lipsa de perspecti¬ 
ve datorită lipsei de reforme. Narodnicii preconizau: mersul în mijlocul 
poporului, al intelectualilor, pentru a-1 lumina în numele unei „datorii 
morale" de fii ai satului. Narodnicii respingeau modelul occidental de 
dezvoltare, bazat pe industrializare, şi considerau că doar dezvoltarea 
agriculturii, bazată pe proprietatea obştească a satului (pe mir) este în 
acord cu specificul vieţii istorice şi cu tradiţiile ruseşti. Acest amestec de 
slavofilism şi antioccidentalism a constituit psihologia avangardei revo¬ 
luţionare a „intelighenţiei" ruse, aceea de a arăta maselor, prin succesul 
atentatelor, slăbiciunea şi incapacitatea puterii de a înfrânge opoziţia care 
ia fiinţă şi de a convinge poporul să adere la o mişcare care nu numai că 
se situează de partea lui, dar are şi structura organizatorică capabilă să-l 
ducă la eliberarea de exploatare. în acest caz, atentatul constituie primul 
pas al luptei; asasinarea ţarului Alexandru al Il-lea la 1 martie 1881 nu a 
dus la prăbuşirea statului, după cum succesorul său nu a fost mai liberal, 
ci mai rău decât predecesorul lui. Narodnicii erau convinşi că autorita¬ 
tea, simţindu-se neputincioasă în faţa actelor de terorism, „se va angaja 
pe o cale tot mai represivă, nepopulară şi menită, mai devreme sau mai 
târziu, să se autodistrugă". 

Terorismul anarhic 

Se deosebeşte de terorismul revoluţionar prin natura sa individualis¬ 
tă, prin lipsa structurii organizatorice care stă la baza celui revoluţionar 
ca şi prin dimensiunile mai modeste ale obiectivelor propuse. Terorismul 
revoluţionar acţionează împotriva statului exploatator ale cărei structuri 
opresive trebuie eliminate şi înlocuite cu altele noi, egalitariste. Prin ur¬ 
mare, terorismul revoluţionar nu doreşte distrugerea statului, ci transfor¬ 
marea lui. Dimpotrivă, anarhismul vede în stat răul absolut, principalul 
obstacol care împiedică manifestarea libertăţii totale a individului; de 
aceea, statul trebuie eliminat. „Distrugerea totală a lumii statal-legale şi 
a întregii pretinse civilizaţii burgheze, având drept mijloc o revoluţie po¬ 
pulară, spontană, dirijată printr-o dictatură colectivă, imperceptibilă şi 
anonimă a parii/anilor unei eliberări complete de orice oprimare, strâns 

uniţi într-o societate secretă, acţionând peste tot şi totdeauna în vederea 
unui acelaşi scop şi potrivit unui aceluiaşi program“, astfel rezuma Ba- 
kunin Catehismul revoluţionarului al lui Neceaev. 

în special în latura lui nihilistă şi anarho-sindicalistă, anarhismul îşi 
propune să înlăture principiul autorităţii din viaţa socială şi economică. 

Intervenţia statului în economie, planificarea activităţii, negocierile 
patronat-sindicate pentru îmbunătăţirea condiţiilor de viaţă şi de muncă 
trebuie eliminate în perspectiva libertăţii absolute. în locul negocierilor, 
George Sorel propune ca forme de luptă violenţa politică', manifestări de 
stradă, greva generală, sabotaje, atentate. 


Terorismul revoluţionar 

în cadrul familiei politice a Stângii există deosebiri structurale între 
comunism şi socialism pe care le-am analizat în cursurile noastre Polito¬ 
logic şi doctrine politice şi Introducere în ştiinţele politice. Cu riscul de 
a ne repeta, vom reaminti că statutul juridic al proprietăţii (publice sau 
private), cucerirea pe cale democratică, nonviolentă a puterii politice, 
economia de piaţă, necontrolată politic, sunt principalele diferenţe care 
separă socialismul şi social-democraţiade comunism. în istoria gândirii 
comuniste există o ambiguitate profundă între mijloacele de luptă vio¬ 
lentă pentru cucerirea puterii politice şi imaginea unei societăţi fără cla¬ 
se, nonviolente. Practica istorică a demonstrat însă că scopul a fost uitat, 
iar mijlocul s-a permanentizat, ceea ce a declanşat o polemică celebră în 
epocă între Leon Troţki şi Karl Kautsky, reprezentând cele două poziţii: 
comunistă şi, respectiv, socialistă. 

„Revoluţionarii îşi arogă subit dreptul de a ucide în numele progre¬ 
sului umanităţii şi al purităţii intenţiilor. Primatul absolut al politicu¬ 
lui proclamat de-acum înainte implică faptul că totul este politică şi că 
scopul justifică mijloacele. «Terorismul» desemnează, astfel, un sistem 
revoluţionar de guvernare. Teroarea, care domneşte din septembrie 1793 
până în iulie 1974 (căderea lui Robespierre). Teroarea este, deci, guver¬ 
narea prin teroare, un vast mecanism politic sprijinit pe legi, tribunale şi 
pe o majoritate parlamentară. Primii în istorie care s-au numit «terorişti» 
au fost membrii Convenţiei trimişi în misiune în provincie pentru a asi¬ 
gura represiunea regalismului şi federalismului. Ceva timp după aceea 
teroristul va fi sinonim cu «republicanul»: Republica este Teroarea. Te¬ 
rorismul se naşte, deci, de «sus», în inima stalului; terorism şi terorismul 

de stat sunt sinonime pentru o perioadă. Acest terorism revoluţionar, 
de stat, va deveni în secolul XX matricea totalitarismelor nazist şi co¬ 
munist. Catehismul revoluţionar este, astfel, cel al unei terori necesare 
pentru viitorul paradisului terestru al spiritului de sistem şi al violenţei 
politice concepută ca mântuire purificatoare şi fondatoare. 1128 

înainte şi după Lenin, în diverse medii revoluţionare, terorismul a 
fost înţeles ca instrument de luptă al statului nou apărut, pentru conso¬ 
lidarea puterii cucerită pe calea violenţei revoluţionare. Lenin schimbă 
radical perspectiva: fără să refuze terorismul, îl concepe în general ca pe 
„o operaţiune militară care poate folosi şi poate fi chiar necesară, într-un 
anumit moment al luptei 4429 . Deşi admite terorismul ca formă de luptă 
deschisă dintre revoluţionari şi puterea politică, el critică şi caracterul 
„spontan 44 pe care îl capătă forma unui „mijloc de atac autonom şi in¬ 
dependent de orice armată 44 , care se dovedeşte „intempestiv 44 , inoportun 
deoarece îi îndepărtează pe luptătorii cei mai activi de „adevărata lor 
sarcină 4430 . Nu este vorba de subestimarea eroismului şi curajului indi¬ 
vidual, dar „avem datoria de a pune în gardă în mod energic, de a nu ne 
lăsa impresionaţi de terorism, de a-1 recunoaşte ca mijloc de luptă princi¬ 
pal şi fundamental... Terorismul nu va putea să devină vreodată o acţiu¬ 
ne militară bine organizată; în cel mai bun caz el poate fi folosit doar ca o 
metodă de asalt decisiv 4431 . în viziunea lui Lenin, terorismul revoluţionar 
reprezintă doar un instrument de luptă în momentul de început al con¬ 
flictului şi în momentul asaltului final. Altminteri, „nici un partid politic 
nu poate să cadă în aventură - să-şi stabilească activitatea contând pe ex¬ 
plozii şi complicaţii 4432 . în lucrarea Ce-i de făcut?, Lenin oferă o justifica¬ 
re ideologică criticii adusă acestui tip de terorism. El explică activitatea 
teroristă ca neputinţă a inelectualilor „de a lega activitatea revoluţionară 
de mişcarea muncitorească 4433 . El se disociază de această formă de tero¬ 
rism care îşi propune să îndeplinească funcţia de organizare a maselor 
negându-i această capacitate: „în Rusia există atât de puţine scandaluri 
încât trebuie să se inventeze «stimulente» speciale? 4434 . Această formă 
de acţiune nu poate stabili o legătură dintre partidul bolşevic şi mase 
care se întâlnesc zilnic cu realitatea oprimării şi a exploatării: „Nu reiese 
clar că cei care nu se simt stimulaţi şi nu sunt stimulaţi nici de regimul 
de judecată care guvernează în Rusia vor sta cu mâinile în sân în faţa 
disputei dintre guvern şi o mână de terorişti 4435 . Lenin se distanţează de 
terorismul de origine narodnică, deosebindu-1 de acţiunile partizanilor 
din formaţiunile dc luptă care au apărut în timpul revoluţiei din 1905: 

„Noi credem pcă este greşit să se pună aceste acţiuni pe acelaşi plan cu 
terorismul de tip vechi. Terorismul constă în răzbunarea individuală. Era 
o conjuraţie a unor grupuri de intelectuali. Nu era deloc legat de spiritul 
maselor. Terorismul nu a călit nici un conducător militar de masă. A fost 
rezultatul - dar şi un simptom şi un simbol - neîncrederii în insurecţie, 
al lipsei unor premise în vederea insurecţiei' 136 . 

Caracteristicile principale ale terorismului revoluţionar, în viziunea lui 
Lenin, sunt: un instrument de luptă, în momentul de început al conflictu¬ 
lui, care îşi demonstrează utilitatea în momentul asaltului final, pe baza 
unei analize care se opune total justificărilor precedente ale terorismului; 
lipsa de organizare şi caracterul spontan al operaţiunilor militare; lipsa 
legăturii cu masele în momentul conflictului deschis dintre revoluţionari 
şi puterea politică. Deşi Lenin acceptă terorismul ca metodă de asalt în 
momentele decisive ale insurecţiei, el îi critică lipsa de organizare şi de 
legătură cu masele. Acţiunea revoluţionară nu se poate baza pe această 
formă de terorism individual, deoarece forţa de reprimare a statului bur¬ 
ghez ar anihila-o cu uşurinţă. Terorismul revoluţionar este un terorism de 
masă, principala formă de luptă în războiul de partizani, în timp ce tero¬ 
rismul tradiţional nu putea depăşi nivelul conjuraţiei formată din câţiva 
intelectuali rupţi de mase şi incapabili să aibă încredere în ele. 

Problema definirii şi individualizării mijloacelor şi metodelor de lup¬ 
tă pentru instaurarea societăţii socialiste reprezintă o condiţie prealabilă 
necesară, dar nu suficientă. încă din 1919, în studiul Terorism şi comu¬ 
nism , Leon Troţki vedea drept condiţii esenţiale necesare în făurirea so¬ 
cialismului etatizarea mijloacelor de producţie şi existenţa unei econo¬ 
mii planificate fără de care „este inevitabil colapsul omenirii din punct 
de vedere economic şi cultural 1137 . 

Din punct de vedere istoric, în cadrul mişcării comuniste şi munci¬ 
toreşti internaţionale se pot identifica patru poziţii în ceea ce priveşte 
posibilitatea de justificare a violenţei armate în lupta pentru instaurarea 
socialismului: 1. cea care o refuză; 2. cea care o justifică drept necesară 
în ciocnirea finală dintre clasele aflate în luptă; 3. cea care o justifică 
drept moment pregătitor sau care anticipă ciocnirea violentă finală şi 4. 
cea care o justifică şi în vederea rolului său eliberator. 

1. Refuzul folosirii violenţei armate revoluţionare este posibil prin 
întrebuinţarea unor forme de luptă nonviolente: jocul democratic al cuce¬ 
ririi puterii, greva de masă, agitaţia, propaganda. Susţin această poziţie 
pacifiştii radicali de orientare socialistă, socialiştii şi social-democraţii 

în frunte cu Karl Kautsky. Deşi nu împărtăşea tezele pacifiştilor radi¬ 
cali, nerespingând în principiu folosirea violenţei armate, K. Kautsky 
manifesta, totuşi, o puternică aversiune faţă de aceasta, deoarece puterea 
politică putea fi cucerită prin metode nonviolente, parlamentare. După 
cucerirea puterii, clasa muncitoare va putea începe o perioadă de profun¬ 
de transformări sociale, pe calea reformelor, iar recurgerea la violenţă 
armată va fi folosită numai pentru a reprima încercarea claselor învinse 
de a recâştiga poziţiile pierdute. Deşi Kautsky respinge ideea lui Lenin 
potrivit căreia trecerea de la capitalism la socialism se face obligatoriu 
prin folosirea violenţei, el observă că „nici democraţia nu exclude dicta¬ 
tura, dar unica formă de dictatură pe care o admite este dictatura majori¬ 
tăţii asupra minorităţii. în trecerea de la capitalism la socialism dictatura 
este aceea a majorităţii muncitorilor asupra minorităţii capitaliştilor" 38 . 
Observând că în opera lor de maturitate Marx şi Engels au arătat posi¬ 
bilitatea trecerii la socialism prin forme mai paşnice, Kautsky afirmă: 
„Desigur, nici un critic nu ar putea să se îndoiască de faptul că o monar¬ 
hie militară ca cea germană, austriacă, rusă ar putea fi înfrântă cu forţa. 
Dar tot mai puţini se gândesc la folosirea violenţei armate sângeroase şi 
tot mai mulţi la acel mijloc specific pe care-1 posedă proletariatul: între¬ 
ruperea lucrului, greva generală" 39 . 

Un argument peremptoriu împotriva folosirii violenţei armate este că 
aceasta abrutizează fiinţa umană. „Prin folosirea sistematică, prelungită 
şi deliberată a mijloacelor de luptă pentru a provoca moartea, leziuni sau 
grave suferinţe adversarului, indivizii care le folosesc tind să devină tot 
mai insensibili la suferinţele şi sacrificarea unor vieţi umane şi sunt în 
continuare dispuşi să accepte forme tot mai largi şi gratuite de violenţă 
extremă. Dacă se intră în jocul violenţei, se riscă să se rămână acolo pen¬ 
tru totdeauna"' 0 . Procesul de abrutizare se adânceşte cu atât mai repede 
cu cât lupta armată este dusă în cadrul unor structuri militare rigide şi al 
unei ideologii care a topit conţinutul vieţii umane în schemele dezvoltării 
economico-sociale. Acest proces se va realiza mai lent acolo unde lupta 
armată sau extrem de violentă este dusă în cadrul unor structuri mai de¬ 
mocratice şi mai ales al unei ideologii care se bazează pe valori morale. 
Procesul de abrutizare este facilitat ulterior de tehnicile de dezumanizare 
a adversarului, element foarte important în folosirea eficientă a unor for¬ 
me de violenţă extremă. Pentru a forma soldaţi „buni", luptători de ghe¬ 
rilă „buni" sau miliţii populare eficiente, adică fanatizarea cadrelor mili¬ 
tare sau paramilitare este necesară slăbirea inhibiţiei, spălarea creierului 

pentru folosirea eficientă a unor forme extrem de violente, inhibiţii care, 
în general, sunt extrem de puternice la cei care cred în valorile ideologiei 
socialiste. Acest lucru se întâmplă, de obicei, prin aţâţarea urii faţă de 
adversarul de clasă (lupta de clasă), pe lângă procesul de dezumanizare 
a acestuia, prin care i se neagă un număr tot mai mare de calităţi umane, 
ajungând să fie redus la starea de animal sau de lucru încât să poată fi 
distrus după plac fără nevoia de a fi urât. Realitatea omului nou neali¬ 
niat, care constituie unul din scopurile ideale ale socialismului, nu este 
garantată deloc de schimbarea structurilor social-economice. Pentru ca 
o societate să poată oferi suficiente garanţii pentru realizarea omului nou 
este necesar ca oamenii înşişi care construiesc şi constituie acea societate 
să fi realizat cel puţin în parte acest ideal. Dar acest lucru este contracarat 
de efectele abrutizante ale folosirii sistematice a violenţei armate sau a 
unor metode de luptă extrem de violente. 

2. Un alt argument împotriva folosirii violenţei revoluţionare se re¬ 
feră la tendinţa sa de a determina compromiterea noţiunii de socialism 
pe plan ideologic. Folosirea repetată a unor metode de luptă extrem de 
violente de către o mişcare socialistă tinde să pună pe plan secund valo¬ 
rile morale şi sociale care au conferit iniţial credibilitate acestei ideologii 
pentru a lăsa un spaţiu tot mai amplu de manifestare componentelor poli- 
tico-militare. Rezultatul final al acestui proces de sărăcire a conţinutului 
moral al ideologiei socialiste poate fi acela de a proiecta realizarea lor 
într-o perioadă îndepărtată, dar care pe termen scurt serveşte la justifi¬ 
carea întrebuinţării mijloacelor violente. 

3. Al treilea argument împotriva violenţei armate ca metodă de luptă 
în vederea edificării societăţii socialiste vizează tendinţa de a promova 
în posturi tot mai importante din cadrul mişcării revoluţionare indivizi 
şi grupuri caracterizate prin tendinţe autoritare şi inhibiţii reduse în pri¬ 
vinţa folosirii unor forme extreme de violenţă. Cu cât se prelungeşte 
folosirea violenţei şi cu cât violenţa necesară pentru a-1 învinge pe ad¬ 
versar cu înseşi armele sale este mai mare cu atât este mai multă nevoie 
de oameni şi grupuri menţionate anterior. Militarizarea luptei, blocarea 
informaţiilor, dificultatea controlului de jos, ierarhiile nou create com¬ 
promit ideea de rol conducător al clasei muncitoare în socialism. 

4. Al patrulea argument invocat împotriva folosirii violenţei armate 
în lupta pentru socialism se referă la tendinţa instituţiilor create în pe¬ 
rioada de trecere la noua orânduire de a se permanentiza după victoria 
revoluţiei proletare. Aceste organizaţii paramilitare care aveau ca scop 

apărarea cuceririlor revoluţionare ale poporului au ajuns structuri vitale 
ale noii societăţi cu scopul de a sprijini noua putere, prin toate mijloacele 
posiblie, inclusiv împotriva propriului popor. Cu cât este mai mare vio¬ 
lenţa folosită pentru a-1 înfrânge pe adversar pe terenul său şi cu armele 
sale, cu atât este mai mare riscul ca tendinţele de mai sus să se producă. 

Violenţa armată justificată ca ultima posibilitate este cea organizată 
la nivel de masă şi pe bază militară într-o situaţie în care lupta de clasă 
a ajuns la apogeu şi în care cucerirea sau menţinerea puterii de către 
clasa muncitoare nu este considerată posibilă prin intermediul regulilor 
democratice. 

Susţinătorii acestei poziţii sunt, în linii generale, Babeuf, Buonaroti, 
Marx, Lenin, Troţki şi mai recent diferitele mişcări de eliberare de ori¬ 
entare socialistă. în general, în cadrul acestui curent este refuzată orice 
formă de terorism „prerevoluţionar 11 (a unor iniţiative de luptă armată - 
gherila urbană - din partea unor mici grupuri de avangardă lipsite de 
putere, adică neintegrate într-o mişcare de luptă revoluţionară mai vastă 
şi care nu se bucură nici de sprijinul vreunui partid) ca fiind considera¬ 
tă o formă „spontană 11 periculoasă 41 . Dar pot fi folosite unele forme de 
„terorism 14 revoluţionar (şi anume de acţiuni ale partizanilor, luarea de 
ostatici sau executarea rapidă a adversarilor) în timpul unui război revo¬ 
luţionar aflat în curs 42 . Acest curent a avut cel mai mare succes până în 
prezent în legătură cu calea de realizare a comunismului: prin folosirea, 
pe scară largă, a violenţei armate militare atât în Rusia cât şi în China, 
atât în Albania cât şi în Cuba, atât în Coreea de Nord cât şi în Vietnam 
au fost realizate cele două structuri ale societăţii socialiste: socializarea 
mijloacelor de producţie şi realizarea economiei planificate. 

Terorismul de stat 

O formă specifică de terorism, prin natura obiectivelor urmărite şi 
prin amploarea efectelor, este terorismul de stat. Acesta recurge la in- 
situirea unui regim de teroare şi la eliminarea adversarilor politici ori 
de câte ori se simte ameninţat în existenţa sa, ca urmare a unui pericol 
extern sau intern, mai precis expansionismul altor state şi contestarea 
violentă a legitimităţii politice de către propria sa populaţie. Nemaiavând 
legitimitate, statul îşi suspendă legalitatea, proclamă stare de asediu sau 
stare excepţională şi lasă cale liberă manifestărilor arbitrare ale organe¬ 
lor sale represive. 

Un stat poate fi definit terorist când, violând legile sau elaborând une¬ 
le potrivite, face din teroare principalul său instrument de conducere, 
în acest scop, poate acţiona direct sau prin procură atunci când intră pe 
câmpul de luptă soldaţii, adică organizaţiile armate particulare. Aceş¬ 
tia au două sarcini: să folosească ilegalitatea, în timp ce statul se pare 
că rămâne în legalitate, ca mijloc de reorganizare a statului însuşi 43 . O 
altă trăsătură a terorismului de stat este caracterul sincretic al acţiunilor 
sale justificatoare. Fiind posesorul aparatului ideologic şi de propagan¬ 
dă, statul prezintă actele sale teroriste, justificându-le ca înalte acte de 
patriotism, ca spirit de sacrificiu şi de abnegaţie în lupta împotriva dicta¬ 
turii şi pentru valorile democraţiei. Prin urmare, terorismul de stat are o 
componentă pur ideologică, evidentă mai ales în timpul Războiului Rece 
în lupta dintre cele două sisteme social- politice pentru supremaţie. în 
această luptă statele-satelit au servit fie ca tabere de instruire ale teroriş¬ 
tilor internaţionali, fie oferind ele însele grupuri de terorişti pentru im¬ 
plementarea politicii de bloc. în cadrul regimurilor autoritare şi totalitare 
rolul serviciilor secrete şi al organelor de ordine devine exponenţial. Ele 
pot aresta, reţine, tortura, ucide oameni nevinovaţi sub pretextul ideolo¬ 
gic al „luptei de clasă“, presupuşii opozanţi ai regimului fiind catalogaţi 
ca „duşmani ai poporului' 1 . Justificarea ideologică a terorii este cheia 
de boltă a terorismului de stat, iar echilibrul dintre coerciţie şi teroare, 
canalul privilegiat prin care se inoculează frica şi groaza în rândurile 
populaţiei. O altă modalitate de manifestare a terorismului de stat este 
sprijinul discret pe care statul îl acordă anumitor organizaţii teroriste 
din interiorul sau din afara lui sau chiar unor terorişti individuali pentru 
a executa anumite „operaţiuni delicate' 1 pe care statul respectiv nu şi le 
permite de teama unor eventuale conflicte diplomatice sau militare. 

Prima recunoaştere oficială a terorismului de stat datează din epo¬ 
ca Revoluţiei Franceze şi aparţine lui Robespierre şi Saint-Just. „Când 
Franţa revoluţionară, atacată la toate graniţele sale de Europa monarhică 
şi sfâşiată în interior de o parte a fiilor ei care încheiaseră înţelegeri cu 
duşmanul, a hotărât să învingă sau să moară şi-a concentrat forţele în- 
tr-un efort suprem, organizând Teroarea, instrument necesar al victori¬ 
ei." 44 într-un discurs dedicat „principiilor moralei politice care trebuie să 
stea la baza Convenţiei Naţionale în administraţia internă a Republicii", 
Robespierre nu se sfia să susţină că dacă efortul pe care îl face guvernul 
popular în timp de pace este virtutea, forţa guvernului popular în tim¬ 
pul revoluţiei este în acelaşi timp şi virtutea şi teroarea. Virtutea, fără 

de care teroarea este un lucru trist, teroarea fără de care virtutea este 
neputincioasă. Teroarea nu este altceva decât dreptatea pregătită, severă, 
inflexibilă. Ea reprezintă deci, „o emanare a virtuţii 1 * 43 . 

în privinţa terorismului de stat, persistă o profundă ambiguitate; din 
perspectiva justificării ideologice, acţiunile teroriste pot fi considerate 
un război drept, legitim, iar teroriştii nişte eroi ai luptei de eliberare, pe 
când statele victimă sunt înfierate cu recuzita demoniacă din panoplia 
propagandei. într-un discurs ţinut la o reuniune a ONU din 1976, Yas- 
ser Arafat, liderul OLP, afirma: „Diferenţa dintre revoluţionar şi terorist 
constă în motivul luptei. Cel care luptă pentru o cauză dreaptă, cel care 
luptă pentru eliberarea ţării sale, cel care luptă împotriva invadării şi 
a exploatării ca şi împotriva colonizării nu poate fi niciodată denumit 
terorist'* 46 . 

O întrebare fundamentală se pune în acest moment: orice regim agre¬ 
siv sau totalitar poate fi definit ca terorist? Pentru a răspunde la aceas¬ 
tă întrebare trebuie să facem o distincţie între „teroare" şi „terorism". 
Aceste noţiuni pot fi diferenţiate, din punct de vedere juridic, în raportul 
lor cu legea: teroarea reprezintă un caz anormal de aplicare a legii, tero¬ 
rismul reprezintă, în schimb, sfidarea deschisă a legii. La prima vedere, 
s-ar părea că aceste regimuri îmbină teroarea cu terorismul în actul de 
conducere. Din punctul de vedere al statului, „teroarea" ar reprezenta 
o formă de atitudine stabilă şi care se foloseşte de instrumente legale, 
precum elaborarea unei legislaţii adecvate; adică, teroarea ar avea un 
caracter oficial. Terorismul statului, adică al guvernului său, nu cores¬ 
punde unui model de acţiune garantat din punct de vedere juridic; el ar 
putea reprezenta chiar o formă de luptă împotriva statului (uciderea unor 
persoane periculoase de către stat poate îmbrăca o sumedenie de justi¬ 
ficări ideologice), precum relaţia dintre asasinarea elitelor româneşti în 
închisorile comuniste şi etichetarea ideologică a acestora drept „duşmani 
ai poporului", „agenţi ai imperialismului anglo-american". 

O primă problemă se referă la natura „domniei terorii" publice: în¬ 
totdeauna proclamarea unei stări de asediu justifică represiunea violentă 
din partea statului faţă de opoziţie, atât în cazul guvernului de salvare 
publică în Franţa revoluţionară, cât şi în cazul războiului civil din Rusia 
sovietică. Ceea ce caracterizează aceste situaţii este starea excepţională 
care justifică recurgerea la măsuri anormale, dezaprobate, de altfel, de 
autorităţile înseşi care se văd „nevoite" să le adopte. Dar starea excepţi¬ 
onală ar trebui să fie provizorie, adică să ajungă la un moment dat inutilă 

şi să fie suspendată. în practica istorică, teroarea tinde însă să devină din 
excepţională, normală, ajungând să se transforme în condiţie necesară 
supravieţuirii acelui regim pe care l-a sprijinit. în acest fel, de la teroarea 
roşie din timpul războiului civil se ajunge la teroarea stalinistă, de la 
teroarea dezlănţuită în timpul loviturii de stat din Chile împotriva lui Al- 
lende ţara este aruncată într-o teroare perpetuă. Diferenţa dintre domnia 
terorii şi terorismul de stat constă în „continuitatea" primeia în raport cu 
„intermitenţa" celui de al doilea. Atunci (în primul caz) orice stat (de¬ 
mocratic sau nu) poate să recurgă la măsuri excepţionale - teroriste; dar 
numai unele state sunt „domnii ale terorii" şi anume atunci când teroarea 
este structurală, esenţială regimului care recurge la ea. în celălalt caz, 
regimul cunoaşte momente de teroare, din cauza unui proces anormal 
sau a unei incapacităţi subiective de a duce o anumită politică. 

Există o strânsă legătură între terorismul revoluţionar şi terorismul 
de stat, după cum există raporturi mutuale foarte strânse între terorismul 
de stat intern şi internaţional. Ambele aceste ultime forme de terorism 
vizează eliminarea opozanţilor politici şi pentru acest lucru acceptă în¬ 
locuirea regulilor şi prevederilor constituţionale privind drepturile şi li¬ 
bertăţile persoanei cu arbitrariul cel mai deşănţat. După unii specialişti, 
în America Latină, în regimurile militare din această zonă, dispar în 
fiecare an zeci de mii de persoane, de opozanţi, critici sau contestatari 
ai regimului fără ca organele în drept să se sesizeze. De asemenea, este 
bine cunoscută asasinarea unor lideri politici la nivel naţional precum In- 
dira Gandhi şi fiul ei Rajiv Gandhi în India, a lui Benazir Bhutto. Acest 
lucru demonstrează lupta pentru putere la vârf, care a înlocuit regulile 
de drept ale competiţiei cu crima. De fapt, în regimurile totalitare crima 
este instrumentul privilegiat în eliminarea adversarilor politici. După ce 
au fost etichetaţi sumar din punct de vedere ideologic ca „deviaţionişti 
de dreapta" sau de „stânga", „tovarăşii de drum" de ieri au fost etichetaţi 
ca „duşmani ai poporului": Zinoviev, Kamenev, Buharin etc. Cât priveş¬ 
te asasinarea lui Lev Troţki, ea se înscrie în logica terorismului de stat 
internaţional deoarece Troţki acţiona împotriva lui Stalin din Mexic, în 
numele Internaţionalei a ÎV-a Comuniste, care câştigase destui adepţi 
pe plan mondial. Asasinarea lui Lev Troţki a devenit un adevărat model 
pentru liderii comunişti după al Doilea Război Mondial, când toţi şi-au 
urmărit şi asasinat adversarii care acţionau pe teritoriul altor state prin 
intermediul serviciilor secrete proprii sau din alte ţări. Acelaşi lucru se 
întâmplă şi în regimurile totalitare de dreapta: asasinarea căpitanului 

Ernst Rbhm, şeful trupelor de asalt SA în Germania, a liderului sindical 
Mateotti, în Italia etc. 

Terorismul internaţional 

Ca şi terorismul intern, terorismul internaţional cunoaşte mai multe 
forme de manifestare: 

1. Terorismul conservator (colonial), acţiunile militare întreprinse 
de metropolă sau de Centru împotriva statelor de Ia Periferie (statele co¬ 
loniale) în vederea menţinerii sau schimbării ordinii existente; pe scurt, 
pentru a sancţiona abaterile de la modelul impus (cazul proclamării in¬ 
dependenţei politice a multor state din Lumea a Treia, de exemplu). 

2. Terorismul interstatal, exercitat sub formă de agresiune armată 
sau de bombardamente fără discriminare de către statele mai puternice 
pentru a reduce la tăcere (la supunere) statele rebele. 

3. Terorismul contrarevoluţionar constă în încercarea de a răsturna 
un guvern străin care nu este pe placul poporului sau al elitei îndepărtate 
de la putere, printr-o acţiune de sprijin din exterior de către organizaţile 
şi grupurile contrarevoluţionare. în acest tip sunt incluse ajutoarele şi 
sprijinul acordat de serviciile secrete străine pentru reuşita unor lovituri 
de stat ca în Chile, împotriva lui Salvador Allende în 1973. Aceste forme 
de amestec din afară în treburile interne ale altor state nu mai prezintă 
structurile unui conflict militar dus după regulile internaţionale ale răz¬ 
boiului, ci de război neconvenţional, prin acţiuni de tip poliţienesc, ca şi 
cum unele state ar fi singurele competente şi îndreptăţite să asigure pa¬ 
cea şi ordinea internaţională. „Posibilitatea de succes a terorismului in¬ 
ternaţional este redusă, dar opţiunea lui este determinată în primul rând 
de modul de reprezentare a răspunsului (singurul devenit liber) pentru o 
situaţie disperată, caracterizată printr-o inegalitate a raportului de forţe 
în stare să priveze orice alt tip de intervenţie de capacitatea de a influen¬ 
ţa situaţia." 47 Caracteristica terorismului internaţional este configuraţia 
raportului de forţe dintre terorişti şi adversari. Cu cât este mai mare 
diferenţa, cu cât este mai dezechilibrat raportul de forţe cu atât este mai 
probabil ca una din cele două părţi să recurgă la terorism. 

Terorismul religios 

Recrudescenţa fundamentalismului religios în lume după anii ’70 
atestă nevoia unui nou cadru de devoţiune şi de transcendenţă ca şi ne¬ 
voia unei noi identităţi comunitare. Ambele nevoi sunt o reacţie la criza 
valorilor religioase faţă de valorile materialiste şi hedoniste. Cu privire 
la utilizarea sintagmei „fundamentalism religios" specialiştii consideră 
că ea este greşit folosită întrucât „nu neapărat toţi fundamental işti i sunt 
terorişti şi nici toţi teroriştii care luptă sub steagul religiei trebuie să fie 
fundamentalişti. Termenul «extremişti» ar fi mai potrivit pentru teroriş¬ 
tii care invocă religia ca motiv, decât «fundamentalişti», întrucât sunt 
indivizi care îşi împing credinţele la extrem" 48 . 

Fiecare grupare teroristă are în spatele ei o ideologie sincretistă po- 
litico-religioasă care să-i legitimeze şi să-i justifice acţiunile. Cu cât va¬ 
lorile religioase sunt trăite mai intens de membrii acestor grupări, cu 
atât acţiunile lor sunt mai violente. Cum se explică acest fenomen? Din¬ 
tre toate fundamentalismele religioase contemporane: catolic, ortodox, 
hindus, iudaic, fundamentalismul islamic are trista celebritate de a fi 
considerat sursa ideologică a fanatismului şi a violenţei extreme în ţările 
musulmane. A doua confuzie este echivalenţa dintre fundamentalism şi 
Jihadul islamic, Jihadului fiindu-i conferit un sens agresiv şi dogmatic, 
intolerant. Teroriştii fac apel la Coran şi la Jihad petnru a-şi justifica vi¬ 
olenţa. insă Jihadul nu înseamnă violenţă împotriva necredincioşilor, ci 
are cu totul alte înţelesuri. în primul rând, este vorba de efortul personal 
de a asimila ideile Islamului ca pe un mod de viaţă, în al doilea rând, de 
a îmbunătăţi situaţia religioasă a comunităţii şi, în al treilea rând, efortul 
de a propovădui cuvântul lui Alah şi de a-i converti pe necredincioşi. 
Majoritatea teologilor islamici nu este de acord că violenţa este justifi¬ 
cată între suniţi şi şiiţi, cu atât mai mult între musulmani, creştini sau 
evrei. Atunci cum se explică faptul că oricărui grup terorist din lumea 
musulmană i se pune autormat eticheta de „fundamentalism islamic". 
Factorul explicativ este cel sincretic: refuzul modernizării politice după 
model occidental are loc prin medierea vectorului religios. Eşecul aces¬ 
tei modernizări a arătat lumii islamice calea cea dreaptă: reîntoarcerea 
la valorile originare şi pure ale Coranului care trebuie opuse lumii necre¬ 
dincioşilor, în frunte cu SUA şi Israel, Marele Satan şi Micul Satan. 

în condiţiile radicalizării grupărilor islamice, în perioada 1967-1979 
(între războiul de şase zile din iunie 1967 din Golf şi revoluţia iraniană 
din februarie 1979), noţiunea de Jihad s-a radicalizat şi ea, ajungând să 

semnifice „război sfânt** împotriva „necredincioşilor** (citeşte Occiden¬ 
tului). Ea recuperează astfel o întreagă tradiţie a misticii islamice, de 
la Ibn Hanbal (m. 855) până la Ibn Taymyya (1222-1277) care, punâd 
accentul pe „concretul existenţial al credinţei trăite** pregătesc apariţia 
primelor organizaţii fundamentaliste secrete de tipul „Frăţiei musulma- 
ne*‘ create în Egipt, în 1928, de scriitorul Hassan-al-Banna. 

Fanatismul religios creează în psihologia teroristului premisele sa¬ 
crificiului de sine, încercarea de a arde şi de a şterge corpul prezent, 
naşterea unei vieţi noi din cenuşa trecutului şi promisiunea unui viitor 
mesianic pe care specialiştii îl asociază cu legenda păsării Phoenix. 

„Distrugerea şi moartea apar, deci, ca o pocăinţă pentru un mod de 
viaţă care a atins deja un stadiu terminal. Raţiunea unei societăţi de a 
tolera terorismul este mult mai semnificativă decât raţiunea întrebuinţată 
de teroriştii înşişi pentru a-şi justifica acţiunile lor. 

Raţiunea teroristă a fost identificată cu un mod gnostic de gândire. 
Gnosticul crede că această lume nu are dreptul să existe; în forma tra¬ 
diţională a misticismului, el corelează această cunoaştere cu o sursă de 
alienare şi externă acestei lumi. Negarea culturii temporale este tipică 
nu numai pentru gnostic dar şi pentru orice cultură mesianică, în spe¬ 
cial în stagiile ei acute când salvarea este iminentă. (...) într-o societate 
mesianică, formele prezentului nu sunt prezervate; ele înseamnă numai 
că noi încă nu am atins destinaţia noastră. Când salvarea este iminentă, 
vechile forme sunt aşteptate să se dezintegreze. în mod corespunzător, 
conducerea de către Satana precedează apariţia lui Mesia şi reprezintă 
distrugerea care precede şi face posibilă reînvierea. Dacă noi putem afir¬ 
ma că apariţia terorismului înseamnă astfel un stagiu în propria noastră 
cultură, atunci nihilismul, ca şi comunismul, moonismul, evanghelismul 
şi alte culte mesianice, sunt simptoame ale aceluiaşi fenomen.'* 49 

în legitimarea şi justificarea acţiunilor teroriste din spaţiul islamic 
vectorul ideologic se îmbină până la fuziune cu vectorul religios. Tero¬ 
riştii nu se consideră terorişti, ci soldaţi, eliberatori, martiri şi luptători 
legitimi pentru o nobilă cauză socială. Un instrument foarte util în înţe¬ 
legerea fundamentalismului islamic, de exemplu, îl reprezintă viziunea 
despre lume a lor şi faţă de alte religii şi culturi. 

Martha Crenshaw observă că „acţiunile organizaţiilor teroriste se ba¬ 
zează mai degrabă pe o interpretare subiectivă a lumii decât pe realitatea 
obiectivă'* 50 . De aceea, „fundamentaliştii nu se percep ca entităţi sepa¬ 
rate, ci ca simboluri ale Islamului. Fundamentalismul islamic nu trebuie 

considerat ca un simplu set de norme politice, care poate fi compromis 
sau negociat sau doar ca o ideologie de genul socialismului sau comunis¬ 
mului. (...) Fundamentalismul islamic se încadrează într-o altă categorie 
de conştiinţă politică, în care identitatea religioasă caracterizează şi de¬ 
termină cadrul normativ şi acţionai al adepţilor, indiferent de caracterul 
public al vieţii individului 1151 . 

Terorismul global 

Evenimentele petrecute în perioada 1994-2004 în spaţiul Buenos Ai- 
res - Tokyo - New York - Madrid arată clar că acţiunile teroriste s-au 
globalizat. Ele nu mai au loc doar într-un spaţiu consacrat religios şi 
geopolitic, cu un obiectiv precis (fundamentalismul islamic în Orientul 
Mijlociu având ca obiectiv recuperarea teritoriilor palestiniene ocupate 
de Israel). Apar alte fundamentalisme: hindus, ortodox etc., iar fanatis¬ 
mul etnic şi naţionalist declanşează activităţi teroriste: spaţiul ex-sovie- 
tic (Caucazul) şi spaţiul ex-iugoslav (Kosovo) pe lângă cele cunosucte 
deja: IR A, ETA etc. 

Terorismul global este un terorism de sistem dacă abordăm comuni¬ 
tatea mondială într-o viziune sistemică. Activităţile teroriste formează în 
cadrul acestui sistem un ansamblu organizat de interacţiuni; fie că este 
vorba de fundamentalismul islamic, de cel naţionalist, de cel religios sau 
politic între ele există legături strânse şi condiţionări reciproce atât la 
nivel naţional cât şi internaţional. Terorismul global este un terorism de 
masă. într-un atac terorist actual numărul victimelor inocente nu mai este 
circumscris unui scop precis, crearea de teamă şi de neîncredere în in¬ 
stituţiile statului, ci devine un scop în sine, o plăcere sadică generată de 
spectacolul suferinţei, al groazei şi publicităţii făcute acţiunii: „In prezent 
ne confruntăm cu grupări teroriste care provoacă un număr atât de mare 
de victime încât nu poate fi descris decât prin conceptul de «terorism de 
masă». într-o singură zi, pe II septembrie 2001, au murit mai multe per¬ 
soane decât în 35 de ani de terorism intern în statele occidentale 1 ' 52 ... 

Terorismul global „tinde să adopte forma de organizare de tip reţea cu 
o ierarhie minimă... ierarhia tinde „să fie înlocuită cu o reţea de celule 
fantomă care să comunice între ele în mod acoperit şi să ofere o modalitate 
flexibilă de acţiune, protejând în acelaşi timp securitatea întregii organi¬ 
zaţii 1 ' 51 . Ştiind exact ce au de făcut şi modul cum vor acţiona, teroriştii pot 
acţiona independent şi izolat unii faţă de alţii, „toţi membrii celulelor- 

fantomă sau indivizii izolaţi trebuie să reacţioneze la evenimentele concre¬ 
te în acelaşi fel, prin intermediul tacticilor de rezistenţă'" 54 . 

Terorismul post modern sau „noul terorism" 

Se referă la restructurarea cadrului organizatoric, tactic şi strategic 
al acţiunilor teroriste, restructurare care a făcut posibilă planificarea şi 
coordonarea marilor atacuri din 1999, 2001, 2004. 

Terorismul post modern vizează următoarele aspecte: 

- preocuparea de a intra în posesia armelor de distrugere în masă 
(bomba atomică, bomba nucleară, rachete balistice etc.); 

- întrebuinţarea armelor chimice şi biologice (gazul sarin, virusul 
NHSetc.); 

- terorismul informaţional (virusarea programelor de calculatoare 
ale instituţiilor guvernamentale, de apărare sau securitate); 

- mijloace de comunicare în masă din era digitală, ceea ce per¬ 
tu ite o coordonare eficientă a grupurilor teroriste dispersate pe întreg 
mapamondul; 

- sprijin logistic şi financiar din partea unor state interesate, ceea ce 
presupune: reţele de bănci, subvenţii şi sponsorizări, circulaţia fonduri¬ 
lor secrete sub acoperirea unor societăţi caritabile sau umanitare; 

- propagandă şi publicitate făcută acţiunilor încununate de succes 
prin sisteme mass-media proprii (radio, televiziune, internet); 

- legături ale reţelelor teroriste cu reţele ale crimei organizate (Ma¬ 
fia, cartelul drogurilor, piaţa ilegală a vânzărilor de arme şi stupefiante) 
în vedere a procurării de fonduri. 

Spre exemplificare, redăm mai jos, într-o formă concentrată, princi¬ 
palele caracteristici ale terorismului global. 

1. Global, deoarece prin crimele comise la distanţă graniţele nu mai 
servesc ca obstacole împotriva terorismului. 

2. Letal , deoarece acum teroriştii şi-au schimbat tacticile lor de la 
actele de violenţă teatrală, trecând de la publicitatea distrugerii intenţio¬ 
nate a populaţiei civile necombatante, la uciderea a cât mai mulţi posibil, 
în scopul subminării culturii şi societăţii adversarului. 

3. l-.ste nou, într-un sens pur, al distrugerii şi planificării profesional 
coordonate a atacului din 11 septembrie 2001. 

4. Purtat de civili fără sancţiuni din partea statelor prin modalităţi şi 
mijloace care şterg graniţele clasice dintre terorism şi războaiele decla¬ 
rate dintre state. 

5. Se bazează pe cea mai avansată tehnologie a civilizaţiei moderne 
pentru a distruge, prin aceste mijloace tehnologice sofisticate, civilizaţia 
modernă considerată o ameninţare la tradiţiile sacre ale terorismului. 

6. Este orchestrat de organizaţii nonstatale transnaţionale prin reţele 
conspiraţionale globale ale celulelor teroriste localizate în multe ţări, im¬ 
plicând niveluri de coordonare şi comunicare necunoscute mai înainte. 

7. Realizat de extremişti fanatici pentru a anihila prin vărsări de sân¬ 
ge maxime mai curând decât să convingă sau să influenţeze, prin comi¬ 
terea de crime împotriva umanităţii prin metode sinucigaşe care cer te¬ 
roriştilor să-şi sacrifice propriile lor vieţi, în acte care nu pot fi deturnate 
sau prevenite prin compromisuri negociate. 

8. Este în afara normelor legale şi morale instituite care au fost uni¬ 
versal acceptate şi împărtăşite timp de secole. 

9. Este predicat pe baza principiilor de realpolilik după care puterea 
de a distruge este egală cu puterea de a controla şi de a schimba. 

10. Este mânat de ură faţă de ţintă - teroriştii doresc să facă ţinta lor 
să sufere pentru ceea ce ţinta este, pentru ce face şi pentru valorile pe 
care le are 55 . 

Capitolul VII 


CONFLICTUL DINTRE CULTURI 
CA SURSĂ A AGRESIVITĂŢII 


Raporturile dintre ştiinţele sociale şi politice 
în abordarea acestei teme 

în acest dramatic început de secol şi de mileniu, când „iarna vrajbei 
noastre“ seamănă ură şi foc ucigător peste popoarele lumii, ceea ce îi 
şochează pe apărătorii Legii este escaladarea fără precedent a violenţei, 
a corupţiei, a stării de infracţionalitate şi a criminalităţii. Impulsurile şi 
cerinţele naturale, reprimate timp de cinci decenii, au năvălit ca puhoaie¬ 
le în albia unui râu, au defulat în limbaj psihanalitic. în lipsa unei culturi 
politice a democraţiei şi a unei culturi civice, libertatea a fost confundată 
cu anarhia, iar trecerea la economia de piaţă cu dreptul nestingherit de 
a atenta la bunul public în obsesia sinucigaşă a privatizării şi îmbogăţi¬ 
rii. Şocul sărăciei a lăsat urme adânci în personalitatea multora, pe unii 
aducându-i în pragul minimal al dezagregării umanului, după cum per¬ 
spectiva recuperării rapide şi facile a bunăstării a întunecat, de multe ori, 
orizontul judecăţilor de valoare şi cel comportamental. 

Abordarea conflictelor culturale invită la reflecţii şi precizări prelimi¬ 
nare. într-adevăr. dacă norma juridică are menirea de a preveni şi sanc¬ 
ţiona devierile de la normele sociale de comportament, recunoscute de 
întreaga societate şi, ca atare, legiferate prin forţa de coerciţie a statului, 
normele culturale, în schimb, prin deschiderea lor spre un comportament 
ideal, derivă din totalitatea valorilor trăite de un grup social care îşi pun 
pecetea asupra configuraţiei spirituale, acţiunii sociale şi a normelor de 
comportament ale grupului respectiv. 

în explicarea mecanismelor de formare a psihologiei şi a compor- 
tamcnlului agresiv, ne-am ghidat după concepţia că omul nu poate fi 

definit printr-un principiu imanent, care ar constitui esenţa lui metafi¬ 
zică, nici prin vreo facultate criminală înnăscută sau printr-un instinct 
distructiv care pot fi observate prin observaţii clinice ci prin opera sa, 
prin sistemul activităţilor sale, bune sau rele, care lasă urme fericite sau 
nu în procesul de hominizare. în sprijinul afirmaţiilor noastre, amintim 
observaţiile marelui criminolog belgian Etienne de Greef şi concluziile 
unei anchete întreprinse în oraşul Boston de soţii Glueck, privind delin- 
cvenţa juvenilă. 

De Greef descoperea la nivelul mecanismelor oarbe instinctele de 
justiţie şi responsabilitate, atât la oamenii normali, cât şi la bolnavi. 
Soţii Glueck, dintr-un eşantion de tineri defavorizaţi, trăind în aceleaşi 
condiţii ecologice, au observat că unii deveneau delincvenţi, alţii nu. în 
acest al doilea caz, cauza ar fi fragilitatea biologică, pe lângă o politică 
adecvată de prevenire şi de educaţie, iar în primul canalizarea acestor 
instincte umane spre formele vieţii sociale. în ambele cazuri, valorile 
şi normele culturale, care dau individului sentimentul apartenenţei la 
un grup primar sau social, identificării cu un sistem de valori pe care se 
bazează securitatea sa existenţială şi orizontul său teleologic, joacă un 
rol decisiv. Conferind o deschidere reală spre posibilitatea autodepăşirii 
în raport cu premisele umane ale existenţei sale, cultura îl ajută pe om 
să-şi învingă resentimentele, frustraţiile, ezitările, impulsurile agresive 
şi să se înscrie pe făgaşul normalităţii. 

Dacă psihologul şi sociologul au nevoie, pentru investigarea faptelor 
sociale, de un aparat categorial riguros structurat, astfel de categorii sunt 
şi mai necesare pentru descrierea „conflictului dintre culturi“. în această 
sinteză inefabilă dintre rezultatele ştiinţelor sociale şi culturologiei, an¬ 
tropologia se află în situaţia fizicii subcuantice. Ea trebuie să ţină seama 
de modificările care au loc, sub lupa cercetătorului, atât la fenomenul 
studiat - impactul diferitelor forme culturale asupra comportamentului, 
el însuşi modificat în tipologia sa de schimbările omului în secolul XX, 
cât şi de transformările vertiginoase din timpurile noastre ale instrumen¬ 
tului cunoaşterii - formele şi valorile culturale. 

Fenomenul cultural actual cunoaşte o luptă perpetuă dintre diferite 
forţe confiictuale care constituie liniile de forţă din care vor lua naştere 
noile forme ale sensibilităţii umane şi, probabil, ale unui nou umanism: 
tensiunea cultură-civilizaţie, hedonism-austeritate, ştiinţă-religie, ar- 
tă-morală, societate de masă-cultură de masă, imperialism cultural-de- 
pendenţe culturale etc. Această conştiinţă a crizei culturii contemporane 
se află la originea multor premise teoretice ale cercetării în criminologia 

nord-europeană: E. de Greff, J. Pinatel, A. Hesnard, B. Di Tullio. Deşi 
paternitatea şi dezvoltarea ulterioară a teoriei se află dincolo de ocean 
la Thorsten Sellin în 1938, continuată de E. Sutherland, D. Matza, A. 
Cohen, D. Szabo, E. Richard, D. Ohlin, măsurătorile sociale ale fenome¬ 
nului sunt tributare pragmatismului sociologic. Ele măsoară dinamica 
faptelor, corelaţiile dintre ele, repartiţia dintre diferitele forme ale delin- 
cvenţei pe eşantioane de subiecţi infractori şi pe harta criminalităţii. 

în condiţiile desfiinţării statelor naţionale şi ale atacului concentrat 
împotriva principiului naţionalităţii, contradicţiile culturale de azi capă¬ 
tă dimensiuni dramatice. Cine le suportă şi nu încearcă să le depăşească 
îşi creează, inevitabil, complexe de inferioritate. La capătul drumului 
se află ura de sine. Şocul cultural este întotdeauna ambivalent. Or, a 
face din ura de sine o valoare culturală înseamnă a declanşa în lume 
dezordinile şi violenţele, angoasa şi panica. în condiţiile secolului XX, 
când instrumentalizarea raţiunii a făcut din raţiune o metodă tehnică 
de amenajare a camerelor de gazare, Hiroşima şi Auschwitz reprezintă 
transgresiunea umanului în domeniul patologicului. Zeificarea raţiunii 
şi a ştiinţei în ultimele secole în Europa a făcut din cultură un apendi¬ 
ce ornamental al spiritualului, izgonind din sfera cunoaşterii credinţa 
şi metafizica. Or. încă din secolul al XV-lea, Fr. Rabelais avertiza: „La 
Science sans la conscience c est la ruine de fâme“. 

Plecând de la o abordare interdisciplinară a temei, am respins opo¬ 
ziţia tradiţională dintre factorii externi, de mediu social, şi factorii in¬ 
trinseci individuali în cercetarea raportului dintre conflictele culturale şi 
patologiile sociale. în cadrul acestora din urmă, în relaţia dintre cei doi 
poli se poate construi o punte activă a intersubiectivităţii din valorile şi 
normele comunicate pe diferite căi şi mijloace. 

Se ştie că factorii individuali nu pot ei singuri să ducă la înţelegerea 
personalităţii delincventului şi a actelor sale specifice. Pentru motivul că 
nu există factori exclusiv „individuali” şi că individul nu poate fi decât în 
situaţie , pentru a întrebuinţa terminologia existenţialistă a lui J.P. Sartre. 
Se poate spune chiar că persoana umană redusă la o pură singularitate in¬ 
dividuală este o aberaţie. Pentru ca ea să fie persoana umană în „carne şi 
oase” trebuie să fie concepută în realitatea trăită care este constitutiv, ori¬ 
ginar interumană. Astfel că psihologia contemporană nu mai poate sub¬ 
estima rolul factorilor socio-culturali şi socio-economici în socializarea 
individului. Dar, ca şi sociologii, ei recunosc că printre colectivităţile care 
supun membrii lor aceloraşi procese de socializare, unii indivizi, în anu¬ 
mite circumstanţe, violează normele sociale, în timp ce alţii le respectă. 

în plus, aşa cum a observat J. Ley, factorii biologici şi psihologici care 
„intervin în alegerea mai mult sau mai puţin liberă a unei conduite 44 sunt, 
ei înşişi, produsul unui mediu care a modelat individul: individul nu se 
separă de mediu decât în scopuri de cercetare, pragmatice. 

Statisticile, studiile comparative, descrierile factorilor criminogene- 
tici şi ale „cauzelor 44 delincvenţei considerată ca un fenomen obiectiv, 
inclus într-o istorie la fel de obiectivă şi într-un comportament căruia 
i se căută „din exterior 44 motivaţiile umane, nu spun mare lucru despre 
sufletul delincventului. Ele nu oferă informaţii despre fiinţa sa persona¬ 
lă, conştiinţa sa, experienţa sa trăită cu privire la fenomenul criminal, 
înainte ca el să se producă şi după ce el s-a produs, motivaţiile ascunse şi 
adeseori inconştiente ale conduitei sale. 

După M. Mauss, sociologia admite că socialul, ca şi omul însuşi, se 
prezintă sub două aspecte sau este accesibil din două direcţii. El poate fi 
înţeles din interior, după cum, tinzând spre relaţia cu semenul substanţa 
umană este mediatizată de lucruri. Claude Ldvi-Strauss a arătat că rela¬ 
ţia dintre individual şi social este fals considerată ca exterioară, adică o 
relaţie dintre două lucruri. El a subliniat că faptele sociale nu sunt expre¬ 
siile conştiinţei colective, nici ale psihicului colectiv. Sociologul francez 
a înţeles ceea ce lipsea vechii sociologii: penetraţia accentuată a subiec- 
tului-obiect, comunicarea cu el. Trebuie să percepem modul de schimb 
al fenomenului social care se constituie între oameni prin activităţi şi 
relaţii, instituţii, obiceiuri, formule magice, cântece şi dansuri, mituri. 
Concepând socialul ca o reţea de simboluri care, departe de a fi exterioară 
omului, se integra cât mai profund în fiecare individ. Levi-Strauss des¬ 
cifra ca semnificant atât totalitatea individului cât şi realitatea socialului. 
Din punct de vedere al normalităţii, omul se află într-un circuit dublu cu 
lumea socială şi social-istorică, fiinţa umană fiind atât interioară cât şi 
exterioară ei înşişi, iar socialul nu îşi găseşte centrul său originar decât în 
uman. Această socialitate originară ne ajută să percepem că patologicul 
este, concomitent, subiect psihologic şi subiect social, chiar atunci când 
dimensiunea antisocială a manifestărilor sale nu apare în evidenţa ei 

Noţiunea de conflict şi graniţele sale socio-culturale 

O teză încetăţenită în ştiinţele sociale este că orice acţiune politică 
este o acţiune potenţial conflictuală, grupurile sau indivizii căutând, sub 
presiunea luptei pentru resurse, să-şi rezolve problemele esenţiale prin 

intermediul factorului politic. O a doua teză afirmă că în decursul în¬ 
tregii sale vieţi şi prin fiecare din actele sale, fiecare individ căută să-şi 
rezolve problemele profunde şi contradicţiile personalităţii sale. Un in¬ 
divid poate astfel, în atitudinile sale de ostilitate sau în prejudecăţile cu 
privire la ceilalţi indivizi sau grupuri sociale, să încerce în mod inconşti¬ 
ent să realizeze unitatea Eului său, căci imposibilitatea de a se realiza ca 
persoană este problema sa şi cea care comandă toate actele sale.' 

în cadrul vieţii sociale, conflictele au loc întotdeauna pe temeiul unor 
motivaţii colective - de grup, de clasă, de categorii etc. - sau cel puţin pe 
baza unor orientări motivaţionale ale colectivităţilor. Trebuinţe, interese 
şi scopuri comune se vor constitui în motivaţii colective. Tocmai prin 
variabilitatea lor şi prin condiţionarea lor social-istorică, „motivaţiile ra¬ 
portate la un grup determinat de oameni reprezintă factori importanţi ai 
acţiunilor şi relaţiilor umane" 42 . Unul din factorii dinamizatori ai conflic¬ 
telor politice de toate tipurile îl reprezintă interesele. Reunind conştiinţa 
individului sau a grupurilor privind nevoile lor şi scopurile lor, „categoria 
de interes desemnează într-o unitate inseparabilă necesităţile obiective 
şi tendinţele subiective ale oamenilor către realizarea unor scopuri indi¬ 
viduale sau colective. în ele se exprimă conştientizat trebuinţele naturale 
socializate, mediate şi de perspectivă, cele obiective şi subiective, cele 
individuale şi cele de grup, naţionale. Interesele generează la indivizi, la 
grupuri, la clase, diferite atitudini, opinii, comportamente deosebite 443 . 

Motivaţia întemeiată raţional şi afectiv, ideologic şppsihologic, repre¬ 
zintă un catalizator al stării conflictuale. în unele împrejurări, procese¬ 
le psihosociale - de la nivelul relaţiilor interpersonale sau intergrupale, 
până la nivelul macrostructurilor-clase sociale, naţiuni - pot acţiona ele 
însele ca forţe generatoare ale stării conflictuale. Transferul acestei stări 
în arena vieţii politice declanşează lupta politică. Orice luptă politică 
presupune doi actori: I. protagoniştii acţiunilor colective, organizaţi în 
forme ale vieţii politice (partide, grupuri de presiune, diverse organizaţii 
politice); 2. auditoriul, mult mai numeros, atras şi excitat de spectacolul 
luptei, prin fenomenul de contagiune şi de recunoaştere a intereselor pro¬ 
prii în cele vehiculate de facţiunile rivale. Rezultatul luptei va depinde 
de modul în care facţiunile grupului de protagonişti (partide, grupuri, 
clase, organizaţii) vor reuşi să atragă de partea lor auditoriul (electoratul, 
sprijinul popular, mişcări de masă etc.) precum şi dacă, dintr-o mulţime 
de conflicte posibile, unul câştigă o poziţie dominantă. în cadrul unui 
univers politic închis, orice schimbare într-una din facţiuni, în cazul 

unui conflict, va atrage după sine, o realiniere a forţelor în tabăra opusă; 
o schimbare a liniei de demarcaţie dintre cele două tabere va însemna o 
nouă afirmare a identităţii politice, a poziţiei şi o schimbare a protago¬ 
niştilor (alianţele electorale, formarea blocurilor de partide, a majorita¬ 
rilor şi minoritarilor etc.); o consolidare a unei facţiuni va antrena după 
sine efortul de consolidare a facţiunii adverse. De aici urmează afirmaţia 
conform căreia „conflictele despart oamenii şi îi unesc, în acelaşi timp, 
iar procesul de consolidare este tot atât de important pentru un conflict 
ca şi procesul de divizare. Cu cât mai plenar se dezvoltă conflictul, cu 
atât mai intens devine el, şi cu atât mai completă este consolidarea tabe¬ 
relor opuse. Neînţelegerea faptului că unitatea şi divizarea sunt o parte a 
aceluiaşi proces „a produs unele iluzii in ştiinţa politică"*. 

Având în vedere că orice sistem politic implică dominaţia unor con¬ 
flicte şi subordonarea celorlalte, societăţile democratice au supravieţuit 
deoarece au gestionat conflictele prin stabilirea alternativelor şi priori¬ 
tăţilor dintr-o mulţime de conflicte potenţiale. Deci, reuşita unei acţiuni 
politice rezidă, printre altele, în arta de a întrebuinţa, suprima sau neu¬ 
traliza conflictele: „conflictul este un instrument atât de puternic al poli¬ 
ticii încât toate regimurile sunt în mod necesar preocupate cu gestiunea 
lui în guvernare şi cu eficienta lui ca instrument de schimbare, creştere şi 
unitate. Marea strategie a politicii începe cu politica publică care vizează 
conflictul. Aceasta este politica fundamentală 415 . 

în calitatea lui de raport, al unităţii şi al luptei dintre contrarii, con¬ 
flictul social în special, mişcarea socială în general, sunt supuse acelo¬ 
raşi caracteristici ale contradicţiei universale care caracterizează orice 
formă de mişcare. 

Ca în toate sistemele naturale, şi în sistemele politice calitatea de con¬ 
trarii o au numai acele relaţii, proprietăţi şi laturi, care se află între ele în 
raporturi de opoziţie şi, concomitent, se găsesc într-o unitate insepara¬ 
bilă. Contrariile nu sunt independente între ele şi nici nu se exclud reci¬ 
proc, fiecare contrar constituind condiţia necesară a existentei celuilalt: 
numai împreună ele constituie componentele structurale şi funcţionale 
ale sistemului politic. Unitatea dintre contrariile politice are rolul de a 
conserva sistemul politic în procesul dezvoltării: unitatea contrariilor 
constituie baza stabilităţii calitative a sistemelor. Opoziţia contrariilor 
condiţionează tendinţa de depăşire a unităţii şi reprezintă prin conţinu¬ 
turile diferite ale relaţiilor contrare din interiorul sistemelor, un factor de 
stabilitate şi schimbare calitativă a acestora. 

într-un plan mai vast şi mai general, din punct de vedere psihologic, 
conflictul poate fi definit ca un element constitutiv al fiinţei umane, fie 
că este vorba de conflictele manifeste (între o dorinţă şi exigenţă morală, 
între două sentimente contradictorii sau două pulsiuni) fie că este vorba 
de un conflict latent care se traduce în simptome ale dezordinii compor¬ 
tamentale, tulburări caracteriale etc. 

Conflictul poate fi definit, din acest punct de vedere, ca un antago¬ 
nism între forţe şi procese psihice interne (motivaţii, sentimente, ele¬ 
mente cognitive), starea psihică a unei persoane care este motivată să 
admită două sau mai multe răspunsuri reciproc incompatibile. La nivelul 
individului, trăirea conflictelor personale, generate de anumite nevoi sau 
interese nesatisfăcute, este însoţită adesea de procese emoţionale nega¬ 
tive care dezorganizează comportamentul şi reduc eficienţa activităţilor 
persoanei. In cadrul grupurilor mici pot să apară conflicte generate de 
interesele divergente ale indivizilor. De asemenea, la nivelul întregii so¬ 
cietăţi pot exista conflicte între generaţii, clase şi categorii sociale. 

Noţiunea de conflict (lat. conflictus-confligere = a se ciocni, a se izbi) 
îşi dovedeşte utilitatea în analiza câmpurilor tensionale care iau naşte¬ 
re în procesele interacţiunii sistemelor de valori şi atitudini. Admiţând 
faptul că orice cultură posedă un nucleu de valori fundamentale şi o ma¬ 
trice caracterială, sublimată în normele comportamentului moral, genul 
proxim al noţiunii de conflict cade pe lupta dintre motivele, tendinţele, 
interesele şi atitudinile opuse şi de forţa relativ egală şi greu de conciliat 
sau ireconciliabile. Diferenţa specifică vizează interiorizarea stărilor de 
tensiune şi a frământărilor care pot lua forme dramatice în condiţiile 
opţiunii subiectului pentru soluţionarea acestora pe calea trecerii la ac¬ 
ţiune în vederea îndepărtării tensiunii prin satisfacerea scopului propus. 
Faţă de alte tipuri de conflicte (militare, politice, economice), conflictele 
culturale antrenează caracterul, afectivitatea şi voinţa persoanei. Ele iz¬ 
vorăsc din relaţiile directe dintre persoane, sub raportul atitudinilor şi 
valorilor şi se manifestă în exterior ca interacţiune socială, ca polarizare 
şi contrarietate afectivă şi caracterială. 

Psihologul şi pedagogul francez Ed. Claparede distinge conflictele 
dintre mijloace şi scopuri: conflictul dintre mijloace creează probleme 
de natură intelectuală şi posibilitatea de rezolvare a lor demonstrează 
gradul şi nivelul de capacitate intelectuală, în timp ce conflictul dintre 
scopuri ne conduce spre acţiunea scopurilor, antrenând astfel adâncu¬ 
rile personalităţii, voinţa, caracterul şi afectivitatea persoanei. După V. 
Pavelcu, eon Miel u I este, prin excelenţă, un factor al tensiunii afective. K. 

Lewin, luând în consideraţie tensiunile de atracţie sau de apetenţă, de 
respingere sau de repulsie, descrie patru forme de bază ale conflictului şi 
anume: 1. atracţie-atracţie; 2. respingere-respingere; 3. atracţie căreia i 
se opune o respingere; 4. respingere contracarată de o atracţie. 6 

Problema conflictelor interne este analizată pe larg în psihiatrie şi 
psihanaliză, care interpretează nevrozele ca un conflict între trebuinţele 
de satisfacţie şi nevoia de securitate sau între pulsiunile sinelui şi apă¬ 
rările eului. După Laplanche şi Pontalis se vorbeşte despre conflict în 
psihanaliză atunci când în subiect se opun tendinţe interne contrare. în 
orientarea psihanalitică, conflictul este considerat ca un element consti¬ 
tutiv al fiinţei umane, fie că este vorba de un conflict manifest (între o 
dorinţă şi exigenţă morală între două sentimente contradictorii sau două 
pulsiuni), fie că are în vedere un conflict latent care se traduce în simp- 
tome de dezordine comportamentală, tulburări de caracter etc. S. Freud 
analizează conflictele dintre individ şi societate, ajungând la concluzia 
că scopurile individului şi ale societăţii nu coincid întotdeauna, indivi¬ 
dul fiind uneori caracterizat prin agresivitate şi dorinţă distructivă care 
se pot manifesta sadic sau masochist, devenind autodistructiv. Teoria 
câmpului, derivată din orientarea gestalistă, acordă conflictului un rol 
central în studierea motivaţiei. Kurt Lewin identifică trei tipuri funda¬ 
mentale de situaţii conflictuale în care este plasat individul: 1. între două 
valenţe pozitive de forţe sensibil egale; 2. între două valenţe negative de 
forţe echivalente; 3. între două forţe opuse, una negativă, alta pozitivă. 

Ultimele două tipuri de situaţii conflictuale prezintă, fiecare, câte trei 
subclase. în ceea ce priveşte cel de-al doilea tip, sunt reţinute trei subcla¬ 
se: astfel o persoană aflată între două valenţe negative: a) nu poate ieşi din 
situaţie; b) nu îşi poate alege câmpul sau spaţiul de viaţă; c) nu poate trece 
decât dintr-o regiune de valenţă negativă în altă regiune tot de valenţă 
negativă. Cel de-al treilea tip cuprinde următoarele subclase: a) tendinţa 
persoanelor de a se afla îritr-o regiune pozitivă impune parcurgerea unei 
regiuni negative; b) persoana înconjurată de un spaţiu negativ (barieră) 
tinde spre o regiune pozitivă; c) o regiune pozitivă, încadrată de una ne¬ 
gativă, face imposibilă ajungerea la ea fără a străbate spaţiui negativ. 

Mobilitatea socială şi conflictul dintre modelele culturale 

Mobilitatea socială apare ca principalul factor soeio-cultural în de¬ 
clanşarea conflictelor culturale. Revoluţia industrială de la începutul 

secolului al XlX-lea şi urbanizarea accelerată care i-a urmat au schimbat 
faţa lumii şi ritmul ei natural de existenţă. Pentru prima oară în isto¬ 
rie. după năvălirea barbarilor, milioane de persoane umane şi-au părăsit 
locurile de origine, îndreptându-se spre alte ţări, oraşe sau continente, 
atrase de mirajul unei vieţi mai bune. Urbanizarea şi migraţia constituie 
cele două procese majore prin care mobilitatea pe orizontală şi pe verti¬ 
cală îşi arată cel mai bine efectele. Anticipând că mobilitatea constituie, 
în general, un factor de subminare a sistemelor tradiţionale de valori 
culturale, afirmăm, totodată, că ea face dificilă integrarea individului în 
noua societate şi insuficientă asimilarea rolurilor. 

Fiecare schimbare a statutului şi rolului social pe care o antrenează 
mobilitatea reclamă eforturi de adaptare, de ajustare, mai ales la nivelul 
grupurilor primare. Această adaptare nu se efectuează fără oarecare dez¬ 
organizare pe plan personal: de aici rezultă un fel de alienare a individului 
în raport cu un grup şi, dimpotrivă, controlul social se diminuează şi chiar 
dispare. Ar exista o relaţie destul de strânsă între mobilitatea geografică şi 
unele psihoze. Cercetări în acest sens au arătat că rata de internare în spi¬ 
talele de psihiatrie din România era cu mult mai mare la persoanele care 
s-au întors de la muncă din străinătate. Un alt studiu a relevat că un sfert 
din populaţiile penitenciare este compus din oameni cu domiciliul flotant 
în momentul săvârşirii delictului pentru care au fost încarceraţi. 

Mobilitatea rapidă, atât pe verticală cât şi pe orizontală, specifică ci¬ 
vilizaţiei tehnico-ştiinţifică, apare ca un factor important de inadaptare 
socială. încercările de măsurare a acestui fenomen par să recomande 
conceptul de anomie, sugerat iniţial de Durkheim şi pus la punct de Mer- 
ton, drept o pistă fertilă în cercetare. Pentru Durkheim anomia înseamnă 
lipsa unor norme de conduită clar definite, de unde rezultă o dezorien¬ 
tare a individului care poate să-l conducă la sinucidere. Merton extinde 
conceptul la orice deviaţie individuală care are o origine socială şi nu 
una intrapsihică. într-adevăr, unele infracţiuni la regulile de conduită 
în vigoare într-o cultură nu provin dintr-o transgresiune conştientă sau 
inconştientă a acestor reguli, ci din practicarea valorilor care sunt con¬ 
forme cu cele respectate de majoritate. Cu alte cuvinte, contextul socio¬ 
cultural exercită o asemenea influenţă şi presiune asupra personalităţii 
încât ea nu se poate angaja într-o conduită nonconformistă. 7 Prin urmare, 
s-ar putea spune că, cu cât o societate este mai diferenţiată, iar o cultură 
mai eterogenă cu atât conflictele şi tensiunile vor fi mai numeroase iar 
anomia va caracteriza relaţiile sociale. Cu alte cuvinte, cu cât va exista 
mai multa anomie cu atât condiţiile de adaptare vor apărea mai precare. 

Experienţa romanească în domeniul industrializării, al mobilităţii so¬ 
ciale şi, în special, al emigraţiei oferă un teren fertil de analiză pentru 
tema abordată. Mai ales în ce priveşte capacitatea de rezistenţă a simbo¬ 
lurilor spirituale care circumscriu valorile culturale în faţa pătrunderii şi 
presiunii agresive a unor sisteme de norme şi valori culturale străine. La 
jumătatea anilor '60, colectivizarea forţată a agriculturii, impusă după 
canoanele colectivizării sovietice din 1929, a început să erodeze sistemul 
de norme şi valori morale şi culturale milenare ale satului românesc. 
Trăsăturile structurale ale culturii române: istoricitate. viziune naturis¬ 
tă, comuniune cu legile eterne ale cosmosului, simţul adânc al eticului 
etc., au început să fie serios ameninţate de o nevoie vitală nesatisfăcută: 
foametea şi nesiguranţa zilei de mâine. 

în aceste condiţii, a devenit o problemă de „bon ton“ să ai un rol şi 
un status de orăşean. Mai ales pentru tânăra generaţie masculină a lu¬ 
cra ca muncitor necalificat pe şantierele de construcţii, piaţă a muncii 
în plină expansiune, era o realizare socială care echivala cu un examen 
de maturitate, pe baze iniţiatice. Supus presiunii unor forţe dezagregante 
virulente, satul românesc, care asigurase prin coeziunea valorilor mo¬ 
rale şi culturale păstrarea fiinţei naţionale, se stingea încetul cu încetul, 
lovit de o maladie letală. Cu o populaţie îmbătrânită şi lipsit de celula 
tânără reproductivă, satul românesc se mai înviora cu ocazia sărbătorilor, 
când tinerii se întorceau ca să-şi arate noul status de orăşean. Prin ce se 
manifesta aceasta? Printr-un ceas la mână, printr-un sacou sau printr-un 
palton, cumpărate cu un efort fizic abrutizant, prin subnutriţie în barăcile 
şantierelor. Dar, la urma urmei, această mobilitate pe orizontală nu ar 
avea cine ce ştie ce importantă dacă nu ar fi urmată de consecinţe din cele 
mai triste pentru comportamentul social al acestui val masiv de proaspeţi 
orăşeni. Căci dorinţa de a avea cât mai curând acest statut de orăşean a 
dus la graba de a imita comportamentul citadin. Dar din psihologia soci¬ 
ală se ştie că imitaţia operează cel mai eficient în domeniul părţilor mai 
slabe ale unei culturi sau civilizaţii. Or, în condiţiile în care moralitatea 
tradiţională sănătoasă era înlocuită cu lichelismul, conformismul şi amo¬ 
ralitatea, imitaţia s-a limitat la formele exterioare ale comportamentului 
urban în care contestarea violentă şi ridiculizarea originii şi moravurilor 
ţărăneşti se înscria în cerinţele de fond ale noului statut de orăşean. Aşa 
se face că aceşti nou veniţi au rămas suspendaţi între o moralitate sănă¬ 
toasă şi imoralitatea unor mentalităţi străine de structura clasei şi culturii 
ei. De aceea, spărgând seminţe în grup în faţa unui cinematograf sau 

acostând fetele în trecere, sau frecventând tot în grup restaurantele, into¬ 
xicaţi de mirajul unei vieţi confortabile fără efort, văzută de ei în filmele 
occidentale, aceşti tineri nu au mai întâlnit în conştiinţa lor obstacolele de 
ordin moral sau cultural în pregătirea şi trecerea la act a infracţiunilor de 
mai mică sau mai mare violenţă, în dauna avutului personal sau obştesc: 
furturi, violuri, fraude, huliganism, crime etc. 

O situaţie asemănătoare, deşi mai dramatică, o găsim în psihologia 
emigrantului român. Emigrantul îşi părăseşte ţara natală pentru o alta 
mai mult sau mai puţin îndepărtată (mobilitate orizontală), statutul său 
social în ţara de adopţiune diferă, aproape cu puţine excepţii, de cel al 
ţării sale de origine (mobilitate verticală). Primind în familie o educaţie 
duală, confiictuală, bazată pe două feluri de comportament: unul auten¬ 
tic, intern, al familiei, şi celălalt fals, exterior, în societate, dedublarea 
comportamentului său se sprijină în viaţa socială pe norme şi valori cul¬ 
turale duale: valorile culturii române nu merită respectate întrucât sunt 
falsificate de demagogia vieţii noastre publice, în timp ce numai valorile 
democraţiei occidentale îi pot oferi un cadru autentic de împlinire a per¬ 
sonalităţii sale. Aşadar, viitorul emigrant român se socializează în acest 
conflict cultural intern, însă pe o bază falsă. Oportunist, el respectă ca¬ 
drul exterior al valorilor şi normelor oficiale, profită din plin de această 
obedienţă. Neavând nimic de pierdut, deoarece gândul şi aspiraţiile lui 
erau dincolo, era plin de zel în executarea normelor date de superiori. 
Câştigându-le încrederea şi devenind om al sistemului, călcând pe cada¬ 
vre, după mai multe ieşiri în Occident, timp în care „îşi aranja ploile“, 
rămânea şi cerea azil politic. Motivele sunt bine cunoscute: lipsa de de¬ 
mocraţie, persecuţie politică, privaţiuni. 

încercând o integrare fără efort în societatea de consum adoptivă, ei 
şi-au făcut din bârfirea propriei lor ţări un gaj al integrării. în condiţiile 
în care în România se murea pe baricadele Revoluţiei din decembrie 
1989, aflaţi în lagărele de la Budapesta şi Viena, pentru obţinerea vizelor 
de emigraţie, ei invocau motivele de mai sus, uitând că tocmai încălcarea 
lor le garantase integrarea cu succes în logica dominantă a sistemului to¬ 
talitar. în asemenea condiţii, pentru a putea trăi, foarte mulţi se dedau la 
infracţiuni de furt şi tâlhărie; alţii se întorc în ţară, încercând să recupe¬ 
reze o moştenire a unei rude îndepărtate de care şi-au adus aminte între 
timp, dacă nu a fost inventat un fals moştenitor de către mafia imobiliară. 
Celebrele cazuri cu lebedele din Viena şi cu furtul de maşini din Germa¬ 
nia suni doar câteva exemple ale consecinţelor nefaste ale dualismului 
cultural aliat intr-o stare dc conflict latent. 

în concluzie, se poate afirma că mobilitatea dezintegrează coerenţa 
personalităţii. Th. Sellin şi E. Sutherland 8 afirmă că, cu cât o societate 
este mai mobilă cu atât ea prezintă mai puţină omogenitate culturală şi 
cu cât ea oferă mai multe situaţii conflictuale cu atât mai numeroase sunt 
sursele posibile de conduite criminale ale unei părţi din cadrul ei. 

Anumite condiţii specifice fac ca emigranţii să fie mai vulnerabili la 
conflictul dintre culturi. Acestea sunt următoarele: 

a) Emigranţii sunt în majoritate bărbaţi. 

b) în general, ei sunt tineri. în 1930, 50% din emigranţi aveau între 
15 şi 30 de ani. 

c) Ei sunt citadini: în 1950, 84% dintre ei locuiau în oraşe. 

d) Legile lovesc mai mult în omul sărac decât în clasa avută: or, emi¬ 
grantul, în general, nu aparţine clasei avute. 

e) Emigrantul, de obicei, nu cunoaşte limba ţării sale de primire. 

f) Foarte adesea, rivalităţile etnice tradiţionale cunosc o recrudes¬ 
cenţă în mediul de primire. 

g) Majoritatea emigranţilor provin din zone rurale unde controlul 
este foarte sever; identificarea cu grupurile primare, în aceste cazuri, 
constituie un element de stabilitate; dimpotrivă, la sosirea sa în ţara de 
primire, emigrantul se găseşte într-un mediu anomic. 

h) Habitudinile proprii culturii emigrantului conţin posibilităţi de 
conflict. 9 

Emigraţia provoacă la individ schimbări bruşte şi radicale impuse de 
logica noii sale situaţii, când trebuie să se nască a doua oară, în spaţiul 
unei alte culturi. Cu toate acestea, unii cercetători occidentali ai feno¬ 
menului, printre care şi Donald Taft, au demonstrat că în ciuda tendinţei 
etnocentriste în explicarea unei rate superioare a criminalităţii la emi¬ 
granţi, emigranţii nu contribuie mai mult la creşterea delincvenţei în ţara 
de primire decât autohtonii. Donald Taft 10 îşi bazează teza sa pe patru 
consideraţii: 

I. Toate studiile făcute până în prezent privind ratele diferenţiale în¬ 
tre emigranţi şi autohtoni au demonstrat că: 

a) lalele delincvenţei sunt mai scăzute la străini decât la autohtoni; 

b) ratele criminalităţii autohtonilor pentru unele delicte ating dublul 
celor ale străinilor. 

II. Există o mare deosebire între diferitele grupuri etnice, sub rapor¬ 
tul fenomenului emigraţiei şi al criminalităţii. 

III. Cu puţine excepţii, a doua generaţie de emigranţi prezintă o de- 
lincvenţă mai ridicată decât prima generaţie. Această stare de lucruri 
ţine de mai mulţi factori dintre care principalii sunt: 

a) lacune la nivelul socializării; 

b) un conflict între cultura de origine (aceea a părinţilor) şi cultura 
ţării de adopţiune. 

Cu cât aceste culturi sunt mai îndepărtate una de alta, cu atât situaţia 
conflictuală devine mai posibilă. 

IV. Când se detaliază conflictele după genul lor, se constată că emi¬ 
granţii au rate mai puţin elevate decât autohtonii atât pentru delictele 
contra proprietăţii, cât şi la delictele împotriva persoanelor. Totuşi, ei 
ar fi frecvent mai vinovaţi pentru ultimele decât pentru primele. Foarte 
rapid, emigranţii s-ar modela, din acest punct de vedere, după practica 
locală. Autorii în discuţie consideră că a treia generaţie a emigranţilor se 
asimilează aproape perfect, deşi factorii mai sus menţionaţi ar lăsa să se 
întrevadă o delincvenţă mai mare la autohtoni. Cauzele acestei situaţii 
paradoxale s-ar datora, după Taft, habitudinilor profunde ale genului de 
viaţă rural care ar feri majoritatea emigranţilor de efectele dezastruoa¬ 
se ale dezorganizării sociale din marile oraşe la care sunt mai sensibili 
autohtonii. Câteva argumente în acest sens: la ţară există obiceiul de a 
le culca devreme; emigranţii din prima generaţie trăiesc într-un cartier 
omogen, de regulă într-un anumit cartier de la periferie care îi apără de 
efectele posibil dăunătoare ale mediului de primire. 

Abordarea comparată a delincvenţei emigranţilor şi autohtonilor in¬ 
dică o depăşire de către emigranţi a ratei delincvenţei Ia nivelul celei 
de-a doua generaţii, când această rată atinge apogeul. Explicaţia constă 
în însuşi efectul procesului de asimilare. La prima generaţie, emigranţii 
încă impregnaţi de obiceiurile ca şi de ritmul vieţii lor din ţara natală, 
se amestecă foarte puţin cu mediul de adopţiune; rata lor de delincvenţă 
este mai scăzută decât aceea a autohtonilor. La a doua generaţie, in¬ 
divizii. încă de la o vârstă fragedă, sunt influenţaţi de mediul, familia 
lor; ei devin ambivalenţi. Această dublă influenţă le creează o stare de 
conflict în faţa alegerii pe care Lrebuie să o facă şi îi duce la inconfort so¬ 
cial. Raia lor de delincvenţă va fi mai ridicată decât aceea a autohtonilor. 
La a treia generaţie, stigmatul statutului de emigrant pare să se şteargă. 
Descendenţii emigranţilor nu se mai disting aproape deioc de autohtoni 
prin obiceiurile părinţilor lor, pc care plini de râvnă s-au grăbit să le uite 
sau să le renege pentru a fi cât mai rapid asimilaţi de cultura ţării lor 

adoptive. Prin urmare, rata lor de delincvenţă va fi, practic, identică cu 
aceea a autohtonilor. 

Din nefericire, datele statistice pe baza cărora specialiştii au elaborat 
astfel de concluzii, prezintă următoarele neajunsuri: 

1. Nu ţin seama de criteriile selective ale emigraţiei şi de situaţiile 
diferite ale grupurilor etnice în cadrul ţării de primire. 

2. Nu ţin seama de natura calitativ diferită a normelor culturale ale 
acestor grupuri şi impactul lor asupra normelor şi valorilor din ţara de 
primire. 

3. Nu ţin seama de noile orientări în ce priveşte politica de emigraţie 
a statelor dezvoltate, ca urmare a trei factori: 

a) urmărirea avantajelor economice şi nu emigraţia din motive politice; 

b) reacţia populaţiei indigene foarte neprimitoare faţă de aceşti ne¬ 
poftiţi la bucatele de-a gata; 

c) greutăţile economice ale acestor state înseşi în ceea ce priveşte 
politica economică şi socială: şomaj, inflaţie, fonduri insuficiente pentru 
politica de asistenţă şi securitate socială. 

4. Coeziunea morală a „diasporei' 1 (ceea ce nu este cazul diasporei 
româneşti) care nu-şi uită ţara de origine; dimpotrivă, în ţara de primire, 
în ciuda situaţiei materiale şi sociale dobândite, face totul pentru păstra¬ 
rea legăturilor culturale cu patria-mamă, lacându-şi din acest lucru un 
gaj al conservării profilului ei etnic şi spiritual. 

Din cele de mai sus, nu se poate nicidecum trage concluzia unei ca¬ 
pacităţi a sistemului cultural de a absorbi toate contradicţiile unui sistem 
social ale cărui elemente sunt în continuă interacţiune. Vom vedea că 
dacă valorile şi normele aflate în conflict în cadrul grupurilor stimulează 
schimbări orientate spre găsirea unui nou echilibru şi coeziuni, modele¬ 
le şi nucleele culturale nu sunt cu necesitate atinse în această tensiune 
conflictuală, rolul lor fiind acela de revitalizare a cadrului normativ şi 
de consolidare a inovaţiilor, adeseori fără ca actorii să-şi dea seama de 
aceste influenţe. 

O cultură este un fenomen socio-psihic şi nu unul fizic: gradul de 
integrare necesar pentru buna sa funcţionare nu este în nici un fel com¬ 
parabil cu cel care este necesar pentru buna funcţionare a unui organism. 
Culturile, ca şi personalităţile, sunt perfect capabile să integreze elemen¬ 
tele contradictorii şi să domine incompatibilităţile logice. Nu există de¬ 
cât două puncte în întreaga configuraţie culturală unde aceste incompati¬ 
bilităţi şi defecte de unitate pot avea un efect paralizant: unul este nucleul 

culturii, această masă de valori şi de reacţii psihologice condiţionate, 
subconştiente, care dau culturii vitalitatea ei şi inspiră individului moti¬ 
ve de a actualiza modelele şi de a adera la ele; celalalt se situează în zona 
modelelor obişnuite de comportament. Tensiunile în interiorul nucleului 
cultural provoacă individului conflicte afective constante. Ele generează 
conflictele între indivizi care au făcut alegeri de valori diferite şi se ajun¬ 
ge până la o slăbire a spiritului selectiv; unele incoerenţe în modelele de 
comportament antrenează cu sine interferenţe constante, o pierdere de 
energie, dacă nu chiar o stare cronică de apatie. 

Elementele care compun nucleul unei culturi nu trebuie în mod nece¬ 
sar să fie compatibile sub toate raporturile. De fapt, societăţile şi indivi¬ 
zii sunt capabile de atitudini ambivalenţe şi nu rareori o societate anume 
se ataşează de valori care par complet incompatibile. Dacă unele valori 
care logic sunt incompatibile sau care înmagazinează posibilităţi de con¬ 
flict pot fi conciliate, aceasta se întâmplă deoarece ele sunt socialmente 
asociate cu situaţii particulare şi exclusive. Astfel, cultura occidentală 
poate face din respectul pentru viaţa umană o valoare supremă şi să con¬ 
sidere participarea la război ca un imperativ, fără ca individul să trăiască 
această contradicţie ca pe un conflict psihologic deoarece în toate cul¬ 
turile atitudinile ambivalenţe se echilibrează singure şi împiedică, prin 
aceasta, perturbaţiile în cadrul societăţii. 

Există puţine şanse de a se produce conflicte grave în nucleul unei cul¬ 
turi sub efectul difuzării. în multe cazuri, elementele acestui nucleu nu 
pot fi nici măcar verbalizate în mod adecvat. Ele au deci puţine şanse de a 
fi percepute de indivizii crescuţi într-o altă cultură şi cu atât mai puţin de 
a fi adoptate de o societate întreagă. însă nucleul unei culturi este indirect 
afectat de orice schimbare importantă survenită în ansamblul configura¬ 
ţiei culturale, dar există suficient timp pentru adaptările necesare. 

Dacă şi conţinutul nucleului cultural ar constitui, la fel ca toate cele¬ 
lalte părţi ale culturii, subiectul schimbării, schimbările ar fi prea lente. 
Unele elemente fundamentale pot fi abandonate dacă vreo transformare 
în aspectele exterioare ale vieţii de grup stânjeneşte în mod persistent 
exprimarea acestora în comportamentul existent: astfel, valoarea pe care 
triburile de câmpie din S.U.A. o acordau războiului şi curajului perso¬ 
nal poate să slăbească numai atunci când războiul a dispărut timp de 
mai multe generaţii, fără ca devalorizarea războiului să fie compensată, 
totuşi prin adoptarea de valori împrumutate de la altă cultură, valoarea 
muncii tic exemplu. Schimbările în valorile de bază ale unui grup par să 

aibă o geneză aproape exclusiv internă şi să rezulte mult mai puţin din 
concurenţa elementelor deja stabilite şi dintr-o situaţie externă pe care 
societatea şi cultura nu le pot modifică. Astfel, la neeuropeni, valorile 
europene care se bucură de o reală adeziune afectivă sunt rare: chiar şi 
atunci când membrii unui astfel de grup şi-au asumat toate aparenţele 
civilizaţiei albilor, se poate întâmpla ca un eveniment neaşteptat să se 
producă şi să pună în evidenţă faptul că nucleul vechii culturi este încă 
viu şi viguros. 

Schimbările în nucleul cultural fiind lente şi cu un caracter mai mult 
sau mai puţin progresiv, provoacă rareori conflicte între culturi. Vechile 
elemente sunt abandonate, iar cele noi sunt elaborate în funcţie de con¬ 
figuraţia existentă: dacă elementele nou apărute intră în conflict grav cu 
părţile acestei configuraţii, asimilarea lor va fi întârziată până în mo¬ 
mentul când schimbările din configuraţie le fac inofensive. în conse¬ 
cinţă, această parte a culturii poate conserva un grad de integrare sa¬ 
tisfăcător în procesele normale de schimbare culturală. Ea poate să se 
adapteze progresiv noilor condiţii, conservându-şi integritatea deoarece 
ea îşi subordonează elementele introduse din fosta cultură la nivelurile ei 
mai superficiale. Astfel, indienii Dakota, adoptând creştinismul, au găsit 
în obiceiul albilor de a face donaţii religioase o modalitate de a actualiza 
vechiul lor model tribal de a face daruri unui individ, onorându-l: cel 
căruia îi este dedicat darul, cât şi donatorul participă la prestigiul care 
rezultă din aceasta. Concepţia originară conform căreia donatorul răs¬ 
cumpără prin această acţiune păcatele sale mai vechi a fost abandonată. 

Atâta timp cât o societate poate să-şi conserve integritatea, nucleul cul¬ 
turii sale poate să scape de perturbările pe care le-ar determina introdu¬ 
cerea instantanee a unor elemente noi. 7'otuşi, o perturbare gravă poate să 
se producă atunci când două societăţi şi culturi sunt pe cale de a fuziona 
în mod real. Este cazul perioadei de-a lungul căreia tinerii sunt expuşi la 
două sisteme de valori, care pot fi unificate interior, dar care se opun brutal 
sub anumite raporturi. Aceste contradicţii provoacă adesea conflicte în 
personalitatea indivizilor şi generează puţin câte puţin indiferenţa gene¬ 
rală faţă de valorile sociale. „Cu toate acestea, valorile pe care cele două 
culturi le au în comun tind să persiste chiar şi în acest caz şi servesc drept 
bază pentru elaborarea unui nucleu cu elemente reciproc adaptate“." 

Aşadar, conflictele între modelele culturale care determină comporta¬ 
mentul evident au consecinţe mai evidente decât conflictele din interiorul 
nucleului cultural. Dacă comportamentul real al membrilor unui grup nu 

evită interferenţele reciproce sau opoziţiile constante, societatea sau gru¬ 
pul nu pot funcţiona. Comportamentul însuşi este mult mai suplu decât 
modelele care îl influenţează; el este întotdeauna măsurat împreună cu 
modelul şi cu situaţia reală, ceea ce facilitează soluţionarea conflictelor 
între modele. Toţi indivizii posedă atitudinea de a gândi şi a crede un 
lucru şi de a face un altul. De aceea, un conflict între două modele nu 
provoacă în mod necesar respingerea imediată a unuia sau a celuilalt, 
ci antrenează modificări imediate în comportamentul ghidat de aceste 
modele, modificări ce acţionează pe termen lung asupra modelelor, an¬ 
trenând modificarea lor şi adaptarea lor reciprocă. Modelele de compor¬ 
tament sunt. de fapt, elementele culturale cele mai suple şi cea mai mare 
parte a transformărilor culturale debutează prin aceste modele. în afară 
de nucleul cultural şi de modelele de comportament multe dintre elemen¬ 
te pot să se contrazică fără să provoace conflicte psihologice individului 
sau interferenţe în activităţile indispensabile grupului. Contradicţii există 
întotdeauna în această zonă dar cel mai adesea indivizii care participă la 
cultură o fac într-un mod inconştient. Individul mediu poate să adere la o 
serie întreagă de credinţe contradictorii atâta timp cât modelele de com¬ 
portament ce cuprind aceste credinţe nu intră ele însele în conflict. 


Conflictul dintre valorile, normele şi codurile culturale 

încă din 1938 12 , Thorsten Sellin considera conflictele culturale printre 
sursele majore ale delincvenţei şi ale inadaptării sociale: „Un grup social 
mic sau mare posedă multe credinţe, tradiţii, obiceiuri şi instituţii care 
sunt implicit acceptate de membrii lui ca fiind relativ neschimbate şi 
ducând la bunăstarea lor. 

Comportamentul corespunzător acestor credinţe, tradiţii şi institu¬ 
ţii este recomandat şi încurajat ca un beneficiu social, în timp ce acela 
care este crezut că le ameninţă sau le jigneşte este privit ca antisocial. 
Conformistul participă la recompensa distribuită de către grup pentru 
comportamentul dorit, iar nonconformistul este adus pe linia de plutire 
prin coerciţia care se întinde de la dezaprobarea vie şi ridiculizare până 
la ameninţarea cu expulzarea din grup sau cu moartea’ 43 . După Vold 14 , 
conceptul însuşi de conflict ar explica naşterea conduitei criminale. în 
explicare criminogenezei acest autor oferă un loc central grupurilor afla¬ 
te în conflict. în această perspectivă, societatea este compusă din indi¬ 
vizi care, în mod necesar, trăiesc în cadrul diferitelor grupuri: ei sunt 
produsul lor dar, în acelaşi timp, şi substanţa lor. Nu există în societate o 

stare de echilibru dinamic între interesele diverse ale grupurilor opuse. 
Indivizii fac eforturi să-şi îmbunătăţească statutul lor în cadrul grupului, 
dar soarta lor depinde, în acelaşi timp, de eforturile fiecăruia dintre gru¬ 
puri de a-şi îmbunătăţi poziţia lor faţă de celelalte grupuri. 

De fapt, se poate afirma că principiul însuşi al organizării sociale 
constă în asocierea indivizilor pentru realizarea unor interese comune. 
Viaţa acestor grupuri depinde de solidaritatea intereselor în cauză în 
momentul agregării. Dacă aceste interese slăbesc, grupul dispare şi alte 
grupuri se creează pentru a atinge alte scopuri, l'n momentul în care 
diferitele grupuri cu interesele lor proprii se întâlnesc, se constată că 
interesele în cauză se întretaie adeseori şi devin contradictorii, ceea ce 
nu poate întârzia să nu ducă la conflicte. De aici, o altă lege a coeziunii 
grupurilor poate fi enunţată în felul următor: gradul de coeziune al unui 
grup devine mai mare pe măsură ce concurenţa sa cu alte grupuri devine 
mai acerbă. Astfel se explică conservatorismul unor grupări etnice mi¬ 
noritare care, în lupta pentru realizarea unor interese specifice, îşi păs¬ 
trează până la obstinaţie identitatea sa culturală (tradiţie, cutume etc.), 
refuzând să se integreze în grupul social mai vast şi întreţinând o izolare 
declarată faţă de acesta. Dacă cineva din grup încalcă această regulă 
internă şi, de exemplu, se căsătoreşte cu o persoană din afara grupului 
sancţiunile sunt dintre cele mai severe, mergând până la excluderea din 
grup sau la moarte. 

Văzută din acest unghi, delincvenţa pare o abatere de la normele 
comportamentale indicate de cultură. Aceste norme ar fi insuficient de 
cunoscute şi asimilate de delincvent. Conduita criminală nu este faptul 
unei zile: ea este consecinţa unei evoluţii îndelungate. Această propensi¬ 
une este materializată graţie învăţării practicilor, uzanţelor, a obiceiuri¬ 
lor, şi prin interiorizarea normelor de conduită. 

Pornind de la aceste idei, Sutherland a dezvoltat teoria „asociaţiilor 
diferenţiale 44 care a devenit o schemă clasică a sociocriminogenezei: 

1. Procesul din care rezultă comportamentul delincvent nu se deose¬ 
beşte cu nimic de procesul din care derivă comportamentul normal. In 
cadrul unei familii şi al diferitelor grupuri individul îşi face ucenicia cri¬ 
mei. El trebuie să înveţe totul în acelaşi fel ca şi necriminalul. Procesul 
va fi identic în ambele cazuri. 

2. Comportamentul delincvent este implicaţ în sistemul social, sis¬ 
tem creat din asocierea tipurilor diferite, ca şi comportamentul normal. 
Aceste două comportamente fac parte din aceeaşi societate cu grupurile 

sale, clicile şi clanurile sale, cu asocierile sale mai mult sau mai puţin 
accidentale. Fiecare este integrat într-un sistem de valori, respectat de 
toţi membrii grupului. 

3. Personalitatea delincventă acţionează în cadrul acestui sistem. 
Asocierile se creează plecând de la interesele proprii unei anumite cate¬ 
gorii de indivizi. Personalitatea delincventă se integrează în el la fel cum 
personalitatea normală se implică în asocierile care urmăresc un scop 
normal. Or, aceste asocieri au o dimensiune care le este proprie. Sub- 
cultura delincventă evaluează şi valorifică într-un mod pozitiv conduita 
delincventă. 

4. Diferentele individuale nu sunt o variabilă importantă în deve¬ 
nirea unui delincvent decât în măsura în care participarea acestuia la 
subcultura delincventă este mai mult sau mai puţin activă. Un copil este 
predispus la crimă mai mult prin mediul său familial deficient decât prin 
ereditatea sa sau prin defectele organismului său. Se poate spune că o 
integrare satisfăcătoare într-o societate sănătoasă poate să reducă sub¬ 
stanţial influenţa factorilor criminogeni personali. 

5. Conflictele de interes care au provocat asocierile diferenţiale sunt 
aceleaşi care se regăsesc la apariţia oricărei specii de asociere. Practic, fi¬ 
inţa umană nu poate să realizeze nimic de una singură. Ea trebuie să intre 
în relaţie cu semenul. Or, oamenii se asociază între ei după obiective şi in¬ 
terese comune, aşa cum a demonstrat J.J. Rousseau în Contractul social. 

6. Apariţia de asocieri, în competiţie mai mult sau mai puţin violentă, 
poate să ducă la dezorganizarea societăţii, prin slăbirea valorilor comu¬ 
nităţii. într-un anumit grad, dezagregarea culturală creează o subcultură 
integrată în jurul valorilor diferite sau opuse celor ale comunităţii. Aceas¬ 
tă formare a subculturilor poate fi accelerată până în punctul de a se dez¬ 
volta într-o cultură a crimei. Dacă delincvenţa nu ar avea decât motivaţie 
individuală, ivită dintr-o maladie, ea ar trebui să se manifeste sporadic, 
cu mari fluctuaţii. Orice problemă a delincvenţei ar fi de ordin medical. 
Or, nu astfel stau lucrurile. Terapeutica cea mai sofisticată ar rămâne ne¬ 
putincioasă în faţa instituţiilor care, la nivelul subculturilor, perpetuează 
regulile de conduită deviantă. Prin urmare, conduita delincventă apare ca 
o rezultantă a unei situaţii conflictuale generale din cadrul societăţii. 

în definitiv, comportamentul infractorului rămâne legat de asocierile 
diferenţiale şi se dezvoltă într-o situaţie conflictuală, creată ca urmare a 
unei dezorganizări sociale, ea însăşi tributară unei dezintegrări cultura¬ 
le. în această perspectivă, crima va fi definită ca un atentat la regulile în 
vigoare din cadrul unei culturi. 

Pentru ca această infracţiune să fie calificată drept crimă se impune 
verificarea a trei elemente principale ale procesului societal: 

1. Valorile în cauză, ignorate, negate sau batjocorite de infractor sunt 
ele oare valori considerate esenţiale şi apreciate ca atare de către mem¬ 
brii unei societăţi sau numai de elita conducătoare a acesteia? 

2. Izolarea socio-culturală a anumitor grupuri (izolare care le îndepăr¬ 
tează de cultura generală) le aduce oare în conflict cu cultura globală? 

3. Pentru a se proteja, oare majoritatea a decis să sancţioneze condu¬ 
ita indivizilor sau grupurile care ignoră sau neagă valorile pe care ea le 
consideră esenţiale? 15 

In acest moment, se impune analiza deosebirilor funcţionale dintre 
valori şi concepţia despre lume, pe de o parte, şi normele de comporta¬ 
ment, pe de altă parte, ca şi a legăturilor interne dintre ele. Plecăm de 
la premisa că ordinea, legea este factorul cel mai temeinic al fiecărui 
sistem sau tip cultural: Legea lui Moise, lui Iehova, lui Mahomed la cul¬ 
turile monoteiste creştină, ebraică, islamică; Tao la cel chinez, Kharma 
la indieni etc. 

Valorile au, în primul rând, sarcina organizării interne a culturii, 
armonizarea relaţiilor dintre diferite niveluri culturale, a comportării 
şi acţiunii oamenilor. Concepţia despre lume este modul de a vedea şi 
construi lumea în întregime. Ea este imaginea ordinii generale a lumii, 
„descoperirea adevărului" 4 lumii. Ca atare, ea facilitează adaptarea acţi¬ 
unii omului la ordinea cosmică. Ea este cadrul teoretic pentru explicarea 
fiecărui fenomen din lume. Concepţia despre lume nu este constituită 
din lucruri şi fapte, ci din principiile organizării şi explicării lor, cre¬ 
ând astfel posibilitatea organizării culturii şi acţiunii individuale. Adică, 
orice comunitate culturală, umană, pentru a exista trebuie să aibă un 
mecanism de explicare a fenomenelor; or, tocmai concepţia despre lume 
conţine premisele sau principiile în cadrul cărora omul poate înţelege 
fiecare lucru sau fiecare fenomen. întrucât concepţia despre lume dă po¬ 
sibilitatea explicării logice a fenomenelor, ea este temelia sau premisa 
organizării tuturor actelor în entitate într-o perspectivă raţională. 

Valorile sunt constituite de ceea ce creează gândirea prin actele omu¬ 
lui, acel element dorit, ideal, spre care tind oamenii unei anumite culturi. 
Greutatea în definirea valorilor nu se referă atât de mult la obiect cât mai 
ales la limitele lor; adică, în ce mod să le separi de concepţia despre lume 
şi de regulile comportării. Pe deoparte, concepţia despre lume determină 
în mare măsură valorile, iar pe de altă parte în cadrul concepţiei despre 

lume credinţa este una din valorile fundamentale. întrucât valorile sunt 
întotdeauna „materializate 1 ' prin numeroase reguli de comportament ele 
se identifică cu ceea ce este valoros, cu ceea ce sub aspectul comportării 
însăşi este condiţionat de recompensă, spre deosebire de ceea ce nu este 
valoros, ceea ce din punct de vedere al comportării este sancţionat prin 
pedepse, condamnat şi interzis. Valorile, idealurile sau „lucrurile sfinte" 
cum sunt dreptatea, cinstea, frumuseţea, iubirea etc., sunt ceva în afara 
omului şi nu sunt reguli de comportare în sine; pe baza lor se formează 
regulile de comportare. Ele nu sunt nici recompensate, se recompensea¬ 
ză omul care respectă regulile date, care sunt condiţionate de valori şi 
cel care tinde spre valori. Regulile de comportare, de exemplu, sărutul 
mâinii unei femei nu este o valoare, valoare este respectul faţă de femeia 
care, într-o anumită cultură, cuprinde şi această regulă, printre altele. 
Aproape fiecare valoare a unei culturi este încorporată într-o serie în¬ 
treagă de reguli de comportare. Regulile unei culturi trebuie să fie însă 
logice şi armonizate între ele. 

Nu există doar valori general umane: dreptatea, cinstea, dragostea de 
adevăr, credinţa, sănătatea etc. Formal, aceleaşi valori sunt deosebite în 
cadrul diferitelor culturi, şi nu întâlnim în fiecare cultură aceleaşi valori. 
Conţinutul multor valori este determinat de concepţia despre lume. Fără 
cunoaşterea profundă a locului şi sensului acestor valori nu se vor cu¬ 
noaşte clar particularităţile acelei culturi, nu se va obţine imaginea reală 
şi nici nu se va înţelege organizarea, evenimentele, nici viaţa oamenilor 
în cadrul acelei culturi - actele ei, interesele, produsul. Valorile determi¬ 
nă actele omului şi dau un sens vieţii. Valorile ca, de exemplu, adevărul, 
cinstea, fidelitatea faţă de patrie, familie etc., determină deciziile umane 
majore, pentru aceste valori oamenii sacrificându-şi chiar propriile vieţi. 

Suma valorilor unei anumite culturi permite gruparea orientărilor va¬ 
lorice, ceea ce serveşte la aprecierea acţiunilor şi formării activităţilor 
culturale prin intermediul instituţiilor şi statutelor, dă posibilitatea con¬ 
stituirii unei ordini generale de reguli prin care apartenenţii la aceeaşi 
cultură şi comunitate tind spre aceleaşi valori, ceea ce facilitează o viaţă 
comună şi întreţine comunitatea lor culturală. Sarcina valorilor este de 
a menţine ordinea şi coeziunea în societate. Materializate în reguli de 
comportament, valorile sunt hotărâtoare pentru păstrarea raporturilor 
dintre oameni, deci şi dintre comunităţi. Viaţa ordonată, viaţa în concor¬ 
danţă cu valorile aduce prestigiu individului în comunitate, satisfacţie şi 
senlimcnlul fericirii. 

Prin intermediul regulilor de comportare, valorile conferă omului 
siguranţa în acţiune. Reacţiile psihice provocate de o formă sau alta a 
comportării (plânsul, frica, bucuria, tristeţea) sunt condiţionate de con¬ 
ştiinţa despre valori, respectarea sau încălcarea lor. Conştiinţa valorilor, 
prin intermediul regulilor de comportament, stimulează pe fiecare mem¬ 
bru al oricărei comunităţi culturale (caracter ideal, oamenii tari). 

Suma valorilor ca scop şi ghid în viaţă trebuie să fie logică, necontra- 
dictorie. Nu se poate, de pildă, ca într-o cultură să fie numite simultan ca 
valori sau idealuri cinstea şi furtul, fidelitatea în căsnicie şi necredinţa 
soţilor. Pentru membrii unei culturi valorile sunt, în general, neîndoiel¬ 
nice, idealuri adevărate, justeţea şi adevărul lor nu se pun în discuţie. Ele 
se bucură de o recunoaştere unanimă în comunitate, nu numai pentru că 
întreţin cultura şi comunitatea, dar şi pentru că oamenii văd în valorile 
culturii lor sensul vieţii şi acţiunii. Valorile după care se conduc membrii 
unei culturi pot fi descoperite în situaţii de criză şi în cazul contactelor, 
respectiv al conflictelor culturale, în perioadele de aculturaţie. 

Dacă concepţia despre lume explică lumea şi locul individului în ea, 
iar valorile vorbesc despre idealul spre care trebuie să tinzi, despre sco¬ 
puri şi ce anume trebuie să faci, normele (regulile) ne arată modul cum 
trebuie acţionat. Astfel, regulile sunt o materializare a concepţiei despre 
lume şi a valorilor, astfel că activităţile şi raporturile din fiecare comuni¬ 
tate culturală sunt determinate de reguli. Pentru a înţelege mai bine viaţa 
unei comunităţi culturale o putem compara cu un joc sportiv, indiferent 
care. Aşa cum fiecare joc se desfăşoară pe bază de reguli, tot astfel şi 
viaţa dintr-o comunitate este determinată de reguli. Dacă nu ar exista re¬ 
guli nu ar exista nici jocul, aşa cum nu ar fi posibilă nici viaţa oamenilor 
într-o comunitate. Oamenii se orientează cu ajutorul concepţiei despre 
lume, se conduc după valori şi acţionează sau se comportă după norme 
generalizate şi acceptate. 

Concepţia despre lume şi valorile sunt, ca atare, baza care dă forma 
regulilor pentru împrejurările directe ale vieţii. Dacă concepţia despre 
lume şi valorile formează acest „simbolism 11 de bază al unei culturi, adi¬ 
că îndrumă cunoaşterea realităţii şi determină fixarea scopurilor, regu¬ 
lile formează o parte a „simbolismului 14 culturii care determină modul 
cum trebuie acţionat şi cum trebuie să te comporţi în viaţă. Pe de o parte, 
valorile se concretizează în „structura socială 44 , iar pe de alta, în reguli de 
comportament, iar concepţia despre lume în reguli de acţiune. Indivizii 
le adoptă prin culturalizare. Regulile facilitează în mod armonios pentru 

toţi membrii unei comunităţi culturale o acţiune şi un comportament 
uniforme şi raţionale. De aceea şi regulile, asemenea concepţiei despre 
lume şi valorilor, au sarcina de a contribui la o unificare a activităţilor în 
cadrul unei comunităţi culturale. 

Regulile ne arată cum trebuie să acţionăm, cum să ne comportăm şi 
ce raporturi trebuie să avem faţă de tot ceea ce ne înconjoară. Ele sta¬ 
bilesc ceea ce este şi ceea ce nu este corect şi, în funcţie de felul în care 
regulile au fost determinate de valori şi de concepţia despre lume, ceea 
ce este sau ceea ce nu este bine, ceea ce este şi ceea ce nu este valoros 
sau dorit, ceea ce este şi ceea ce nu este util. Omul învaţă cultura proprie, 
învăţând regulile de comportament deci, prin intermediul regulilor (de 
aceea nici nu este obligatoriu să cunoască valorile şi concepţia despre 
lume). Activităţile culturale, instituţiile, statutele sunt determinate de 
valori, dar sunt condiţionate de norme; în formarea sistemului instituţi¬ 
onal şi statutar oamenii se conduc după valori şi după concepţia despre 
lume, dar le dau forma, trăiesc şi acţionează conform regulilor. Viaţa ca 
atare într-o comunitate culturală este posibilă numai prin existenţa regu¬ 
lilor. Fără materializarea lor în reguli, valorile sunt întrucâtva abstracte. 
Regulile comunităţii culturale trebuie apoi să fie logice. Unele acţiuni 
nu sunt gândite, ci sunt întâmplătoare, până când li se stabileşte impor¬ 
tanţa prin „conceptul" sau „contextul" cultural (concepţia despre lume 
şi valori), iar în momentul în care acest lucru are loc ele devin o cauză 
sau o regulă culturală. O anumită formă de acţiune sau comportament 
poate, pe de altă parte, deveni o regulă culturală în momentul în care este 
recunoscută şi acceptată de majoritate, când devine o cauză după care se 
acţionează, în momentul când devine o modalitate de acţiune obişnuită 
în cadrul comunităţii sau când devine un obicei şi când pentru mem¬ 
brii unei anumite comunităţi culturale are o anume importanţă. Oameni 
creează reguli pe baza concepţiei despre lume şi a valorilor, stimulaţi 
fiind de necesităţi. Dar o dată create şi acceptate, regulile impun oame¬ 
nilor sensuri generalizate, facilitează viaţa comună şi înţelegerea şi au o 
sarcină unitară în comunitatea culturală, respectiv facilitează acţiunea 
armonioasă, uniformă şi raţională a tuturor membrilor. 

Normele culturale sau regulile culturale se transmit sau se învaţă prin 
socializare. învăţând regulile propriei culturi, oamenii le consideră ca fi¬ 
ind normale, iar pe cele străine anormale, nefireşti. Fiecare comunitate 
are regulile ei, dar şi reguli şi instituţii pentru transmiterea şi învăţarea re¬ 
gulilor, precum şi instituţii şi reguli pentru menţinerea regulilor culturale. 


134 | Nicolae Frigioiu 


Nerespectarea regulilor într-o comunitate pune sub semnul întrebării 
existenţa comunităţii, viaţa în interiorul ei. De aceea, respectarea norme¬ 
lor culturale se premiază, iar nerespectarea lor se sancţionează, ajungând 
până la închisoare, izgonire din comunitate sau chiar la moarte. 

Inadaptare socio-culturală şi agresivitate 

Inadaptarea socio-culturală poate fi definită ca acea stare temporară 
sau cronică a unui individ sau grup care se manifestă în incapacitaea lor 
de a se acomoda adecvat la noul lor mediu natural şi/sau social (familial, 
profesional, cultural), ca şi la mediul lor de origine supus dinamicii şi 
transformărilor rapide. Trăsătura comună a acestor forme de inadaptare 
este faptul că ea generează la nivelul psihicului individual sau conştiinţei 
colective insatisfacţii, stări tensionate, frustraţii ca urmare a insuccese¬ 
lor în procesul de adaptare. La anumite categorii sociale: imigraţi, popu¬ 
laţii de culoare, grupuri etnice minoritare, inadaptarea socio-culturală 
este consecinţa relaţiilor de dezechilibru care iau naştre din deficienţele 
sau blocajele de ordin psihic sau comportamental care se produc în con¬ 
tactul dintre două sau mai multe modele culturale sau din comunicarea, 
asimilarea valorilor şi normelor culturale noi. Inadaptarea se localizează 
la nivelul stărilor psihice (tensiuni, contradicţii, neconformarea indivi¬ 
dului la necesităţile sociale şi solicitările mediului) şi vizează, pe lângă 
sensul social descris mai sus, carenţele de socializare ale copilului şi 
carenţele sale educaţionale, cauzate cel mai adesea de ambianţa familială 
sau şcolară. Specificul inadaptării sociale a adolescenţilor, de exemplu, 
constă în dezacordul dintre opinii şi conduite morale sau chiar în reacţii 
individuale, traduse prin conflicte puternice între adolescent şi mediul 
său de viaţă. Deşi comportamentul adolescentului se caracterizează, 
în general, prin impulsivitate şi versatilitate, un mediu familial poluat 
educaţional poate deforma aceste tendinţe, orientând psihologia juve¬ 
nilă spre acele situaţii conflictuale şi de frustrare care duc la o conduită 
inadaptată social. Inadaptarea socială creează la adolescenţi o lipsă de 
motivaţie a respectării normelor sociale şi morale de comportament, te¬ 
ren pe care germinează cu uşurinţă agresivitatea, teribilismul, tendinţele 
distructive, întrucât din ecuaţia: raţiune-afecţiune, factorul prim a dis¬ 
părut datorită inexistenţei suportului educaţional: „Starea de inadaptare 
a adolescentului implică o serie de manifestări, mergând de la aşa-nu- 
milcle «deviaţii ale personalităţii» (timiditate, instabilitate emoţională. 

tulburări afective, deformări caracteriale, imaturitate) până la diferite 
dizarmonii ale conduitei. Reprezentând efectul cumulat al unor factori 
de natură familială şi socială, inadaptarea socială nu implică cu nece¬ 
sitate devianţa, fiind doar o sursă potenţială a acesteia 1116 . Condiţiile de 
transformare a inadaptării sociale în comportament deviant ar fi mediul 
familial, climatul moral şi strategia educaţională deficitară, a căror con¬ 
fluenţă are un impact nociv în deformarea personalităţii. 

Este evident, că problemele de adaptare puse individului marginalizat 
sunt extrem de complexe şi dificile. Mult mai frecvent decât alţii, el tre¬ 
buie să se gândească la judecăţile morale, de „valoare 11 în faţa alegerilor 
multiple pe care noua sa condiţie i le impun. Echilibrul personalităţii 
nu va întârzia să sufere din această cauză. Rapiditatea schimbărilor so- 
cio-culturale din mediul urban expune la maximum personalităţile la 
perturbaţii ale relaţiilor sociale şi le plasează frecvent în situaţii conflic- 
tuale. Astfel, printre factorii de inadaptare socială legaţi de mediul urban 
şi care afectează copilăria un loc preeminent îl ocupă carenţa îngrijirii 
materne. Ca urmare a industrializării, a egalării în drepturi, în marile 
oraşe mamele lucrează mai mult, numărul de familii despărţite sau dez¬ 
membrate este mai mare şi, prin urmare, echilibrul nervos şi sănătatea 
mentală a părinţilor sunt mai precare. Studiul lui Bowlby arată că copiii 
mici, lipsiţi total sau parţial de aceste îngrijiri, prezintă tulburări carac¬ 
teriale grave şi nu mai reuşesc să dezvolte resurse afective şi cognitive 
suficiente, necesare unei adaptări sociale normale. Carenţele de această 
natură cauzate personalităţii la o vârstă fragedă sunt, în majoritatea ca¬ 
zurilor, irecuperabile. 17 

Dacă condiţiile de existenţă se schimbă, apar nevoi noi, principiile 
care ghidează acţiunea, motivele care îi inspiră pe actori se schimbă şi 
ele. Totuşi, nici ritmul, nici viteza schimbării nu vor fi aceleaşi pentru 
fiecare grup, pentru fiecare individ. Unii se adaptează mai repede, mai 
bine, alţii mai greu, suferind o întârziere. Nimeni nu a descris mai bine 
decât E. Sutherland prin conceptul de „organizare socială diferenţială 11 
şi M. Eliade prin „mitul eternei reîntoarceri 11 maniera intimă în care 
specificul unei culturi creează premisele subiective ale inadaptării so- 
cio-culturale şi impactul acesteia asupra comportamentului individual 
şi de grup. Referindu-se la societatea şi cultura antică chineză, un disci¬ 
pol chinez al lui E. Sutherland comentează: „Individul era înconjurat de 
toate rudele sale apropiate sau îndepărtate, iar familia sa, în sensul larg, 
determina eariera şi ambiţiile sale. El îşi trăgea satisfaeţiile sale esenţiale 

din cooperarea cu grupul a cărui paternitate se prelungea cu mult din¬ 
colo de vieţile individuale, până într-un viitor îndepărtat în interiorul 
grupului el se bucura de o securitate perfectă... în plus, familia era sus¬ 
ţinută de o întreagă colectivitate, ea însăşi la adăpostul unei culturi tra¬ 
diţionale. Comportamentul individului, plasat într-o asemenea situaţie, 
era aproape pe deplin previzibil, căci el nu avea nici un alt model din 
care să se inspire. Organizarea socială oferea puţine posibilităţi compor¬ 
tamentului individual. Grupul local avea puţine contacte cu elementele 
străine, deoarece colectivitatea îşi satisfăcea propriile sale nevoi şi trăia 
închisă în ea însăşi, iar această izolare favoriza, de asemenea, omoge¬ 
nizarea exemplelor de conduită propuse indivizilor în cursul perioadei 
lor de formare socială. în cadrul grupului el comitea puţine infracţiuni; 
infracţiunile ocazionale erau comise mai ales de străini în detrimentul 
membrilor grupului sau de membrii grupului în detrimentul străinilor" 18 . 
De remarcat că această organizare de tip primar a ansamblului comuni¬ 
tar a dăinuit în China până la sfârşitul secolului al XlX-lea, cu excepţia 
câtorva oraşe de coastă. 

Relaţia dintre nivelul individual, deficienţa mentală şi delincvenţă 
constituie o altă sursă serioasă şi condiţie a inadaptării. Teoretic se poate 
admite o corelaţie între gradul de inteligenţă şi mărimea inadaptării so¬ 
ciale. însă este evident că o mulţime de alţi factori pot neutraliza efectele 
unui deficit intelectual: nevoile afective care favorizează identificarea 
copilului cu moralul părinţilor se manifestă foarte intens la copilul a 
cărui inteligenţă deficientă îl determină să se sprijine puternic pe an¬ 
turajul său, pe de altă parte, comiterea unui delict reclamă adeseori un 
minimum de inteligenţă, ceea ce poate îndepărta de la comiterea actului 
delincvent nu numai pe toţi idioţii şi imbecilii, dar şi pe unii debili in¬ 
telectuali. Mai recent însă, coeficientul intelectual ca indice al adaptării 
sociale a fost contestat de Bovet şi Ferencz. Aceştia consideră că nivelul 
intelectual nu poate să determine în sine nici o conduită delincventă, dar 
în anumite condiţii poate acţiona asupra altor trăsături ale personalităţii, 
într-o direcţie favorabilă apariţiei comportamentului antisocial. 

însă influenţa anomaliilor creşterii asupra comportamentului şi adap¬ 
tării sociale a tinerilor delincvenţi nu este singura. Efectele maladiilor 
infecţioase, inflamatorii contractate în copilărie sau transmise uneori 
pe cale ereditară pot, când ating centrii sistemului nervos, să provoace 
tulburări de comportament mai mult sau mai puţin grave. O contribuţie 
esenţială în acest domeniu au adus-o şcolile psihiatrice germane, grupate 
în jurul marilor savanţi Bleulcr şi Kretschmer. Aceşti autori insistă mai 

ales asupra diferitelor forme de retardare sau de regresiune biologică 
observată la adolescenţi în perioada pubertăţii. în lucrările elaborate de 
şcolile psihiatrice germane frecvenţa dezechilibrelor hormonale, influen¬ 
ţa hormonilor asupra sistemului neuro-vegetativ, afecţiunile encefalului 
şi ale sistemului nervos sunt minuţios relevate şi atestă un rol considera¬ 
bil în inadaptarea socio-culturală şi în apariţia situaţiilor conflictuale. 

Psihanaliza a atras atenţia asupra marii importanţe a primei perioade 
a copilăriei în formare personalităţii. Ideea de bază a acestei discipline 
este că eşecurile suferite de copil în unele faze importante ale sociali¬ 
zării sale ar fi cauza cea mai răspândită a tendinţelor criminogene ale 
viitorului adult. 

Teoria lui Sigmund Freud despre instincte şi nevroze a devenit o sche¬ 
mă clasică a explicării comportamentului agresiv sau criminal având la 
bază frustraţia sau complexul de inferioritate. Orice instinct îşi are sursa 
sa într-un organ al corpului; această origine justifică apartenenţa sa la do¬ 
meniul fiziologic şi explică forţa sa motrice. Tensiunea pe care o provoacă 
o nevoie crescândă, uşurarea pe care, la rândul său, o aduce satisfacerea 
sa, produc o modificare măsurabilă în echilibrul sistemului nervos. Stu¬ 
diul nevrozaţilor i-a permis lui Freud să reducă numărul instinctelor la 
două principale: instinctele vieţii şi instinctele morţii. Opoziţia lor obli¬ 
gă individul la o acomodare proprie instinctului vieţii, prin eliminarea 
progresivă a pulsiunilor distructive, specifice instinctului morţii. Lupta 
dintre aceşti doi poli instinctuali constituie manifestările vieţii. 

Principiului plăcerii, care asigură conduita umană, i se adaugă un 
al doilea principiu de o tot atât de mare influenţă: principiul realităţii. 
Principiul plăcerii pare să reglementeze întreaga activitate a copiilor. în 
ochii adulţilor ea apare criminală, insensibilă, perversă, iar copiii le apar 
ca mici sălbatici, fără nici o conştiinţă morală. Din ce în ce mai bine 
utilat fizic şi intelectual, copilul se va adapta progresiv la legile fizice, la 
cerinţele persoanelor mari şi la convenţiile sociale. 

Spontaneitate, intensitate şi extinderea satisfacţiilor acordate de către 
copil tendinţelor sale instinctive vor pierde din ele prin aplicarea progre¬ 
sivă a principiului realităţii, iar sentimentul său de securitate, element in¬ 
dispensabil al dezvoltării copilului, nu va fi asigurat decât cu acest preţ. 

Relaţiile dintre perturbaţiile posibile ale acestei dezvoltări a eului şi ge¬ 
neza inadaptării sociale sunt evidente. Este uşor să ne imaginăm ravagiile 
sociale de care ar fi capabilă o fiinţă care dispune de Idrţa fizică a adultu¬ 
lui, ilar al cărei psihism ar fi rămas la nivelul unui copil de nouă luni. 

Dacă dezvoltarea progresivă a eului asigură securitatea copilului în 
manifestarea tendinţelor sale ea asigură, complementar, securitaea soci¬ 
etăţii. în aceste condiţii, ne dăm seama cum dezvoltarea normală a eului 
este capabilă în profilaxia delincvenţei. 

Un comportament reglat numai pe echilibrul dintre principiul plăcerii 
şi principiul realităţii este supus la numeroase deficienţe. Este suficient 
ca copilul să prezume că un tip de comportament sau altul nu va declan¬ 
şa o reacţie dezagreabilă pentru ca el să i se dedice fără grijă. La unii 
delincvenţi, teama de poliţie şi de sancţiunile ei ar indica o dezvoltare 
reprimată, înaintea de apariţia Supraeului. 

Când o persoană suferă de nevroză obsesională, ea este înclinată spre 
idei şi spre pulsiuni antisociale: cum să-şi ucidă rudele sale mai apropia¬ 
te, să-i trateze cu cruzime pe prietenii săi, să fure. Acest tip de nevropat 
posedă, în general, valoarea unui nivel moral elevat şi condamnă la cei¬ 
lalţi cetăţeni acte asemănătoare. 

Prezenţa unor asemenea constrângeri în psihismul unor oameni pur şi 
simplu inadaptaţi la mediul social demonstrează că aceste pulsiuni, care 
se transformă la criminal în acte delincvente, există şi la oamenii cin¬ 
stiţi, dar nu sunt percepute în acest ultim caz. Nondelincvenţii reuşesc să 
depăşească aceste încercări în faţa cărora delincventul sucombă. Omul 
cinstit şi delincventul nu sunt la fel de capabili să-şi modifice după voia 
lor propria conduită fundamentală faţă de societate. 

Psihanaliza comportamentului criminal tinde să demonstreze în am¬ 
bele cazuri o aceeaşi pulsiune antisocială, rămasă inconştientă la cetăţe¬ 
nii cinstiţi, dar determinată la criminal, spre o acţiune în detrimentul lui 
însuşi sau în detrimentul societăţii. 

Explicaţia actelor normale şi, mai mult chiar, a actelor excepţionale 
sau ciudate rezidă în motivaţia lor inconştientă. Psihanalizei, ca ştiinţă, 
îi este proprie căutarea, la nivelul primei copilării, a rădăcinilor acestor 
tendinţe inconştiente. Observarea comportamentului la copiii mici per¬ 
mite cu greu descoperirea de similitudini ale acestui comportament cu 
acela al adulţilor. Actele copiilor sunt variate, uneori realizate într-un 
mod violent, adeseori motivate prin dorinţă. Un obiect zărit în mâini¬ 
le unui coleg provoacă dorinţa de posesie. De aici rezultă numeroase 
conflicte şi lupte. Emoţiile violente le întunecă câmpul axiologic. Ei os¬ 
cilează între ura feroce şi dragostea pasionată. Sentimentul ruşinii, al 
dezgustului, al milei pare să fie absent la nivelul primei copilării. 

Pentru ce unii copii se adaptează mai uşor la societate când alţii reu¬ 
şesc atât de greu? Printre pulsiunile care provin din principiul plăcerii. 

dintre care multe sunt antisociale, unele subzistă la o parte a copiilor. 
Tehnicile psihanalitice, aplicate la studiul motivelor şi simptoamelor 
nevrotice ale adulţilor, au permis explorarea personalităţii şi elaborarea 
cunoştinţelor privind evoluţia afectivă a copilului şi, prin aceasta, a in¬ 
stinctelor antisociale precoce. 

In particular, aceste analize au arătat la copii o capacitate de a resimţi 
emoţii mai mari decât se crezuse până atunci. Ele au arătat că aceste 
instincte ale vârstei precoce, în curs de transformare, în mare parte influ¬ 
enţate de factorii de mediu, concurau la structurarea caracterului. 

Copilul aşteaptă de la mediul său familial şi societal, şi în primul rând 
de la mama sa, o dragoste reciprocă, în acelaşi timp solidă, stabilă şi dez¬ 
interesată. Relaţiile sentimentale cu mama şi rudele sale apropiate, chiar 
dacă ele oscilează între pozitiv şi negativ, între dragoste şi ură, constituie 
un joc subtil prin care se formează profilul moral al adolescentului. 

Stabilitatea socială a individului se bazează pe Supraeu, iar autono¬ 
mia pe sentimentul reciprocităţii. Totuşi, aceasta din urmă nu se stabi¬ 
leşte decât în momentul în care simţul respectului reciproc este destul 
de puternic pentru ca individul să simtă nevoia de a-i trata pe ceilalţi aşa 
cum ar voi să fie tratat el însuşi. Stadiile succesive ale dezvoltării indivi¬ 
duale lasă întotdeauna urme în viaţa psihică. Sub efectul unor condiţii, 
regresiunile subite sau lente, momentane sau permanente, pot opera la 
niveluri de dezvoltare care par de mult timp depăşite. Cu cât copilul este 
mai tânăr, şi cu cât mai recente sunt achiziţiile comportamentului său 
psihic, cu atât mai masive sunt regresiunile care fac să reapară caracte¬ 
risticile unei vârste inferioare cu o fidelitate care nu se mai poate regăsi 
la un adult normal. 

Majoritatea lucrărilor de specialitate constată unele deficienţe apărute 
în cursul procesului de socializare care împiedică integrarea armonioasă 
şi funcţională a personalităţii adolescente în lumea adulţilor. în dialectica 
principiului plăcerii şi a principiului realităţii primul sfârşeşte prin a-1 do¬ 
mina pe cel de-al doilea. Prin urmare, lumea apare ostilă adolescentului, 
împiedicând îndeplinirea dorinţelor sale. Iar această ostilitate este simţită 
de adolescent deja în mediul familial care, adeseori, îl traumatizează, în 
loc să fie un factor de stabilitate. Din aceste condiţii de viaţă rezultă un 
sentiment de izolare care suscită, la rândul său, o anxietate profundă. 

Această situaţie este generatoare de tendinţe nevrotice: personalităţi 
agresive, în căutare de afecţiune, izolate, repliate în ele însele, se dezvol¬ 
tă favorabil pentru apariţia de activităţi antisociale. Unii autori, printre 

care Eissler, cred că, indivizii care, în general, sunt calificaţi drept ne¬ 
vrotici nu sunt adeseori, deoarece societatea dă ea însăşi într-un mod 
arbitraro definiţie nevrozei. Comportamentul hiperactiv, nonconformist 
va fi adeseori calificat drept nevrotic într-o cultură în care predomină 
valorile conformiste. 

Se poate afirma, prin urmare, că o parte importantă a delincvenţilor 
manifestă sindromuri nevrotice care, grave sau uneori uşoare, rezultă 
din relaţii afective perturbate şi prezintă un Supraeu foarte rigid. 

Dacă un conflict izbucneşte între un Sine şi un Supraeu foarte rigid, 
copiii nevrotici au impulsuri prea sever reprimate care se defulează în 
conduite delincvente. 

O altă parte a delincvenţilor prezintă anomalii ale personalităţii fără 
ca să fie, totuşi, posibil să vorbim în cazul lor de tendinţe nevrotice. Un 
individ din această categorie intră în conflict cu societatea, fie pentru că 
el este frustrat în satisfacerea aspiraţiilor, uneori legitime, mai frecvent 
însă nelegitime, fie sub influenţa valorilor socio-culturale antisociale. 

Dar, fie că se numeşte sau nu normal cel care se realizează prin cri¬ 
mă, trebuie să reţinem că această manieră antietică şi antisocială de o 
gravitate deosebită de a „se realiza 44 este un fenomen uman care trebuie 
deosebit cu grijă de psihologia omului normal. Aşa cum nevrozatul este 
omul care nu-şi poate rezolva conflictele sale decât producând simptoa- 
mc. criminalul este omul care nu poate rezolva conflictul său cu semenul 
sau cu societatea oamenilor decât realizând gravul eveniment de a atenta 
la existenţa Celuilalt. Cu alte cuvinte, numai dezumanizând legătura sa 
cu Celălalt. Psihologia legăturii cu Celălalt poate clarifica semnificaţia 
acestei desocializări sau dezumanizări fără a se recurge la patologie. 

La Congresul de criminologie de la Paris (1950), criminologul M. 
Stanciu afirma că dintre antisociali, criminalul este pentru el „singurul 
individ normal' 4 , deoarece este un subiect frustrat, exasperat de imposi¬ 
bilitatea de a-şi realiza aspiraţiile, dar care se agaţă de viaţă şi vrea să 
se realizeze împotriva tuturor obstacolelor. Pentru el, adevăraţii ..anor¬ 
mali" sunt cei care evadează în sinucidere şi maladie mentală 19 . Prin ur¬ 
mare, această „invaliditate morală 44 de care vorbea .1. Euziere, profesor al 
1 Iniversitatea Montpellicr, este foarte adesea consecinţa educaţiei greşite 
care le-a fost impusă de proasta organizare socială: „Adevăraţii respon¬ 
sabili sunt statul, societatea, în fond fiecare dintre noi în parte' 420 . 

Relaţia dintre nivelul intelectual, adică deficienţa mentală, şi delin- 
cvenţâ constituie o preocupare din ce în ce mai frecventă a statisticii 

judiciare în ultimul timp. Dacă teoretic putem admite o corelaţie între 
gradul de inteligenţă şi un comportament antisocial, nu este mai puţin 
adevărat că o mulţime de alţi factori pot neutraliza efectele unui defi¬ 
cit intelectual: nevoile afective care favorizează identificarea copilului 
cu morala părinţilor sunt adeseori foarte dezvoltate la copilul a cărei 
inteligenţă deficitară va simţi nevoia să se sprijine puternic pe mediul 
său familial, in aceste sens trebuie înţeleasă distincţia lui Kate Friedlan- 
der între factorii primari (psihologici) şi secundari (sociologici) şi unde 
aceştia din urmă pot favoriza sau nu apariţia conduitei deviante, fără 
însă a fi cauza ei primă, ci motivul. în studiul său psihanalitic 21 autoarea 
relevă faptul că o proporţie de 10% din populaţia adusă în faţa curţilor 
juvenile prezintă simptoame care necesită intervenţia psihiatrică. Marea 
majoritate a delincvenţilor a fost antrenată în activităţile antisociale sub 
influenţa factorilor mezologici: familie, cartier, vecini, şcoală, mijloace 
de difuzare în masă. 

Pe de altă parte, comiterea unui delict reclamă adeseori un minimum 
de inteligenţă, ceea ce poate exclude de la delincvenţă nu numai pe idioţi 
şi pe imbecili dar şi pe unii debili intelctuali. Mai recent, postfreudienii 
ortodocşi (S. Nacht, A. Freud, K. Horney, H. S. Suliivan) contestă valabi¬ 
litatea de măsurare clasică a coeficientului intelectual ca indice de adap¬ 
tare socială. Prin sine, nivelul intelectual nu ar părea să determine nici 
o acţiune delincventă, dar în anumite condiţii poate acţiona asupra altor 
trăsături ale personalităţii, într-o direcţie favorabilă aparţiei comporta¬ 
mentului antisocial. Aceşti autori observă că tendinţele antisociale sunt 
înscrise în stare latentă în corpul şi spiritul copiilor încă din primii ani ai 
vieţii. Complexul Oedip şi teoria instinctuală a sexualităţii agresive ar fi 
un argument în spirijinul afirmaţiei de mai sus. 

Criză şi violenţă simbolică 

Fenomenele de criză care străbat lumea actuală şi-au pus amprenta 
şi asupra vieţii spirituale. De fapt, se vorbeşte nu numai de o criză cul¬ 
turală, ci şi de una morală, politică şi, mai ales, economică. în special, 
acesteia din urmă i s-a acordat şi i se acordă o atenţie disproporţionată 
faţă de primele. Prin urinare, criza economică „dă tonul": dacă econo¬ 
mia merge, toate merg; dacă nu, toate componentele suprastructurale şi 
valorile spirituale ale societăţii se află în criză. Froarea a fost gravă şi a 
avui conscciţe din cele mai funeste în planul strategiilor congnitive din 

ştiinţele umane. Pentru că abordările determinist-mecaniciste, îngust 
materialiste ale fenomenului cultural au dus, ele însele, după cum se ştie, 
la criza culturii în societăţile socialiste. în plus, însuşi conceptul de criză 
a căzut în desuetudine de vreme ce factorii intrinseci sistemului contri¬ 
buiau la menţinerea sau revigorarea lui, concomitente cu manifestarea 
situaţiei de criză. Mai recomandabil ar fi fost să se vorbească de o dis- 
funcţie în interiorul sistemului, cauzată de o tendinţă spre transformare 
sau de o stare de trecere spre un nou echilibru. Astfel, criza economică 
este, de fapt, stagnare, recesiune, inflaţie sau şomaj. Acestea nu reprezin¬ 
tă decât elemente ale relaţiilor din cadrul sistemului economic mondial 
în condiţiile globalizării. Mai importante sunt însă cauzele interne care 
generează traseele şi impulsul acestei mişcări. în acest sens, putem vorbi 
de o criză a omului, considerat în totalitatea manifestărilor sale. 

Evoluţia lumii spre libertate a fost însoţită de o creştere a agresivi¬ 
tăţii şi a conflictelor armate, iar acumularea primitivă a capitalului de o 
escaladare fără precedent a crimei organizate împotriva proprietăţii şi a 
infracţiunilor de mare violenţă. Obsesia posesiei de bunuri şi a acumu¬ 
lării lor a dus la o tragică amoralitate, făcând să reapară, cu o intensitate 
nebănuită, instinctele animalice din om. în ciuda tuturor interdicţiilor 
de folosire a forţei, stipulate în tratatele internaţionale şi în dreptul răz¬ 
boiului, secolul XX îndeosebit a văzut o degradare maximă a umanului 
şi a substanţei sale morale. Furturile, calificate sau nu, minciuna, opor¬ 
tunismul, demagogia şi violenţa, pornografia, sexualitatea, drogurile 
transcend sfera dreptului şi fac obiect de reflecţie din partea unor echipe 
reunite de politologi, antropologi, psihologi, filosofi etc. Spectacolul de¬ 
gradării continue a substanţei morale este însoţit de o extincţie a ei pe 
plan internaţional. în numele respectării drepturilor fundamentale ale 
omului, vedem cum interesul - categorie centrală a politicului - este 
ascuns sub diverse motivaţii ideologice şi serveşte ca pretext intervenţi¬ 
ei armate în viaţa altor popoare, sub forma terorismului de stat, a unor 
scenarii care se întind de la loviturile de stat până la puciurile militare 
şi loviturile de palat. în proiecţia acestor scenarii nu intră în discuţie 
numărul victimelor care cu cât sunt mai multe cu atât asigură mai mult 
reuşita acţiunii. Or, în condiţiile în care cultura este transformată din- 
tr-un factor activ al luptei pentru perfecţionarea omului într-o sursă de 
legitimitate a poluării morale şi spirituale, rata înaltă a criminalităţii, 
violenţa, consumul de stupefiante, prostituţia, decăderea morală arată 
în ce măsură manipularea culturii în scopuri străine de esenţa ei poate 

constitui un instrument ideal pentru logica înregimentării în societatea 
de consum. Această antinomie a devenit foarte vizibilă în evidenţierea 
efectelor ei contrare încât unii teoreticieni vorbesc astăzi de o „ruptură 
radicală între structura socială (ordinea tehnico-economică) şi cultură 14 , 
de o „disjuncţie a discursului cultural însuşi 44 , de ştergerea distincţiei 
dintre obiect şi subiect, artă şi realitate. „Contradicţiile capitalismului 
(...) sunt legate de disjuncţia dintre tipul de organizare, normele cerute 
în domeniul economic şi normele de realizare personală care, în prezent, 
sunt în centrul culturii. 4422 

Prin urmare, criza înseamnă o ruptură în continuitatea procesului, 
tensiunile provocate de forţele aflate în conflict pot determina tendinţele 
şi direcţiile schimbării. Dacă forţele aflate în conflict sunt sensibil egale 
şi posedă dominante pozitive, sistemul social îşi poate revitaliza cadrul 
normativ. Dacă forţele aflate în conflict sunt de sens opus sau ambele 
negative şi dacă grupurile sau persoanele nu pot ieşi din valenţele nega¬ 
tive ale câmpului vital, atunci în cadrul sistemului încep să se manifeste 
entropia, apoi haosul şi colapsul. 

Din punctul de vedere al crizelor care se manifestă la nivelul ma- 
crosocial, dezorganizarea socială este principalul indicator sociologic. 
„Dezorganizarea socială, sublinia sociologul polonez J. Szczepânski, re¬ 
prezintă un proces sau un complex de probleme sociale care se compune 
dintr-o multitudine de fenomene şi comportări deviante de la normă, 
iar apariţia şi intensificarea lor ameninţă continuitatea proceselor vitale 
ale colectivităţii. 4423 Această definiţie, întrucâtva imperfectă, nu ţine cont 
de câteva note esenţiale ale conceptului: dezintegrarea şi slăbirea func¬ 
ţiilor de control social ale instituţiilor; fenomene cu un grad ridicat de 
periculozitate pentru ordinea socială; răsturnarea criteriilor evaluative 
ale normelor de conduită şi confirmarea comportamentelor negative etc. 
Termenul de „devianţă 44 a fost consacrat în sociologie de teoria funcţi- 
onalistă a lui T. Parsons, într-un sens identic cu cel de control social. în 
cadrul sistemului parsonian, devianţa reprezintă o problemă socială care 
ameninţă înseşi bazele sistemului social şi a cărei combatare necesită 
intervenţia unor forme instituţionalizate de control social. întrucât prin¬ 
cipala condiţie a ordinii sociale este integrarea conformistă a indivizilor 
în cadrul societăţii, Parsons consideră consensul normativ drept axă a 
acestei integrări şi care, la nevoie, trebuie să fie apărată prin orice mij¬ 
loace de actele deviante. Studiind funcţionarea sistemelor sociale, Par¬ 
sons explică comportamentele membrilor aceleiaşi societăţi ca rezultat 

al unui echilibru care se stabileşte între diverse sisteme normative ale 
societăţii respective. Pentru a satisface normele de funcţionare exacte, 
orice sistem social cuprinde o stratificare bogată de „statusuri“, „roluri 11 
şi poziţii sociale ale căror prescripţii şi reglementări arată cum trebuie să 
se comporte indivizii pentru a realiza solidaritatea socială. Succesorul 
şi discipolul lui T. Parsons, R.K. Merton explică fenomenul deviant re¬ 
curgând la teoria „conflictului cultural-normativ“. în centrul acestui fe¬ 
nomen se află noţiunea durkheimiană de „anomie“, criză manifestată în 
relaţia individului cu sistemul de valori care-i orientează conduita. Ree¬ 
valuând conceptul de anomie preluat de la Durkheim, R. Merton eviden¬ 
ţiază relaţia dintre devianţă şi anomie, subliniind că orice act deviant îşi 
are izvorul într-o anumită stare anomică a societăţii. Spre deosebire de 
abordările psihanalitice şi psihiatrice, R.K. Merton demonstrează că ori¬ 
ce act deviant îşi are sursa în societate şi nu în psihicul individului, fiind 
mai dependent de carenţele societăţii decât de insuficienţele controlului 
social 24 . O astfel de stare anomică apare ca urmare a „contradicţiei din¬ 
tre scopurile legitime propuse de societate şi mijloacele permise pentru 
realizarea lor. Atunci când într-o societate se pune un accent prea mare 
pe scopuri valorizate social, dar nu se oferă şi mijloace pentru atingerea 
acestor scopuri, indivizii vor resimţi o profundă stare de înstrăinare, mo¬ 
tiv care îi îndeamnă să aspire spre obiective inaccesibile -125 . 

Din cele de mai sus, se degajă două sensuri complementare ale noţiu¬ 
nii de deviaţie, cu sugestii fertile pentru capitolele următoare: 

1. Un sens restrâns, prioritar normativ, la nivel microsocial (grupuri, 
comunităţi etc., şi relaţiile dintre ele) care vede în abaterile de la normele 
culturale sau în adoptarea altor norme şi coduri culturale o semnificaţie 
exclusiv negativă şi le supune, în consecinţă, sancţionării. Este aşa-nu- 
mita „devianţă negativă 11 care are loc în interiorul grupurilor. Ea vizează 
acele comportamente care violează normele şi valorile fundamentale ale 
societăţii şi ameninţă stabilitatea şi securitatea socială a grupurilor, fiind 
considerate periculoase şi sancţionate, ca atare, de instituţiile specializa¬ 
te ale statului. 

2. Un sens mai lag care apreciază, ca pozitive, acţiunile de ocolire, 
schimbare sau revoltă împotriva normelor şi valorilor culturale oficiale, 
considerând că la nivel macrosocial aceste norme şi valori nu mai au 
eficienţa necesară funcţionării sistemului. „Devianţa pozitivă 11 , noncon- 
l'ormă cu un anumit model cultural şi normativ, consideră că normele 
şi valorile culturale pe care ea urmăreşte să le instituie în funcţionarea 

vieţii sociale (pe cale revoluţionară, violentă sau reformistă), nefiind di¬ 
structive pe planul general-uman, prin caracterul lor revoluţionar şi ino¬ 
vator contribuie la dinamica schimbării, stabilizând mişcarea socială la 
un nivel superior de echilibru şi eficienţă. 

Majoritatea cercetătorilor este de acord cu faptul că anumite forme 
ale delincvenţei apar sau se afirmă în perioadele de criză sau de grave 
dificultăţi socio-economice. Amintim că recrudescenţa delictelor de furt 
în cursul şi după războaie, furturile de produse alimentare, braconajul, 
piaţa neagră cunosc o dezvoltare vertiginoasă încât determină puterile 
publice să treacă la măsuri speciale. în ciuda acestora, piaţa neagră, biş¬ 
niţa, traficul ilegal de valută nu pot fi stopate. Să ne gândim că în cadrul 
unei culturi ca cea germană, între anii 1945-1947, când în Germania 
distrusă de război bântuia stafia foametei, se formase o piaţă „la negru“ 
de proporţii uriaşe, pe care se obţinea orice în schimbul ţigărilor ameri¬ 
cane. Se ştie că piaţa clandestină a fost practicată de toate naţiunile, în 
toate timpurile şi în toate mediile, iar furturile tinerilor au fost atribuite 
patologiei normalităţii: în vreme de război, sub această formă, antisoci- 
alitatea fusese admisă de conştiinţa colectivă. Fiind considerată o formă 
ocazională de adaptare la mediu, cei care refuzau să participe la ea erau 
socotiţi în unele medii naivi. 

Mulţi sociologi au vorbit de imoralitatea unui anumit succes social, 
văzând în multe forme de acest gen de criminalitate (organizată şi uneori 
favorizată de structurile specializate ale puterii de stat) consecinţa cri¬ 
zelor economice şi a climatului moral pe care ea îl creează. Cercetările 
criminologice clasice au evidenţiat raporturile reciproce care există între 
criminalitatea socio-economică şi modelul educaţional din societăţile 
actuale, uneori în virtutea unor interese politice. Dar ceea ce interesează 
în această privinţă este influenţa incontestabilă a instituţiilor sociale asu¬ 
pra comportamentului şi personalităţii copilului şi tânărului. La primul 
Congres al Naţiunilor Unite de la Geneva (1955) dedicat prevederii cri¬ 
minalităţii în rândurile tineretului s-a evidenţiat că delincvenţa juvenilă 
este intim legată de variaţiile sociale şi culturale pe care copii şi tinerii le 
resimt cu acuitate. Or, acestea sunt funcţie, în primul rând, de educaţia 
duplicitară primită în familie şi în şcoală, caracterizată prin dualitatea 
contradictorie a normelor de comportament, văzute sau trăite de adulţi. 
Acest lucru pune imperios la ordinea zilei revizuirea principiilor peda¬ 
gogice şi educaţionale, concepute până acum mai mult pe baze tehnice 
şi mai puţin pe baza simţului social şi a cunoaşterii concrete a vieţii, în 

general, şi a raporturilor cu celălalt, în special. Educaţia pedagogică a 
părinţilor ar oferi un ideal moral copiilor şi, prin puterea exemplului, 
responsabilitatea oricărei fiinţe umane faţă de aproapele ei şi simţul pro¬ 
fund al vieţii colective. 

Pe plan psihologic, dezorganizarea socială se manifestă în primul 
rând prin negarea unor valori tradiţionale care pare să fie consecinţa 
accelerării evoluţiei vieţii în cadrul civilizaţiei tehnice: accelerare mai 
curând prin difuzarea culturală - sau prin pretenţia culturală mimetică 
- decât printr-o adevărată educaţie intelectuală şi morală; accelerare prin 
educaţia culturală duplicitară, abstractă şi intensivă. Prin modificarea 
relaţiilor dintre părinţi şi copii care se cunosc din ce în ce mai puţin. Prin 
multiplicarea ocaziilor de plăcere, de distracţie şi de evaziune, prin cursa 
tinerilor după câştiguri facile, dificil de realizat prin mijloace cinstite, 
dar indispensabile satisfacerii tentaţiilor. Astfel, fenomenele de anomie 
ale secolului XX merg mână-n mână cu distrugerea cadrului transcen¬ 
dental şi simbolic al culturii. Societatea actuală este instabilă şi obligată 
să trăiască în nesiguranţă şi într-o atmosferă de agresivitate sadică, între¬ 
ţinută de recrudescenţa violenţei în toate colţurile lumii. 

în ceea ce priveşte relaţia dintre factorul economic şi dezorganizarea 
socială ea a fost studiată de Donald Taft care a stabilit o relaţie dintre pro¬ 
gresia criminalităţii sau faptul antisocial şi crizele economice. Studiul fac¬ 
torilor economici vizează studiul sărăciei, resentimentul contra exploatării 
economice, a şomajului şi consecinţele lui. Căci mentalitatea unei societăţi 
bazată pe competiţie este adesea asocială şi uneori antisocială. 

„înţelegem, spune Taft, că un criminal este un om ale cărui acte soci¬ 
ale sunt rezultatul inevitabil al unui mediu social defectuos, căci mediul 
nefavorabil şi mentalitatea greşită sunt adesea inseparabil legate/ 126 Este 
sigur că bogăţia capătă în unele ţări o importanţă considerabilă şi că do¬ 
larul înlocuieşte adeseori Biblia, după cum confortul a devenit o religie. 
Acest cult al banului este intim legat de ideea de prestigiu social, de reuşi¬ 
tă, de succes care, flatând egocentrismul vanitos, îl determină pe fericitul 
posesor să etaleze semnele prosperităţii sale precum automobilul luxos, 
călătorii peste hotare, femei, jocuri de noroc etc. Iar impusul deviant spre 
fraudă economică urmează adesea acestei ascensiuni prea rapide prin 
bani, întrucât căderea bruscă şi penibil resimţită în mediocritatea exis- 
tenţic nu poate fi evitată decât prin compensarea etalării unei străluciri 
exterioare a vieţii sale, în conformitate cu status-ul ilicit cucerit. 

l-actorii economici din această specie care predispun pe indivzi 
sunt: foametea, înţeleasă ca ansamblu al subalimentării; incertitudinea 

viitorului claselor sărace, a unor categorii sociale, a ţărănimii în alte 
regiuni, cu tendinţa revendicativă refulată sau neputincioasă. Nedrep¬ 
tatea socială determină o frustrare care, atunci când ea devine conşti¬ 
entă prin propagandă sau ideologie, declanşează agresivitatea colectivă 
şi apoi prin cultură şi înţelegere, pe cea individuală. Condiţiile de viaţă 
mizere se adaugă unor condiţii de muncă asemănătoare: stres, poluare, 
salarii mici care, reunite, duc la nemulţumire latentă. Fără să unilatera- 
lizăm predominanţa factorului economic în apariţia anomiei sociale, nu 
putem decât să fim de acord cu observaţia marelui jurist italian, Enrico 
Ferri: „în forma sa ultramodernă, crima este un produs al sistemului 
nostru politic, social şi economic 11 . 27 Toate acestea pregătesc terenul apa¬ 
riţiei conformismului social şi gregarismuiui. Conformismul desemnea¬ 
ză adaptarea individului la un model acceptat sau impus de grup. De 
cele mai multe ori, prin conformism se înţelege atitudinea de acceptare 
pasivă, necritică a normelor de comportament în vigoare într-un grup, 
organizaţie, instituţie politică, respectiv în viaţa publică a unei societăţi, 
de supunere necondiţionată faţă de normele impuse prin forţa coercitivă 
a legilor, a tradiţiei sau a opiniei dominante. Conformismul este un feno¬ 
men caracteristic societăţilor manipulate frecvent mai ales în rândurile 
populaţiilor cu un echipament cultural redus. 

Unii autori au văzut, nu fără dreptate, în noile forme de cultură audio¬ 
vizuale (cinema, video, televiziune) glorificarea banului, a luxului, a atrac¬ 
ţiei sexuale, a forţei fizice, a impulsurilor antisociale, în cultul armelor de 
foc o cauză a delincvenţei. Dăunătoare este sugestia pe care ecranul, prin 
magia sa onirică, o administrează cu regularitate spectatorilor, pe care 
ambianţa de irealitate o instalează în permanenţă în jurul spectatorilor 
care se simt atunci frustraţi de existenţă, fiind nenorociţi de mediocritatea 
lor. Prin doza habituală de reverie pe care ecranul o oferă, el arată tinere¬ 
tului o lume a splendorilor şi, indirect, cenuşiul fără o speranţă echivalentă 
a existenţei lor: şcoală, atelier, birou, loc de muncă, locuinţă etc. 

încă din 1922 Paul Bureau evidenţia în cartea Indisciplina mora¬ 
vurilor influenţa negativă a imaginilor asupra psihologiei umane. Deşi 
s-au întreprins puţine cercetări sistematice în această privinţă 28 ar fi ero¬ 
nat, plecând de la unele fapte observate, să considerăm că toate marile 
mass-media sunt criminogene în sine; ele nu sunt astfel decât în funcţie 
de oamenii cărora ele li se adresează şi nu au efecte negative decât pe un 
teren favorabil. Se poate numai afirma că aceşti factori acţionează asu¬ 
pra oamenilor a căror personalitate şi echilibru nervos sunt puţin stabile, 
precum copiii, adolescenţii şi unii adulţi. 

în condiţiile în care lupta pentru audienţă atrage într-o concuren¬ 
ţă acerbă televiziunile publice şi private, valorile culturii de masă au 
o libertate totală de manifestare şi narcotizează conştiinţa individului. 
Senzaţionalul, sexualitatea, divertismentul etc., devin repere existenţiale 
pentru spectator şi paralizează reacţia sau revolta morală faţă de aba¬ 
terea de la reguli. în felul acesta, identificarea afectivă cu un ideal de 
comportament întrupat într-un personaj nu se mai produce deoarece ka¬ 
tharsisul (purificarea morală) nu mai este declanşat de acele sentimente 
de solidaritate cu destinul unui erou. 

Anchetele efectuate în SUA au arătat că unii tineri delincvenţi frec¬ 
ventează cinematografele de 7-8 ori pe săptămână. Prin metode diferite 
şi, mai ales, prin tehnicile de chestionare, Blumer şi Hauser au încercat 
să evalueze puterea de influenţă a filmului asupra comportamentului. 
Eu au chestionat câteva sute de adolescenţi, care executau o pedeapsă 
în şcolile de reeducare, şi nedelincvenţi pentru a constata: 1. efectele 
filmelor proiectate în şcolile de reeducare; 2. efectele filmului asupra bă¬ 
ieţilor şi fetelor nedelincvente; 3. rolul jucat de cinematograf în viaţa 
delincvenţilor şi criminalilor de ambele sexe. Ei au constatat că filmul 
exercită o influenţa criminogenă la un băiat din 10 delincvenţi şi la o fată 
din patru. în plus: 49% din băieţi au recunoscut că cinematograful le-a 
trezit dorinţa de a purta o armă; 28% că le-a arătat metoda de furt; 21% 
că i-a învăţat cum să se poarte cu poliţia; 12% că i-a încurajat „să dea 
lovitura" a căror descriere detaliată au văzut-o în filme, 45% că i-a făcut 
să creadă în modalităţile facile de câştig; 26% că i-a încurajat să fie duri 
şi 26% că i-a făcut să se viseze continuu bandiţi şi gangsteri 29 . 

Prin urmare, influenţa televiziunii şi a cinematografului este duală: 
cât priveşte latura ei negativă, aceasta variază în funcţie de calitatea mo¬ 
rală şi intelectuală a celor care receptează asemenea producţii cultura¬ 
le. Deşi un anumit conformism se arată intransigent în ceea ce priveşte 
moralitatea publică, o asemenea atitudine nu schimbă datele mesajului: 
chiar dacă pentru câteva minute ale filmului justiţia şi binele triumfă, 
mai multe ore în timpul cărora se prezintă viciul sunt acoperite de aven¬ 
turi, se glorifică crima sau, dacă nu, se flatează instinctele joase ale pu¬ 
blicului sub camuflajul studiului de moravuri 30 . 

I)e altminteri, acesta nu împiedică o anumită parte a presei, literatu¬ 
ra poliţistă, cinematograful şi televiziunea să joace un rol criminogen. 
prin influenţă directă şi specifică, atunci când în emisiunile lor artistice 
suni prezentate descrieri detaliate ale tehnicilor de comitere a crimei. La 

aceasta se mai adaugă o influenţă indirectă, dar nu mai puţin periculoa¬ 
să. O bună parte a filmelor poliţiste afişează o tendinţă disimulată de a 
prezenta rolul criminalului într-un mod partizan şi stimulativ, în timp ce 
acţiunea poliţiei şi a justiţiei este prezentată într-o lumină adeseori rigi¬ 
dă, represivă, cu oameni morocănoşi, fără iniţiativă şi vitalitate. 

Identificarea cu eroul este un mecanism comportamental comun tu¬ 
turor fiinţelor umane şi poate duce la realizarea unor acţiuni foarte efi¬ 
ciente. Acest mecanism funcţionează independent de calitatea eroului, 
în cazul unui erou criminal şi al unui subiect sensibilizat la influenţa 
unui ideal identic cu cel al eroului, fenomenul de imitaţie va duce la re¬ 
alizarea aceloraşi gesturi, aceloraşi atitudini, aceloraşi aventuri. Blumer 
şi l lauser sprijină această afirmaţie pe baza statisticilor efectuate pe un 
eşantion de 253 de delincvenţi între 14 şi 18 ani 31 .25% dintre delincvente 
au declarat că au avut relaţii sexuale cu bărbaţi, ca urmare a unei izbuc¬ 
niri a impulsurilor sexuale, provocată de un film cu o „Iove story“ pasi¬ 
onată; 41% au admis că faptul de a merge la cabaret, aşa cum au văzut 
la cinema, le-a antrenat pe căi greşite. Pentru a încerca să ducă o viaţă 
„ca-n filme“, 38% au părăsit şcoala, 33% au fugit de acasă, 23% au ajuns 
la delincventă sexuală. Voind să-şi facă toalete de lux, apartamente, să 
posede autoturisme, aşa cum au văzut ele la cinematograf, 27% au furat 
de acasă, 18% au avut relaţii sexuale cu bărbaţi ori s-au lăsat întreţinute 
de ei, 12% s-au dedat la alte forme de delincvenţă sexuală, 8% au sustras 
bani de la bărbaţi, 4% au furat din magazine, 54% au chiulit de la şcoală 
pentru a frecventa cinematografele, 17% au părăsit familia ca urmare a 
discuţiilor avute cu părinţii, în legătură cu lipsa lor de frecvenţă de acasă 
pentru a merge la cinematograf. 

Pe lângă influenţa mijloacelor audiovizuale în facilitatea actului in¬ 
fracţional, influenţa presei scrise nu se lasă mai prejos. Este superfluu să 
amintim delictele de presă, gravele abateri de la etica profesională, rolul 
jucat de presa scrisă în escaladarea violeţei şi în campaniile de defăimare 
în perioada alegerilor. Oamenii au tendinţa de a citi jurnalul lor seara 
după ce, întorşi de la lucru, oboseala zilei a slăbit în mare parte simţul 
lor critic. Prin frecvenţa ştirilor, crima devine un lucru cotidian pentru 
milioane de persoane. Publicitatea făcută crimelor reuşite în raport cu 
cele ratate, accentul pus pe senzaţionalul loviturilor date agravează, de 
obicei, tendinţele spre criminalitate ale unui segment populaţional par¬ 
ticular. Atitudinea personală a infractorului în faţa publicităţii care i se 
acorda activităţii sale în afara legii variază după natura delictului şi după 

calitatea criminalului: infractorii în gulere albe fug de publicitate, în 
timp ce alţii, mai frustraţi sub unele aspecte, o caută şi reţin din ea gloria 
şi încurajarea de a o comite. 

Există şi un alt aspect nociv al publicităţii adesea zgomotoase, în 
special în jurul proceselor răsunătoare şi al scandalurilor de anvergură. 
Foarte adesea publicaţiile se complac în a descrie cu lux de amănunte 
detalii şi fotografii ale faptelor şi gesturilor imorale sau antisociale sub 
pretextul obiectivităţii informaţiilor. Iar în altele se apără vechea lege a 
talionului şi recomandă abţinerea de la orice măsură de clemenţă, de re¬ 
abilitare, favorizând astfel naşterea şi întreţinerea prejudecăţilor care nu 
servesc nici cauzei justiţiei, nici pe cea a combaterii criminalităţii. 

In lumina celor de mai sus capătă o relevanţă specială conflictul din¬ 
tre normele şi valorile unor culturi oficiale instituţionalizate şi normele şi 
valorile subculturilor unor grupuri etnice din sud-estul Europei. Eveni¬ 
mentele petrecute în ultimii ani în Italia, Franţa, Germania, Spania tră¬ 
dează, la rândul lor un conflict mai profund. în procesul integrării euro¬ 
pene, între multiculturalism şi pluralism politic. Dreptul la diferenţă, la 
identitate este dublat de obligaţia de recunoaştere a Celuilalt, a valorilor 
şi normelor ţării de primire. Statutul de cetăţean, pe lângă drepturile şi 
obligaţiile inerente pe care le conferă individului, presupune şi o condiţie 
a integrării şi recunoaşterii Celuilalt, a culturii sale. Or, incompatibili¬ 
tatea dintre valorile, normele şi codurile culturale ale ţărilor de primire 
şi ale minorităţilor etnice, ca şi refuzul de integrare, a degenerat rapid 
în conflicte între autorităţi şi populaţie, pe de o parte, şi minorităţile 
etnice, pe de alta 32 . De aici până la avertismentul dat de Konrad Lorenz 
cu privire la apariţia prejudecăţilor rasiste nu mai este decât un pas: „Cel 
care. aparţinând unei culturi străine, «face gafe», va fi ucis cu acelaşi 
simţ autosuficient al dreptăţii ca un membru oarecare al societăţii care 
săvârşeşte, chiar fără vină, o crimă împotriva tabuurilor culturii 4433 . 

Capitolul VIII 


GENEZA Şl EVOLUŢIA STATULUI 


Definiţia statului 

Reprezentările colective despre stat, perpetuate şi amplificate de-a 
lungul generaţiilor, l-au impus în conştiinţe ca o forţă de coerciţie şi ne¬ 
supusă, în general, controlului social. Sub influenţa ideologiilor liberale 
statul a fost identificat cu un rău necesar, iar datorită exceselor statelor 
totalitare cu un rău absolut. în ultimele decenii, indiferent de căutările 
unor formule de integrare transnaţională, statul rămâne principalul pivot 
al restructurării relaţiilor internaţionale şi principalul agent al procese¬ 
lor de tranziţie şi integrare. De unde această persistenţă a formei de or¬ 
ganizare politică a comunităţilor umane, numită stat, în măsură direct 
proporţională cu încercările detractorilor săi de a o înlocui? în acest caz, 
o variantă plauzibilă de răspuns ar fi că încă nu s-au elaborat formele 
politice capabile să înlocuiască statul. în al doilea rând, procesele de 
tranziţie sau de integrare sunt gestionate tot de stat pentru dezintegrarea 
statului. încercările de a constitui organisme internaţionale specializate 
în soluţionarea unor probleme globale cum ar fi poluarea, criminalitatea, 
drogurile, traficul cu carne vie etc., s-au lovit tocmai de necesitatea coo¬ 
perării şi înţelegerii dintre state, ceea ce înseamnă strânsa legătură dintre 
puterea politică şi un teritoriu, prin graniţe convenţionale. Fenomenele 
conştiinţei colective, logica interacţiunilor afective dintre comunitate şi 
teritoriu, sentimentul apartenenţei şi al identităţii la o naţiune, memoria 
colectivă, patternurile culturale înrădăcinate în structura ethosului co¬ 
lectiv fac puţin probabil ca statul să dispară într-un viitor apropiat. Până 
atunci stalul va asigura organizarea politică a unei populaţii pc raza unui 
teritoriu delimitat prin frontiere striclc. Din această perspectivă, putem 

defini statul drept principala instituţie prin care se exercită puterea 
politică în cadrul unei societăţi, în limitele unui anumit teritoriu strict 
delimitat prin frontiere, de către un grup organizat minoritar, care îşi 
impune voinţa sa asupra majorităţii privind modul de organizare şi con¬ 
ducere a respectivei societăţi. 

Din această definiţie rezultă patru caracteristici esenţiale ale statului: 
1. sedentarizarea populaţiei pe un anumit teritoriu; 2. instituţionalizarea 
şi centralizarea puterii politice; 3. formă de organizare şi conducere a 
unei comunităţi umane; 4. existenţa unui grup conducător investit cu 
atribuţii de guvernare. Oricât de bună ar fi, însă, o definiţie, ea nu reuşeş¬ 
te să surprindă bogăţia determinaţiilor şi conexiunilor din cadrul unui 
proces sau fenomen din care apare configurarea ideii. 

După S. F. Nadei, statul poate fi definit drept un sistem politic care 
rezultă din combinarea a trei structuri: 1. existenţa unei unităţi politice 
fondate pe suveranitatea teritorială; 2. un aparat guvernamental speci¬ 
alizat care deţine monopolul violenţei legitime; 3.existenţa unui grup 
conducător care se distinge prin formarea sa, recrutarea şi statutul său de 
restul populaţiei şi monopolizează aparatul de control politic. 1 în acest 
sens, se observă o mare varietate de forme de organizare politică fără au¬ 
toritate centralizată, fără instituţii specializate şi fără diferenţe de rang şi 
de statut. Mai precis. Constantin Stere definea în 1896 statul „ca o formă 
de cooperaţie bazată pe organizaţia puterii de constrângere care s-a năs¬ 
cut din organizaţia gentilică „ 2 . 

Ginta este alcătuită din urmaşii aceluiaşi strămoş. în urma diferenţie¬ 
rilor care s-au produs în interiorul ginţii a luat naştere statul. Specialiştii 
români în drept constituţional dezvoltă ipoteza lansată de Constantin 
Stere cu privire la originea gentilică a statului. Constantin Dissescu şi, 
respective, Ion Gruia văd un paralelism între „structura unitară a gintei 
datorită legăturii de sânge între membrii care o alcătuiesc* 1 şi unitatea 
structurii de stat: „Structura unitară a statului nou, alcătuit din elemen¬ 
te eterogene, se datorează forţei de constrângere exercitată de organele 
autoritare, îndreptăţită de nevoia de armonizare a intereselor potrivnice 
între diferite clase sociale, dar îndreptăţită mai ales de acel simţ de con¬ 
servare şi apărare împotriva vrăşmaşilor. Ideea de dreptate înlăuntru şi 
de apărare în afară, duc la consolidarea organismului de stat. O puternică 
solidaritate se stabileşte între membrii lui „ 3 . 

I senţa stalului constă în relaţia reciprocă dintre supunerea voluntară 
a populaţiei şi întărirea autorităţii centrale a statului. Continuitatea vieţii 

de stat este asigurată de consensul popular cu privire la necesitatea func¬ 
ţiilor esenţiale ale guvernării. 

Conceptul de stat 

După cum arată şi etimologia sa, termenul stat (din latinescul status = 
stare pe loc), trimite la ideea de sedentarizare. întrebuinţat pentru prima 
oară de Machiavelli în Principele (1513), termenul de stat se va impune 
mai târziu în vocabularul social-politic al epocii moderne, pe măsură ce 
notele caracteristice şi esenţiale ale conceptului oglindeau transformările 
din sistemele politice medievale, unde politicul tindea spre o autonomie 
relativă. Faptul că în Evul Mediu comunitatea politică se numea regnum 
(regat), principatus, ducat , cnezat , voievodat etc., arată că procesele de 
concentrare a puterii politice şi de autonomizare a politicului faţă de 
sfera religioasă erau încă departe de a fi încheiate. 

Ca fenomen politic statul nu a apărut dintr-odată, ca structură poli¬ 
tică de cooperare şi constrângere în cadrul sistemelor politice arhaice. 
Dimpotrivă! Apariţia lui este condiţionată de un lanţ de procese soci- 
al-politice îndelungate care au dus la apariţia structurilor instituţiona¬ 
le. Evoluţia formelor de asociere umană confirmă ipotezele ontologice 
ale lui Aristotel cu privire la geneza statului: 1. întregul este mai mult 
decât suma părţilor şi 2. întregul este anterior părţilor. Nevoile comuni¬ 
tăţilor umane reclamau forme din ce în ce mai complexe de organizare 
care să fie grefate organic în orizontul de dezvoltare a noilor comunităţi. 
Trecerea de la puterea politică personificată şi personalizată, specifică 
primelor comunităţi umane, la puterea politică instituţionalizată, materi¬ 
alizată într-un ansamblu de norme şi reguli, este doar una dintre acestea. 
Numai o analiză a palierelor societale (politice, economice, juridice etc.) 
şi a raporturilor dintre acestea cu formele de comunicare simbolică şi 
cu patternurile reprezentărilor colective (norme, valori, statusuri, roluri) 
ne va permite să întrezărim condiţiile istorice care au dus la apariţia 
statului. Orice modificare într-unul din aceste paliere sau aceste forme 
au antrenat modificări la nivelul întregului, asocierile umane cunoscând 
diferenţieri privind rolurile, statusurile şi normele, ceea ce a creat pre¬ 
misele ierarhiilor sociale. 

Interdicţia incestului, acum aproximativ un milion de ani, a fost pri¬ 
ma regulă socială care a rezultat din convertirea unei pulsiuni biologice 
în normă de comportament. Interdicţia relaţiilor sexuale dintre părinţi 

şi copii, apoi dintre fraţi şi surori, şi ulterior, dintre parteneri aparţi¬ 
nând unor generaţii diferite a avut un impact deosebit în configurarea 
relaţiilor de rudenie şi de alianţă, a unor noi diferenţieri şi, implicit, în 
creşterea coeziunii interne a grupurilor. Relaţiile de rudenie şi de alianţă 
nu sunt atât relaţii de cosangvinitate, adică de identitate pe baza unei 
descendenţe biologice comune, ci mai mult relaţii sociale care au rolul 
de a asigura coeziunea internă şi identitatea de grup. „Marca totemică 
a identităţii" vizează tocmai nevoia socială de identitate dincolo de re¬ 
laţia de rudenie bilologică: alianţele şi identitatea derivau din conştiinţa 
unei descendenţe comune. Acest strămoş putea fi o plantă, un animal 
sau un erou eponim, cu merite incontestabile în întemeierea, salvarea 
sau ocrotirea tribului. Mecanismele prin care omul arhaic îşi realimenta 
bateriile acestei identităţi erau ritualurile şi sacrificiile violente. Acestea 
vor deveni părţi componente ale memoriei sociale şi vor dicta nu numai 
normele comportamentului colectiv, dar vor inscripţiona în materiali¬ 
tatea statului istoria grupului. Problema identităţii şi a alianţelor a fost 
supusă şi ea unor „presiuni colaterale" din partea condiţiilor de mediu, 
aflate în schimbare continuă. De exemplu, în situaţia în care singurul 
părinte cunoscut era mama, copilul lua totemul mamei. Dar ce totem va 
lua copilul când relaţiile sexuale din endogame devin exogame, adică 
atunci când partenerul sexual provine din altă comunitate? Va lua tote¬ 
mul mamei sau totemul comunităţii de adopţie? Lucrurile se complică 
în cadrul grupurilor de vânători care străbat mari distanţe în urmărirea 
vânatului, care şi el se deplasează în ecosistem în căutarea păşunilor. 
Va lua totemul mamei sau totemul locului? Toate aceste modificări au 
slăbit coeziunea internă a grupurilor şi au stimulat procesele de institu- 
ţionalizare a puterii. Căci sedentarizarea populaţiilor a coincis cu explo¬ 
zia demografică a grupurilor umane arhaice. Această presiune internă a 
dus la forme agregate din ce în ce mai complexe care nu mai puteau fi 
administrate numai prin ierarhizarea relaţiilor de rudenie şi de alianţă. 
Acestea au slăbit datorită numărului, de unde nevoia altor structuri de 
putere care să ferească comunităţile de efectele entropiei. Gintă-clan-fra- 
trii-triburi-uniuni de triburi. 

ELEMENTELE STATULUI 

Teritoriul 

Sedentarizarea uniunilor de triburi pe un anumit teritoriu a însemnat 
naşterea statului. Dar teritoriul statului nu este un pământ oarecare, un 
no nian's land. El este un pământ roditor, situat în delta marilor fluvii, 
acolo unde s-a observat că triburile de culegători şi bobul aruncat în mâ¬ 
lul roditor dă rodul însutit. De aceea, primele state şi primele civilizaţii 
au apărut în Orientul Antic, în delta marilor fluvii Tigru şi Eufrat. Nil, 
Hindus şi Gange, fluviul Galben şi fluviul Albastru. Tot aici, în jurul 
anilor 8000 î.e.n. are loc revoluţia agrară, caracterizată prin domesticirea 
plantelor şi animalelor: meiul, orzul, grâul, asinul, bivolul, calul, etc. Dar 
mâlul nu oferă doar o pătură germinativă ideală; din el se vor fabrica ma¬ 
rile vase, obţinute prin coacere, care vor permite păstrarea recoltei şi vor 
asigura sedentarizarea pe acel teritoriu. Dar sedentarizarea populaţiei 
pe un anumit teritoriu nu are loc doar prin întrunirea condiţiilor mate¬ 
riale de existenţă. Acestea trebuie să fie conservate la nevoie prin forţa 
armelor şi dezvoltate prin cultură. Epoca bronzului şi epoca fierului tră¬ 
dează importanţa confecţionării armelor pentru apărarea teritoriului. Nu 
întâmplător, în societăţile arhaice clasa războinicilor se bucură de mare 
cinste, iar zeii fierari, plini de funingine şi infirmi, ocupă un loc impor¬ 
tant în mitologiile popoarelor primitive. înseşi relaţiile sociale din cadrul 
statului primitiv au luat naştere din nevoia primordială de securitate a 
comunităţii. La început nucleul acestui stat era constituit din atelierele 
de prelucrare a metalelor, înconjurate de un şanţ de apă. Aprovizionarea 
meşterilor şi desfacerea produselor au creat viitoarele profesii de admi¬ 
nistratori şi de comercianţi. 

Populaţia sedentarizată pe un anumit teritoriu şi flancarea acestuia 
prin graniţe naturale sau convenţionale formează fundamentul primitiv 
al statului ca şi al tuturor asociaţiilor umane. 

Maurice Godelier a demonstrat convingător, de pe poziţiile evoluţi- 
onismului neomarxist, strânsa legătură dintre teritoriu şi geneza forme¬ 
lor de proprietate. Formele prin care o societate îşi aproprie un teritoriu, 
sunt deopotrivă materiale şi simbolice şi vizează stăpânirea condiţiilor 
de reproducere a vieţii oamenilor ca şi a resurselor de care ei depind. (...) 
„Această proprietate nu există pe deplin decât atunci când membrii unei 
societăţi se servesc de regulile sale pentru a organiza conduitele lor eon- 

crete în vederea aproprierii. Aceste forme de acţiune asupra naturii sunt 
întotdeauna forme sociale, fie că ele sunt individuale sau colective, fie că 
este vorba de vânătoare, de cules, de creştere a vitelor, de pescuit, de agri¬ 
cultură, de artizanat sau de industrie. în societatea noastră aceste activi¬ 
tăţi sunt numite «muncă», iar dezvoltare a organizată a fiecăruia dintre 
ele «proces de muncă». în acest caz, trebuie în mod logic să considerăm 
ca muncă şi ca un aspect esenţial al fiecărui proces de muncă, momentele 
şi comportamentele simbolice care figurează în el şi prin care omul caută 
să acţioneze asupra formelor invizibile care controlează realităţile vizibi¬ 
le pe care el face eforturi să şi le aproprie (ploaie, căldură, vânat, plante 
etc.). Dar trebuie să subliniem că în numeroase limbi cuvântul muncă nu 
există, deoarece nu există reprezentările care să îi corespundă. (...) 

Formele de proprietate ale unui teritoriu sunt, deci, în acelaşi timp, un 
raport cu natura şi un raport dintre oameni. Acesta din urmă este dublu: 
este un raport între societăţi ca şi un raport în interiorul fiecărei socie¬ 
tăţi, între indivizii şi grupurile care o compun. (...) Oricare ar fi forma 
individuală sau colectivă a unui proces oarecare de apropriere concretă a 
naturii, această formă este întotdeauna aceea a unui raport social, efect 
al structurii unei societăţi. Consecinţa teoretică a acestui fapt este funda¬ 
mentală: ideea că individul, ca atare, este independent de grupul căruia 
îi aparţine, că el este în primul rând şi în orice epocă sursa drepturilor de 
proprietate asupra naturii este lipsită de orice bază ştiinţifică. (...) „ 4 

Mediul natural 

Mediul natural include suma totală a influenţelor lumii externe care 
afectează viaţa indivizilor sau a grupurilor. Omul însuşi este o parte a 
naturii, încununarea proceselor evolutive ale vieţii. Originea, dezvolta¬ 
rea şi răspândirea lui pe suprafaţa pământului, diviziunea lui în rase, 
chiar configuraţia lui intelectuală sunt puternic marcate de mediul său 
natural care a lucrat într-însul uneori timp de sute de mii de ani. Fie¬ 
care stat, constă, în esenţă, dintr-un număr de indivizi care au anumite 
caracteristici psihice şi mentale, existând în relaţii unul cu celălalt, iar 
întregul existând într-un anumit mediu natural. Acest mediu modifică 
constant viaţa indivizilor şi a grupurilor, la rândul lor, aceştia modifică 
constant mediul lor; iar relaţiile dintre indivizi modifică atât indivizii 
cât şi grupurile. Acestea pot fi urmărite pe următoarele coordonate ale 
interacţiunii om-natură: 

a. Conturul suprafeţei scoarţei terestre cuprinde lanţurile de munţi, 
văile, podişurile, reţeaua hidrografică. Toate acestea favorizează forma 
şi mărimea statelor, inclusiv forma de guvernământ. Un relief accidentat, 
format din concreţiuni geologice (bariere muntoase), favorizează naşte¬ 
rea statelor mici, gen polisul grec sau cantoanele elveţiene, pe câtă vreme 
platourile continentale favorizează naşterea statelor mari (imperiile pre- 
columbiene, S.U.A. şi Rusia). 

b. Clima. Influenţează comportamentul şi structura psihologică a 
locuitorilor. De la marocanul Ibn Haldoun (1336-1409) până la Mon- 
tesquieu (1688-1765), prin Jean Bodin şi Hugo Grotius în cultura politică 
europeană s-a impus determinismul geografic care explică fenomenele 
politice prin influenţa factorilor climaterici asupra comportamentului 
uman. Astfel, clima rece favorizează crearea sentimentului războinic, al 
cuceririlor militare, dezvoltă sentimentul onoarei şi al civismului aris¬ 
tocratic. Populaţiile care trăiesc în zonele cu climă caldă sunt predispu¬ 
se la reverii şi lenevie, dată fiind bogăţia resurselor. Totodată, ele sunt 
predispuse la forme de guvernământ autoritare sau despotice, precum 
regimurile politice orientale. 

c. Resursele (vegetale sau minerale) joacă un rol important în fixarea 
populaţiei de o anumită zonă şi în dezvoltarea statului. în funcţie de 
abundenţa unei resurse se dezvoltă tehnicile de producţie şi organizare 
socială. în condiţiile în care pentru populaţiile sedentarizate nu mai exis¬ 
tau teritorii libere limitrofe, ele au trebuit să descopere şi să intensifice 
alte tehnici de producţie pentru a obţine resursele necesare supravieţu¬ 
irii. Tehnica prelucrării metalelor va duce la dezvoltarea oraşelor, a co¬ 
merţului şi a celei de a doua mari diviziuni a muncii, iar abundenţa tere¬ 
nurilor arabile va duce la crearea marilor imperii în Orient, cu prevalenţa 
statului paternalist şi a aristocraţiilor latifundiare. Dat fiind faptul că în 
primele epoci ale istoriei umane omul a fost strict dependent de natură, 
caracteristicile acesteia au contribuit la formarea psihologiei grupurilor 
sociale. în ţări cu climat aspru, cu resurse sărace (vezi Japonia), oamenii 
au trebuit să se adapteze la mediu printr-o disciplină aspră a muncii pen¬ 
tru a putea supravieţui. 


Populaţia 

Alături de teritoriu ea este un element vital indispensabil în gene¬ 
za statului, deoarece între om şi mediul său natural există o legătură 

indestructibilă. Chiar dacă mediul fizic este un factor determinant în 
distribuirea populaţiei în anumite zone ale globului, caracteristicile ge¬ 
netice, dezvoltarea civilizaţiei, capacitatea de reproducere sunt factori 
tot atât de importanţi. Unele zone ale globului, datorită climei, resurselor 
sau configuraţiei lor, pot suporta populaţii numeroase (regiunile dintre 
marile fluvii). Dar mărimea acestor populaţii va depinde nu numai de 
condiţiile externe favorabile, ci şi de felul în care oamenii se pricep să le 
exploateze. O zonă din comuna primitivă poate suporta un mic număr de 
vânători, dar ea poate primi un număr mult mai mare de agricultori, pro¬ 
veniţi din culegători, care vor smulge prin muncă solului cele necesare 
traiului. în aceste zone favorizate, rata natalităţii va fi superioară celei a 
mortalităţii, iar mărimea şi densitatea populaţiei vor creşte prin oamenii 
atraşi de avantajele oferite de ecosistem. Migraţiile şi luptele pentru te¬ 
renurile fertile, căsătoriile cu noii veniţi, colonizările au o puternică in¬ 
fluenţă asupra originii şi dezvoltării statului, a guvernării şi a dreptului. 
Agregarea populaţiei în regiunile favorizate duce la interesul comun, la 
contactele dintre grupuri şi indivizi care se concretizează într-un spirit 
al unităţii şi nevoie de organizare. Migraţiile şi cuceririle care le însoţesc 
cer o mai strictă organizare decât cere viaţa staţionară şi duce la noi for¬ 
me de reglementare dintre conducători şi supuşi, dintre grupuri. 


Organizarea 

Dată fiind o populaţie care locuieşte un teritoriu definit, nevoia de 
autoritate care să se exercite asupra acesteia se impune de la sine. Orga¬ 
nizarea prin care statul se exprimă şi impune voinţa sa este absolut ne¬ 
cesară. Indiferent că este un rezultat al acordului mutual dintre locuitori 
sau un rezultat al extinderii, bazată pe cucerirea celui mai slab de către 
cel mai puternic, o formă a mecanismului politic care să primească sau 
să ceară supunerea trebuie să fie creată pentru a forma un stat. Această 
organizare este apanajul puterii de stat. Numai prin ea statul poate să se 
ocupe de cetăţenii săi şi de relaţiile cu alte state. „Capacităţile limitate 
ale organizării pot duce la suprasarcini impuse sistemului, atât la nivelul 
guvernării centrale sau la nivelul administraţiei locale sau regionale sau 
la toate aceste niveluri. Cu cât teritoriile sau populaţiile pe care un stat 
le încorporează în graniţele lui şi cu cât relaţiile economice şi politice 
conflictuale cu alte state sau popoare sunt mai mari, cu atât este mai 
probabil că el va neglija problemele acelor teritorii şi populaţii care sunt 

astfel marginalizate în interesele lor politice, geografice şi economice. 
S-ar putea vorbi, în acest caz, de o lege a atenţiei şi a responsabilităţii 
descrescânde faţă de nevoile unor provincii neglijate ale statelor mari. 
Această atenţie descrescândă şi declinul consecvent al performanţei şi 
serviciilor guvernamentale pentru aceste regiuni şi populaţii margina¬ 
lizate tind, în schimb, să antreneze diminuarea loialităţilor şi rezistenţa 
crescândă şi, astfel, să limiteze mărimea statelor. 445 

Unitatea 

Implică ideea de coeziune internă absolută şi de independenţă exter¬ 
nă completă. Unitatea înseamnă că teritoriul şi populaţia care constituie 
un stat formează un tot indestructibil. Ele nu se pot constitui în părţi 
ale unei organizaţii politice mai vaste: nici un stat nu poate include un 
teritoriu sau o populaţie care nu formează o parte politică a lui. Astfel, 
statele care compun S.U.A. nu sunt state în sine deoarece ele sunt părţi 
ale unei unităţi politice mai vaste care este ea însăşi un stat. Pe de altă 
parte, Europa, deşi o unitate geografică, nu este încă un stat, deoarece ea 
include un număr de organizaţii politice separate care sunt fiecare stat, 
cel puţin până la realizarea unităţii politice a Europei. 

Guvernarea 

întrucât orice organizare duce la ierarhie socială, necesară pentru 
transmiterea voinţei politice a minorităţii conduse, guvernarea este un 
mecanism estenţial al statului. Guvernarea include acele persoane care 
sunt angajate în exprimarea şi administrarea voinţei statului - ansamblul 
puterii legislative, executive şi judecătoreşti în organele centrale şi locale 
ale puterii de stat. într-un sens mai larg, guvernarea poate fi definită ca 
„suma totală a acelor organizaţii care exercită sau pot exercita puterile 
suverane ale statului 44 . Aşa cum fiecare stat este o unitate şi guvernul 
fiecărui stat trebuie să fie o unitate, deşi împărţit în diferite ministere 
şi departamente. Un stat nu poate exista fără guvernare, iar guvernul 
poate exista numai ca organizaţie a unui stat. în timp ce termenul „stat 44 
este abstract şi poate fi conceput indiferent de existenţa statelor concrete 
actuale, deoarece toate statele sunt identice ca esenţă, guvernarea are 
caracter concret-isloric în funcţie de condiţiile politice din fiecare ţară. 

Guvernarea poate fi definită ca medierea necesară dintre stat şi cetăţenii 
săi, mecanismele prin care scopurile statului sunt formulate şi executate, 
iar relaţiile dintre state sunt menţinute. 

Suveranitatea 

Din combinarea elementelor de mai sus rezultă că esenţa reală a sta¬ 
tului este suveranitatea. Ea poate fi definită ca o „competenţă a com- 
petenţelor‘\ ca o „calitate supremă a puterii de comandă 11 (de la sovra- 
nus-c minent). în funcţie de formele de legitimare a puterii politice, titu¬ 
larul suveranităţii poate fi monarhul, adunările elective sau poporul. Din 
punct de vedere intern, suveranitatea presupune că un stat are completă 
autoritate asupra tuturor indivizilor care îl compun; văzută din exterior, 
suveranitatea presupune că un stat este complet independent de contro¬ 
lul oricărui alt stat. Deoarece un stat este unitar, nici un subiect nu este 
scutit de autoritatea lui şi nici o persoană sau grup de persoane din afara 
statului nu se pot amesteca în treburile lui interne. Deoarece un stat se 
caracterizează prin ordine, organizare şi ierarhie socială, el are un gu¬ 
vern prin care el îşi întăreşte autoritatea asupra supuşilor săi şi îşi men¬ 
ţine independenţa lui faţă de alte state. Orice populaţie care posedă un 
teritoriu şi puteri suverane devine, prin sine, un stat. Voinţa suverană a 
statului, când este exprimată şi întărită prin mijloacele guvernării, este 
numită lege. 

Suveranitatea de stat are următoarele caracteristici: 

a) este unică : într-un stat nu pot exista concomitent două puteri su¬ 
verane; 

b) este perpetuă : într-un stat nu poate exista vacanţă (pauză) în exer¬ 
citarea suveranităţii; 

c) este inalienabilă : nu poae fi înstrăinată de titularul ei; 

d) este imprescriptibilă : nu poate fi anulată sau revocată; 

e) este totală : deasupra ei nu se mai află nici o altă putere; 

f) este deplină: efectele ei se aplică tuturor, fără nici o discriminare 
pe întreg teritoriul naţional, care nu poate fi înstrăinat, fiind unitar şi 
indivizibil. 

între aceste elemente ale statului există o legătură indisolubilă, mai 
mult, ele se condiţionează reciproc. Oricare ar fi formele guvernării sau 
formele statului, actele lui trebuie să fie obligatorii pe întreg teritoriul, 
pentru cât mai mulţi oameni şi pe o perioadă cât mai îndelungată dacă 

statul vrea să dureze. „Limitele domeniului efectiv al statului sunt astfel 
limitele probabilităţii lui de a obţine supunerea populară, atât în ceea 
ce priveşte teritoriul, unde el emite ordine obligatorii, cât şi în ceea ce 
priveşte ansamblul de persoane care sunt obligate să i se supună. Cu 
cât populaţiile sunt mai diferite lingvistic şi cultural, în condiţiile ge¬ 
ografice şi economice şi în structura lor socială, cu atât este mai puţin 
probabil ca ele să se supună comenzilor date de o guvernare străină şi 
distanţată din punct de vedere spaţial, cultural şi/sau social.“ Karl W. 
Deutsch stabileşte un raport direct proporţional între existenţa statului 
şi calitatea populaţiei lui: „Mai importantă decât distanţa dintre corpuri 
este adesea distanţa dintre spirite şi dintre patterns -urile diferite ale re¬ 
laţiilor sociale. Prin urmare, ea poate fi compensată numai într-o măsură 
foarte limitată prin tehnologiile transportului şi ale comunicării. Aceas¬ 
tă probabilitate diminuată a supunerii datorită deosebirilor psihologice 
(...) aflate în creştere au limitat întotdeauna mărimea statelor, deoarece 
statele au existat într-un raport direct proporţional cu activităţile şi capa¬ 
cităţile populaţiei lor" 6 . 

Teorii privind geneza statului 

Numeroase teorii privind geneza statului se lovesc, în efortul lor ex¬ 
plicativ, de suprapunerile şi confuziile dintre diferitele structuri şi func¬ 
ţii ale statului. Cauzele constau în identificarea întregului cu partea şi 
fixarea uneia dintre aceste structuri sau funcţii drept moment privilegiat 
al genezei statului. în primul rând, statul a fost analizat prin reducerea 
unilaterală la una din funcţiile sale de bază şi tratarea privilegiată a aces¬ 
teia. Se vorbeşte astfel de „statul social 1 ', „statul tehnic", „statul fiscal", 
„statul intervenţionist", „statul garnizoană" etc., omiţându-se astfel bo¬ 
găţia relaţiilor de putere care interferează în exercitarea puterii de stat. A 
doua dificultate constă în confuzia raporturilor dintre stat şi societatea 
civilă. în pură tradiţie a liberalismului clasic, statul este abordat şi definit 
în zilele noastre ca „paznic de noapte" sau „stat minimal", rolul lui com¬ 
plex fiind redus la sarcina de a asigura protecţia juridică a cetăţenilor şi 
bunurilor ca şi la aceea de a asigura funcţionarea neîngrădită a societă¬ 
ţii civile. Aceste raporturi au fost definite când pe orizontală, când pe 
verticală, omiţându-se evidenţierea raporturilor specifice dintre ele. în 
al treilea rând , confuzia dintre criteriul tehnic şi criteriul normativ. Nu 
se lacc distincţia între statul care există şi statul care ar trebui să existe. 



164 | Nicolae Frigioiu 


între adevărul realităţii obiective şi preferinţele subiective, inerent par¬ 
tizane: între adevăr şi interesul politic. în al patrulea rând, o structură 
explicativă privilegiată de una singură, constituie o sursă limitativă a cu¬ 
prinderii în sfera definiţiei statului, a tuturor notelor sale caracteristice, 
precum şi a bogăţiei elementelor care compun structurile lui. 

Ca formă de organizare politică statul nu poate fi explicat printr-un 
singur proces sau structură. între „socităţile fără stat,, şi „societăţile eta- 
tice“ sau „statele primitive 41 ( early States) se cunosc mai multe forme 
intermediare de evoluţie a societăţilor prestatale dintre care societăţile 
segmentare sunt cele mai cunoscute. în cadrul acestor societăţi relaţiile 
dintre grupuri nu sunt reglate „de o organizaţie administrativă, juridică 
sau militară, ci de ansamblul relaţiilor dintre segmente definite în ter¬ 
meni de localizare şi lignaj (...) politica şi rudenia sunt aici adesea strict 
corelate; legăturile de reciprocitate şi redistribuire rămân aici încă pre¬ 
dominante 417 . Statul segmentar, ca organizare teritorială, poate fi definit 
ca formaţiunea „care combină puterea centralizată şi opoziţia între seg¬ 
mente lignajere 418 , un sistem de relaţii între grupuri de rudenie provenind 
din acelaşi ansamblu genealogic. 

Teoriile contractualiste 

La început, sub forma mitică sau religioasă, oamenii au încercat să 
explice nevoia vitală de ordine în societăţile de-abia constituite. Aceste 
teorii au la bază ideea instinctului social ( appetitus socialis ) care deter¬ 
mină pe oameni să intre în relaţii de cooperare şi bună înţelegere pen¬ 
tru a realiza scopuri comune. Din acest instinct social derivă principiile 
dreptului natural. înseşi teogoniile şi cosmogoniile orientale explică naş¬ 
terea societăţilor politice printr-un act fondator, de origine sacră. La baza 
apariţiei statului se află o „iubire cosmică 44 dintre o zeitate supremă şi o 
zeiţă a fertilităţii sau o muritoare. 

Dacă urmărim firul logic al teoriilor contractualiste, vedem că starea 
de anarhie socială creată prin apariţia societăţilor istorice s-a adâncit 
odată cu declanşarea instinctului atavic de posesie. în aceste condiţii, 
nemaiexistând distincţie între ce-i al meu şi ce-i al tău, fiecare având un 
drept absolut asupra tuturor lucrurilor, apare starea de război. Căci con¬ 
servarea vieţii, evitarea durerii şi căutarea plăcerii se materializează cel 
mai adesea în interese a căror forţă propulsivă este direct proporţională 
eu plăcerea posesiei sau satisfacerii unei nevoi. 

Or, nimic din ceea ce este necesar nu poate fi contrar naturii şi ra¬ 
ţiunii şi tot ceea ce nu este contrar raţiunii este just şi legitim, este un 
drept. Căci dreptul nu este decât liberatea pe care o posedă fiecare dintre 
noi de a întrebuinţa facultăţile sale după dreapta raţiune. Prin urmare, 
fundamentul dreptului natural este dreptul de a-ţi apăra propria viaţă şi 
persoană prin toate mijloacele posibile. în schimb, legea naturală este or¬ 
dinea dreptei raţiuni care ne arată ce lucruri trebuie urmărite sau evitate 
pentru conservarea bunurilor şi vieţilor noastre. „Legea naturală este 
regula prin care fiecare îşi interzice tot ceea ce îi pare că trebuie să se 
întoarcă împotriva sa. Astfel, legea este limita dreptului: ele diferă una 
de cealaltă aşa cum libertatea diferă de obligaţie. 149 

Primul principiu al legii naturale este căutarea păcii. Astfel, în timp 
ce pasiunea împinge omul să caute tot ceea ce el îşi doreşte, raţiunea îl 
împinge să renunţe la război şi să-şi asigure conservarea prin unire şi 
înţelegere. 

Al doilea principiu este că, pentru a menţine pacea, trebuie să renun¬ 
ţăm la dreptul absolut. Egalitatea dintre oameni a luat naştere din faptul 
că o securitate absolută era imposibilă chiar şi pentru cei mai puternici. 

Al treilea principiu al legii naturale este respectarea convenţiilor, nu 
numai a celor impuse prin consimţământul reciproc, dar şi a celor im¬ 
puse prin constrângere. în stare naturală, toţi aveau drept la toate, nimic 
nu aparţinea nimănui, nu existau diferenţe între ce-i al meu şi ce-i al tău, 
prin urmare, nimic nu era just sau injust. 

După cunoştinţele noastre, teoriile contractual iste au apărut în Ori¬ 
entul antic cu două mii de ani înainte ca gânditorii europeni din secolele 
X VI-X VII să îl ridice la rangul de principiu explicativ al genezei civile şi 
politice. în Manavadharmachastra (Cartea legilor lui Mânu) zeii Indiei 
antice, impresionaţi de anarhia primelor societăţi umane, l-au trimis pe 
Mânu să dea oamenilor codul de legi care-i poartă numele şi prin care 
ei nădăjduiau să aducă oamenilor pacea socială. Puternic influenţat de 
brahmanism, acest cod de legi se caracterizează printr-un sincronism ac¬ 
centuat al valorilor religioase, moarale. juridice unde. bineînţeles, valori¬ 
le religioase şi cele morale joacă un rol preponderent, iar relaţiile sociale 
sunt reglementate de forţa inhibitivă a pedepselor. Mai aproape de noi cu 
două secole, Anachastra (Ştiinţa dobândirii intereselor) a lui Kautilya, 
primul ministru al regelui Chandragupta din dinastia Maurya (sfârşitul 
secolului IV- începutul secolului III), influenţată de budhism, se carac- 
lerr/ea/.ă printr-o autonomie a politicului faţă de religie şi morală. Teoria 

contractualistă în acest caz are la bază secularizarea statului, iar comu¬ 
nitatea politică ia naştere tocmai din înţelegerea (pactul) de asociere 
dintre oameni în vederea păcii sociale şi a satisfacerii nevoilor comune, 
liste interesant de observat că teoriile contractualiste din Orientul antic 
nu fac altceva decât să traducă în planul social matricea caracterială a 
culturilor, a căror trăsătură dominantă este dimensiunea morală. în plus, 
legitimitatea teocratică a puterii şi una din caracteristicile esenţiale ale 
sistemelor politice din Orientul antic-paternalismul - găsesc în teoriile 
contractualiste principala lor sursă de inspiraţie. Indiferent de mediul 
religios în care apar (confucianism, taoism, budhism, brahmanism, hin¬ 
duism) teoriile contractualiste orientale au ca numitor comun o clauză 
specială a contractului încheiat între rege (împărat) şi popor, contract al 
cărui garant este zeul. Această clauză este bunăstarea, pacea socială a 
poporului care derivă din cosmologia orientală însăşi. întrucât Cosmo¬ 
sul este o comunitate de comunităţi, iar comunitatea umană fiind una 
dintre acestea, legea cosmică a iubirii universale ( rita ) asigură armonia 
lumii, integrând toate comunităţile într-un întreg armonios. Sociabilita¬ 
tea ( jen) şi iubirea (//) confuciene nu fac nici ele abstracţie de la această 
regulă. în momentul în care regii (împăraţii) nu guvernează în acord cu 
ritmurile acestei legi cosmice, atunci Cerul trimite asupra Pământului 
secetă, inundaţii, cutremure, molime, pentru ca oamenii să înţeleagă că 
zeul este nemulţumit de arta guvernării şi ca semn că pot să se revolte şi 
să îl răstoarne pe rege/împărat. 

în plus, teoriile contractualiste din Orientul antic anticipă, până şi 
în litera lor, teoriile contractualiste din gândirea politică a Europei mo¬ 
derne din care liberalismul îşi extrage premisele doctrinare. în China, 
Mo-ţî, (secolul al V-lea î.e.n. şi adversar al lui Confucius) admite, fără 
reticenţe, necesitatea autorităţii. După el, ceea ce primează la om nu este 
un caracter social (jen), ci egoismul, sentimentul lor strict individual al 
lui, al meu şi al tău (yi). Oamenii nu au putut să iasă din starea de anar¬ 
hie decât acceptând să se supună în toate privinţele deciziilor unui şef: 
„l.a început nu existau nici guvernare, nici pedepse. Fiecare om avea o 
idee diferită despre ce-i al meu şi ce-i al tău, ceea ce a dus la raporturi 
de duşmănie între oameni. în familie şi în societate ei trăiau în anarhie, 
precum animalele 1 * 10 . Apoi, ei au înţeles că anarhia provine din lipsa şe¬ 
filor: „Poporului - spunea Mo-ţî - poate să i se dea directive de urmat, 
dar nu poate fi obligat să le înţeleagă 11 ". A guverna înseamnă a fi corect, 
deoarece datoria celor mari este de a conduce bine. Cea a poporului este 

de a se dărui, pentru un cât mai mare bine, influenţei virtuoase care îi 
este imprimată din Cer. 

Teoriile contractualiste, atât cele antice cât şi cele moderne, au câte¬ 
va trăsături comune care explică geneza societăţii civile din perspectiva 
necesităţilor naturale şi nu din perspectiva unor valori a priori ale soci¬ 
etăţilor moderne, văzute în angrenajul ideal al proceselor de socializare 
politică. Chiar dacă aceste teorii pleacă de la ipoteze diferite în explica¬ 
rea agregării sociale sau a stării de natură, ele ajung la aceleaşi concluzii 
în ceea ce privesc cauzele şi condiţiile apariţiei societăţii civile. Teoriile 
contractualiste insistă toate asupra faptului că starea naturală a omului 
este una nefericită, că egalitatea naturală este o stare de război (bellum 
omnium contra omnes\ homo homini lupus), că viclenia şi forţa sunt ca¬ 
lităţile esenţiale în urmărirea binelui propriu şi în asigurarea supravieţu¬ 
irii personale în detrimentul celorlalţi. Chiar şi acele teorii (Confucius, 
Mencius, .1. Althusius, JJ, Rousseau) care accentuează natura funciar 
bună a omului, grefată pe o ipotetică vârstă de aur a umanităţii, în care 
starea originară a „bunului sălbatic" nu cunoaşte Răul, cruzimea, lăco¬ 
mia, ea fiind de o bunătate adamică, au trebuit să admită că, odată cu 
intrarea omului în stadiul istoric şi social, acesta s-a prevertit, sub influ¬ 
enţa factorilor alienanţi, şi, în primul rând, a proprietăţii private, Cercul 
s-a închis; continuitatea existenţei omului ca specie nu mai putea fi ga¬ 
rantată doar prin sociabilitatea sa înnăscută. Spaţiul său social de con¬ 
vieţuire trebuia marcat de pacte şi convenţii pentru a se marca diferenţa 
dintre ce-i al meu şi ce-i al tău, dintre just şi injust, pentru a se proteja 
bunurile individuale şi viaţa. Dar cum să se instaureze pacea socială pe 
consimţământul acelora care o violează cel mai mult? Căci dreptul na¬ 
tural, ca drept al tuturor asupra tuturor, aneantizează ideea de drept, iar 
legea naturală, ca principiu al raţiunii, care ne îndeamnă să renunţăm la 
dreptul absolut pe care îl avem asupra tuturor lucrurilor pentru a asigura 
o convieţiure paşnică între oameni, nu poate fi aplicată fără o putere 
superioară care emană din translaţia acestor drepturi recunoscută prin 
contracte şi convenţii. 

„Trecerea de la starea de natură la starea civilă provoacă în om o 
schimbare remarcabilă, înlocuind în purtarea sa instinctul prin justiţie 
şi dând tuturor acţiunilor sale moralitatea care le lipsea înainte. Numai 
atunci, glasul datoriei, înlocuind impulsul fizic şi dreptul, luând locul 
poftei, omul care până atunci nu luase aminte decât la el însuşi, se vede 
silii să acţioneze pe baza altor principii şi să-şi consulte raţiunea înainte 

de a da curs înclinărilor sale.“ 12 Evident că radiografia stării de natură în 
societatea civilă nu este un proces uniform, înregistrat ca atare de autorii 
care s-au dedicat acestei problematici. 

Pentru a obţine pacea socială şi a o apăra prin toate mijloacele posi¬ 
bile oamenii contractează între ei un pact de înţelegere şi neagresiune 
(convenţie). Astfel, la Th. Hobbes contractul nu este o delegare, ci o ali¬ 
enare care derivă din translaţia drepturilor comunităţii către un suveran 
(Leviathanul) care nu este obligat cu nimic faţă de supuşii săi, deoarece 
nu este parte contractuală. 

Dar pentru că mulţimea nu are nici mijloace, nici forţa de a garan¬ 
ta securitatea societăţii astfel constituită, indivizii renunţă la voinţă şi 
la toate drepturile lor în favoarea unei persoane publice (statul, Levia¬ 
thanul) care să le garanteze securitatea. Prin acest al doilea pact (unio) 
ei retractează delegarea şi se supun necondiţionat puterii sale absolute. 
Pentru a garanta pacea, statul nu trebuie să fie supus nici unei legi ex¬ 
terioare lui. fie ele naturale sau ecleziastice. Staul este, în concepţia lui 
Th. Hobbes, „o persoană autorizată în toate acţiunile sale de un anumit 
număr de oameni, în virtutea unui pact reciproc, în sopul de a uza după 
voia sa de puterea tuturor, pentru a asigura pacea şi apărarea comune 
(...). S-a văzut că a transmite dreptul tău cuiva înseamnă, pur şi simplu, 
a nu-i rezista, prin urmare, dacă toţi transmit prin aceasta să nu reziste 
deloc puterii absolute, ea rămâne singura prevăzută cu dreptul primitiv, 
adică cu un drept absolut asupra tuturor lucrurilor. Astfel, puterea civilă 
este, în esenţă, o putere absolută“ 13 . 

Aşadar, la Th. Hobbes, ca la majoritatea teoriilor contractualiste, su¬ 
veranitatea statului este bazată pe contractul dintre indivizi care doresc 
să-şi dea un suveran pentru a fi protejaţi. Statul uriaş, monstrul marin 
(Leviathanul) este carne din carnea însăşi a tuturor celor care i-au con- 
cedat grija de a-i apăra: departe de a limita suveranitatea, contractul o 
fundamentează. Teoriile contractualiste din cadrul absolutismului cla¬ 
sic, religios sau laic, începând cu Jean Bodin (Les six livres de la Repu- 
hliqiw. 1576) până la Bossuet (La Politique tirce de paroles pures de la 
Sainte Ecriture , 1705) privilegiază figura monarhului ca sediu centrai al 
suveranităţii. Dar deşi imaginea paternalistă a monarhului recuperează 
monarhia ca formă de guvernământ benefică, opusă tiraniei, suveranita¬ 
tea, în construcţia juridică a lui J. Bodin, Hugo Grotius şi .!. Althusius 
este superioară monarhului. Suveranitatea este „puterea de a face şi a 
desface legile’ 1 (J. Bodin). liste superioară monarhului şi puterii politice. 

deoarece asigură principiul continuităţii şi unităţii statului, precum res¬ 
pectarea obligaţiunilor asumate anterior. 

O astfel de putere derivă din puterea civilă care ia naştere în urma 
contractului social - actul fondator al societăţii civile şi, apoi, al socie¬ 
tăţii politice. „A găsi o formă de asociaţie care să apere şi să protejeze 
cu toată forţa comună persoana şi bunurile fiecărui asociat şi în cadrul 
căreia fiecare dintre ei, unindu-se cu toţi, să nu asculte, totuşi, decât de 
el însuşi şi să rămână tot atât de liber ca şi mai înainte. Aceasta este 
problema fundamentală a cărei soluţie este contractul social. 11 ' 4 Redus la 
esenţă, textul contractului sună în felul următor: „Fiecare din noi pune 
în comun persoana şi toată puterea lui, sub conducerea supremă a voinţei 
generale; şi primim în corpore pe fiecare membru ca parte indivizibilă 
a întregului 1115 . înstrăinarea totală a fiecărui asociat, cu toate drepturile 
sale, în favoarea întregii comunităţi, condiţia fiind aceeaşi pentru toţi, 
„dă naştere unui corp moral şi colectiv, alcătuit din tot atâţia membri 
câte voturi sunt în adunare, corp care capătă, prin însuşi acest act, o 
unitate, un eu colectiv, o viaţă şi o voinţă a sa“. în acest spaţiu omogen 
de viaţă şi voinţă, voinţa generală este voinţa majorităţii, iar legea este 
expresia acestei voinţe generale. Poporul, ca titular al suveranităţii, de¬ 
leagă pe o perioadă de timp unor aleşi sarcina de a exercita prerogativele 
suveranităţii în numele lui. 

Teoriile violenţei 

Un alt set de teorii explică apariţia statului prin violenţa dominaţiei 
unui grup superior asupra altuia inferior al cărui teritoriu îl cucereşte. 
Teoriile rasiste şi social-darwiniste din a doua jumătate a secolului al 
XlX-lea şi începutul secolului XX explică apariţia statului prin presti¬ 
giul civilizator al unui grup rasial superior care cucereşte teritoriul locuit 
de o majoritate inferioară din punct de vedere intelectual şi moral. „Sta¬ 
tul este organizaţia stăpânirii minorităţii asupra majorităţii 1116 , afirmă 
Ludwig Gumplowicz, iar J.A. de Gobineau vede progresul în istorie ca 
o consecinţă a inegalităţii raselor, a cuceririlor violente de noi teritorii 
prin invazii şi migraţii. Ca produs al inegalităţii raselor, statul este o 
expresie a luptei pentru supravieţuire şi a selecţiei sociale. „Lupta pentru 
existenţă acţionează (...) prin calităţile intelectuale şi prin caracter (...) 
care in ansamblul lor, se pot compara cu un trunchi ale cărui ramuri 
sunt adaplaie la diverse cerinţe ale vieţii şi ale cărui rădăcini reprezintă 
instinctul de conservare. 111 ’ 

Oppenheimer explică formarea şi natura statului, în primele faze ale 
existenţei sale, ca pe o „organizare socială impusă de către un grup învin¬ 
gător, organizare al cărei unic scop este de a reglementa dominaţia pri¬ 
mului asupra celui de al doilea, apărând autoritatea sa contra revoltelor 
interne şi atacurilor din afară. Iar această dominaţie nu a avut niciodată alt 
scop decât exploatarea economică a învinsului de către învingător 14 ' 8 . Mai 
departe, deosebind mijlocul economic (schimbul echitabil al muncii per¬ 
sonale cu munca altuia) de mijlocul politic, prin care înţelege aproprierea 
fără nici o compensaţie a muncii altuia, Oppenheimer adaugă: „Statul este 
organizaţia mijlocului public. Un stat nu poate să ia naştere decât atunci 
când mijlocul economic a adunat o anume cantitate de obiecte, destinate 
satisfacerii nevoilor şi susceptibile de rapt cu mâinile înarmate 1419 . 

Una din cele mai răspândite teorii privind geneza statului este teoria 
patriarhală cu rădăcinile în pater familiae a lui Aristotel. Ideea de creş¬ 
tere organică a familiei până la transformarea ei în stat caracterizează 
difuzarea acestei teorii dintr-o perspectivă creştină a unităţii neamului 
omenesc înainte de Căderea în păcat. După Cădere, datorită zavistiei, 
pizmei şi lăcomiei neamul omenesc s-a spart în mai multe limbi, pe pă¬ 
mânt instalându-se o stare de anarhie şi de violenţă. însă Dumnezeu, în 
marea lui iubire, a mai salvat o dată Omul instituind regi şi regate pe Pă¬ 
mânt. La început, mai multe familii s-au unit sub conducerea celui mai 
bătrân dintre şefii unuia. Văzând „dulceaţa traiului în comun 11 (Bossuet), 
aceste familii s-au lărgit şi consolidat transformându-se în state. De ace¬ 
ea regii sunt consideraţi „locotenenţi ai lui Dumnezeu 11 pe Pământ. 

Teoriile economice 

Susţinătorii acestor teorii consideră că statul a luat naştere în mo¬ 
mentul în care, în cadrul diviziunii interne a muncii, clasa conducătoare 
(şefii de trib, marii preoţi etc.) şi-au însuşit un surplus de avere pe care 
au căutat să şi-l apere şi să-l perpetueze prin justificări ideologice şi prin 
crearea unei forţe de coerciţie ca organ oficial. Aceste teorii de sorginte 
marxistă absolutizează rolul factorului economic în geneza statului. Ier¬ 
arhiile sociale, stratificarea socială, relaţiile de dominaţie sunt exclusiv 
rezultatul exploatării economice a celor mulţi de către grupul conducă¬ 
tor şi al însuşirii surprusului produs prin munca acestora. Astfel apar şi 
clasele sociale, definite printr-un unic criteriu: poziţia pe care o ocupă în 
comunilale conducătorii şi conduşii în raport cu mijloacele de producţie 

a bunurilor. De aici a apărut şi lupta de clasă ca rezultat al contradicţiei 
economice ireconciliabile dintre posedanţi şi neposedanţi. Viitorul sta¬ 
tului este condiţionat de desfiinţarea claselor sociale în societatea comu¬ 
nistă: „Statul a apărut pe o anumită treaptă de dezvoltare a societăţii şi 
va dispărea pe o altă treaptă de dezvoltare a acesteia.' 1 Este interesant de 
observat că în lucrarea Originea familiei , a proprietăţii private şi a sta¬ 
tului Fr. Engels intuieşte rolul proceselor simbolice şi al reprezentărilor 
sociale, dar nu poate depăşi schema ideologică. în acele perioade ideo¬ 
logia religioasă era mai puternică decât ideologia politică. Credinţa în 
atotputernicia Omului-Zeu (rege. faraon, împărat) presupunea nu numai 
obligaţia de a-l venera, dar şi executarea de anumite prestaţii cu caracter 
social sau cedarea unei părţi din produsul muncii lor în favoarea suvera¬ 
nului care se identifica, în majoritatea cazurilor, cu statul. 

Geneza statului şi instituţionalizarea puterii politice 

Prin instituţionalizarea puterii politice se înţelege manifestarea auto¬ 
rităţii politice prin organisme specializate, prevăzute cu reguli de func¬ 
ţionare şi cu proceduri stricte prin care se urmăreşte realizarea Binelui 
Comun. Instituţionalizarea puterii presupune transferul prerogativelor ei 
de la o persoană (rege, împărat, şef de trib) spre o idee (formă de guver¬ 
nământ), organizaţie sau organism (Armată, Poliţie, Guvern, Parlament 
etc.) care întrunesc acordul de voinţă al celor guvernaţi. 

Calitatea de instituţie politică o au acele organisme care în practica 
social-istorică au obţinut acordul de voinţă a celor guvernaţi să acţioneze 
pentru „satisfacerea unor nevoi de bază, valori şi interese cu importanţă 
esenţială pentru menţinerea colectivităţilor sociale' 120 . 

Apariţia statului creează primul clivaj în blocul sincretic al puterii 
primitive. Sedentarizarea triburilor de culegători şi agricultori pe un 
anumit teritoriu, flancat de graniţe naturale sau convenţionale, explozia 
demografică, căsătoriile cu parteneri din alte triburi au slăbit legăturile 
de rudenie şi de alianţă care asigurau coeziunea internă a comunităţilor 
mai vechi. Legăturile totemice care asigurau identitatea de grup, pe baza 
descendenţei dintr-un strămoş comun, legendar, mitic sau erou eponim, 
nu mai puteau fi funcţionale în condiţiile noilor relaţii sociale, generate 
de asemenea procese unificatoare. Diviziunea socială a muncii, necesi¬ 
tatea unor diviziuni a rolurilor între conducători şi conduşi au făcut po¬ 
sibila specializarea unor oameni pentru funcţia de conducere. Deciziile 

luate de puterea personalizată a unui şef nu se puteau baza, în aplicarea 
lor, pe forţa relaţiilor de rudenie şi de alianţă. Puterea şefului, slab con¬ 
centrată la vârf, s-a diluat şi mai mult dotorită extinderii teritoriale şi 
exploziei demografice. Trebuiau create norme impersonale de conducere 
care, materializate în structuri şi funcţii specializate, să-i poată exercita 
prerogativele. Aceste funcţii, desemnate prin tragere la sorţi, prin rota¬ 
ţie sau prin alegeri reprezintă nucleul primitiv al instituţiilor moderne. 
Ele au un caracter impersonal şi imperativ, şi continuă să funcţioneze şi 
după ce titularul funcţiei respective nu mai există. Ele au o specializare 
socială precisă - aceea de funcţie - care exprimă procesul de autoreglare 
a sistemului în direcţia funcţionării sale optime. Ele exprimă o speciali¬ 
zare a rolurilor şi status-urilor în direcţia atingerii unor obiective precise 
ale funcţionării sistemului. De aceea, ele se constituie în veritabile struc¬ 
turi politice ale sistemului, cu funcţionalitate şi obiective specifice. Insti¬ 
tuţiile pot fi definite ca forme stabile sau principii de organizare carac¬ 
teristice activităţii de grup. H.E. Barnes descrie instituţiile ca „structuri 
sociale şi mecanisme prin care societatea umană organizează, conduce şi 
execută activităţi variate necesare satisfacerii nevoilor umane'*. 

Când oamenii creează asociaţii ei trebuie, de asemenea, să creeze 
reguli şi proceduri pentru conducerea afacerilor comune şi pentru re¬ 
glementarea relaţiilor dintre ei. Astfel de forme sunt, în mod distinct, 
instituţii. Fiecare asociaţie are, în privinţa intereselor ei particulare, ca¬ 
racteristicile ei instituţionale. Biserica, de exemplu, are sacramentele ei, 
ritualurile ei, modurile ei de ierarhizare. 

în ceea ce ne priveşte, considerăm că geneza statului este insepara¬ 
bilă de instituţionalizarea puterii politice, adică de apariţia normei de 
drept prin care aceasta deţine monopolul violenţei fizice legitime, adică 
al forţei de coerciţie legitim instituite. Aristotel concepea statul ca pe o 
„realitate istoric determinată care constă în specializarea puterii politice 
şi în separarea sa de corpul cetăţenilor sub forma unui aparat birocratic 
mai mult sau mai puţin autonom şi dezvoltat 4 * 21 . Peste două mii şi ceva 
de ani mai târziu, Max Weber ajungea la aceeaşi concluzie: „Ca toate 
grupările politice care l-au precedat istoric. Statul constă într-un raport 
de dominaţie al omului de către om. fondat pe mijlocul violenţei legitime 
(adică pe violenţa care este considerată ca legitimă). Statul nu poate deci 
exista decât cu condiţia ca oamenii dominaţi să se supună autorităţii 
revendicate de fiecare dată de dominatori'* 22 . 

O etapă importantă în geneza statului o reprezintă trecerea de la so¬ 
cietăţile egalitare şi pe bază de rang la cele stratificate. Acesta trecere 

este favorizată de schimbarea dispozitivului de putere şi de status al li¬ 
derului. Societăţile egalitare, datorită reciprocităţi lor şi egalităţii de sta¬ 
tus, nu au lideri instituţionalizaţi. Societăţile pe bază de rang, cum sunt 
societăţile lignajere sau clasice, au lideri slabi, datorită faptului că sunt 
puţine poziţii disponibile pe bază de status care să genereze o concurenţă 
pentru ocuparea lor. 

Societăţile stratificate îmbină criteriul politic şi economic în deter¬ 
minarea ierarhiilor. Ele sunt şeferii puternic instituţionalizate şi centra¬ 
lizate unde poziţia de comandă a şefului se datorează capacităţii lui de 
a distribui resursele disponibile, necesare supravieţuirii. Prin urmare, în 
acest tip de societăţi, pe lângă creşterea producţiei şi schimbările tehno¬ 
logice, „un rol important în procesele de stratificare l-au avut aservirea 
populaţiei, războaiele şi mecanismele ideologice care justificau distribu¬ 
ţia inegală a resurselor 1423 . 

Fried defineşte societatea stratificată drept „una în care membrii de 
acelaşi sex, având status de vârstă echivalent, nu au acces la resursele de 
bază care susţin viaţa“ 24 . O societate stratificată este astfel o societate de 
clasă într-un sens marxist, dar cu menţiunea că clasele sunt definite în 
termeni de acces la bunurile capitale (nu de posesie a bunurilor de con¬ 
sum) şi nu în funcţie de poziţia faţă de producţie. 

„O societate bazată pe rang este una în care poziţiile de status pe bază 
de valoare sunt întrucâtva limitate, astfel încât nu toţi cei cu suficient 
talent pentru a ocupa astfel de statusuri pot realiza acest lucru.“ 25 în vi¬ 
ziunea lui Fried, stratificarea este aproape sinonimă cu statul: „Odată ce 
stratificarea există, originea statalităţii este implicită şi formarea reală a 
statului a început.' 126 

în societăţile arhaice puterea socială se manifestă sub forma relaţiilor 
familiale bazate pe dominaţie şi pe influenţă. Resursele acestei puteri 
sunt forţa fizică şi teama de sancţiune. „Ea se localizează de cele mai 
multe ori sub forma dominaţiei masculine, cu referinţă la statutul su¬ 
perior al «tatălui», al «soţului», al «stăpânului». în majoritatea limbilor 
indo-europene, rădăcina comună pentru putere, tată, stăpân şi domina¬ 
rea celor din jurul său (femei, copii, sclavi, lucruri) este pot - sau pat. 
în sanscrită „patis 11 înseamnă soţ şi stăpân, în gotică fath înseamnă tată, 
în greaca veche despotes înseamnă stăpân al casei, iar în latină patis 
înseamnă stăpân, posesor. în limbile indo-europene există familii de cu¬ 
vinte pentru „rudele soţului 11 şi nu pentru „rudele soţiei 11 . Argumentele 
aduse de elimologi sugerează că tatăl a fost din totdeauna membru domi¬ 
naţii in familiile indo-europene, acestea neliind organizate în matriarhal. 

După căsătorie femeia îşi urma soţul în familia acestuia şi numai foarte 
rar se muta în familia soţiei.* 127 

în Roma antică o primă semnificaţie a termenului potestas era aceea 
de a avea putere asupra oamenilor. Un concept înrudit este cel de patria 
potestas , puterea stăpânului casei care, în special în istoria veche a Romei, 
tindea să devină absolută. Ea cuprindea ca putere a acestuia tot ce apar¬ 
ţinea căminului şi gospodăriei sale: copii, soţie, sclavi, animale şi clădiri. 
Omnipotenţa caracterului lui potestas , a lui patria înseamnă că el avea 
dreptul incontestabil de a ucide, vinde sau trimite la închisoare pe copiii 
lui sau pe un alt membru al familiei, dacă aşa credea el de cuviinţă. 

Prima dintre condiţiile care a făcut posibilă instituţionalizarea puterii 
a fost existenţa unui puternic control social în societăţile arhaice. Acest 
control derivă din nevoia de sociabilitate şi de afecţiune a omului pri¬ 
mitiv. în stare naturală, omul nu poate trăi izolat, mai ales omul arhaic 
care îşi petrece întreaga lui viaţă printre rudele sale. „Deoarece fuga 
este imposibilă, el nu poate recupera stima pe care el a pierdut-o prin- 
tr-o greşeală socială în propriul său grup. Cooperarea, alianţa, iubirea, 
reciprocităţile de toate felurile sunt la fel de importante pentru supra¬ 
vieţuirea oricărui individ în societatea primitivă.** Teama de excludere, 
faţă de oprobiul grupului, indiferent că este însoţită sau nu de sancţiuni, 
reprezintă o resursă extrem de puternică a controlului social. Acesta se 
materializează în obiceiuri sau cutume şi prin lanţurile imemoriale ale 
tradiţiei devine normă de comportament acceptată de toţi membrii gru¬ 
pului ca pe o obligaţie firească. în felul acesta obiceiul devine o lege 
nescrisă care reglează relaţiile sociale din societăţile primitive. Foarte 
mulţi istorici ai dreptului, etnologi şi sociologi au subliniat eficienţa 
controlului social asigurat de obicei în societăţile organizate pe bază de 
rudenie: „Presiunea unui ansamblu al obiceiurilor sanctificate printr-o 
credinţă în originea lor naturală duce la opinia socială şi la teama faţă 
de zei. ca cele două arme majore în panoplia controlului social rudimen¬ 
tar** 28 . însă nu toate actele repetitive sunt ritualizate, nu toate habitudi¬ 
nile comportamentale dintr-o societate şi cultură dată devin obiceiuri. A 
saluta pe cineva este habtitudine, a respecta sărbătorile religioase este 
un obicei, un comportament sancţionat. Termenul de habitudine se va 
referi la „acele acţiuni obişnuite pentru membrii unei comunităţi care nu 
posedă caracter normativ sau nu au sancţiunea constrângerii**, în timp ce 
obiceiul ar însemna „nu atât o acţiune sau comportamentul în sine, ci... 
o judecată despre acţiune sau comportament. Cu alte cuvinte, obiceiul 
este comportamentul sancţionat** 2 ’. 

Obiceiurile sunt forme ale controlului social care conţin sancţiuni şi 
recompense. Sancţiunile pot fi dezaprobarea publică, oprobiul, ruşinea, 
ruperea legăturilor de reciprocitate. Dar de-abia în societăţile segmen¬ 
tare apare o a treia parte care arbitrează conflictul dintre comunitate şi 
comportament. Această a treia parte, situată deasupra părţilor implicate 
în conflict, poate fi o autoritate morală, quasi oficială, precum un bărbat 
înţelept, un sfat al comunităţii sau un sfat al bătrânilor. 

Pe de altă parte, legea implică o autoritate permanentă centralizată 
care depăşeşte localismul sancţiunilor pentru comportamentul deviant 
faţă de obiceiurile diferitelor comunităţi. „Există o distincţie clară între 
regula obiceiului în societăţile segmentare şi adăugarea legii la obicei în 
societăţile ierarhice care pun accentul pe coerciţia puternică aplicată de 
stat.“ 30 în primul rând, credinţa societăţilor că posibilităţile liderilor sunt 
superioare le conferă puterea. Dar această putere are, după cum am vă¬ 
zut, un caracter efemer: ea poate fi înlocuită cu cea a altui şef dacă liderul 
respectiv trădează încrederea populaţiei. Pentru ca puterea personală să 
fie instituţionalizată sau permanentizată trebuie ca statusul ei superior să 
devină un status prescris. Pentru ca o societate segmentară şi egalitară să 
devină o societate ierarhică, cu ranguri diferenţiate permanent prescrise, 
cu statusuri superioare şi inferioare, a fost necesară apariţia unor funcţii 
subsidiare variate care să formeze o birocraţie, o structură specifică a 
puterii. Această ierarhie a funcţiilor, în toate şeferiile, era ereditară şi 
astfel funcţiile şi structurile permanente ale puterii vor apărea. 

Transformarea din interior a structurilor şi a relaţiilor de putere a 
găsit în condiţiile exterioare vieţii politice un factor favorabil care va 
impulsiona procesele de instituţionalizare a puteriU 

Pentru a înţelege mai bine aceste procese va trebui să vedem ce di¬ 
ferenţe există între lege şi obicei, sub raportul gradului de coerciţie, de 
către cine este aplicată această coerciţie, pe ce teritoriu şi cu ce intensita¬ 
te. Mulţi antropologi consideră că în trecerea de la obicei la lege se pun 
bazele puterii instituţionalizate. 

Astfel, Walter Goldschmidt afirmă: „Un stat adevărat implică mo¬ 
nopolul legitim al puterii în mâinile conducătorilor lui“ 31 , iar Stanley 
Diamond subliniază diferenţa dintre obicei şi lege arătând că primul 
se întâlneşte în societăţile primitive, iar legea în societăţile civilizate: 
„Obiceiul - spontan, tradiţional, personal, cunoscut de toţi, relativ ne¬ 
schimbat este modalitatea societăţii primitive; legea este instrumen¬ 
tul civilizaţiei, al societăţii politice, sancţionată prin forţa organizată. 

considerată deasupra societăţii în sens larg şi prezumată să apere un nou 
set de interese sociale. Legea şi obiceiul implică ambele reglementări 
comportamentale, dar caracterele lor sunt în întregime deosebite. Nici 
un echilibru evoluţionar nu a fost observat între legea în curs de apariţie 
şi obicei, fie el tradiţional, fie embrionar" 32 . 

Prin urmare, odată cu apariţia statului se creează premisele pentru 
monopolul coercitiv al legii, ceea ce nu există în societăţile anterioare. 
O confirmare a acestei treceri de la obligaţie la lege se întâlneşte între 
şeferii, societăţi segmentare, egalitare care, la rândul lor, fac trecerea de 
la societăţile arhaice Ia stat. în şeferii se găseşte deja un element al legii, 
o structură de autoritate situată deasupra familiei. „Dar şeferiile nu dis¬ 
pun de sancţiuni fizice coercitive faţă de monopolul forţei practicat de 
stat" 33 . într-o societate-şeferie soluţionarea conflictelor este legală când 
sunt întrunite următoarele elemente ale legii: autoritate, intenţia de apli¬ 
care universală a legii, obligaţia şi sancţiunea. 34 

într-o şeferie, autoritatea legală poate fi un individ sau un consiliu 
puternic capabile să întărească verdictul prin persuasiune sau ameninţa¬ 
re cu forţa. De asemenea, această autoritate legală poate fi întărită prin 
prerogativele politice, militare, religioase sau economice pe care statul 
ei li-1 conferă, ceea ce se poate transforma, în ultimă instanţă, într-o 
forţă coercitivă superioară. în plus, acest caracter al forţei este mai mult 
sugerat decât impus prin disputele frecvente mediate de o autoritate care 
întrebuinţează forţa ei de persuasiune pentru a inocula încrederea în ar¬ 
bitrajul său. Pentru ca acest arbitraj să se transforme în decizie care să 
oblige părţile, este nevoie de o autoritate legală care să funcţioneze ca 
un judecător, deasupra părţilor. Abilitatea acestei autorităţi legale de a-şi 
materializa deciziile prin forţa de coerciţie provine din caracterul puterii 
ierarhice, a abilităţii ei de a comanda. Dar pentru ca o decizie să fie lega¬ 
lă ea trebuie să încorporeze „intenţia de a fi aplicată universal". în acest 
caz, obiceiul juridic, cazurile soluţionate anterior, devin sursă de drept. 

Obligaţia, al treilea atribut al legii, se referă la acea parte a deciziei 
legale care defineşte drepturile reclamantului şi datoriile părţilor obliga¬ 
te. Obligaţia nu este încă sancţiune, ci mai curând o sentinţă cu privire la 
natura relaţiilor dezechilibrate dintre părţi. Sancţiunea se referă la solu¬ 
ţionarea conflictului prin restaurarea ordinii sociale. Efectele obligaţiei 
pot fi urmărite în problema respectării /a/w-urilor. Violarea acestora este 
o „crimă fără victime", pedepsirea acestor crime, dacă există, este una 
imaginară sau supranaturală, iar relaţiile religioase nu sunt între per- 

soane vii. în societăţile primitive, sancţiunile pozitive nu sunt apanajul 
exclusiv al legii, mai exact nu toate sancţiunile se aplică într-un context 
legal. Un mare număr de decizii conţin sancţiuni, dar ele variază în func¬ 
ţie de contextul cultural, de tradiţiile comunităţii şi, astfel, ele nu conţin 
intenţia de aplicare universală. Sancţiunile nu sunt întotdeauna de natură 
fizică. Ele pot fi economice (sechestre, popriri), psihologice (mustrarea) 
sau social negative (excomunicarea, retragerea recompenselor, servicii¬ 
lor şi a reciprocităţilor normale). 35 

Infracţiunile primitive sunt în mod frecvent „încălcări ale credin- 
ţei“ vizând reciprocităţile, iar infracţiunile publice sunt prilejuite de 
lese-majeste. Acestea din urmă pot fi considerate în două moduri separa¬ 
te într-o teocraţie: 1. o crimă (ca violarea unui tabu) împotriva şefului su¬ 
prem sau, într-o măsură mai mică, împotriva oricui are autoritate, chiar 
dacă un grad mai mic în ierarhie; 2. o lezare a unui obicei sau credinţe 
prin care cineva aduce injurii autorităţii conducătorului. Astfel de încăl¬ 
cări ale legii sunt, de obicei, expresii ale nesupunerii sau ale injuriei şi 
dacă rămân nepedepsite slăbesc autoritatea sistemului care este în mare 
parte bazată pe fundamente culturale, ideologice. 36 

Accentul pus pe sancţiunile coercitive a determinat identificarea legii 
cu forţa şi a ambelor cu statul. Dacă o lege este acceptată de majoritatea 
membrilor unui grup şi dacă ei o consideră obligatorie ea poate să pară 
în timp ca o cutumă imemorială, în contrast cu legile promulgate de stat 
împotriva voinţei multor oameni. 

O lege ordinară poate fi internalizată atunci când oamenii o consideră 
nu numai dezirabilă, dar şi când, fiind încălcată, infractorii au conştiinţa 
culpabilităţii lor. Forţa de coerciţie a statului se manifestă şi atunci când 
acesta încearcă să impună o lege nepopulară: în alte societăţi însă. ace¬ 
eaşi lege poate fi respectată, ceea ce dă naştere consensului. 

FORME ISTORICE DE STAT 

Statul oriental antic 

Studiul formelor istorice ale statului ne permite să urmărim maturi¬ 
zarea acestei instituţii, centralizarea autorităţii, instituţionalizarea puterii 
politice pe un anumit teritoriu, diversificarea relaţiilor de dominaţie-supu- 
nere, apariţia birocraţiilor, diversificarea rolurilor şi a funcţiilor publice. 

Principalele structuri ale statului oriental antic, cu diferenţe minore 
de la un stat la altul şi de la o perioadă istorică la alta, sunt: 

1. Sincretismul elico-politico-religios al legitimităţii ordinii politice. 
Primele teorii contractual iste privind geneza statului relevă caracterul 
încă nediferenţiat al relaţiei dintre puterea politică, religioasă şi ordinea 
morală. în Manavadharmachastra (Cartea legilor lui Mânu) scrisă în 
secolul al IV-lea î.e.n., în plină influenţă brahmană, Mânu, legislatorul 
legendar, este trimis să pună capăt stării de anarhie din primele societăţi 
umane. Ordinea politică propusă de Mânu este întemeiată pe un sistem 
de valori care rezultă din stratificarea socială în caste. Castele sunt rezul¬ 
tatul virtuţilor din vieţile anterioare care s-au materializat în scurtarea 
ciclului de naşteri (metempsihoze). Brahmanii erau casta superioară de¬ 
oarece ei aveau competenţa de a citi şi interpreta textele sacre şi legile. 
Regele se recruta din castra războinicilor ( vayshia ) şi era asistat în actul 
de conducere de un Consiliu regal, alcătuit din guvernatorii provinciilor - 
cei patru lnca din Imperiu incaş - din regii locali, din şefii corporaţiilor 
şi ai uniunilor de familii). 

2. Legitimitatea teocratică a puterii politice. La început, puterea 
politică fiind profund personalizată, prerogativele ei erau întrupate în 
persoana sacră a împăratului sau regelui, consideraţi de origine divină. 
Prin urmare, ordinea terestră repeta ordinea divină: în China, împăratul 
era Fiul Cerului; în Egipt, faraonul era Fiul Soarelui, el însuşi zeificat; în 
Mesopotamia, regele era fratele sau egalul zeilor pe Pământ; în Imperiul 
incaş, marele lnca era fiul Soarelui. 

3. Tendinţa spre centralizare şi unitate, spre construcţia imperiului , 
tendinţă care se va regăsi în construcţia statului european medieval după 
căderea Imperiului Roman de Apus. 

Deosebit de instructivă în această privinţă este istoria statului chinez 
antic. între secolele V1II-V î.e.n., perioadă numită a Primăverilor şi a 
Toamnei, statul chinez era o confederaţie de principate care duc războaie 
continue şi deţin rând pe rând hegemonia. în perioada 480-221 î.e.n., 
prioadă numită a Regatelor combatante, şapte state puternice îşi dispută 
China de Nord. în anul 221 î.e.n., regele Quin, învingător al celorlalte 
regate, unifică teritoriul chinez şi formează dinastia Qin (221-206 î.e.n.) 
proclamându-se primul împărat al Chinei (Shi huang-dzi). După dom¬ 
nia glorioasă a împăratului Wu (141-87 î.e.n.), dinastia Han (206 î.e.n. 
- 87 e.n.) intră într-o fază de dezagregare a imperiului care nu se va mai 
reunifica decât sub dinastia Sui (581-618) şi sub cea a dinastiei Tang 
(618-907) după patru secole de frământări şi lupte interne. 

4. Statul oriental antic este un stat paternalist şi birocratic. Pri ncipala 
structură a statului oriental antic era birocraţia compusă din funcţionarii 


Antropologie politică | 179 


centrali şi locali a căror principală sarcină era strângerea impozitelor şi 
vărsarea lor la bugetul central, în schimbul unor retribuţii foarte slabe. 
Aceşti funcţionari (mandarinii - guan în limba chineză) reprezentau o 
elită în acelaşi timp administrativă şi culturală, o meritocraţie recrutată 
prin concurs. Alături de funcţionarii regulaţi, numiţi de puterea centrală 
şi revocabili, al căror efectiv nu s-a mărit, în ciuda creşterii de 4-5 ori a 
populaţiei, exista o mulţime de agenţi subalterni, de asistenţi şi de ad¬ 
ministratori rurali tot mai numeroşi. La origine, împăratul, regele sau 
faraonul ofereau membrilor casei regale, rudelor sau înalţilor demnitari 
posesiuni întinse. 

5. Modul de producţie asiatic (K. Marx) sau despotismul oriental 
(Karl Wittfogel) reprezintă societăţile hidraulice aflate în al doilea stadiu 
de dezvoltare, adică în trecere la o agricultură intensivă, bazată pe folo¬ 
sirea plugului şi a sapei şi pe folosirea de terenuri arabile vaste. Modul de 
producţie asiatic se deosebeşte de echivalentele lui african şi sud-ame- 
rican prin construcţia şi întreţinerea canalelor de irigaţie, necesare cul¬ 
tivării intense a orezului pentru a asigura hrana unei populaţii din ce în 
ce mai numeroase. Statul dădea în arendă, sub forma „sistemului fântâ- 
nilor“ unei comunităţi locale o suprafaţă de teren arabil echivalentă cu 
aproximativ 40 ha pentru care lua un impozit, în bani sau în natură, egal 
cu a noua parte din recolta obţinută. 


Statul în Grecia şi Roma antică 

Atât grecii cât şi romanii au avut un cult special pentru comunita¬ 
tea politică, preponderent urbană (polis, politeia. civitas). Grecii au fi¬ 
xat bazele teoretico-filosofice ale dezvoltării statului, romanii au pus, 
în schimb, bazele juridice ale comunităţii pe un teritoriu vast. însă atât 
grecii cât şi romanii vedeau în forma de organizare politică numită stat o 
creaţie superioară a spiritului uman în care are loc sinteza dintre optimus 
civis (idealul celui mai bun cetăţean) şi optimus status civitas (idealul 
celei mai bune guvernări). Preeminenţa statului asupra individului în 
Grecia şi Roma antică se baza pe convingerea că numai în cadrul statu¬ 
lui îţi poţi dezvolta personalitatea, poţi aspira la statutul de cetăţean şi 
participa la conducerea cetăţii. 

Ideea lui Aristotel după care statul este o comunitate naturală prevă¬ 
zută cu funcţii etice şi că numai în stat individul îşi poate găsi perfec¬ 
ţiunea străbate ca un fir roşu gândirea politică medievală şi modernă: 

„Grecii au întemeiat statul pe natura umană, adică pe credinţa că numai 
în stat omul poate atinge perfecţiunea. Toate tendinţele, toate eforturile 
comune elenilor, religia şi dreptul, obiceiurile, arta şi ştiinţa, proprieta¬ 
tea şi agricultura, comerţul şi industria, se întâlnesc şi se amestecă în 
această idee de stat“ 37 . Individul este caracterizat numai prin calitatea sa 
de cetăţean: „Statul elen sufoca individul. Acesta era absorbit în orga¬ 
nizaţia, în fiinţa însăşi a statului: individul era un simpul mijloc pentru 
stat, o câtime infimă pierdută în organizaţia politică' 438 . La romani, în¬ 
treaga capacitate civilă aparţine numai indivizilor care au fost primiţi în 
Cetate: „Civus romanus nu poate fi decât cetăţeanul oraşului roman‘‘ 39 . 

In Grecia şi Roma antică puterea politică va cunoaşte un proces ac¬ 
centuat de instituţionalizare, adică de trecere a prerogativelor puterii de 
la persoane la instituţii. Adunarea Poporului, Areopagul, Senatul, ma¬ 
gistraturile, arhonţii, consulatul. Unele din aceste instituţii vor deveni 
piese esenţiale în funcţionarea sistemului politic din Roma republicană 
sau din Atena încât putem vorbi de o specializare a lor în exercitarea 
puterilor statului, de unde şi importanţa excepţională a lor în conştiinţa 
contemporanilor. în lucrarea Statul atenian Aristotel, pe baza compară¬ 
rii a 158 de constituţii ale oraşelor-stat din Grecia şi Asia-Mică, a degajat 
următoarele structuri ale statului atenian: 

• unitatea în diversitate; 

• autarhia (capacitatea de autosubzistenţă); 

• justiţia; 

• legile; 

• magistraturile. 

Pentru a evita pericolul tiraniei. Sparta era condusă de doi regi care 
reprezentau familiile regale. Un consiliu de 24 de bătrâni pregătea dez¬ 
baterile de politică internă şi externă şi ale proiectelor de legi. O adu¬ 
nare a tuturor cetăţenilor punea la vot propunerile consiliului, dar nu 
le dezbătea. Adunarea alegea anual un executiv format din cinci efori 
care supravegheau aplicarea legilor şi, la nevoie, puteau impune chiar 
sancţiuni regilor. 

în Atena, reformele lui Solon (594 î.e.n.) şi ale lui Clistene (508 î.e.n.) 
au fixat pentru mai multe secole structura statului atenian şi forma lui 
de guvernământ. Solon a şters datoriile ţăranilor, i-a eliberat din sclavie 
pe ţăranii deveniţi sclavi datorită debitelor. Deşi aristocrat prin naştere, 
în Constituţia dată de el este diminuată puterea politică a aristocraţilor. 
După ce a împărţit locuitorii Aticii în patru clase, după avere, el a permis 

tuturor cetăţenilor de a participa la Adunare, dând dreptul fiecăruia să 
aleagă un Consiliu al Celor Patru Sute care să contrabalanseze vechiul 
Areopag al aristocraţiei sau consiliul celor cu naştere superioară. Clistene 
(508 î.e.n.) a dat Atenei o nouă Constituţie prin care a pus bazele demo¬ 
craţiei directe. El a format între 70-100 de denie, unitatea guvernării loca¬ 
le, care era echivalentul unui sat sau al unei suburbii. El a împărţit Atica 
în trei regiuni - urbană, rurală şi de coastă - şi a format zece triburi noi, 
fiecare find alcătuit din demele care proveneau din cele trei regiuni noi. 
Astfel, tribul era acum compus din cetăţeni originari din toate regiunile 
Aticii, ceea ce dezvolta sentimentul de loialitate şi de apartenenţă faţă de 
patrie ca întreg. Toţi cetăţenii atenieni puteau să facă parte din Ecclesia 
(Adunare), care se întrunea de patru ori pe an şi era organul legislativ şi 
judiciar suprem al Cetăţii-stat. Lucrările erau pregătite de Consiliul celor 
500, sau Bule, ai cărui membri erau aleşi prin tragere la sorţi din cele 
zece triburi. Membrii Consiliului acţionau în grupuri de cincizeci, numi¬ 
te pritanii, timp de o lună, asigurând conducerea executivă între întâlni¬ 
rile Consiliului. Juriile, care numărau între 101 şi 1001 membri, erau, de 
asemenea, aleşi prin tragere la sorţi dintr-o listă de 6.000 de voluntari din 
cadrul adunării, în timp ce magistraţii erau aleşi din totalul adunării şi în¬ 
locuiţi la expirarea termenului. Astfel, din cauza întrebuinţării alegerilor 
prin tragerea la sorţi, majoritatea cetăţenilor trebuia să servească în Con¬ 
siliu şi să fie direct responsabilă pentru administraţia tehnică a Cetăţii. 
Singura poziţie unde o conducere puternică trebuia să fie perpetuată era 
funcţia de general ( strategicoi ). Cei zece generali erau aleşi anual pentru 
competenţa lor, test care nu s-a aplicat pentru nici o altă funcţie în statul 
atenian. Ca general, Pericle, a fost capabil să conducă politica ateniană 
timp de mai bine de treizeci de ani. Pericle (495-429 î.e.n.) a continuat 
reformele constituţionale ale lui Solon şi Clistene, orientând viaţa politică 
ateniană spre un regim democratic. El a abolit puterea Areopagului, a 
redus necesitatea averii pentru a ocupa o funcţie, a stabilit remunerarea 
juriilor, a soldaţilor şi a marinarilor, a introdus sistemul de decontare a 
cheltuielilor făcute de membrii Consiliului. 

Ca şi grecii, romanii aveau un cult special pentru lege. Acest respect 
provine din ideea de drept natural care stă la baza Cetăţii. „Dacă dreptul 
nu se întemeiază pe natură atunci toate virtuţile dispari spunea Cicero. 
Fără dreptate nu poate exista guvernare: „O republică (respuhliea) sau 
lucru al poporului (re ,v populi) nu este orice agregat uman sau orice tur¬ 
mă, ci un grup numeros de oameni asociaţi unii cu alţii prin adeziunea la 

aceeaşi lege (juris consensu ) şi printr-o comunitate de interese ( utilitatis 
communione) (Republica , Cartea I, p. 25). 

Elementul esenţial al statului grec şi roman era comunitatea de cetă¬ 
ţeni care se identifica cu Cetatea -polisul sau Civitas. La început terito¬ 
riul nu avea o prea mare importanţă faţă de unitatea morală, politică şi 
economică. Romanii au văzut în stat o ordine morală şi juridică a lumii. 
Pe urmele lui Aristotel, Cicero vede în stat o virtus hominis, cea mai în¬ 
altă creaţie a sa: „Omul nu se apropie niciodată de zei aşa cum se apropie 
prin fondarea şi conservarea statului 4140 . 

Contribuţia Romei antice la edificarea noţiunii de stat se regăseşte 
în ideea de suveranitate şi în afirmarea intereselor generale ale statului 
sub garanţia unei puteri supreme. în epoca republicană, statul roman era 
încarnat şi reprezentat de corpul colegial aristocratic al Senatului: „se- 
nafus populusque romanus 44 . însă numai în epoca imperială apare teoria 
juridică a puterii publice. Poporul este titularul puterii publice. El poate 
să o transmită unui om, principelui, prin lex regia. Astfel, autoritatea 
imperială concentrează toate puterile. împăratul personifică statul, iar 
Senatul devine un instrument în mâinile acestuia. Elementele dominante 
ale statului nu mai sunt cetăţenii, ci imperium: respopuli devine res im- 
peranti . 4I „Printr-o fierească evoluţiune împăratul deţinea imperium şi 
potestas, nu prin delegaţie dată de popor, ci ca un drept propriu, în virtu¬ 
tea calităţii sale. Formula «quod principii placuit legit habem vigorem» 
învederează că legea este un produs al voinţei împăratului, că împăratul 
avea dreptul să impună voinţa lui celorlalţi, că aceştia îi datorau supune¬ 
re. lată marea moştenire pe care ne-a lăsat-o Statul roman.' 442 

O caracteristică a istoriei politice a Romei este continuitatea şi adap- 
trea vechilor instituţii la cerinţele noilor regimuri politice. După Polybi- 
os (200-125 î.e.n.), istoric grec naturalizat la Roma, secretul dezvoltării 
Romei până la cel mai mare imperiu al Antichităţii ar consta tocmai în 
formula „guvernământului mixt' 4 , adică preluarea şi perfecţionarea de la 
formele de guvernământ anterioare a instituţiilor care şi-au dovedit efici¬ 
enţa în organizarea spaţiului politic şi social al Cetăţii Eterne. Pe parcur¬ 
sul celor peste 1200 de ani, istoria Romei se confundă cu istoria formării 
statului roman, a instituţiilor şi a formelor de guvernământ. De la 753 
î.e.n., data legendară a naşterii Romei, pînă la 509 î.e.n.. Roma a fost 
condusă de cei şapte regi etrusci începând cu Muma Pompiliu până la Ta- 
rquinius Superbus. dintre care cel mai important a fost Servius Tullius. 
în epoca regalităţii, principala instituţie care alegea regele şi îi conferea 

imperium (putere executivă) erau comiţiile curiate, o adunare a poporu¬ 
lui compusă din cele treizeci de curii, subdiviziuni ale celor trei triburi 
iniţiale. Senatul, compus din şefii marilor familii aristocratice, la origine 
un Consiliu al Bătrânilor, avea un rol consultativ şi apoi legislativ. 

Servius Tullius a organizat cetăţenii Romei în cinci clase „censita- 
re“, prima reunind cetăţenii cei mai bogaţi, ultima pe cei mai săraci. 
Fiecare clasă, exceptând pe ultima, era organizată în centurii, unitate 
militară ce trebuia întreţinută de clasa respectivă. „Diviziunea pe centu¬ 
rii a fost adoptată cu prilejul operaţiilor votării, având ca rezultat practic 
preeminenţa aristocraţiei de avere în cetate. într-adevăr, cu prilejul scru¬ 
tinului, fiecare centurie dispunea numai de un singur vot, astfel încât în 
centuriile care grupau cel mai mare număr de cetăţeni (cele ale claselor 
cele mai sărace), votul fiecărui individ avea o greutate mai mică decât în 
altele. 1 * 43 Chiar şi în epoca republicană comiţiile centuriate, „adică popo¬ 
rul, convocat în cadrele sale militare, continuau să aleagă (...) magistraţii 
superiori şi să voteze anumite legi importante' 144 . 

Instaurarea Republicii (509 î.e.n.) prin izgonirea regelui Tarquinius 
Superbus de către mânia poporului a adus modificări în dispozitivul pu¬ 
terii de stat. Regalitatea este înlocuită de consulat, instituţie care asigura 
conducerea executivă la Roma şi care era exercitată de doi patricieni pe 
timp de un an, fiecare câte şase luni, prin rotaţie. Fiecare avea drept de 
veto la deciziile celuilalt, iar în condiţii excepţionale puterea consulilor 
devenea dictatorială. Senatul va cunoaşte o sporire a prerogativelor sale 
consultative şi legislative şi un prestigiu binemeritat. Puterile comitiilor 
centuriate sporesc prin crearea tribunilor plebei şi a consiliilor plebei. 
Tribunii plebei puteau să se opună la orice act ai puterii, chiar dacă aces¬ 
ta emana de la un consul. 

Statul medieval 

Evoluţia statului feudal a fost lentă şi dominată de tendinţa de reîn¬ 
viere a unităţii statului roman, de concentrare şi centralizare a puterii 
politice. Ea a fost îngreuiată de prăbuşirea statului roman şi de invaziile 
popoarelor migratoare care au distrus legăturile cu structurile statului 
antic. Apariţia creştinismului va marca decisiv unitatea statului feudal 
prin clivajul dintre legile religioase, dintre puterea temporală şi puterea 
spirituală (Sacerdotium), ca şi prin pretenţia Bisericii de a depăşi acuşie 
clivajc prin sinteza lor într-o putere hegemonică. Regalitatea, aristocraţia 

şi Biserica devin noii actori ai statului. Elementul germanic a contribuit 
şi el la configurarea structurilor noului stat prin importanţa acordată in¬ 
dividului şi drepturilor individuale şi prin formularea unui drept revelat, 
ca expresie a voinţei divine „care se manifestă în conştiinţa morală a 
oricărui om integru şi imparţial 1145 . 

Istoria statului medieval din Europa, a genezei şi dezvoltării sale, este, 
de fapt, istoria cooperării şi a unui conflict dintre rege şi feudalii locali. 
Miza conflictului este dată de dorinţa suveranului de a-şi extinde domi¬ 
naţia sa legitimă asupra tuturor teritoriilor componente ale regatului, în 
numele autorităţii sale consacrată prin dreptul divin. Date fiind condiţi¬ 
ile tehnice reduse ale comunicării, suveranul care vrea să controleze un 
teritoriu vast este obligat să delege unor „oameni de-ai săi“ exercitarea 
directă a autorităţii în numele său. Aceştia pot fi foşti funcţionari ai casei 
regale sau vasali feudali. Astfel de nobili locali guvernează mici teritorii 
cu drepturi proprii. O structură fundamentală a statului medieval este 
poziţia seculară şi religioasă a regelui: ca stăpân al casei şi al domeniilor 
sale şi suveran al teritoriilor aflate sub jurisdicţia sa, regele posedă o 
autonomie seculară absolută. Concomitent, el exercită autoritatea sa în 
numele lui Dumnezeu, condiţie a suveranităţii simbolizată prin consa¬ 
crarea succesiunii sale la tron, ca expresie a voinţei divine. în calitate de 
locotenent al lui Dumnezeu pe pământ, regele era legatarul unui contract 
special asumat în cadrul încoronării: el nu are numai drepturi asupra su¬ 
puşilor, ci şi obligaţia de a-i proteja, de a munci pentru bunăstarea lor. 

„Forma sa este dominaţia. Dominaţia unei minorităţi puţin numeroa¬ 
se, dar războinică, unită prin legături de cosangvinitate pe un teritoriu 
strict delimitat şi asupra locuitorilor săi. Această dominaţie este exerci¬ 
tată după formula unui drept consacrat prin cutumă care fixează privile¬ 
giile şi exigenţele stăpânilor, datoria de supunere şi obligaţiile subiecţilor 
şi le fixează în plus astfel încât capacitatea prestativă a ţăranului să nu 
sufere. (...) Datoriei de prestaţie a ţăranului îi corespunde o datorie de 
protecţie a seniorului, protecţie în interior contra exploatării altor seniori 
şi protecţie în exterior contra atacurilor duşmanului din afară. (...) Ţă¬ 
ranul dă o parte a produsului muncii sale fără a primi un echivalent: La 
început era renta funciară! 1146 

RITUAL Şl COMUNICARE POLITICĂ 


Noţiuni introductive 

în viaţa politică actuală, mai mult decât în oricare altă perioadă isto¬ 
rică, un participant neavizat la aniversarea unui eveniment ...politic va 
fi şocat de solemnitatea unor gesturi şi de reprezentarea lor secvenţială 
în cadrul unei ceremonii special pregătite pentru această aniversare. Ne- 
fiind în posesia unei chei de decodificare a acestor secvenţe, el va avea 
impresia că participă la un spectacol omagial. El nu îşi dă seama că se 
află în prezenţa unor „reguli de conduită socială” 4 cu finalităţi precise 
pentru ordinea sau regimul politic. Aceste „reguli de conduită socială 41 
sunt riturile şi manifestarea lor concretă - ritualurile. Prin rit se înţelege 
acel „ansamblu de acte repetitive şi codificate, deseori solemne, de ordin 
verbal, gestual sau postural, cu puternică încărcătură simbolică, bazate 
pe credinţa în acţiunea eficientă a unor fiinţe supranaturale sau puteri 
divine cu care omul încearcă să comunice în scopul de a aduce mărturie, 
de a omagia sau de a obţine favoruri 141 . 

Orice familie, orice asociaţie sau orice colectivitate simte nevoia să îşi 
reafirme periodic încrederea în valorile şi sentimentele lor de bază care să 
le reamintească semnul existenţei lor, să le întărească sentimentul de iden¬ 
titate şi de coeziune internă. O asemenea reafirmare a solidarităţii în jurul 
valorilor de bază ale comunităţii angajează fiecare participant şi arc loc în 
cadrul unor ceremonii oganizate unde prin repetarea unor gesturi solem¬ 
ne, se urmăreşte obţinerea efectului scontat. Din această perspectivă, ri¬ 
turile politice au ca scop să legitimeze o nouă putere, un nou regim sau un 
nou lider sau să inoculeze în rândul participanţilor credinţa în societatea 
lor sau în valorile de grup. Riturile religioase se pot transforma în rituri 
politice prin „inversiune 14 sau „conversiune 44 , iar relaţia dintre sacru şi 
puteri* prelungeşte relaţia dintre divinitate şi credincioşi prin intermediul 

unor practici pseudoreligioase. Riturile sunt „reguli de conduită care îl 
învaţă pe om cum să se comporte în prezenţa obiectelor sacre' 12 . Pentru 
Durkheim, adoraţia unei divinităţi este modalitatea simbolică prin care 
oamenii cred în propria lor societate şi în dependenţa mutuală a membri¬ 
lor societăţii: Prin ritual experienţa subiectivă a indivizilor nu numai că 
interacţionează, dar este chiar determinată de forţele sociale. 

în istoria umanităţii aceste „reguli de conduită" au apărut tocmai 
ca o reacţie la normele culturale care au făcut posibilă supravieţuirea 
de grup. Reprimarea instinctelor, pentru a face posibilă convieţuirea în 
grup, agresivitatea acumulată ca urmare a acestei reprimări standardiza¬ 
te cere o descărcare periodică. Este ceea ce etologii din şcoala lui Kon- 
rad Lorenz numesc „calmarea agresivităţii" sau „supape de siguranţă" 
prin care sunt eliminate tensiunile acumulate de reprimarea instinctelor. 
Această descătuşare periodică a pulsiunilor instinctuale ale agresivită¬ 
ţii se observă deopotrivă la om şi la animale. Sunt cunoscute în istorie 
cazuri de frenezie delirantă când maselor li se dădea libertatea de a în¬ 
călca regulile sociale tocmai pentru a elimina tensiunea acumulată din 
cauza reprimării acestor interdicţii. La Roma, cu ocazia Saturnaliilor 
sau Lupercaliilor, un cerşetor era numit rege şi după trei zile de „gu¬ 
vernare", de destrăbălare şi orgii ale mulţimii dezlănţuite, era ucis. în 
această privinţă, Ioan Petru Culianu distingea între rituri integratoare 
şi rituri compensatorii. Primele „acoperă în întregime existenţa indi¬ 
vidului, cu scopul de a-1 face să recunoască normele, de a-1 include în 
viaţa socială, de a-i aminti în orice clipă că face parte dintr-o cultură cu 
motivaţii transcendente. (...) Contrar riturilor integratoare, aceste rituri 
compensatoare stăvilesc efectul dăunător al refulărilor psihice produse 
de constrângerile sociale, permiţând descărcarea tensiunilor acumulate 
în interiorul unei societăţi" 3 . 

încă din Antichitate marele filosof chinez Confucius a intuit impor¬ 
tanţa ritualului (Li) pentru conservarea ordinii sociale prin intermediul 
unui ansamblu de norme care direcţionează conduita socială, preamăreş¬ 
te tradiţia şi tinde la înfăptuirea „omeniei" (Ren): „Politeţea fără măsura 
ritului ajunge să se prefacă în teamă. Curajul nestrunit de Rit atinge 
nesupunerea. Ca şi sinceritatea care dacă e fără controlul Ritului, poa¬ 
te răni pe cineva". Cultul strămoşilor reprezintă în acest sens, expresia 
religioasă a sistemului social şi etic pe care Confucius încearcă să-l sal¬ 
veze. Li a ajuns să desemneze ritualurile religioase sau, pur şi simplu, 
regulile impuse de etichetă, ritual care se conservă şi astăzi ca norme de 

convenienţă sau de politeţe. Aceste modele comportamentale sunt nece¬ 
sare pentru integrarea armonioasă în societate. Funcţia religioasă este 
dublată de cea politică-cultul strămoşilor, patroni ai familiei şi depozi¬ 
tari ai forţei şi pestigiului social, reprezintă o consacrare a unei poziţii şi 
o întărire a acesteia. Ritul, care implică travestirea simbolică a violenţei, 
avea funcţia de a întoarce situaţia în avantajul aceluia care îl practică cu 
mai multă artă. 

Obligativitatea ritualului se baza pe un model care trebuia practicat 
de către mase cu scopul de a le impune o atitudine respectuoasă faţă de 
legi: „Dacă cel care ocupă în stat rangul de sus obişnuieşte să practice ri¬ 
tualul, va fi mai uşor ca poporul să se lase guvernat' 14 . Scopul este politic, 
acela de educare şi disciplinare a poporului în vederea guvernării. Idea¬ 
lul este acela al copierii modelului, chiar dacă cei din ierarhie îl practică 
doar pe baze raţionale şi vizează prin aceste practici afirmarea virtuţilor 
şi respectarea legilor, posedând înţelepciune şi linişte sufletească. 

Ritul structurează imaginarul politic într-un ansamblu coerent şi îi 
relevă temeiurile. în opinia lui Xun Zi, unul din cei mai mari discipoli 
ai lui Confucius, „Ritualurile au trei temeiuri: Cerul şi Pământul sunt 
temeiul zămislirii; strămoşii- temeiul speciei; suveranii şi stăpânii - te¬ 
meiul ordinii. Fără Cer şi Pământ, cum ar fi fost zămislit omul? Fără 
strămoşi de unde s-ar trage el? Fără suveran şi stăpân, cum se poate în¬ 
chipui ordinea? Dacă unul dintre aceste trei elemente ar lipsi, pentru un 
om nu ar exista nici un punct fix. Or, prin rituri, el serveşte sus Cerul, jos 
Pământul, îşi onorează strămoşii şi-şi preamăreşte suveranul şi stăpânul, 
acestea sunt cele trei temeiuri ale riturilor* 45 . Aceeaşi concepţie despre 
rit se va regăsi şi în şcoala daoistă: „Regii din vechime, din silă pentru 
dezordine, au instituit riturile şi simţul moral în vederea unei împărţiri 
care să potolească dorinţele oamenilor şi să răspundă la nevoile lor, astfel 
încât dorinţele să nu fie niciodată în exces cu bunurile, iar bunurile să fie 
totdeauna adecvate în raport cu dorinţele, dorinţele şi bunurile dczvol- 
tându-se prin susţinerea mutuală. Aceasta este originea riturilor' 46 . 

Sensul ritualului constă tocmai în solidarizarea individului cu colec¬ 
tivitatea, cu viaţa organizată şi, în cele din urmă, cu un cosmos viu. 
„Identitatea omului, toate intenţiile sale, viaţa sa interioară, rangul său 
social şi starea economică devin translucide prin această dezindividua- 
lizare, prin transformarea vieţii în ritual şi a întâmplărilor în categorii. 
Omul participă «prin orice experienţă, cât ar fi ea de neînsemnată», la 
marea viaţă cosmică. Omul c în contact cu ritmurile şi nivelurile cosmi¬ 
ce în orice clipă. Departe de a-1 steriliza sulleteşte, această participare 

îi conferă o viziune totală a Cosmosului, îngăduindu-i în acelaşi timp 
orgolioase încercări de unificare a Cosmosului despărţit prin Creaţie.* 17 

Dorinţa de a învinge Timpul printr-o repliere asupra structurilor ar¬ 
hetipale şi sensurilor existenţiale a găsit în plasticitatea ritualului o for¬ 
mă ideală de manifestare. Căderea omului în păcat a indus o fractură 
ontologică între timp şi eternitate, între libertate şi Putere. Puterea simte 
că nu poate stăpâni Timpul, dar îl poate îmblânzi prin reprezentările 
simbolice despre un viitor îndepărtat şi umanizat. Proiecţia ei mesianică 
a găsit în reprezentările religioase ale timpului circular un aliat preţios în 
lupta împotriva eternităţii. Filosofia greacă, anistorică în esenţa sa, pre¬ 
ocupată să descopere ordinea raţională şi armonia lumii, s-a ciocnit de 
eveniment şi a încercat să îi anuleze valoarea istorică. O dată cu apariţia 
creştinismului, eternitatea nu mai deţine monopolul asupra istoriei pen¬ 
tru că sensul istoriei însuşi s-a încarnat într-o istorie ce va deveni reală 
de-acum înainte: istoria mântuirii oamenilor prin coborârea, răstignirea, 
reînvierea şi urcarea Fiului lui Dumnezeu. în Secolul Luminilor filosofia 
istoriei va încerca să reconcilieze contingentul istoric şi raţiunea eternă. 
Ea nu va anula evenimentele într-o eternitate atemporală ci, descope- 
rindu-le sensurile, le va reabsorbi în unitatea ipostaziată a unei istorii 
totalizatoare pe care o va invoca pentru justificarea ordinii sau acţiunilor 
politice. Or, această percepţie ciclică a timpului, prezentă în special în 
societăţile arhaice, face să irumpă în conştiinţe semnificaţiile evenimen¬ 
telor, iar prin ceremoniile ritualice să fie actualizate în cadrul unui tipar 
integrator al Puterii. 

Reprezentările timpului în societăţile arhaice sunt componente ale 
conştiinţei sociale care reflectă evoluţia grupurilor şi mentalitatea aces¬ 
tora. Având o conştiinţă arhaică, în sensibilitatea lor timpul era saturat 
de valoare afectivă: el putea fi bun sau rău, favorabil anumitor forme de 
activitate şi nefast altora, cel al sărbătorii, al sacrificiului, al înfrânărilor. 

Conştiinţa omului primitiv era subordonată succesiunii anotimpuri¬ 
lor. Ritmul vieţii sociale depindea de alternanţa acestora şi de ciclurile 
de producţie adaptate schimbărilor de climă. Existenţa nu era diviza¬ 
tă prin spiritul analitic în categorii distincte, private de conţinutul lor 
concret. Timpul şi spaţiul erau date nu în afara experienţei sau înaintea 
acesteia, ci în mod unic în însăşi experienţa concretă, formând elemente 
care o constituiau într-un tot inseparabil. 

Pornind de la această percepţie deterministă a timpului, Mircea Elia- 
de va explica înţelegerea mitică a lumii şi a vieţii în culturile primitive pe 
baza segmentării timpului în reprezentările sociale. Astfel, în conceptul 



Antropologie politică | 191 


de timp mitologic, timpul este trăit în acelaşi fel ca spaţiul, iar prezentul 
nu este separat de blocul temporal format din prezent şi din viitor. Trecu¬ 
tul nu încetează să existe în prezent. Pe această reprezentare se bazează 
cultul strămoşilor în toate structurile arhetipale care se actualizează în 
riturile de aniversare şi în perioadele de sărbătoare. Astfel, viitorul par¬ 
ticipă şi la prezent de unde prezicerile, divinarea, visurile profetice şi, de 
asemenea, credinţa în destin. Destinul este irevocabil deoarece ceea ce 
tebuia deja să se întâmple era deja un fapt. 

Ca urmare, interpretarea lumii naturale şi a celei sociale după cate¬ 
goriile mitice presupunea credinţa în „eterna reîntoarcere". Tendinţa de 
a opri timpul care se scurge, printr-o reîntoarcere la un prototip mitic, 
nu a fost decât o pulsiune a inconştientului colectiv de a depăşi izolarea 
existenţei individuale. Actele umane repetau, în ritual, faptele săvârşite 
odinioară de către zei şi eroi. 8 Cu mitul regenerării timpului, cultura 
arhaică oferea oamenilor posibilitatea de a învinge sentimentul de efe- 
meritate şi de dezagregare a timpului. Neseparându-se nici în idei, nici 
în sentimente de comunitatea tradiţională, omul avea senzaţia că învinge 
moartea biologică. 

Forme de manifestare a riturilor politice 

Pe lângă riturile de integrare şi riturile de compensare analizate mai 
sus de loan Petru Culianu, o altă structură binară clasică este aceea care 
împarte riturile în rituri de trecere şi rituri de instituire. In cazul riturilor 
de trecere, analizate de Arnold van Gennep, „viaţa individuală constă 
într-o serie de etape ale căror scopuri şi începuturi formează ansambluri 
de acelaşi ordin: naştere, pubertate socială, căsătorie, paternitate, studii, 
specializare profesională, moarte. Fiecăruia din aceste ansambluri i se 
adaptează ceremonii al căror obiectiv este identic: să ajute individul să 
treacă de la o situaţie determinată la o alta tot determinată" 9 . în cazul 
riturilor de instituire este vorba de a da un sens activităţilor de grup, 
pentru a reafirma solidaritatea colectivă şi identitatea de grup, pe baza 
reiterării unor valori şi simboluri comune . 

Una din cele mai uzitate clasificări ale riturilor politice contemporane 
este cea care le împarte în rituri consensuale şi rituri de confruntare. 
Din prima categorie fac parte riturile de inaugurare şi riturile aniversa¬ 
re (sau comemorative). Din a doua categorie fac parte riturile de încoro¬ 
nare şi riturile electorale. Ambele categorii de rituri presupun anumite 

principii de succesiune a unor operaţii care constau în decuparea sau 
asamblarea secvenţelor ritualice şi anume repetiţia şi fărâmiţarea (dez¬ 
asamblarea). Toate categoriile de rituri presupun următorii actanţi: 1. 
organizatorii; 2. actorii; 3. publicul (spectatorii). 

Inaugurarea unui edificiu public, de exemplu, este un excelent prilej 
pentru un preşedinte sau un prim-ministru să-şi îmbunătăţească imagi¬ 
nea sau să câştige încrederea populaţiei. Ea se compune din următoarele 
secvenţe: 1. marcarea simbolică a spaţiului (pavoazarea cu drapele, bu¬ 
chete de flori etc.); 2. prezenţa camerelor de luat vederi, ceea ce indică 
faptul că un eveniment important se va produce; 3. prezenţa notabilită¬ 
ţilor centrale şi locale (ministrul de resort, prefectul judeţului, primarul 
localităţii); 4. prezenţa unui numeros public; 5. alocuţiunea de bun ve¬ 
nit; 6. tăierea panglicii inaugurale; 7. alocuţiunea oaspetelui de onoare. 
Unele din aceste secvenţe pot lipsi sau pot fi inversate; esenţialul este ca 
evenimentul organizat, prin forţa lui emoţională, să devină o „capcană a 
gândirii“ pentru publicul spectator prin orientarea percepţiei sociale. 

In ceea ce priveşte ritualurile aniversare sau comemorative, ele con¬ 
ţin potenţialul emoţional cel mai ridicat. Aceste ritualuri articulează 
emoţia pe conştiinţa identităţii colective, regăsită sau recuperată, pe le¬ 
găturile sacre ale memoriei sociale. Să luăm, de pildă, Ziua Naţională a 
României: 1 Decembrie 1918, când s-a realizat Marea Unire, vis secular 
al poporului român şi unul din miturile lui fundamentale: continuitatea 
neîntreruptă pe aceste meleaguri. Evocarea/repetarea evenimentelor din 
1918 este grea de sensuri profunde şi de încărcătură simbolică: ea trimite 
la ideea de integritate teritorială, ameninţată de criza statului naţional 
în condiţiile integrării europene. Emoţia provocată de evocarea acestui 
eveniment derivă din patosul interacţiunilor afective şi din legăturile şi 
imaginile profunde pe care naţiunea le păstrează cu un trecut glorios: 
eternitatea patriei ca loc sacru în care s-a născut un popor. Sentimentul 
identităţii colective în jurul acestor valori se realizează prin secvenţe¬ 
le comemorării: 1. prezenţa unui numeros public, a şefului statului şi a 
notabilităţilor în locurile sacre ale istoriei naţionale: Alba Iulia, Ţebea, 
Călugăreni, Podu înalt, Focşani, laşi; 2. transmiterea integrală de că¬ 
tre mass-media a acestor ceremonii; 3. sosirea şefului statului anunţată 
practic, începerea ceremoniilor; 4. depunerea de coroane de flori de către 
reprezentanţii instituţiilor centrale la mormântul soldatului necunoscut, 
la monumentele eroilor şi la Arcul de Triumf; 5. discursul oficial care 
reactualizează pentru memoria colectivă semnificaţia faptelor petrecute 

atunci; 6. defilarea forţelor armate reprezintă centrul de greutate al aces¬ 
tui rit comemorativ prin impactul imagologic pe care parada militară 
îl are asupra spectatorilor. în imaginarul colectiv armata este expresia 
virilităţii unui popor, scutul apărării fiinţei naţionale şi garantul inegri- 
tăţii teritoriale. Uniformele, drapelele naţionale, drapelele de luptă ale 
marilor unităţi, pasul cadenţat sunt reprezentări simbolice condensate 
prin care se creează acea stare de graţie a regenerării unei naţiuni şi face 
din emoţia participanţilor o premisă a identităţii colective, a conştiinţei 
naţionale. Referentul simbolic al defilării forţelor armate sau al discursu¬ 
rilor oficiale este un duşman prezent încă la hotare, un rău care lucrează 
împotriva naţiunii, ceea ce trimite la ideea de conservare a noii ordini 
politice cucerite. în felul acesta ritul instituie prin faptul că el sancţio¬ 
nează şi sanctifică o ordine stabilită. „Glorificarea câştigării independen¬ 
ţei, eveniment quasireligios în istoria unei naţiuni, intră ca element al 
unei sacralizări care dă regimului o profunzime istorică." 10 

Riturile proliferează în perioadele de criză politică sau de schimbare a 
ordinii politice şi se aseamănă ca formă cu riturile de instituire sau de tre¬ 
cere. Ca structură, ele se aseamănă cu o credinţă religioasă care reclamă 
devotament, solidaritate şi sacrificiu în jurul unei valori sau realităţi sa¬ 
cre: patrie, democraţie, monarhie, republică, unitate naţională. Un exem¬ 
plu elocvent de desfăşurare a unui asemenea rit este adunarea populară 
de la Alba lulia din 1 Decembrie 1991 cu ocazia aniversării Marii Uniri 
din 1 Decembrie 1918 când reprezentanţii partidelor istorice au proclamat 
unirea Transilvaniei cu Ţara, în faţa a peste 40.000 de participanţi. 

Sacralitatea locului şi a momentului presupunea ca ideea de unitate 
naţională să învingă pasiunile şi patimile politice declanşate de schim¬ 
barea ordinii politice după decembrie 1989. Cuvântarea liderilor princi¬ 
palelor formaţiuni politice : FSN, PNL şi PNŢ-CD, respectiv Ion Iliescu, 
Radu Câmpeanu şi Corneliu Coposu trebuiau să fie un garant peste timp 
al reconcilierii naţionale. Dar în timp ce liderul liberal îşi rostea discursul 
oficial, participanţii la adunarea din judeţul Tulcea au început să-l huidu- 
ie, spre bucuria fostului premier Petre Roman care de la tribună îi saluta 
cordial. A fost un moment nefast care a distrus orientarea emoţiei spre o 
idee, încât Ion Iliescu, jenat, i-a făcut semn pe furiş să se astâmpere. 

în momentele de transformare profundă a ordinii sociale, de renaşte¬ 
re civică pe baza unui nou regim, asistăm la o sacralizare a vieţii politi¬ 
ce, concepută ca o stare de graţie în raport cu un trecui impur apropiat 
în timp. Kilometrul zero al Pieţei Universităţii din Uucureşti reprezintă 

tocmai o garanţie a loialităţii faţă de puritatea noii ordini, prin realizarea 
consensului în jurul valorilor democratice: „Noi de-aicea nu plecăm /Nu 
plecăm acasă / Până nu vom câştiga / Libertatea noastră 14 . 

Şi riturile de confruntare pot genera consens, mai ales în situaţiile de 
criză, când un regim politic are o nevoie vitală de legitimitate. în realita¬ 
tea politică postdecembristă din România, două mituri au fost extrem de 
prezente: mitul republican şi mitul regalităţii. Cum este şi firesc, aceste 
mituri au angrenat o propagandă pe măsura ca şi manifestări ritualice 
de rigoare. 

Adepţii regalităţii contestau legalitatea noului regim politic instalat la 
Bucureşti, considerând că „monarhia salvează România". Argumentele 
erau de natură elitistă şi vizau mai ales corupţia şi demagogia noului re¬ 
gim republican, originea criptocomunistă şi orientarea lui spre Stânga. La 
rândul ei, noua putere, pentru a compromite ideea monarhică în România, 
a apelat la un simbol naţional al reîntregirii neamului în timpul celui de-al 
Doilea Război Mondial, a cărui imagine este pe nedrept interzisă în zilele 
noastre, fiind considerat criminal de război. Figura tragică a mareşalu¬ 
lui Ion Antonescu, executat în iunie 1946 pentru crime de război, a fost 
constant opusă regelui Mihai I, ultimul reprezentant al dinastiei de Ho- 
henzollern în România. Acestuia i se reproşa colaborarea cu comuniştii 
în arestarea lui Ion Antonescu, complicitatea cu sovieticii în executarea 
lui şi cu reprezentanţii partidelor istorice în vinderea ţării şi recupera¬ 
rea moşiilor şi a caselor care aparţineau domeniilor coroanei şi nu dome¬ 
niului privat. De asemenea, interdicţia impusă familiei regale de a vizita 
România în aprilie 1992 se baza pe un prezumtiv complot al ex-regelui 
Mihai de a se proclama rege al României la Timişoara, în virtutea punc¬ 
tului 8 al Proclamaţiei din acelaşi oraş. Acesta prevedea eliminarea din 
viaţa politică a foştilor activişti de partid şi îl viza în primul rând pe Ion 
Iliescu care câştigase primele alegeri prezidenţiale postdecembriste cu un 
neverosimil scor de 87,5% la 20 mai 1990. Războiul imagologic dintre 
principiul monarhic şi cel republican s-a terminat cu victoria celui din 
urmă când regele Mihai a acceptat aniversarea zilei sale de naştere de 
către amfitrionul republican Ion Iliescu la Palatul Cotroceni. 

Riturile funerare 

După cum vom vedea în cadrul comunicării politice, mai mult de¬ 
cât celelalte rituri de trecere, riturile funerare au un impact deosebit în 

legitimarea puterii politice. între putere şi moarte există un raport mai 
profund decât îl poate evidenţia un rit de trecere. Dimensiunea metafizică 
a morţii, ca blocare brutală a funcţiilor vitale ale unui organism, lezează 
caracterul integrator şi dominant al puterii. în faţa veşniciei puterea se 
simte ameninţată şi încearcă să smulgă morţii acele structuri care să-i 
asigure continuitatea în cadrul Vieţii. Puterea se agaţă de un viitor incert 
pe care încearcă să-l îmblânzească, să-l domine şi, astfel, să diminueze 
efectele morţii. De aceea, ritualul funerar orientează percepţiile sociale 
ale asistenţei la o adunare de doliu şi devine un fel de „capcană a gândi- 
rii“ deoarece Puterea trebuie să arate că poate sfida marele ei duşman: 
Moartea. Operând cu imagini şi simboluri ale finitului, ritualul funerar 
declanşează sentimentul identităţii colective în faţa Timpului, ceea ce 
creează o emoţie profundă. Chiar dacă, iniţial, între participanţii la adu¬ 
narea de doliu vor fi existat diferenţe pe planul valorilor şi credinţelor, cu 
toţii vor realiza numitorul comun al condiţiei umane: vanitos vanitatum 
suni (deşertăciune-s toate, suntem deşertăciune). însă Puterea se opune 
acestui mesaj: ea se agaţă de principiul continuităţii vieţii şi propune o 
strategie de învingere a Morţii prin realizarea solidarităţii în jurul unei 
idei, al unei valori. 

Moartea unui lider politic constituie un prilej oportun de creare a con¬ 
sensului şi a legitimităţii în jurul unei organizaţii, mai ales dacă aceasta 
se află într-un proces accelerat de eroziune. Organizarea funeraliilor, dis¬ 
cursurile de doliu, procesiunea funebră, decuparea lor în secvenţe ritua¬ 
lice, permit transformarea emoţiilor provocate de durerea celui dispărut 
în dorinţa de continuitate a liniei sale politice şi de solidaritate în jurul 
organizaţiei care să compenseze greaua pierdere. Prin ritual se realizează 
un veritabil transfer de legitimitate de la cel dispărut la noul ales, o con¬ 
tagiune mitico-magică a voinţei de unitate internă a organizaţiei şi a ere¬ 
dităţii politice. în această privinţă, maniera în care au procedat Stalin la 
moartea lui Lenin (ianuarie 1924) şi Ceauşescu la moartea lui Dej (martie 
1965) rămân adevarate modele ale genului. Discursul rostit de Stalin la 
moartea lui Lenin, în calitate de preşedinte al Comisiei de organizare a 
funeraliilor, are valoare de testament ideologic. Stalin se erijează în uni¬ 
cul executor al moştenirii ideologice a marelui dispărut: stilul colegial de 
conducere, unitatea internă a partidului, intransigenţă revoluţionară. 

Şi riturile funerare implică o anumită doză de artificial din partea 
organizatorilor şi a actorilor principali, pe lângă credinţa sinceră a parti¬ 
cipant ilor. Ca şi în cadrul riturilor comemorative, organizatorii şi actorii 

vor încerca să exploateze la maximum structura emoţională a ritualului. 
Ei vor avea un comportament mimetic, convenţional pentru a obţine ma¬ 
ximum de profit (vizibilitatea imaginii, suport popular, voturi). în ca¬ 
zul societăţilor contemporane, profund laicizate, clivajul dintre sacru şi 
profan se întâlneşte cu clivajul dintre credinţă şi raţiune, dintre mase şi 
elite. Numai masele mai trăiesc valorile politice prin patosul credinţei; 
ele sfârşesc prin a crede ce li se promite pentru că scepticismul lor ini¬ 
ţial a fost izgonit din conştiinţa lor de frumuseţea ritualului. La rândul 
lor, elitele nu vor pierde nici un prilej pentru a apărea în prim-planul 
transmiterii televizate a unei comemorări sau aniversări. Dar care va fi 
coeficientul de credinţă care însoţeşte aceste gesturi mecanice, aceste 
stereotipuri? Câţi din politicienii care depun coroane de fiori sau fac cru¬ 
ci smerite în faţa sfântului altar mai cred în puterea modelatoare a unui 
ideal sau în moralitatea publică? Din aceste manifestări se conturează o 
contradicţie între ceea ce se spune şi ceea ce se face, care are consecinţe 
asupra legitimităţii şi asupra prestigiului unei funcţii. Comportamentul 
ritualic imitat se transformă în pantomimă, iar credinţa în imagine, în 
act demonstrativ. Esenţa comunicării ritualice este de a crede în mesajul 
ritului; altfel, puterea devine alienantă. „Voi credeaţi în visul nostru, noi 
nu credem în nimic“, anticipa profetic Eminescu în Epigonii distrugerea 
credinţei într-un ideal, într-o ordine mitică a lumii pe măsură ce raţiunea 
instrumentală domină procesul de cunoaştere şi practica politică. Pentru 
a confirma valabilitatea celor spuse de Eminescu în 1870, să examinăm 
comportamentul politicienilor în cazul unui rit de trecere într-un regim 
democratic unde se întâlneşte aceeaşi contradicţie între credinţa sinceră 
şi mimarea acestei credinţe. La moartea liderului ţărănist Cornel iu Co- 
posu, în noiembrie 1996, toţi cei care l-au împroşcat cu noroi până atunci 
s-au grăbit să îi aducă un ultim omagiu. Era vorba de transferul inconşti¬ 
ent al aureolei pe care asceza şi suferinţele îndurate în închisorile comu¬ 
niste, ca şi consecvenţa convingerilor sale politice, îi înconjurase ca un 
nimb personalitatea, conferindu-i o legitimitate morală de netăgăduit, un 
statut de lider spiritual într-o lume politică plină de frivolităţi. 


Mit şi ritual politic 

Ca formă a conştiinţei colective, mitul inaugurează, prin intermediul 
puterii politice, o altă dimensiune a sacrului. El dă un sens existenţei şi 
relevă sacrul ascuns în ordinea politică. Simbioza dintre unitatea politică 

şi perspectiva unificatoare a unei lumi trăite proiectează un model de 
ordine social-politică din vechime. Naraţiunea mitică atribuie acestui 
model un sens fondator, transmiterea ereditară a virtuţilor politice, ne¬ 
voia de a garanta ordinea şi pacea în lume. Legitimitatea mitică conferă 
ierarhiilor o autoritate sacră care nu poate fi contestată, pentru că puterea 
politică este o condiţie a prezenţei sacrului. 

Ca modalitate de legitimare a noilor forme sau relaţii de putere, ritu¬ 
rile găsesc în mituri un rezervor inepuizabil de reprezentări colective şi 
de imagini privind ordinea ideală a lumii şi a universului. Mitul dezvălu¬ 
ie prezenţa sacrului în lume, enunţă corespondenţa dintre ordinea reală 
şi ordinea ascunsă şi confirmă credinţele ataşate ei. Sacrul presupune 
prezenţa unei ordini divine în lumea căreia îi asociază permanenţa, în¬ 
crederea în eroul fondator al sistemului politic şi în evenimentul originar 
- naşterea acestui sistem. „Mitul relevă ceea ce este totalitatea vieţii 
sociale în plentitudinea dimensiunii sale sacre şi printr-o practică colec¬ 
tivă: problema puterii nu este niciodată absentă din el. Discursul mitic 
fondează toate ierarhiile şi legitimează poziţiile cucerite. El aminteşte 
necontenit membrilor unei colectivităţi că revolta introduce în lume dez¬ 
ordinea şi moartea.'' 411 

Ca încercare de a explica necunoscutul, de „a releva misterele exis¬ 
tenţei 44 (L. Blaga), „mitul povesteşte o istorie sacră; el relatează un eveni¬ 
ment care a avut loc în timpul primordial, timpul fabulos al «începuturi¬ 
lor»... mitul povesteşte cum, mulţumită isprăvilor fiinţelor supranatura¬ 
le, o realitate s-a născut, fie că e vorba de realitatea totală, Cosmosul, sau 
numai de un fragment...o comportare umană, o instituire. Este, aşadar, 
întotdeauna povestea unei «faceri » 4412 . Mitul tradiţional are drept carac¬ 
teristică a conţinutului său prezenţa sau intervenţia sacrului. Mitul mo¬ 
dern înlocuieşte sacrul din structurile sale epistemice cu raţionalizarea 
intereselor de grup, plecând de la aspiraţiile şi nevoile unei comunităţi. 
Ca imagine a lumii, mitul poate fi definit ca forma originară a unei cul¬ 
turi prin care o comunitate se defineşte şi se înţelege pe sine. Conţinu¬ 
tul mitului reprezintă o sinteză între real şi imaginar care nu se supune 
criteriior logice ale adevărului şi falsului. Pentru cultura în care a fost 
creat, mitul presupune întotdeauna un act de credinţă care ignoră raţiu¬ 
nea. „Una dintre caracteristicile cheie ale mitului este tocmai aceea că el 
se situează mai presus de orice îndoială, fiind larg vehiculat şi crezul. 44 " 
Pentru un anume grup cultural, un mit poate însemna adevărul absolut, 
în timp ce. pentru un alt grup, aparţinând unei alte culturi, acelaşi mit 

are doar o valoare estetică, la nivel de imagine. Adevărul specific mitului 
este perpetuat de-a lungul timpului, fiind păstrat în memoria colectivă 
a grupurilor umane ca „adevăr în care omul a crezut şi, în anumite con¬ 
juncturi istorice, mai crede cu fermitate ,, 14 . Conţinutul de adevăr sau 
de manifestare a modelului mitic poate creşte, dispărea sau reapărea în 
funcţie de condiţiile istorice şi culturale, favorabile sau nu: „Miturile 
se reiau periodic ori sunt înlocuite cu altele noi, după loc şi timp, după 
conjuncturi şi nevoi ,, 15 . 

Mitul propune modele exemplare şi orientează comportamentele. în 
acest sens, el răspunde unei nevoi profunde a oamenilor, nevoia de ide¬ 
al: „Miturile amintesc tot mereu că evenimente grandioase au avut loc 
pe pământ şi că acest «trecut glorios» este în parte recuperabil ,,' 6 . Prin 
faptul că trezeşte şi păstrează conştiinţa lumii superioare a începuturilor, 
mitul satisface o nevoie umană de raportare la un „trecut exemplar' 1 , ca 
la un depozit sacru care îi păstrează idealurile viitoare: „Mitul îi garan¬ 
tează omului că ceea ce se pregăteşte el să facă a mai fost făcut, îl ajută 
să alunge îndoielile pe care le-ar putea avea în ceea ce priveşte rezultatul 
întreprinderii sale “ l7 . Prin faptul că oferă o ieşire a omului din starea de 
efemer, o depăşire a condiţiei sale, miturile prezintă un puternic caracter 
emoţional şi afectiv. Prin faptul că mitul conţine o structură duală care 
implică atât memoria cât şi acţiunea, atât cunoaşterea cât şi trăirea, el 
poate fi rememorat şi retrăit. în acest sens, pentru reactualizarea lui, mitul 
presupune un interval de timp sacru şi o punere a sa în scenă prin ritual. 

Una din valenţele gnoseologice ale mitului este de a explica lumea. 
Datorită mitului, succesiunea unor evenimente inexplicabile devine inte¬ 
ligibilă. Lumea este astfel investită cu sens şi semnificaţie pentru a putea 
fi înţeleasă şi acceptată. Cunoaşterea originilor prin mit este necesară 
pentru a putea controla prin ritual teama de necunoscut. Prin faptul că 
oferă lumii o ordine şi o structură inteligibilă, mitul îndeplineşte o func¬ 
ţie terapeutică la nivelul inconştientului colectiv. 

Eficienţa ritualului nu poate fi înţeleasă fără analiza back-ground -ului 
mitico-magic de care depinde eficienţa acţiunii. Ideea că în spaţiul lumii 
sensibile există o forţă misterioasă care orientează în bine sau în rău fi¬ 
nalitatea acţiunii de a vâna. a continuat să influenţeze organizarea spec¬ 
tacolului ritualic de inaugurare sau comemorare prin accentul pus pe ac¬ 
tele repetitive sau fragmentate. Aşa cum vânătorii primitivi, înainte de a 
pleca la vânătoare, desenau figura animalului care urma a fi prins şi dan¬ 
sau în jurul ei, imitându-i mişcările, tot astfel inaugurarea unei clădiri 

de importanţă publică se face printr-o slujbă religioasă, în prezenţa auto¬ 
rităţilor locale şi centrale şi a unui public numeros. în ambele cazuri se 
invocă bunăvoinţa divinităţilor protectoare pentru eficienţa acţiunii. în 
ceea ce priveşte cele două rituri, de inaugurare şi de comemorare, ele se 
bazează pe o suită de gesturi sau figuri simbolice, interschimbabile, în 
funcţie de impactul emoţional asupra spectatorilor. întâmpinarea oaspe¬ 
ţilor cu pâine şi sare ca în datina străbună, tăierea panglicii inaugurale, 
ţinerea de toasturi şi discursuri în riturile inaugurale, trecerea în revistă 
a trupelor, depunerea de coroane de flori, participarea la slujbe festi¬ 
ve, rostirea de discursuri în riturile comemorative reprezintă tot atâtea 
secvenţe prin care evenimentul primordial şi fondator se actualizează 
şi garantează în ochii participanţilor perenitatea ordinii actuale şi ne¬ 
cesitatea realizării consensului în jurul unei ideologii, partid sau lideri. 
Actualizarea evenimentului datorează mult mentalităţii magice, mai ales 
celor două legi ale magiei, legea asemănării şi legea contiguităţii, după 
care asemănătorul reclamă asemănătorul şi apropiatul reclamă apropia¬ 
tul. Descântecele de deochi, datul în bobi, ghicitul în cărţi, dezlegarea 
cununiilor, ghicitul în ghioc etc., au la bază acelaşi mecanism de captare 
a energiei pozitive sau negative din spatele lucrurilor (magia albă sau 
neagră) în vederea influenţării dorite. 

Mai mulţi antropologi au subliniat complementaritatea ritului cu mi¬ 
tul în procesul de legitimare şi de actualizare a ordinii politice. Ne vom 
mulţumi să reproducem aici judecăţile foarte pătrunzătoare ale lui Cla- 
ude Riviere din Liturghiile politice. Acesta avertizează că ritul nu sc 
reduce la o simplă reactualizare a mitului, după cum ritul nu se fondează 
în toate cazurile pe un mit de origine: „1. nu există decât foarte rar co¬ 
respondenţă, secvenţă cu secvenţă, dintre mit şi rit; mitul poate să spună 
mai mult sau mai puţin; 2. popoarele sărace în mituri au rituri foarte 
complexe; 3. acelaşi mit se celebrează prin rituri diferite şi unor mituri 
analoage le corespund rituri diferite, după populaţii; 4. rituri aproape 
identice se referă la mituri total diferite; 5. multe mituri nu au rituri care 
să le corespundă (ex. Narcis); 6. sensul oferit de un mit nu legitimează 
în mod necesar realizarea lui; 7. invenţiile sau împrumuturile de rituri, 
în anumite circumstanţe conjuncturale grave pentru societate, nu presu¬ 
pun un referent mitic, chiar dacă o naraţiune justificativă sau o integrare 
într-un corpus de mituri vechi le validează aposteriori, 8. unele rituri se 
menţin ca simple supravieţuiri după uitarea semnificaţiei lor iniţiale sau 
ca nişte comportamente desacralizate devenite habitudini, fără referinţă 

la un background mitic; 9. în numeroase cazuri, referentul ritului nu este 
de ordinul logosului arhetipal, al naraţiunii de acte iniţiale, ci al ideolo¬ 
giei sau al speranţei unei eficienţe simbolice sau reale “ l8 . 

Ritualul creştin al încoronării regilor oferă o asemenea complemen¬ 
taritate între mit şi rit chiar dacă unele din secvenţe sunt camuflate sau 
estompate de simbolistica imaginilor: aşezarea coroanei pe cap (bolta 
cerească), înmânarea sceptrului (simbolul autorităţii păstorului), unge¬ 
rea cu sfântul mir a frunţii viitorului rege (secvenţa esenţială a ritualului 
de înscăunare semnificând mandatarea Bisericii de a reprezenta voinţa 
divină), sărutarea sfintei cruci, rostirea jurământului de credinţă etc. 

Pe măsură ce societăţile se secularizează, Biserica devine gestionarul 
privilegiat al manifestărilor sacrului. Ritualul creştin al încoronării Rege¬ 
lui, de pildă, ca orice ritual, are ca scop să actualizeze evenimentul mitic 
fondator şi să îl purifice de violenţa lui iniţială. Orice întemeiere mitică a 
lumii presupunea o luptă între două forţe ostile (zei, titani, personificări 
ale fenomenelor naturale) în urma căreia ordinea rezultată trebuia con¬ 
servată şi purificată de caracterul impur al violenţei iniţiale. Prin actul 
de încoronare, persoana fizică a regelui suferă un act de trans-substan- 
ţiere: el devine o fiinţă sacră, după modelul mitic sau istoric al alegerii 
regilor şi al întemeierii regatelor, prezent în textele sacre. Legitimarea 
puterii prin autoritatea divină a textelor ( Biblie , Coran, Talmud) avea 
ca suport această întemeiere mitică: regii, la origine, au fost desemnaţi 
de Dumnezeu pentru a conduce primele regate care au luat naştere din 
divizarea neamului omenesc, ca urmare a căderii lui în păcat. în calitate 
de locotenenţi ai lui Dumnezeu şi de şefi ai familiilor, primii regi au fost 
desemnaţi în virtutea calităţilor morale şi creştine necesare păstoririi 
turmei pentru realizarea scopurilor divine pe pământ. Unşi în Biserică, 
după un ceremonial strict, care punea accentul pe voinţa lui Dumnezeu 
de a acorda graţia noului ales, regele trebuia să rostească jurământul de 
supunere, după rugăciunea de încoronare. Aşezarea coroanei pe cap, îm- 
brăcarea mantiei regale şi cuvântarea Papei sau a Patriarhului făceau din 
ceremonialul înscăunării un eveniment unic prin măreţia şi solemnitatea 
lui. care evidenţia Biserica drept locul sacru unde avea lot lucrarea iui 
Dumnezeu. Atât formula politică a Evului Mediu: „Regele trebuie să fie 
bun. înţelept şi tolerant!^ cât şi personalizarea sacră a funcţie: şi fiinţei 
sale provin din sinteza dintre legitimarea divină a puterii şi imaginarul 
politic care o însoţeşte. 

Mu există o corespondenţă biunivocă între miturile de origine şi com¬ 
portamentul desacralizat al riturilor contemporane a căror semnificaţie 

s-a pierdut datorită ideologiei. Cu toate acestea, „mitul autentifică ritul şi 
îl legitimează oferindu-i semnificaţie, ritul actualizează şi reproduce mi¬ 
tul, reprezentându-1, jucându-1 la nivelul motor şi afectiv. în iile tempore 
al originii se realizează la nivelul hic et nune (aici şi acum)“ l9 . 

Rolul simbolurilor în ritualurile politice 

Nu există ritual şi nici ritualuri politice fără medierea simbolică a 
realităţii. Prin faptul că simbolurile ascund şi relevă în acelaşi timp, că 
expimă „vraja nepătrunsului ascuns“ ele sunt o punte de legătură între 
realitatea fizică şi cea imaginară. Datorită gândirii şi prin intermediul 
acesteia, omul nu mai trăieşte într-un univers pur fizic, ci într-un univers 
simbolic, în cadrul căruia limbajul, mitul şi arta devin instrumente de 
cunoaştere a realităţii şi de afirmare a unicităţii naturii umane. „Rea¬ 
litatea fizică pare să se retragă în măsura în care avansează activitatea 
simbolică a omului. în loc să aibă de-a face cu lucrurile înseşi, omul 
conversează, într-un sens, în mod constant cu sine însuşi. El s-a închis în 
aşa fel în forme lingvistice, imagini artistice, simbolice, mitice sau rituri 
religioase încât el nu poate vedea sau cunoaşte nimic decât prin interve¬ 
ni rea acestui mediu artificial.“ 20 

Simbolurile au capacitatea de a asimila contrariile într-o aceeaşi vi¬ 
ziune. datorită celor trei dimensiuni ale lor: 1. cognitivă, prin faptul că 
ele dirijează selectiv atenţia asupra unor semnificate (nu în mod necesar 
raţionale); 2. afectivă, prin faptul că ele suscită sentimente; 3. conativă, 
pentru că ele incită la acţiune. 

Ca reprezentare simbolică a unui eveniment, lider sau organizaţie, 
ritualul reprezintă o formă de comunicare mult mai complexă decât cea 
verbală: prin el se materializează nereprezentabilul. Prin comunicarea 
ritualică devin vizibile loialitatea şi identităţile de grup, valorile şi nor¬ 
mele unei organizaţii, principiile de legitimare ale unui lider. Tehnica de 
comunicare spectaculară este mult mai eficientă decât comunicarea ver¬ 
bală deoarece ea presupune un element intern care pune în mişcare emo¬ 
ţiile şi dramatismul acţiunii. Acest element intern bivalent este simbolul. 
Simbolul are caracter bivalent deoarece: 1 relevă faţa nevăzută şi neşti¬ 
ută v lumii, aducând la suprafaţă manifestările inconştientului; 2. prin 
procesele de semnificare şi simbolizare se ordonează bogăţia perceptivă 
a realităţii şi relevă sensuri şi semnificaţii noi: „Ritualul este, prin ex¬ 
celentă. acel mecanism care, în mod periodic, transformă obligatoriul 

în dezirabil. Prin ritual, simbolul dominant contopeşte norme etice şi 
juridice cu stimuli emoţionali puternici " 2I . 

Omul trăieşte cu emoţii, speranţe şi temeri, cu iluzii şi deziluzii, cu 
fantezii şi visuri, care îi caracterizează existenţa şi universul său fizic. 

Prin definirea omului ca „animal raţional' 1 se exprimă mai curând 
un imperativ moral fundamental. Raţiunea devine insuficientă pentru 
a înţelege formele vieţii culturale a omului. Şi pentru că aceste forme 
sunt simbolice, ele nu pot fi înţelese decât tot prin simboluri, esenţială 
pentru om fiind capacitatea de a simbola. „De aceea, în locul definirii 
omului ca animal raţional ar trebui să îl definim ca animal symbolicum. 
Prin aceasta, putem desemna diferenţa lui specifică şi putem înţelege 
noua cale deschisă omului - calea spre civilizaţie." 22 Cassirer se întreabă 
dacă „simbolul nu este un principiu pe care îl putem urmări în decursul 
evoluţiei până la o sursă mai profundă şi care are o arie mai mare de 
aplicabilitate" 23 . Dacă la maimuţe limbajul are un grad înalt de expri¬ 
mare a emoţiilor prin intermediul comunicării gestuale, lipseşte, totuşi, 
un element caracteristic şi indispensabil oricărui limbaj uman, acela 
de semn care să aibă o referinţă obiectivă sau o semnificaţie. Diferenţa 
dintre limbajul discursiv şi cel emoţional este asemănată cu „borna de 
hotar dintre lumea omului şi cea animală" 24 . Tocmai de aceea E. Cassi¬ 
rer distinge între semne şi simboluri. In comunicarea animală persistă 
sistemele complexe de semne şi semnale. Simbolurile nu pot fi reduse la 
simple semnale. Semnalele şi simbolurile aparţin de două domenii dife¬ 
rite ale discursului: semnalul este o parte a lumii fizice a unei existenţe 
substanţiale, simbolul este o parte a lumii umane a semnificaţiei, el are 
o valoare funcţională. Deşi animalele superioare posedă o inteligenţă 
relativ dezvoltată, în sensul că se folosesc de unelte sau pot crea uneltele 
pentru a-şi atinge scopul, aceasta nu poate fi comparată cu inteligen¬ 
ţa umană: „Animalul posedă o imaginaţie şi o inteligenţă practice, pe 
când omul singur a dezvoltat o nouă formă: o imaginaţie şi o inteligenţă 
simbolice" 25 . Această formă impune dependenţa gândirii relaţionale de 
gândirea simbolică. Fără un sistem complex de simboluri, gândirea rela¬ 
ţională nu poate atinge deplina dezvoltare. La om există un tip special dc 
gândire raţională care nu are nici o paralelă în lumea animală. La om s-a 
dezvoltat o amplitudine de a izola relaţii, de a le considera în semnifica¬ 
ţia lor abstractă. Pentru intelectul omenesc, este imperios necesar să se 
distingă între realitate şi posibilitatea lucrurilor. Cadrul general în care 
este implicată întreaga realitate este constituit din spaţiu şi timp pe care 
omul le percepe în dimensiunea lor simbolică şi nu numai fizică. 

Relaţiile complexe dintre sacru şi simboluri în cadrul ritualului religi¬ 
os ne permit să percepem rolul simbolului în ritualurile politice. 

Omul se caută şi se regăseşte în limitele unor concepte relaţionale 
şi ale unor simboluri şi rituri care aparţin unui sistem cultural. Acesta 
influenţează modul în care este perceput transcendentul. Omul nu poate 
percepe transcendentul şi ajunge să şi-l aproprie prin mediaţii hierofani- 
ce, un fel de matrici arhetipale ale simbolurilor. Realitatea invizibilă se 
impune prin intermediul realităţii vizibile, ordinea transcedentului ex- 
primându-se prin obiectele ordinii mundane. Prin simbol, sfera sacrului 
este multiplicată la nesfârşit, iar misterul este supus condiţionărilor de 
ordin istoric, cultural şi social. Astfel, individului religios „misterul i se 
arată în obiecte transfigurate simbolic. Dar fenomenul de transfigurare 
nu este niciodată produsul unui individ izolat. Simbolurile au o origine 
şi o existenţă socială indiscutabilă. Şi după cum subiectul nu inventează 
nici raţionamentul, nici limbajul, ci le recreează, pornind de la raţiona¬ 
mentul şi limbajul existente deja în societatea în care el se naşte, tot aşa 
şi misterul începe să se arate subiectului religios prin mediaţiile simbo¬ 
lice existente în mediul din care se hrăneşte spiritual" 26 . 

Simbolul reprezintă un fel de „manifestare materială" a divinului; 
prin el omul îşi aproprie transcendenţa şi îşi supune lumea. Prin simbol, 
lumea se transformă într-o proiecţie spirituală. Inversarea şi transfigura¬ 
rea realităţii fizice nu se produce în virtutea unei emoţii efemere. Lumea 
suferă o „schimbare la faţă" în urma transubstanţializării ei de către un 
principiu transcendent. Simbolul este chintesenţa formei materiale care 
îl întrupează, sufletul se deschide spre lume şi lumea devine oglinda ma¬ 
terială a spiritului. Simbolul realizează unitatea spirituală a lumii, deoa¬ 
rece contopeşte ritmurile, unifică diferite niveluri ale realităţii cosmice, 
fără ca prin acestea să se neutralizeze. 

Reliefând importanţa simbolurilor, Mircea Eliade a insistat asupra 
polivalenţei şi coexistenţei sensurilor în simbol precum şi asupra „capa¬ 
cităţii lui de a exprima simultan semnificaţii a căror solidaritate nu este 
evidentă în planul experienţei imediate" 27 . 

Simbolul relevă perspective ascunse ale lumii pe care le articulează 
într-un sistem coerent cu semnificaţie universală; „Cel care înţelege un 
simbol se deschide spre lumea obiectivă, reuşind totodată să iasă din si¬ 
tuaţia lui particulară şi săacceadă la înţelegerea universalului. (...) Dato¬ 
rită simbolului, experienţa individului este «trezită» şi se transformă în 
act spiritual. Trăind un simbol şi descifrându-i corect mesajul le deschizi 

spre spirit şi în cele din urmă poţi accede la universal" 28 . Sensul ritualu¬ 
lui este de a-1 solidariza pe om cu colectivitatea şi cu forţele cosmice. 

Omul se mişcă în alt spaţiu, respiră alt aer şi străbate alt timp. Ritualul 
introduce un alt ritm al vieţii, diferit de ritmul biologic. Transfigurarea 
realului produce pulsaţii proprii în însăşi dinamica spirituală. Acest ritm 
nu se mai axează pe evenimente biologice şi nu e orientat în funcţie de 
ele. Naşterea şi moartea se contopesc şi se dizolvă în „materia" ultimă, 
în „aurul" transcedenţei. Libertatea omului pare recuperabilă, chiar şi 
libertatea în faţa morţii. Dincolo de încetarea funcţiilor şi ritmurilor bio¬ 
logice, ea reprezintă o continuitate miraculoasă în mecanismul şi ritmul 
spiritului. Ea nu înregistrează o ruptură, ci doar o trecere în alt plan. care 
posedă o continuitate ontologică cu ritmul spiritual. Pentru că întreaga 
viaţă a omului religios e un ciclu de morţi şi renaşteri spirituale, moartea 
biologică apare ca secundară pierzându-şi din importanţă. Ea încetează 
să mai fie un eveniment în sine, transformându-se într-un simplu pretext, 
pentru o nouă naştere: întru spirit. Ritualurile care absorb substanţa vie¬ 
ţii individuale au menirea de a integra omul ritmurilor cosmice, ciclului 
de morţi şi renaşterii cu care omul încearcă să se simtă solidar, el însuşi 
reprezentând o parte a „marelui Tot". 

Graniţa dintre real şi ireal e depăşită, la fel ca şi hotarul dintre moarte 
şi viaţă. Moartea produce o ruptură totală doar pentru cei ale căror sufle¬ 
te sunt implantate în imediat; dar atunci când sufletul este ancorat în alte 
zone, căutându-şi viaţa dincolo de realitate, moartea se înfăţişează ca un 
schimb de decor şi poate, o trecere la un alt nivel. 

Ritualurile sunt o imitaţie a ciclurilor cosmice, ele marchează renaş¬ 
teri care imită şi pregătesc adevărata renaştere, ultima şi cea definitivă. 
Fie că individul este iniţiat într-o taină a pubertăţii sau maturităţii, fie că 
instituţiile sunt transpuse într-o nouă ordine imaginară, caracterul ciclic, 
scrialitatca morţilor şi renaşterilor simbolice reprezintă marca cea mai 
importantă a ritualului. 

Puterea omului de a transforma propria-i viaţă care-i asigurau legătura 
cu transcendenţa şi cosmosul a ajuns să producă, în cele din urmă efecte 
seculare, omul desprinzându-se din ritmul cosmic, afirmându-se ca en¬ 
titate distinctă a acestuia, capabilă să-şi gestioneze ritmul propriu, dar 
să şi-l supună şi pe cel universal. Eliade explica perfect acest fenomen: 
„Omul se simte solidar sub raport mistic cu Cosmosul şi ştia că acesta se 
reînnoieşte periodic; dar mai ştia şi că reînnoirea poate fi realizată prin 
repetarea rituală a cosmologiei, efectuarea fie anual (scenariul Anului 

Nou), fie cu ocazia crizelor cosmice (secete, epidemii) sau a evenimen¬ 
telor istorice (înscăunarea unui rege). în ultimă instanţă omul religios 
ajunge să se simtă răspunzător de reînnoirea lumii 1129 . Treptat, reînnoirea 
încetează să mai fie legată de ritmurile cosmice, ajungând să fie aşteptată 
de la anumite persoane - rege, erou, conducător politic. Este gestul prin 
care omul răstoarnă mersul istoriei - este descoperirea sa în ipostaza 
de creator. Omul nu mai suportă pasiv schimbările, alăturându-li-se şi 
urmându-le, chiar dacă prin imitaţie ca o modalitate de transcendere a 
condiţiei umane. Dacă Zeul a creat lumea, omul încearcă să îl imite şi să 
creeze şi el. Omul este condiţionat de creaţie, este creat el însuşi. Omul 
îşi transcende condiţia de creat, creând. Este şi momentul unei noi ,,că- 
deri“ a omului. Omul „creează prin joc şi realizează acea dimensiune a 
visului unde domneşte absoluta libertate, unde categoriile existenţei sunt 
neglijate, iar destinul suprimat 4130 . 

Antropologia politică este o disciplină de graniţă din 
sistemul ştiinţelor politice care studiază, dintr-o perspectivă 
comparativă, geneza şi evoluţia formelor şi instituţiilor politice 
precum şi modalităţile de organizare a comunităţilor politice, de 
la societăţile arhaice până în zilele noastre. 


Antropologia politică este o disciplină de graniţă deoarece, 
ca şi în cazul sociologiei sau filosofiei politice, obiectul de studiu 
este politicul în integralitatea manifestărilor sale specifice, iar 
tehnicile de cercetare aparţin domeniului antropologic, în special 
cercetărilor de teren. 

Alături de antropologia fizică, juridică, culturală, socială, 
lingvistică, economică, vizuală, antropologia politică este o ramură 
a antropologiei generale care ca ştiinţă integrală despre om. 
studiază „evoluţia lui filogenetică de la hominide la humanide, de 
la primele făpturi umane, nediferenţiate rasial, până la marea 
varietate a raselor umane, de la procesul antropogenezei până la 
marea diversitate a proceselor etnogenezei, de la complexitatea 
lui biologică, socială şi psihologică până la activitatea Iul 
creatoare". 






















